Datasets:

udmurtNLP

/

udmurt_glotcc

like 1

Вашкала дыръя одӥг нюлэскьн син сузёнтэм ӝужыт пужым будэм. Со пужымлэн йылаз ик пелё, кар лэсьтыса, пи поттэм. Пиосыз куать вылэм. Нюлэскытӥ шыраса ветлон сямен, пелёлэсь карзэ ӟичы адӟем. Ымдуръёссэ нюлыса, кар шоры учкыса, ӟичы пужым котыртӥ берга, пе: — Пелё уром! Пелё уром! Одӥгзэ ке по пидэ сёт али! Ӧд ке сёт, тубыса но сиё... Пужым ӥылысь пелё кышкаменыз шулӟектэм, дыр-р куалекъяны кутскем. Зар-зар бӧрдыса пуке, пе. Мар карыны ёрмеменыз, одӥг пизэ ӟичылы куштэм. Ӟичы, пелёпиез палэнэ нуыса сием но гурезь бамалэ, шунды шоры выдэм. Кема-а, ӧжыт-а кыллем — тодӥсь ӧвӧл. Кайта нуналаз нош сиемез потыны кутскем. Бадӟым пужым улэ нош ик вуэм. Пелё сое адӟыса тэльмыре, пе: — Ӟичы юлтоше, пиосме эн си ни вал. Аслам но вить сяна ӧз кыль ни. Ӟичы пумитаз вазем: - Пелё уром! Пелё уром! Одӥгзэ ке но пидэ сёт вал! Од ке сёт, тубыса но сиё, пужымдэ но корало. Тубоно ке, киы вань, корано ке, тӥре вань. Пелё кышкатскем, нош ик одӥгзэ пизэ карысьтыз куштэм. Ӟичы сое куртчем но Туймы дурысь возь вылэ нуыса кесям. Сиськем бераз, ымдуръёссэ нюлыса, шур дуре мисьтӥськыны васькем. Пелё нош пужым йылаз, пиоссэ жаляса, уен-нуналэн бӧрдыса пуке, пе. Куинетӥ нуналаз ӵукна ик пелё доры, пужым йылэ, пересь дыдык пуксем. - Малы сыче чигиськыса бӧрдӥськод? — юам со. - Кызьы уд бӧрды: ӟичы кык пиме нуиз ини. «Ӧд ке сёт, тубыса но сиё, пужымдэ но корало»,- шуэ. Тубиз ке, со огмес но уз кельты: пужыммес погыртӥз ке, коркамес но таркалоз. Пужымен артэ сылӥсь тыпы улын ӟичы таослэсь вераськемзэс шып гинэ кылзыса пуке, пе. — Эк, визьтэм, визьтэм!—шуэ дыдык.—Мар кышканэз со ӟичылэсь? Пужым йылэ тубоно ке, солэн киыз ӧвӧл, корано ке тӥрез ӧвӧл. Юнме сётэмед пиостэ. Табере эн сёт ни. Ӟичылэн сюлэм писыръя. Дыдыклы вожез потэмен ӵыжектэм ни. Синъёсыз ӝуало, пе. — Сюрод-ай, сюрод, шедьто астэ но,— малпа ӟичы. Дыдык пелёез дышетэм но пужым йылысь гултыртыса лобӟем. Пелё бӧрдэмысь дугдэм. Ӟичы табере пужым улэ кариськем ни. Небыт быж вылаз пуксем. Йырзэ выллань урдыса, пелё шоры вазем: — Пелё уром! Пелё уром! Одӥгзэ ке но пидэ сёт вал али. Ӧд ке сёт, тубыса но сиё, пужымдэ но корало. — Тырмоз ини, уно ӧрекчад. Тубоно ке, тынад киыд ӧвӧл, корано ке, тӥред ӧвӧл,— ӟичы пумит пелё вазем. Ӟичы, ӥырзэ ошыса, гурезь уллань Туймы ӧр пала шунь-шунь кошкиз, пе. Пелё шумпотыса пиоссэ утялтыны кутскем. Ӟичы гурезь баме, возь кыре, вуэм но зунь-зунь выдэм, кулэм амал кариськем. Кема-а, ӧжыт-а кыллем — тодмо ӧвӧл. Лобаса ветлись пересь дыдык кулэм ӟичыез адӟем. Гул-тыр-р! гултыр-р! карыса, ӟичылы матэ пуксем. Со сьӧры пиосыз но вуиллям. Зӥчы котыртӥ гултыртыса тэтчало. — Гултыр-р! гултыр-р! Синзэ меда кокчалтом, быжзэ меда кокчалтом? — Дыдык пумен матэ но матэ лыктэ. Синзэ кокчалто шуыса, дыдык ӟичылэн йыр палаз тэтчем. Йырзэ вылэ-э-э ӝутыса, ӟичылэсь синзэ кокчалтыны ӧдъя вылэм но, ӟичы зуркак тэтчем, дыдыкез кырмем. Писыз кышкаса лопыр-лопыр лобӟиллям. Анайзэс жаляса, вылӥын кесясько, пе. - А-а, ачид но сюрид-а? Пелё уромдэ туж дышетӥськод вал, - ӟичы дыдыклэсь кылзэ юа. - Ӟичы уром, улэпкын эн си вал! – пересь дыдык сюлворыны кутскем. – Сиёд ке но, сиёд ке но, нырысь ик, куинь тылытӥм кутыса, музэ шуккы, собере си. Визьтэм ӟичы солэсь кылзӥськем. Куинь тылытӥз кутэм но, дыдыкез вылэ-э ӝутэм. Вай-вай бералскыса, музъем борды шукке вылэм но, дыдыклэн куинь тылыез ӟичы ыме ишкалскыса кылем. Дыдык лобӟем. Ӟичы йырыз курен олокытчы кошкем. Дыдык озьы кескич ӟичыез пӧям, пелелэсь пиоссэ улэп кельтэм. Со дырысь пелёен дыдыкъес уромъяськыса уло, огзы доры огзы куное ветло, табань сиё, мусур юо, огзэс огзы куно каро[1].

https://vorshud.unatlib.ru/index.php/%D0%9F%D0%B5%D0%BB%D1%91

2024-03-01T10:30:33Z

<urn:uuid:28774817-37f0-4a59-bf2a-8df4ab2a660e>

udm-Cyrl

tlsh:T1DBF5BFD1ADC2DD1FC793D68EBE4062214ED5679783233B8A8DC079957194020EDF9463A7E622969E68FE9278D550ED1CB60E7CCB54FD76AA763200047C6F3FE2034823C7AA

Дэри ёросысь удмурт кылэз дышетӥсь пиналъёс понна «Гуждор» фестиваль туэ кыкетӥ ползэ ортчиз ни. Радъяськиз со «Лудорвай» музей-заповедникын. Таяз радэ школаын дышетскисьёслы гинэ ӧвӧл, садике ветлӥсь пичыльтыкъёслы но празднике вуылыны луонлык кылдытэмын вал. Куное озьы ик ӧтемын вал элькунысьтымы Пичи Пурга ёросысь но Татарстанысь Агрыз ёросысь пиналъёс но. Мыло-кыдо, удмурт шӧмо пӧрмытизы фестивалез люкаськемъёс. Калык дӥськутэн лыктэм нылъёс но пиос сцена вылысен кылбуръёс лыдӟизы, кырӟазы-эктӥзы, сценкаос но мода возьматӥзы. Удмурт пиналъёсыз праздникен ӟечкыланы вуылӥзы Дэри ёрослэн йырыз Константин Русинов, «Удмурт Кенеш» огазеяськонлэн Тӧроез Татьяна Ишматова, Дэри ёрос ёзэтмылэн кивалтӥсез Лидия Биянова. Соос пиналъёслы азинлыкъёс сӥзизы, тау кылъёссэс веразы анай-атайёссылы, визьнодасьёссылы, дышетӥсьёссылы тыршемзы понна, нылпиослы удмуртлыкез пыӵатыны амалъёс шедьтэмзы понна.

https://udmddn.ru/tag/guzhdor-festival/

2024-02-24T10:00:52Z

<urn:uuid:40105f8f-f7a3-43cb-8b58-2262a194393e>

udm-Cyrl

tlsh:T172176E312690DE0EC663E24A2D8516314CE99153F7323386DCC1B44155960C4EFFE4637BFA5045DE1CFB9264E456E958BB4FA8DA08BEBB6EB372044839BF25F2054C33D22A

Вышкыысь омыръяло, омыръяло но, чик уг быры. – Из бочки черпают, черпают –никак не вычерпают. КУЙЫ – КОЛОДЕЦ [1] Пырало, пырало но — пыдэссэ уг адӟо. – Внутри бывают — дна не видят. КУЙЫ – КОЛОДЕЦ [1] Корка берын тури уй но нунал сылоз – За домом журавль день и ночь стоит. КУЙЫ – КОЛОДЕЦ [1] Кулэстод – бадӟым луоз, будэтод – пичи луоз. – Убавишь – увеличится, увеличишь – уменьшится. ГУ – ЯМА [1] Кӧня мынэсьтым басьто, сомында ик будӥсько. – Сколько от меня отбирают, на- столько и вырастаю. ГУ – ЯМА [1] Литература[edit] ↑ 1,0 1,1 1,2 1,3 1,4 1,5 Удмуртский фольклор : загадки = Удмурт фольклор : мадиськонъёс / сост. Т. Г. Перевозчикова. - Ижевск : Удмуртия, 1982. - 256 с.

https://vorshud.unatlib.ru/index.php/%D0%97%D0%B0%D0%B3%D0%B0%D0%B4%D0%BA%D0%B8_%D0%BE_%D0%B4%D0%B2%D0%BE%D1%80%D0%B5

2024-03-01T15:06:06Z

<urn:uuid:a1c7d31a-fd68-46f5-9306-6c12c82750b0>

udm-Cyrl

tlsh:T17A6BEA21B1D0CF499337E68BC9DC47210FB2E94396A73257DCC0B8557889044FE7A6135AD1500EDC0C9682C4F023EC18778E34D7D8BE756E5249029229BEBBE6035C23C359

Турнире пыриськыны быгато огазеяськонлэн кивалтӥсьёсыз но ёзчиосыз. Командаын котькуд видъя 2 адями луыны кулэ. . Вожвылъяськонэз ортчытон радэз судъясьёслэн коллегизы кутоз. Со уте турнире пыриськем адямиослэн лыдзылэсь. Шудонэ пыриськон понна 11-тӥ куартолэзёзь таӵе адресъя заявка сётоно: Ижкар к., Орджониидзе ур., Калыкъёслэн Эшъяськон юртсы, 211-ти болет; яке таче факсъя: :(3412) 63-10-52; яке электрон почтая: email@example.com.

https://udmddn.ru/ivorjos/izhkaryn-shashkiya-no-nardyya-turnir-radya/

2024-02-29T02:31:40Z

<urn:uuid:b5993fd6-0c05-4edf-a123-19947b2bbb40>

udm-Cyrl

tlsh:T15A18FF016840EE0D5133D1A2AD481A2248A19603F722372EADD0F0022429091EEF9522F7F650D9EB1CFA4634B082E40CB74F9CCB29BE6F7B730125147BBB06F3024877E243

Чех кылын (самоназвание: čeština, český jazyk) — чех кыллы, славян кылъёс пӧлысь одӥгез. Группаын западнославянский; словак кыллы уката матын, соосын ӵош огазеяськыса чех-ын-словак подгруппае. Чехиын вӧлскем преимущественно; пичиослэн группаязы улӥз но чех автономной область Словакия, Австрия, Россия, Хорватия, европа радэ западной странаос, сша-ын, Канадаын, Аргентинаын, Австралия мукет кунъёсын но. Чех республика официальной кыл луэ (úřední jazyk) но европейской союзлэн одӥгез 24 официальной кыл (2004 арысен). Радэ государство но европалэн шундыӝужан Центральной-ын, чех, правилоосты кадь, компактно интыяськиз (Австрия, Босния но Герцеговина, Хорватия но Словакия), учрежденилы луонлык инлыкез басьтон понна чех кылын региональный[1]. Чех кылъёслэн лыдзы дунне вылын огъя файл млн 10,62 чел. автономной область, чехиын, соос пӧлысь — 10,40 млн адями (2012). Чех кылын астодметъёссы доры, солэсь мукет кылъёсын висъяське яке соос пӧлысь куд-огзылы матэкто, соин ӵош западнославянский, сыӵе фонетической нуись гожмес, букваосты вераськонын но кема кадь наличие вокализм системаез вакчи, исторической a воштӥськиз, ā, u, небыт но небыт согласнойёс бере-ын ū e положение вискын, i, í; консонантизм системаын — наличие сонорный слогообразующий [l] но [r], куалекъяса ř согласная альвеолярный ([rš], [rž]), небыт-а азинскись r', ыштонъёс согласной палатализовать; морфонология-ын — ого наличие (количественной но коли) но вакчиесь кема ou гласной букваен дифтонгъёс-ысь ([ou]) морфема одӥг люкет; морфология удысын пӧртэмлыкъёссэ сыӵеос пӧлысь пусйиськом, кыӵе бадӟым лыдын существительнойёслэн склоненизы наличие типсэ, типсэ турлы формаен глаголъёслэсь вошъяськемзэс али дырын, ортчем дырын, огшоры т ӧвӧ Чех кылын диалектъёсты ньыль группалы люкемын: асмурто чех, ганацкий, ляшский (силезский) но моравский-словак. Чех литературной кыллэн инъетэз — среднечешский говоръёс. Литературной кыл но диалектъёс чехъёс пӧлын вӧлмемын интердиалект автономной область шуыса нима тазьы ӵош, одӥгез соос пӧлысь — обиходный-чех вераськон (быдэн интердиалект кылдытэм чех асмурто) — чех кылын формаез луэ субстандартный Висъяно литературной кыллэн историяз чех древнечешский (1500 арозь), старочешский (xviii даурлэн нырысетӥ ӝыныяз-озь) но новочешский (xviii даурлэн кыкетӥ ӝыныяз-ысен) дыр. Графика европаын пусъемын кылле диакритика латынь паськыт применение письменность основазэ (позицизэ 42 пӧлысь 15). Нырысетӥ синпельметъёсын xiii даурлэн пумаз. Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны. Чех кыл Аслаз нимыз Čeština, Česky Территориез Чехия Вераськисьёсыз ог 12 000 000 адями Алфавитэз Латиница Кыллэн кодэз ISO 639-1 cs ISO 639-2 ces/cze ISO 639-3 ces/cze Чех алфавит Тупатыны A a Á á B b C c Č č D d Ď ď E e É é Ě ě F f G g H h Ch ch I i Í í J j K k L l M m N n Ň ň O o Ó ó P p Q q R r Ř ř S s Š š T t Ť ť U u Ú ú Ů ů V v W w X x Y y Ý ý Z z Ž ž Славян кылъёс Лымшор славян кылъёс Болгар кыл | Македон кыл | Сербохорват кыл (Босняк кыл, Серб кыл, Хорват кыл) | Словен кыл Шунды ӝужан пал славян кылъёс Белорус кыл | Ӟуч кыл | Украин кыл (Русин кыл) Шунды пуксён пал славян кылъёс Кашуб кыл | Лужице кылъёс | Морав кыл | Поляк кыл | Силез кыл | Словак кыл | Чех кыл

https://udm.m.wikipedia.org/wiki/%D0%A7%D0%B5%D1%85_%D0%BA%D1%8B%D0%BB

2024-02-28T23:48:31Z

<urn:uuid:51392500-495d-4092-90cb-af57fd7986bb>

udm-Cyrl

tlsh:T14628EAC1A840DE0E8277E25A5D4417654DB592A3D7227B5A6DC4B8406186490DFBD8337BFA11C5AE18EE5315F846F408BB0F6CDA21FDBEAAB31A18183EFF36F2014C23D65A

Гай Сабитовлэн творчествоезлы сӥзем тодосъя но эскеронъёсъя «Дорад ӧте тодмо сюрес» калыккуспо конференциез радъяло Удмуртиысь йӧскалык дышетонъя институт но Татарстанысь Кукмор ёросысь Сутэр Починка гуртысь школа. Конференцие пыриськыны быгато Удмуртиысь, Татарстанысь но мукет улосвылъёсысь школаын удмурт кылэз «Удмурт кыл» огъетъя дышетӥсь 5-тӥ-11-тӥ классъёсысь пиналъёс. Ужъёсты таӵе ӧръёсъя кутозы: — «Г. Сабитовлэн улон сюресэз но творчествоез»: Гай Сабитовлэн биографиезъя но творчествоезъя эскерон ужъёс; — «Г. Сабитов но солэн вордскем шаерез»: шаертодонъя эскерон ужъёс; — «Г. Сабитов но туала улон»: туала удмурт лулчеберетъя эскерон ужъёс. Куриськонъёсты 15-тӥ шуркынмонозь email@example.com электрон почтае келяны кулэ луоз, нош ужъёсты утён 2-тӥ толсуре Сутэр Починка школаын ортчоз. Вормисьёсты но призёръёсты дипломъёсын пусъёзы. Тужгес усто ужъёсты удмурт кылэз но литератураез дышетонъя «Удмурт кылдунне» порталэ поттозы. Конференция сярысь пыр-почгес татын. Гай Сабитович Сабитов – удмурт кылбурчи, радиожурналист. Вордскиз 15-тӥ куарусёнэ 1915-тӥ арын Татарстанысь туала Кукмор ёросысь Выль Каньсар гуртын. СССР-ысь гожъясьёслэн огазеяськонзылэн ёзчиез, УАССР-ысь лулчеберет удысысь дано ужась, УАССР-лэн кун премиезлэн лауреатэз.

https://udmddn.ru/ivorjos/gay-sabitovlen-tvorchestvoezly-s-zem-konferentsie-pyriskyny-tyo/

2024-02-22T14:09:02Z

<urn:uuid:133499a5-be45-4644-82b0-a945ba114676>

udm-Cyrl

tlsh:T1B459084128D19B1E8367E09359511A624DD0465BA727371A1CD1F10039A9050FEFC4533BE69086DE1CEE5318F44BD90C6B4B69DA1CFE3D6BA3361198BAEF7AF1020CB3E76A

Улэм-вылэм одӥг адями. Солэн висись кышноез но пиез вылэм. Улӥллям соос шулдыр, куспазы тэрыса, ог-огзэс яратыса, одӥг но керетытэк, ог-огзэс пыӵкылытэк. Витьымтэ шорысь со адямилэн кышноез кулэм. Ватӥллям кышнозэ, трос гинэ синвузэс кисьтӥллям, малы ке шуоно, та гуртысь самой умой, ужез яратӥсь, адямиез гажась мурт вылэм со. Туж жаль потэм анаез яратоно пиезлы. Трос синвузэ кисьтэм со вордэм анаез понна, ялан тодаз возем солэсь визьмоесь кылъёссэ, дышетэмъёссэ. Кытчы гинэ мынэ, мар гинэ кылэ, мар гинэ адӟе — котьку син азяз пуксе анаез, солэн гажась тусбуез, серекъясь ымнырыз. Кема ик улытэк, солэн атаез тупалась кыкетӥ кышно ваем. Сюранайзылэн нокытӥыз но пилэн аслаз анаеныз уг ӵоша вылэм. Ноку но либытэсь кылъёсын уг вазьылы солы. Урод, ужез уг яраты. Соин ик пичи пи сое яратымтэ. Малы яратоз сое, куке сюранаез солэсь дӥськутсэ но уг миськы, сиён но уг пӧзьты. Та кышноеныз улыса, атаез но вунэтэм аслэсьтыз пизэ, уг но учкылы со шоры. Бертэм бераз кышноеныз серекъяса, ӝӧк сьӧрын сиськыса пуко, шулдыръясько. Тазьы улыса-вылыса, пичи пилэн сюранаез эшшо но уродгес луэм. Пизэс кызьы ке но быдтон сярысь вераське. Одӥг ӵукна соос картэныз пилэн чаяз яд поныны вераськиллям но озьы ик лэсьтӥллям. Пичи пи соослэсь вераськемзэс кылэм но чайзэ юымтэ. Кыкетӥяз вӧй интые табаняз яд поныны вераськиллям. Таяз но лушкем вераськемзэс кылэм пичи пи, соин ик табаньзэ сиымтэ. Куинетӥяз сьӧд нюлэскы нуыса кельтыны вераськиллям. Таяз но кылэм вераськемзэс пичи пи. Вазь ӵукна ик султэм но шур улэ векчи излы васькем. Кисыоссэ изэн тырмытэм но берен гуртаз тубем. Бертэм бераз атаеныз нюлэскы кошкиллям. Мыныкуз пичи пи кисыысьтыз векчи иззэ куяса мынэм. "Пие, тон татын ул, мон отӥ пыдлогес коран инты утчаны мыно, монэ вить". Озьы шуэм атаез но кошкем. Нош пи сое витьыса улымтэ ни — куям изэз кузя дораз атаезлэсь азьло бертыса вуэм. Кӧня ке нунал ортчыса, пи аслыз уж утчаны кошкем. Вуэм одӥг гуртэ, отчы ужаны кыльыны кариськем. Одӥг вуриськись дорын дышетскем но туж усто вуриськись луэм. Мукет гуртэ но вуэм со сярысь ивор. Та иворез кылэм солэн атаез но. Лыктэм со гуртэ, пырем пинал вуриськись доры. Косэм сое дукес вурыны. Вуриськись соглаш луэм. Собере кунозэ ӝӧк сьӧраз пуктэм, ческыт сиёнъёсын куноятэм. Сиськем беразы вераськыны кутскиллям. Пиез пырем бераз ик тодмам атайзэ, нош атаез тодмамтэ пизэ, малпамтэ но, со пиез шуыса. Вераськыны кутскем беразы тодазы ваиллям улэм-вылэмзэс. Пинал дырыз сярысь верам но пияш, атаез соку ик бӧрдыны кутскем. Пизэ простить карыны курем. Пиез простить карем атайзэ. Атаез умой мылкыдын бертыса кошкем дораз. [1] Литература[edit] ↑ Удмурт калык выжыкылъёс = Удмуртские народные сказки / суредъёсыз Менсадык Гариповлэн ; люказы но азькылзэ гожт?зы Д. Яшин но Р. Яшина. - Ижевск : Удмуртия, 2000. - С. 141-142.

https://vorshud.unatlib.ru/index.php/%D0%A3%D1%81%D1%82%D0%BE_%D0%B2%D1%83%D1%80%D0%B8%D1%81%D1%8C%D0%BA%D0%B8%D1%81%D1%8C

2024-03-01T11:56:40Z

<urn:uuid:c9611a5d-3141-4d3b-bd68-def5d7691830>

udm-Cyrl

tlsh:T1B3C1B7A1BC82EE1EC263D1467E8043628D929693C3237B4A9CC1B8547666150EEFC4677BE75699DE18FF8334E145E91CBA4FA8CB44FD7AAF762205443ABB2FF1014833D71A

Мукет организациос, учреждениос, предприятиос кадь ик, район прокуратура но 2013-тӥ арын ужамезлы йылпумъян лэсьтӥз. Районлэн территорияз интыяськем предприятиосын ужъя законъёслэсь, кылсярысь, уждун тыронэз, озьы ик пенсиосъя законъёслэсь, тазалыкез утёнъя, дышетонъя но гурт хозяйствоя тужгес ик национальной проектъёсты улонэ пыӵатонъя куронъёслэсь быдэсъяськемзэс эскерон выллем важной ужпумъёс пуктэмын вал прокуратураын ужасьёс азе. Террористической но экстремистской ужрадъёслы пумит чаклам, интыысь бюджетъёсты кылдытыку законъёсты быдэстонэн герӟаськем ужпумъёс но саклык висъян улсын луизы. Ортчем 2013-тӥ арын прокуратуралэн эскеронъёсызъя 1624 закон тӥян учыр шараямын вал, соин сэрен янгыш луэмъёслы законэн чаклам ужрадъёс кутэмын. Самой уноез закон тӥян учыръёс социальной удысын пусъемын, шонергес вераса, ужъя законъёсты тӥянэн герӟаськемын. 2013-тӥ арын 574 таӵе учыр шараямын. Соос пӧлысь нимаз ик ӵем пумиськисез уждун тырон порядокез тӥян луэ, мукет сямен вераса, уждун тыронэз ӝегатон, яке дыраз тырымтэ, уждунлэн быдӟалаез минимальнойлэсь но ӧжыт луэм, аванс тырымтэ, ужысь мозмытӥськыкуз ужасьлы дыраз расчёт лэсьтымтэ но мукет сыӵе учыръёс. Кылем арын Тукай нимо, «Якты юл», «Тепло» обществоосын, куд-ог бюджетной организациосын уждун ӝегатон учыръёс луизы. Уж сётӥсьёс, ужам ужлы тырон дыр сярысь законэз гинэ ӧвӧл, правительствоенымы юнматэм «Ужам ужлы тыронэз утён сярысь» 95-тӥ номеро конвенциез но тӥяло. Кылем арын судэ 866 сюрс манетлы суд приказ сётон сярысь 249 заявление лэземын. Туннэ нуналэ соос ваньмыз но эскеремын но кулэезъя быдэстэмын. Шараяськем фактъёсъя кивалтӥсьёслы ужрадъёс кутэмын, ужасьёслы уждун тыремын. Прокуратуралэн эскеронъёсызъя куд-ог хозяйствоосын ужам уж понна минимальнойлэсь но ӧжыт уждун тырем учыръёс шараяськизы. Таӵе учыръёсы но ужасьёслэн правооссы утиськизы, янгыш луэм кивалтӥсьёс административной кылкутытонэ кыскемын. Уж сётӥсез уж понна тырон законъёсты тӥянэ вуттӥсь валтӥсь муг - со предприятилэн секыт финансовой югдурез. Но та кивалтӥсьёс законлэн куронъёсызлэсь палэнскыны быгато шуэм кыл ӧвӧл. Ужам понна кулэезъя но дыраз тыроно. Нош со кивалтӥсьлэн инициативной, ужез умой валась луэменыз но герӟаське. Озьы ик гражданъёслэсь вуэм заявлениосъя но уж сётӥсьёслэн ужъя законъёсты тӥямзы шараяське но соослы ужрадъёс кутӥсько. Кылсярысь, кылем арын потребительёслэн «Хлеб» обществоысьтызы ужысь кошкыку дыраз расчёт лэсьтымтэен герӟаськем кӧня ке вазиськон луыса, прокуратура кулэ ужрадъёсты кутӥз. Газет лыдӟисьёслы тодазы вайытон вылысь вераме потэ: ужам уждылы тыронъя правоосты тӥямын вылэм, тӥ асьтэос но, судэ вазиськыса, правоостэс утьыны быгатӥськоды. Нош судэ вазиськымон юридической тодон-валанды но дырды ӧвӧл вылэм, прокуратура органъёсы заявлениен вазиськыны эн кышкалэ. Ми котьку но тӥлесьтыд праводэс утиськом.

http://baltaci.ru/news/azlane/uzham-ponna-uzhdun-bastono

2024-02-27T14:42:49Z

<urn:uuid:291ad440-174a-4dc6-ae63-f95da986f5d2>

udm-Cyrl

tlsh:T1AF15BEB123E2DF0EC3A3D25A6D845A258CD16667A32273565CE5F0016999055EEF98237BEB1085DF4CFF8218E406E80CBA4F6CDA05FC799BB3620444BA7F6AF1024C73D797

Виктор Евграфович Шудегов вордскиз Кез ёросысь Тортым гуртын 1952-тӥ арын 5-тӥ декабре. Атайзэ уженыз валче пӧртэм интыосы выжтылэмен, со будӥз удмурт но ӟуч гуртъёсын, вордскем кылыныз дыго-мого вераське. Дышетскиз Удмурт кун университетлэн физикая но математикая люкетаз, Ленинградысь университетлэн аспирантураяз но докторантураяз. Стажировкаын вал Германиысь Дрезден городысь техникая университетын. 1980-тӥ арын луиз наукаосъя кандидат, 1994-тӥ арын - доктор но Удмурт кун университетын наукая проректор. 1999-тӥ арын быръемын Удмурт Республикаысь Правительстволэн Тӧроезлы воштӥсе, 2001-тӥ арын - Россия Федерациысь Федеральной Собранилэн Федерацияя Кенешезлы членэ. 2003-тӥ арысен кивалтэ отысь Наукая, культурая, дышетонъя, тазалыкез утёнъя но инкуазез утёнъя комитетэн. Россиысь Естественной наукаосъя академиысь академик. Инкуазез кышкытлыклэсь утёнъя генерал-лейтенант. Россия Федерациысь вылӥ профессиослы дышетонъя дано ужась. Пусъемын Александр Пушкин вордскем дырысен 200 ар тырмонлы сӥзем медален, «Азвесь кирос» наградаен, зарни гадьпусэн но медальёсын. - Виктор Евграфович, удмурт калыклэн одӥгез дано пиез шуген вераське вордскем кылыныз, нош вынъёсты-сузэръёсты вольытак лабырто. Возьыт ӧвӧл-а тӥледлы? - Со мон понна бадӟым минус. Пичи классъёсын ас кылыным шалтыр гинэ бӧтьыртӥсько вал. Отӥяз курадӟыны ӧдъяй. 9-тӥ классын анай-атаелэсь люкиськи ни - выжи Иже, интыяськи мурт патере, пыри физикая но математикая мур тодон-валан сётӥсь школае. - Малы одно физика но математика? - Атае сюлмаськемен. Уноянъя таблицаез со дышетытӥз школае мынэмелэсь азьвыл ик. Уже кошкон азяз индылӥз: туннэ тод кыклы уноянэз, ӵуказе - куиньлы. Кык арлы бадӟымгес агайме школае дасякузы, вӧзаз пукылӥ но вань визьнодамзэс пелям понылӥ. Озьы соин ӵош тодӥ алфавитэз. Жаляса пусйисько: туала нылпиос сыӵе амалъёслэсь люкемын, покчи классъёсты йылпумъякузы но, тодон-валанзы ӟызы на, малы ке шуоно юн оскытско компьютерлы. - Шуг-а вал Федерацияя Кенеше выжыяськыны? Тӥ вылӥ наукаысь лыктӥды ук вылӥ власте. - Чидасьтэм мурт, пе, визьзэ понэ вуз каронэ, чакласькисез - хозяйство нуонэ, амалоез - наукае. Удысэз воштон котьку но шӧдтэк шорысь луэ. Наукаен вырись адями пӧртэм синмын учке карьера шоры: татын маке но выльзэ усьтоно, аслад удысад гурезе тубоно но тодмо луоно. Наукаын мон сокем трос ӧй лэсьты кадь. Алигес Россиысь одӥгез тодмо академик Шевченко мынэсьтым шуак юаз: 1994-тӥ арын кыӵе ке Шудегов печатлаз вал нано структураос сярысь уж, тӥ ӧй вал-а со? Мон, шуисько, автографен книгаме но кузьманы быгатӥсько. Соку гинэ оскиз, ява. Табере ми ӵош ужаськомы. Наукаысен Удмурт Правительствое сюри туж секыт вакытэ. Дышетӥсьёслы но бюджет удысын мукет ужасьёслы уждун тырон ӝегалляз ӝыны арлы. Профессорлэн гинэ но коньдонэз ӧз окмылы улыны. Туж секыт вал ёрмисьёсын пумиськылыны. Соос ӵуказе уждун витё, но шуак кыло: уксё сётозы, толэзь ортчыса гинэ. Мискиньёс вань йыркурзэс лэзьылӥзы мон вылэ. Фамилие «шуд вайись» луэ. Уг лыдъяськы, югдурез тупатыны со юрттӥз шуыса. Но мувӧйлы дунъёс пумен ӝутскизы, республикаысь промышленность улӟиз, бюджетын ватсаса коньдон кылдӥз, пунэмен тыронъёс быризы. Тӥни малы мон Правительстволэсь Тӧрозэ воштӥсьысь кошки каньыл мылкыдын, сюлэмам ӧй вал таӵе секыт малпан: удыссэ Шудегов копак куашкатыса кельтӥз. Трос аръёс ӵоже лэсьтымтэ ужпумъёсты вырӟытыны дауртӥ. Удмурт кылэз мургес пыӵатӥм яслиосы но нылпи садъёсы. Гуртысь визьмо нылпиослы тямыс интернет-класс усьтӥм. Отын пиналъёс, городысь эшъёссы музэн ик, нюръяськыны дышизы университетэ пырон понна. Республикаямы кемаласьгес радъяськыло ни Гурт шудонъёс. Мон - спортъя судья - дэмлай отчы кыскыны Правительстволэсь но районъёсысь кивалтӥсьёслэсь командаоссэс. Адӟелэ вал, макем чупрес нюръясько туннэ футболистъёс, волейболистъёс, ыбылӥськисьёс! Тазьы пырскемме республикаысь кивалтӥсьёс но синйылтӥллям, шӧдске. 2001-тӥ арын Правительствомылы быръёно вал Россия Федерациысь Федеральной Собранилэн Федерацияя Кенешаз адями. Мыным оскизы кужымме мертаны парламентлэн вылӥ палатаяз. Талэсь азьвыл котькуд республика но область отчы ыстылӥз кык вылӥ кивалтӥсьсэ - закон кылдытӥсь ёзлэсь но быдэсъясь властьлэсь. Соос кенешыны люкаськылӥзы огъя ужан висказы гинэ. Нош кыӵе яркытэсь вал со азьветлӥсьёс - Москвалэн но Санкт-Петербурглэн йыръёссы Юрий Лужков но Владимир Яковлев, Татарстанлэн Президентэз Минтимер Шаймиев. Зэм, властез люкон ласянь таӵе амалэн ужан шонер ӧй вал. Губернаторъёс асьсэос закон юнмато, асьсэос ик сое быдэсъяно луо. Соин ик нырысетӥ кивалтӥсьёсты воштӥзы ми кадьёс - субъектъёсысь закон кылдытӥсь но быдэсъясь ёзъёслэн ыстэм муртъёссы. Пӧлазы тросгес луизы бизнесысь адямиос, ӧжытгес - профессионалъёс. Президент Владимир Путин но юнме шорысь ӧз пусйы, дыр: Федерацияя Кенешлы кулэ яркыт муртъёс. Татын соос мед шӧдозы туала нуналэз но, мед адӟозы азьпал вакытэз но. Югдур умоялоз, дыр, сенаторъёсты интыосын выль сямен бырйыны кутскем бере. - Отчы-татчы шонаськись либерал-демократ Владимир Жириновский дэмла: тӥлесьтыд сенат нимаськись ёздэс копак быдтоно. Англиын тани трос сю ар ужам вылӥ палатазэс, лордъёслэсь (пэръёслэсь) ёззэс, ӝокатыны медо кадь. Кызьы учкиськоды сыӵе учыръёс шоры? - Жириновский, быръёнъёс матэктэмъя, ӵемысь урдскылэ олокин шоры но. Милемды янгыш каре, законъёс кылдытъянэн ум выриське шуыса. Со шонер ӧвӧл. Федерацияя Кенеш уно кужымзэ сётэ законъёс кылдытъянлы. Мон ачим но, Тӧроенымы Сергей Мироновен ӵош но кӧня ке законлы инъетъёс сётӥм. Тани али дасяське дышетонэн но наукаен вырись учреждениосты музъемлы вытлэсь мозмытон сярысь закон. Собере учкелэ ай Конституцимес. Отын валамон пусъемын ук: Федеральной Собрание кылдытӥське кык палаталэсь - Федерацияя Кенешлэсь но Кун Думалэсь. Сенатмес быдтоно ке, нырысь ик воштоно ук Конституцимес. Вылаз ик, берло дыре гинэ дуннеысь данакез кунъёс выжизы кык палатаен парламентъёс кылдытонэ. Соос, пе, пайдаёгес ужало. - Нялтас вераса, печатьын таӵе ивор сётэмын вал: Федерацияя Кенешысь ӝыныез пала адямиос асьсэлэн бырйиськем интыенызы чик но герӟаськемын ӧвӧл. Зэм со. Тани Санкт-Петербурглэн азьвыл йырызлэн Анатолий Собчаклэн кышноез Людмила Нарусова луиз Тываысь адями, Ижлэн азьвыл йырыз Анатолий Салтыков - Новосибирск улослэн ыстэм муртэз. Россиысь коньдон ужпумъёсъя министрлэн азьвыл воштӥсез Андрей Вавилов, уно миллион доллар лушкамез понна кыл медаз кутытэ шуыса, кескичак шобырскиз Пенза улослэн сенаторезлэн мандатэныз. Тӥледлы кельше-а сыӵе югдур? - Асьсэ улосъёсынызы герӟаськымтэ сенаторъёс сярысь верано ке, соос быръемын законъя. Но мон таӵе амаллы меӵак пумит. Кызьы озьы, аслад лыдъяськись улостэ тодытэк, солы дурбасьтод? Интыосын ӟеч валало ук, кинъёс йыртэманэн герӟаськемын, кинъёс ӧвӧл. Соин ик Федерацияя Кенеше адямиосты улосъёсын бырйыны кулэ. Россиын туннэ кылдытэмын кивалтонъя система. Парламент - закон кылдытӥсь ёз. Солы бадӟымгес власть сётоно вылэм, малы ке шуоно отчы адямиос ӵемгес вазиськыло. - Кызьы кылдо Федерацияя Кенешын комитетъёс? Ваньмыз уг мерско-а Калыккуспо ужпумъёсын вырисяз? - Котькудӥз сенатор ас мылкыдызъя быръе удыссэ. Валамон ни, Калыккуспо ужпумъёсъя комитетэ уноез курисько, нош калыкез улон-вылонын утён сярысь сюлмаськисяз - ӧжытэз. Югдурез шонертыны амал вань. Данакез эшъёсмы гожтӥсько одӥг комитетэ но ватсаса одӥг комиссие. Кылсярысь, Ивор вӧлмытон политикая комиссилэн тӧроез Людмила Нарусова - мынам комитетам огшоры член, солэн комиссияз мон сыӵе ик «рядовой» лыдъяськисько. Комитетэ сизьымлэсь ӧжытгес адямиос люкасько ке, сое быдто. Ачим сярысь верано ке, мон азьвыл ик дасяськи ни вал Наукая, культурая, дышетонъя, тазалыкез утёнъя но инкуазез утёнъя комитетэ пырыны. Вал комитетлэн тӧроезлэн воштӥсез, али соин кивалтӥсько. Вить бадӟымесь ужпумъёсын вырыны капчи ӧвӧл. Вылаз ик, татын эскериськись законъёс трос миллион адямиосын герӟаськемын. Дышетонэз выльдонъя, студентъёслы стипендиос ватсанъя законъёслы арлы быдэ сямен шонертонъёс дэмласьком. Зэм, сыӵе ӵектонъёсмес ӵемысь палэнтыло. Но ми суй-пыдмес ум юскиське. Шӧдӥськом уго: таӵе ужпумъёсты одно быдэстоно. Ми котьку дасесь «корзинае» куштэм законопроектэз выльысь ӝутыса сэрттыны-пертчыны. - Россия Федерацилэн Конституциез чакла адямиосты дунтэк дышетыны но эмъяны. Зэмос улонын та курон уггес быдэсъяськы ни кадь. Оло, Конституцие воштонъёс пыртоно? - Конституция туала улонлы тупа. Мон лыдъясько, матысь дыре отчы воштонъёс уз пыртэ. Нош дунтэк дышетон но эмъян сярысь куронэз быдэстом шуыса оскисько. 1998-тӥ арын, дефолт вакытэ, дышетонъя бюджет вал 1 миллиард доллар. Верай ни: профессорлэн уждунэз улон минимумлэсь но пичи кыльылӥз. Туннэ та бюджет дас пол бадӟымгес. Профессор 500 доллар котыр басьтэ. Тазалыкез утёнэ но трос коньдон висъяське. Зэм, сое быгатысагес кутоно вылэм. Одӥгаз кенешонын калыкез улон-вылонын утёнъя но тазалыкез утёнъя министр Михаил Зурабов валэктӥз памперсъёслы висъям коньдон сярысь. Лыдъямы но - со окмысал котькуд адямилы минутлы быдэ 1 памперс воштыны. Валамон ни: сыӵе мыдланьяськонъёслы пум пононо. Ӧжытгес уксё висъяське на культуралы - адямилы быдэ араз 14 копейка. Милемлы шуо: олле нырысь ӝутоме экономикаез, собере культуралэн но черодэз вуоз. Ми солы пумит. Вань удысъёсты оглом ӵош сяськаяськытоно. - Михаил Зурабовез карга ни кадь быдэс Россия. - Мугъёсыз но вань уга. Льготаен эмъюм висъян туж урод радъямын. Одӥгез уно сюрс манетлы дасо препарат басьтэ, мукетызлы номыр уг кыльы ни. Шараяськиз таӵе учыр но: дас кык аресъем пиёклы ньыль коробка виагралы бумага гожтӥллям. Югдурез ми рос-прос чакланы выриськом. Матысь дыре ик ужрадъёс кутэмын луозы 2006-тӥ ар понна пунэмен тыронъёс берыктон вылысь. Туала кылын вераса, комитетмы али мониторинг ортчытэ. Нош учкелэ ай участокысь медсестралэсь уждунзэ - университетысь доцентлэн сярысь но бадӟымгес! Врач басьтэ сое дышетэм профессорлэсь уногес. Отысь кӧня-кӧня вожвылъяськонъёс пуромо. Пичи уждуно эмъясьёсты буйгато: тӥ, пе, диспансеризация ортчытэм чотын ватсаса уждун басьтоды. Та амал, валамон ни, шонер ӧвӧл. Кемаласен вераськон нуиськомы: бурмытӥсьёсты но дышетӥсьёсты ӝутоно кун служащийёс радэ. Ужпум быдэстэмын ӧвӧл. - Нош трос нылпиё семьяослы юрттон ласянь кызьы? - Али котькуд улос ас быгатэмезъя юрттэ. Удмуртиын куиньмоос вордӥськыку, Президент Александр Волков та семьяе ачиз лыктэ но, нуныос номырлы медаз ёрме шуыса, ваньзэ лэсьтэ. Сыӵе амалэз пыӵатоно вылэм музон республикаосы но областьёсы. - Кыкетӥ нылпи ваем понна коньдон соку ик уг тыриськы. Луоз-а бен солэн пайдаез? - Татын лыдэ басьтоно пӧртэм учыръёсты. Жаляса верано луэ, тросэз пиналъёс кулыны шедё на. Оглюкетэз анайёс (атайёс) нунызэс уг утё. Висъям коньдон медаз «капчия» шуыса, вылӥ палаталэн спикерез Сергей Миронов ватсан сётӥз: дотациез будэтоно инфляцияя. - Инкуазьлэн воштӥськемез сярысь ООН-лэн конвенциез вӧзын 2005-тӥ арын 16-тӥ феврале ужаны кутскиз правоя калыккуспо документ - Киотский протокол. Австралия но США со улэ гожтӥськыны пумит луизы. Россиын но куспазы вожвылъясько ивор вӧлмытӥсьёс но тодосчиос. Кин бен татын шонер? - Мон малпасько - учёнойёс. Огшоры адямиос инкуазез чаклало ке дасо аръёсын, тодосчиос - дауръёсын. Берло сю ар ӵоже дуннеын омыр шуназ 0,6 градуслы, куд-ог улосъёсын - трослыгес. Россия сыӵе воштӥськонэн сэрен сокем шуге-леке уз шедьы. Но, Антарктидаысь йӧ шунаса, океан сизьым метрлы ӝутскиз ке, бадӟым кунъёс но ву улэ шедёзы ук. Якутие, оло, кезегъян (малярия) вӧлмытӥсь чибиньёс каръяськозы. Тӥни сыӵе кышкытлыклы пумит нюръяськыны кулэ Киотский протоколын пусъем ужрадъёс. - Россилэн Президентэз косӥз ваньбур поттонэз кык пол унояны. Солы уз люкеты-а та протокол? - Протокол алэ омыре мултэс углекислота лэзёнлэсь. Валамон ни, промышленность золгес берга ке, инкуазез юнгес кырсёмытэ. Тани Удмуртиын но предприятиос ваньбур поттонзэс арлы быдэ будэто. Тӥни малы Киотский протокол котькуд ласянь ӟеч шуэме уг поты. Ваньзэ возьматоз дыр. - Россия Федерациысь Правительство 2002-тӥ арын кутӥз инкуазез утёнъя доктрина. Отын пусъемын: омырез кырсёмытӥд - дун тыр. Кызьы сое валано? - Коньдон мыноз инкуазьлы лэсьтэм изъянэз наука юрттэмъя лыдъянэ, шудтэм учыръёслэсь бервылъёссэс быдтонэ, калыклэсь лябӟем тазалыксэ юнматонэ. Россиысь экономистъёс но юристъёс кемалась эскеро ни экологияя страхование шуон ужпумез. Куд-ог улосъёсын дасямын правоя но методикая документъёс. Зэм, сыӵе страхованиез улонэ пыӵатыны ум быгатӥське на. Асьмеды та ласянь азьпалто Америка но, Европа но, Азербайджан но, Казахстан но. Комитетысьтымы нимысьтыз кылдытэм группа али ужа та удысъя закон кылдытон бордын. Сотэк Россиысь предприятиосты уд косы инкуазез утьыны, коньдон тырытыны. - Алигес йылпумъяськизы пӧртэм ёзъёсы депутат быръёнъёс - Кун Думае 2-тӥ декабре ортчоно быръёнъёс азьын кужымез мертан. «Зэмлыко Россия» («Справедливая Россия») данак округъёсын кыкетӥ-куинетӥ интыосты басьтӥз. Зэм, Сергей Мироновлэсь но Виктор Шудеговлэсь вордэм партизэс, «Справедливая Россия» шуонэз, унь-мань карыса, куд-огез «эсер» партия шуо. Тӥледлы кельше-а озьы исан? - 1917-тӥ арын революцилэсь азьвыл социал-революционеръёслэн (эсеръёслэн) партизы тужгес бадӟымез вал. Трос калыкез йыромытыны капчи ӧвӧл. Со соизлы яке таизлы партилы юнме шорысь гинэ уз дурбасьты. «Зэмлыко Россия» понна вылӥ кивалтӥсьёс уг ужало. Нош «Огъя Россие» пыро 70 губернатор, ваньмыз сямен мэръёс но ёрос йыръёс. Туала егитъёс уггес тодо ни большевикъёсты но эсеръёсты. Но ми оскиськом, эсеръёс сямен ик, бадӟым партилы пӧрмонмылы, малы ке шуоно утёмы огшоры адямиосты. Сергей Миронов уно пол вералляз: ми коммунизмлы пумит, но социализм понна: котькудӥзлы котькыӵе тубатын дур ваёно. Гуртысь удмуртъёс сярысь верано ке, соос али курдатэмын: «Огъя Россилы» куаразэс ӧз сётэ ке, газтэк, уждунтэк, бакча гырыны трактортэк кылёзы. - «Единоросъёс» дэмлало пенсиез уждунлэн 45 процентозяз ӝутыны, туала эсеръёс 65-ёзь. Быдэсмымон-а тӥляд сӥзёнды? - Вераськон уг мыны ук отчы туннэ ик вуон сярысь. Сергей Миронов ӵектэмъя, дышетӥсьёсты но эмъясьёсты тубтоно кун служащийёс радэ. Кивалтӥсьёс азьло черекъязы: пенсионеръёслы тырыны коньдон уг окмы. Стабфонд шуонэ уно миллиард доллар люкаськем бере, юрттэм интые, али курдато: отысь коньдонэз калыклы люкылӥд ке, дунъёс ӝутскозы, пе. Тӥни малы асьме уксё утиське кунгож сьӧрын, юнматэ мукет кунъёслэсь экономиказэс. Шонер шат со? - Россия уз куашка-а? - Туннэ сыӵе кышкытлык ӧвӧл. 1990-тӥ аръёсы Президент Борис Ельцин чеберъяськиз: басьтэлэ асьтэлы сомында асэрик (суверенитет), кӧнязэ ньылоды. Туннэ югдур мукет ни. Странамы пӧрмиз огъя Россилы. Пӧртэм улосъёсын уждунъёс огӵошгес луизы. Валамон ни: узыр но куанер областьёс вань на. Но пӧртэмлыксы сокем шурдыт ӧвӧл ни, малы ке шуоно бюджет кусыпъёс ӟечгес радъямын. - Оглом шулдыр мылкыдо тодосчи Кузьма Куликов азьлане мӧзмыт мылкыдын учке, удмуртъёсмес жаляса. - Огласянь, со шонер. Глобализация шуон пичи калыкез зӥбе яке быдтэ. Будос яке пӧйшур выжытэм бырыку, ваньмыз бӧрдо. Нош калык быдэсак сылмыку, чалмыт уло. Ватонэз ӧвӧл: пичи кунъёс но, кылъёс но отӥяз бырозы. Но сыӵе вакытэз озёлогес карон амалъёс вань. Ӵапак пичи коллективъёсын юнгес утисько дуно йылолъёс. Пӧртэм мугъёсын сэрен пичи гуртъёсысь удмуртъёс юыны кутско, нош Москвае яке Санкт-Петербурге дышетскыны кошкемъёс шаерамы уг берто ни. Сое-а удмурт калыкмы понна ӟеч шуод? - Нош асьтэос Удмуртие берытскыны малпаськоды на-а? Оло, запасэ кошкись политикъёс музэн, кыӵе ке кунэ посолэ мыныны медӥськоды? - Кунгож сьӧрын мон трос пол вал, но дипломатэ ӧй дышетскы. Со удысын ужало вылӥ профессионалъёс. Соослэн быгатэмзы бордысь пото матысь но кыдёкысь бускельёсын кусыпъёс. Дипломатэ пичиысен дышетсконо, музон кылъёсты ӟеч тодоно. Сыӵеосты мон ноку но уг суты ни. Мынам каре - Удмурт шаер. Мугоры Москваын ке но, пропискае вордскем палам. Сенаторысь кошкыса, одно берытско Удмуртие, ужало мыным дэмлам удысын. Источник: Шудегов В. Е. Шуд вайись / В. Е. Шудегов ; записал А. Шкляев // Удмурт дунне. - 2007. - 23 мая. - С. 6, 11. - (Удмурт кизилиос).

https://vorshud.unatlib.ru/index.php/%D0%A8%D1%83%D0%B4%D0%B5%D0%B3%D0%BE%D0%B2_%D0%92%D0%B8%D0%BA%D1%82%D0%BE%D1%80_%D0%95%D0%B2%D0%B3%D1%80%D0%B0%D1%84%D0%BE%D0%B2%D0%B8%D1%87

2024-03-05T08:29:47Z

<urn:uuid:b41f9130-02a8-4329-b3eb-015b1919efc6>

udm-Cyrl

tlsh:T10B1849D29890EF1E8673D25A2D4057229DE69263E323371A9CD1B400755A050EEFD4237BF61196DE58EF9258E402E80CBB4B6CDA59FE7AAEB32614087A7F3AF2014C33D757

Милям Салья гуртамы уло Прок Марина но Лёвка Марина. Прок Марина со луиз гуртысьтымы Прок нимо пиосмурлы бызем бераз, азьло сое Педочей Марина шуо вал. Мукетыз Марина Лесов Лёвка нимо пиосмуртлы бызем бераз гинэ Лёвка Марина луиз. Та кык кышномуртъёс одӥг бӧляке сюризы, туж ярато кырӟаны но вераны. Гуртысьтымы одӥг бадӟым сэбед но соостэк уг ортчы вал. Сцена вылэ потыса шулдыр кырӟамзылы гуртоосмы синмаськемын. Мон нырысьсэ таослэсь ик кылӥ «адаш» кылэз. – Адаш, кылӥд-а, гуртамы, пе, «Италмас» ансамбль концертэн лыктэ. – Ой, адаш, нырысьсэ кылӥсько. Ку, кӧня часын? – Туннэ, адаш, 7 часын. – Тау, адаш, тау. Тӥни озьы нырысьсэ мон кылӥ «адаш» кылэз. Озьыен, та кыл одӥг кадь ним нуллӥсь нылъёсты возьматэ. Тодэме потӥз, кӧня меда адашъёс гуртамы Катя нимын. Чиньыосам тырыны кутски гуртысьтымы Катя нимо нылъёсты. Тани соос: Кылем, Зинок, Одэ, Богдан, Закар, Мами, Педа, Катырка, Бия, Идок, Мапук, Сергей, Ивык, Пельга, Герей Уляш, Иллёк, Миквор, Митрян, Герей, Ёрок, Троша, Бузан, Пузась, Горей, Мызьыр, Игонька, Гогич, Лёвка, Илья Петя Лёня, Эсак, Чишка, Нинка, Муктӥ, Падей, Исар. Нош пиосмуртъёслэн веран кылзы мукет: таосыд ог-огзылы паньтэмъёс луо. Но сыӵе вераськон туж вӧлмемын вал кызетӥ дауре. Туала арын арлыдоослэсь ке шат кылод на озьы ваземзэс. Нош егитъёс, пиналъёс понна та кылъёс воксё но вылесь луо ни кадь. Чиньыям тырыны кутски Петя нимын паньтэмъёсты. Герей, Аляш, Прок, Мока, Лӧчкан, Патан, Насьта, Апи, Тятяпи, Пача, Вася, Муктӥ, Сюкась, Чишка, Кылем, Мирай, Зинок, Бигер, Богдан, Одэ, Мырза, Гопул, Идок, Мирай, Катырка, Файка, Палай, Мызьыр, Мами, Пакрей, Мапук, Сюкась, Савать, Зорин, Долгов, Патӥ, Вудур, Кируль, Падей, Полькар, Гогич. Ма, гуртамы Сеня нимо паньтэмъёсы но трос гинэ кадь. Лыдъялэ-ай: Кырӟась, Кылем, Одэ, Богдан, Кимка, Лудкеч, Герей, Мызьыр, Аляш, Пави, Наун, Гирга, Иллёк, Зырет, Савать, Пузась, Сяки, Митрян, Мирай. Ог-огмы шоры ми но малы ке ке ум вазиськиське ни паньтэм шуыса. Кутскыны али но бер ӧвӧл на. Озьы ведь? [1]. Литература[edit] ↑ Вахитов Семён. Адашъёс но паньтэмъёс // Вахитов Семён Сергеевич. Олле Сальяла. – Ижкар: Йӧскалык прессалэн юртэз, 2022. 128-тӥ – 129-тӥ б.

https://vorshud.unatlib.ru/index.php/%D0%90%D0%B4%D0%B0%D1%88%D1%8A%D1%91%D1%81_%D0%BD%D0%BE_%D0%BF%D0%B0%D0%BD%D1%8C%D1%82%D1%8D%D0%BC%D1%8A%D1%91%D1%81

2024-03-01T03:20:49Z

<urn:uuid:f6ba31c2-8b67-4027-87c8-6cbb708027b7>

udm-Cyrl

tlsh:T1DA8EB1716993DF0E4763E6457F804A318DD5A697D32236469DD0B88439C5064EEBE8233AF70387DE28FF6254D452FE19BA4B2DDA94BDB96E7626000468BF77E5020833D36D

Этногафияя Бадӟым диктантэз гожтонэ пыриськизы Россиысь вань улосвылъёс. Со сяна Турциысь но Швейцариысь ӟуч школаос. Ужазы ваньзэ-ӧвӧлзэ 800 площадкаос. Очной амалэн гожтӥзы 42 сюрслэсь трос адямиос, нош интернет пыр — ог 50 сюрс. Тужгес но трос площадкаос Удмуртиын ужазы. Соос 72 вал. Нош диктантэ пыриськисьёслэн лыдзыя Элькунмес азьпалтиз Оренбург улос. Туннэ ортчем акци сярысь ӟеч дунъет лыктэ котькуд улосвылысь. Со ужрадлэсь кулэлыксэ возьматэ — пусйиз министр. Соин ӵош шугъяськытэ мукетыз — 100 балл пӧлысь тросэз жынызэ гинэ люканы быгатизы. «Со мон понна со туж ӧжыт результат, — пусйиз Лариса Буранова. — Соин ик Кунысь дышетонъя министерство учкыны кулэ, кытчы пыртоно этнографи предметэз, кызьы та темая ужаны нылпиосын, егитъёсын». Диктантлэн йылпумъянъёсыз возьматӥзы — тужгес секыт юанъёс йӧтизы кылъёсъя, нимаз выжы калыкъёслы гинэ тупась уж удысъёссыя но йылолъёссыя. Россиын улисьёс ӟеч тодо ас улоссэс. Но уг тунсыкъясько мукетъёсыныз. «Бадӟым этнодиктантлэн йылпумъянъёсыз Россиысь дышетонъя министерствое келямын луозы, — шуиз Лариса БУранова. — Министерствое озьы ик кошкозы огъям ӵектонъёс но. Соос пӧлын — школаосын этнографияя кружокъёс, факультативъёс кылдытон, ВУЗ-ёсын — нимысьтыз курсъёсты пыртон.

https://udmddn.ru/ivorjos/etnogafiyaya-bad-ym-diktantly-yylpum/

2024-02-26T07:40:23Z

<urn:uuid:2932b359-a105-47e6-81c9-bc258610319a>

udm-Cyrl

tlsh:T17BFA49415894EB1DC7F3D55AAD6027660CB0515BA327376A4CD1B40061594A0EFED8333FF31182CD68FA927AE545D548AF4F6CCB45FDB93AB266240C37BB66F50048A3C352

Берло аръёсы трос но трос вераськомы азьвыл аръёсы егитъёс пӧлын ӝужам тужгес но чебер, синме йӧтымон сэбедъёс сярысь. Туала егитъёслы туж тунсыко соосын тодматскыны. Мынам тодамы вайытэме потэ 1960-тӥ арозь Салья гуртын возиськем туж чебер сэбед сярысь, со – юа бичан. Тодэ лыктэ таӵе мадёс. Куке но вашкала дыръя ми пала пегӟыса вуиллям куинь семьяос. Соосын кивалтӥллям туж чебер но визьмо кышномуртъёс. Бадӟымезлэн нимыз Салля, нош шорысезлэн – Суллё, нош пичиезлэн – Сари. Салля интыяськем Тайвади шур дуре, нош пичи выныз – Гыркмас (Кырыкмас) шур котыре. Ог-огзэс та егит адямиос туж яратӥллям. Соос кыкназы ик усто пӧйшурасьёс вылӥллям. Ог-огенызы ӵошатскыса коньы кутылӥзы, пе. Озьы, ӵош ужаса но ог-огзылы юрттыса, улӥллям кык вынъёс. Ми палан соку потыны луонтэм нюлэс вылэм. Но та кык шӧртчиос ог-огзылы толалтэ куасэн тыл но сэрегпум вуттылӥзы. Кема кыстӥськымтэ Суллёлэн улонэз. Одӥг нуналэ Салля доры солэн пинал кышноез бӧрдыса вуэм. Гыркмас шурлэн вылӥяз ватӥллям Суллёез. Трос аръёс ортчизы ини со дырысен, нош Салья гуртын улӥсьёс али но ветло на Гыркмас дорысь Суллё возе. Та возь выл туж узыр вылэм пӧртэм емышен: узы, боры, кудымульы, сутэр, губи, шу, льӧм – ваньзэ татысь нулло вылэм. Нош льӧмпу сяськаяськыку гуртысь егитъёсты магнит сямен кыске юа (ӟуч сямен ми палан сое «дикий чеснок» шуо). Шӧмыз солэн чеснок кадьгес, но ыме ческытэз кыле. Тулыс, витамин тырмымтэен, та юа туж ческыт потэ вылэм гуртоослы. Юа бичаны ветлӥллям арня нуналэ, чебер выль кутъёссэс кутчаса. Пиос выль укмысо кут кутчало, нылъёс – бурлат-шортдэрем, киязы но йыразы – укоос, возь вылысь чебер сяськалы укшало вылэм. Юа бичамзы бере шулдыръясько. Таӵе чебер возез синйылтыса, татчы вуылыны кутскиллям Починкаысь, Вужгуртысь, Куӵосысь егитъёс. Озьы тодматскыса, егит нылъёс но пиос асьсэлы пар но шедьтылӥзы. Пельысь пеле кылӥськыса, аръёс бӧрсьы аръёс ортчемъя, егитъёслэн та сэбедзы паськытаз но паськытаз. Котькуд ар таӵе пумиськонэ вуылыны кутскизы трос но трос гуртъёсысь егитъёс: Уддядиысь, Выж Тӥгырменысь, Выль Тӥгырменысь, Аксакшурысь, Бӧдьяысь, Кибьяысь, Лялиысь… Мон али малпасько но паймисько: малы кулэ вал гырыны сокем чебер возез? Озьы Суллё возь пӧрмиз бусылы. Вашкала дырысен азинскем но чеберскем Юа бичан сям пашмиз. Нош кыӵе воштӥсько синъёссы мӧйы муртъёслэн, юа бичан сярысь юаку. Тани ма вераз мыным Екатерина Родионовна Никифорова (вордскемын 1919 арын Вуж Салья гуртын): – Пичи дыръямы юа бичан сярысь анай-атайёсмы милемлы данъяськыса верало вал: «Вот, нылы, бадӟымгес будӥд ке, тон но ветлод ай юа бичаны. Али будыны кулэ на, кут кутаны дышетсконо, чебер эктоно, шулдыр куараен кырӟано. Маин паймытод тон люкаськем калыкез? Кин тодэ, оло, вуоно кузпалдэ но отысь ик шедьтод ай». Ӧжыт будэммыгес бере пересь анайёсынымы ӵош ми но ветлӥськом вал юа бичаны. Со Суллё возь Гыркмас кузя кыдёке кыстӥське вал. Отчы вуыса адями ачиз но сяськалы кельше. Сыӵе чебер татын инты! Кошкем но уг поты, ява! Ми возь вылысь юа, колыс бичаськом, собере дыртыса егитъёслэсь шулдыръяськемзэс учкыны мынӥськом вал. Концерт но тӥни! Татчы арганчиосын вуо вал починкаос, вужгуртъёс, куӵосъёс, тӥгырменъёс, уддядиос. Нош кыӵе чебер дӥсяськемын соос! Вот ӵошатскон ке ӵошатскон вал ини отын. Нырысь ик эктыны пото. Азьло угось одӥген, кыкен, куинен, ньылен, куатен, тямысэн эктылӥзы. Ми дыръя шудыны яратӥськом вал «Шаль кышетэн», «Ӟазег уя, ӵӧж уя» шудонъёсын. Татысен ик ог-огеныд тодматскон но луэ ини. Ми асьме палась вань гуртъёсысь огъёзъёсмес тодылӥмы, нимын вазиськылӥмы. Азьло адями сабырлы вал уго. Ог-огзэ гажаз, юрттылӥз. Кӧня тодӥсько, ноку но жугиськон, керетон ӧз луылы. Ӵош шулдыръяськылӥм. Куинь арня ӵоже юа бичаны вуылӥм, нош отӥяз вань калык Сальяла «Бусы сюанэз» адӟыны тубылӥз. Туж шулдыр луэ вал! Мынам вань нылъёсы адӟизы со шулдыръяськонэз. Али юа но кытын но отын гинэ на будэ. Тӥни сыӵе вылэм со «Юа бичан». Мон малпамъя, оло зэмзэ но вань егит сюлэмъёсты огазеяз улонысь вазь кошкем Суллё? [1]. Литература[edit] ↑ Вахитов Семён. Юа бичан / Вахитов Семён Сергеевич. Олле Сальяла. – Ижкар: Йӧскалык прессалэн юртэз, 2022. 19-тӥ – 21-тӥ б.

https://vorshud.unatlib.ru/index.php/%D0%AE%D0%B0_%D0%B1%D0%B8%D1%87%D0%B0%D0%BD

2024-03-02T09:18:24Z

<urn:uuid:44e0139c-9f1a-4a12-be36-5f1b89491afc>

udm-Cyrl

tlsh:T17BAE9EE189D2DF1EC763D60A6E8147624DE546639333774E5CD0B4023956050EEFD423BBE61196DE6CFF9254E041E918BB4E7CCB19FE796AB22204487DBF2AE2028873D36A

Елизавета Владимировна Петрова - Трокай Борисов нимо премилэн лауреатэз, Россия Федерациысь дышетон удысысь отличник. Со нырысь-валысь Кизнер ёросысь Безменшур шор ёзо школаын дышетӥз, роноен кивалтӥз, райисполкомын пӧртэм удысъёсын тыршиз. Отӥяз нациосын ужан политикая министрлэн воштӥсез вал. Елизавета Петрова кивалтӥз «Дэмен» огазеяськонэн, Кизнерын удмуртлыкез ӝутонын тырше. - Елизавета Владимировна, секыт аръёсы, ӵапак война вакытэ, вордскиллямды. Кыӵе гуртын пичи дырды ортчиз? - Покчи дырез малпано ке, йырсиос ик ӝутӥсько. Мае но адямилы чидано уг луы. Вордӥськи 1944-тӥ арын Алнаш ёросысь Улын Сырьезь гуртын. Вазен сое Кечгурт шуо вал. Собере атаен нэнэ Иже интыяськиллям. Война вакытэ атае машзаводын мастер луыса ужам. Собере сое, «враг народа» карыса, тюрьмае пуктӥллям. Горьковской областе келяллям. Мискинь 10 арзэ пытсэт сьӧрын юнме ортчытӥз. Нэнэлы огназлы секыт йӧтӥз. Кык нылпиен, мынам эшшо агае вал на, дор палъёсаз бертоно луиз, Можга каре интыяськиз. Кыӵе жаль, Ижысь юртмы озьы ик быриз, нокин со понна бызьылӥсь ӧз луы ни. 1992-тӥ арын Удмурт Республикалэн Прокуратураысьтыз ивор вуиз: Владимир Печников, пе, реабилитировать каремын. Солы та дунне вылын кема улыны кылдымтэ. Тюрьмаысь бертыса, кема ик ӧз улы ни, машина улэ сюрыса, бырыны шедиз. Нэнэ огназ кылиз. Со дырысен весяк ӵошеннамы улӥмы. Агае егитысен дорысь кошкиз, Астраханьын ужаз, со моряк вал. Можгаысь 3 номеро школаын 7-тӥ классозь дышетскыса, стипендия сёто шуыса, педучилищее пыри. Нэнэ инвалид вал, туж секыт улонэз ми соин улӥмы. Со шоры учкыса, сюлэм шори пилиськыны дась вал. Можгаын со инвалидъёслэн артелязы ужаз. Атай улонысь кошкем бере нэнэ ужаны ӧз ни быгаты, дорын пукиз. Озьы ми 4 манет но 60 копейка пенсиен улыны кылимы. Кураськыса уд ветлы ук, кызьы ке но нэнэез возьыны турттоно. 12-13 аресысен, исьнер тӥяса, вагонъёсты ӝоктыса, ветлӥ. Мон нэнэме ути-вордӥ, шуыны луоз. Мон умой дышетски, ноку стипендитэк ӧй кыльылы. Со вакытэ дышетӥсьёс ӧз тырмылэ, соин ик милемыз курсысьтымы Тоня Петроваен кыкнамес, училищеез быдтытэк, эшъёсмылэсь одӥг арлы вазьгес ужаны келязы. Можга ёросысь Сибы гуртэ шедимы. Милемлы покчиосын ужаны кельшиз, соос соку ик бордамы биниськизы. Асьмеос но егитэсь, 17 арес гинэ вал ай соку милемлы. Урокъёс бере нылпиосын ӵош гурезьын нискылаллямы. Мынам классам дышетскиз Толя Григорьев. Со туж сабырлы вал, умой дышетскиз. Анатолий Леонтьевич тодмо драматург луиз. - Тодон-валандэс будэтэмды потыса, луоз, Иже кошкиды? - Иже гинэ ӧй ай, сьӧраз потоно луиз. Педучилищеез йылпумъяме бере, малпасько, Ижысь пединститутэ пыроно. Ми пичиысен дорамы удмурт кылын вераським, городын будыса но анай кыллэсь ӧм куштӥське. Таиз понна нэнэлы но атайлы тау карыны кулэ. Со вакытэ Министръёслэн Советсы удмурт пиналъёсты пӧртэм вылӥ дышетскон интыосы келялляз. Монэ но, Можга педучилищеез ӟеч йылпумъям муртэ, 1963-тӥ арын Иже ӧтизы но МГУ-э дышетскыны мынод, шуизы. Сыӵе дыръя пумит вазьыны дӥсьтоз на-а егит мурт? Озьы мон август толэзе огнам йырам кузь сюрес вылэ потыны дӥсьтӥ. Со дырозь нокытчы ветлэме ӧй вал на. Кисыосам тӧл шула, мыныны мынод, нош мае сиыса улод, шуиз вал нэнэе. Дор палъёслэсь мӧзмон сюрес вылысен ик сюлэмез сюпсьыны кутскиз, нэнэ но жаль потэ, висись маке огназ доре кылемын. Вуи ни ай Москвае, экзаменъёсме умой сётъяй. 1-тӥ сентябре студентъёсты, пе, колхозэ картошка октыны келялом. Валамон ини, мон отчы ӧй мыны. Таӵе ик тодӥсько на, факультетмылэн деканэз доры бӧрдыса ветлэмме. Нуналлы быдэ пырасько, вае документъёсме, мон доре берто, шуисько. Таӵе-таӵе шуд шедьыса но, такем дано интыын ӧд ке вала дышетскыны, кызьы мон тонэ кельтом на, чабкиське декан. Документъёсме йырыз курен, синъёсам туж лек учкыса, киям мычиз. Нош мон сыӵе шумпотӥ, документъёсме киям кутӥ но, лобыса сямен кабинетысьтыз потӥ. Озьы берен дор палъёсам вуи. Можгаос медаз адӟе шуыса, кема гинэ пегаса ветлоно луиз. Монэ, МГУ-ын дышетскыны валатэк бертэм муртэ, обезянэз сямен, учкыны ветло вал. Иже мынӥ, отын но студентъёс шорам озьы ик паймыса учко, Москваысь, пе, татчы бертэм на. Соку ӧжытак дӥсьтӥсьгес луиськем ни, лэся, пединститутлэн ректорез Борис Шульга доры пыри. Дышетскыны лыктӥ, шуисько. Кин интые мон тонэ кутом, со понна кыӵе ке студентэз улляны кулэ луоз ук, шуэ. Мырдэм но кызьы студентъёс радэ кутӥз. Но ӝыны ар пала стипендия уд басьты, шуиз, общежитие но, пе, али ум быгатэ сётыны. Озьы мон интыяськи заводэ. Пумен ужасько, пумен тодон-валан люкасько. Одӥг каникулэз но тэк ӧй улы, доре ӧй бертылы, весь нэнэлы уксёен юрттыны тырши. Асме умой дӥсян сярысь ӧй малпаськылы, нэнэез йӧнатон понна дуноесь эмъюмъёс басьяно вал. Стипендия басьтыны кутскеме бере капчигес луиз ини, общежитие но бӧрысь сётӥзы. 4-тӥ курс бере практикае Алнаш шор ёзо школае шеди, собере Можгае, аслам дышетскем школаям. Всё, малпасько, татчы ик ужаны берто. Та малпанме тодосчи Иван Тараканов кытысь ке тодэм. Тон школае уд мыны, аспирантурае Тартуэ пырод, шуэ, асьмелы, пе, удмуртъёслы, дышетскем адямиос кулэ. Но монэ чик наука бордаз ӧз кыскы. Тартуэ вуылэме юнме луиз. - Озьыен, тӥ асьтэлэн дышетскем школаяды ик Можга каре вуиды. Нылпиосын ужаку, оломар но луэ, дыр. Соосын тужгес но тунсыко учыръёс сярысь вераны быгатоды-а? - Ӧӥ, мон Можгае ӧй вуы. Распределение дыръя Кизнер ёросысь Безменшур шор ёзо школае мынод, шуизы. Со гурт тууж кыдёкын потӥз мыным. Пумтэмйылэм кузь сюрес лумбытлы тырмиз. Монэ, куинь егит дышетӥсьёсын ӵош, пересь кышномурт доры улыны пыртӥзы. Ӟуч кылын но литератураен дышетыны кутски, организаторе юнматӥзы. Дышетӥсьёсын но, нылпиосын но кылы тупа, шулдыр ортчиз улонмы. Ужаны быгатэмме шӧдыса, лэся, кӧня ке дыр ортчыса, завуче пуктӥзы. Туж зол школае шеди, коллективзы визьмо, йӧно, нылпиос сабырлыесь но кылзӥськисесь вал. Соку нылпиосын туж зол ужамы. Урокъёсы, рос-прос дасяськыса, ветлылӥмы. Пинал «2» басьтэ ке, возьыт вал ини, со понна астэ янгышен шӧдӥськод. Ляб нылпиосын урокъёс бере пукылоно луылӥз. Практикаын дыръям, Можгаын дышетыкум ай, туж тунсыко учыре шедьылӥ. Акашка нунал азьын вал со. Вазен вӧсяськонэз-мае тодӥсь ӧй вал. 4-тӥ классэ пырисько. 32 кузя нылпиос шып гинэ пуко, шорам паймыса кадь дол учко. Умойтэм дӥсяськиськем ке шат меда шуыса, копак кышкатски. Ӝӧк вылэ вӧлдэм газетэз басьтӥ но воксё пайми: ӵуж, горд, вож, льӧль курегпузъёс отын тыремын. Мон, атеист, тае адӟыса, мар вераны ик ӟудӥ. Но нылпиосты обиде уськытэме ӧз поты, тау, тау, пиналъёс, шуисько, урокъёс бере ваньмы ӵош та курегпузъёслэсь салат лэсьтом, пельнянь кутом. Озьы ик каримы. Нылпиосын сюлмысьтымы пӧраськимы, ческыт сиськимы. - Безменшуре ик выжы лэзиды, луоз? - Слава Петровлы бызи. Туж умой семьяе сюри. Но вакытэз сыӵе вал, кошкемед потэ-а, уг-а, юась ӧй вал. Кизнер райкоме, школаосын ужанъя отделэ, инструкторе басьтӥзы. Соку мыным быдэс районэн ужано луиз. Вань школаосы вуылӥмы, уен-нуналэн сюрес вылысь ӧй пыралля. Кынмонъёс но шедьылӥзы, дыр, но сое пинал дыръя валано ӧвӧл. Кивалтӥсьёс тыршемме синйылтӥллям, лэся, отӥяз роное ӧтизы. Соку мон ёросысь дышетӥсьёслэн профсоюзэнызы кивалтӥ ини. Таня нылы Безменшурын вордскиз вал. Алёшаме ваёно кариськи на. Пиеным ар но пукыны ӧз сётэ, ужаны потыны косӥзы - бырйы, пе, роноен-а кивалтод яке калыклы юрттэт сётонъя отделэн-а? Кытчы пырод, партия косэ бере, роноен кивалтыны кутски. Уже туж секыт ке но, сюлэмыя вал. Калыкен одӥг кыл шедьтыса, ужаны тырши. Дышетон сярысь гинэ сюлмаськоно ӧвӧл, улон инты но кулэ, нылпи садэ но путёвка куро. Со вакытэ трос пинал вайылӥзы - ёросамы 5 сюрс нылпи вал. Школаос сяна, нылпи садъёс но мон киын на. Но шумпотыса вераны быгатӥсько, со аръёсы ёросысьтымы нылпиос республикаысь трос пумо олимпиадаосы но пӧртэм ӵошатсконъёсы пыриськылӥзы, вормисьёс луыса бертылӥзы. Партия косэмъя нош ужез воштоно луиз - исполкоме секретаре выжтӥзы. Отӥяз райкомлэн председателезлэн воштӥсез луи. Ныпъетэ секытгес луиз. Озьы ке но улонын эшшо мар ке но уг тырмы на кадь. Калык понна мар ке но выльзэ лэсьтэме потыны кутскиз. Соку мон Нациосын ужанъя комитетэн кивалтӥсен Светлана Смирноваен тодматски. Со юрттэмъя кылдытӥ ёросысь пӧртэм калыкъёслэсь культуразэс азинтонъя центр. Ужмы интыысьтыз вырӟиз, калык сое аръёсын возьмам кадь. Ортчытъяны кутскимы фольклор праздникъёс но пӧртэм пумиськон ӝытъёс, бигеръёслы Сабантуй но удмуртъёслы Гырон быдтон радъямы. Огъя кужымен Мултан ужлы 100 ар тырмонэз пусйимы. Отчы Финляндиысь но, Эстониысь но, Венгриысь но куноосты ӧтчамы. Республикаысьтымы синпелетъёсты утёнъя огазеяськонлэн кивалтӥсез Зинаида Боткина юрттэмен, Короленко черкогуртэ сюрес но черк лэсьтӥмы, В. Короленколы памятник усьтыны быгатӥмы. Со гуртэ ик 50 интыем нылпи сад лэсьтӥмы. 1990-тӥ аръёсы секыт луиз ужаны. Уксё ӧвӧл, уждун уг тыро. Со вакытъёсты малпаса, юзыр-кезьыр луоно. Шуген-секытэн ке но, Кизнер каргуртын анай-атайтэк кылем пиналъёслы интернат усьтӥмы. Секыт сямо нылпиос отын улӥзы, ог-огзэс обидё, жальзылы чидан ӧвӧл. Правительстволэн Тӧроезлэн воштӥсез Антонина Лисина юрттэмъя, интернатэз типовой карыны быгатӥмы. Механизаторъёсты, йырси ӵышкисьёсты но пӧраськисьёсты дасянъя 30 номеро училище усьтӥмы. - Ёросады «Удмурт Кенеш» огазеяськонлэсь ёззэ тӥ кылдытӥды. - Трос ужано луиз соку. Мыло-кыдо удмурт адямиосты утчано-шедьтоно вал. Ёросамы удмурт писательёс, журналистъёс но тодосчиос вуизы. Соосты Вуж Бӧдья гуртэ нуимы. Отын Удмуртъёслэн 1-тӥ съездазы делегация бырйимы. Саесъёсмес пужалляса ужамы. - Иже вуэмдэс ноку ӧд жалялэ-а? - Монэ Светлана Смирнова комитетаз ӧтиз. Мыным, пе, тӥ кадь воштӥсь кулэ. Татын но калыкен ужано луиз, трос гинэ ёросъёсы поталлямы. Кам сьӧр удмуртъёс доры ветлэммы али ке но тодам улэ на. Писательёсын но журналистъёсын, Пичи Пурга ёросысь Эдэйгуртысь нылкышноослэн «Арганчи» ансамбленызы Башкортостанысь Татышлы ёросэ удмурт культуралы сӥзем нуналъёсы вуылӥмы. Вунонтэм, нокызьы вераны луонтэм нуналъёс вал со. Ринат Галямшин, удмуртъёслэн азьветлӥсьсы, я сояз, я таяз гуртэ пумиськонэ нуэ, школаосы вуттылэ. Тӥни озьы калык эшъяське но огазеяське вылэм. Кузпалы осконтэм адями луысал ке, Кизнерысь ӧй потысал, дыр. Куать но ӝыны ар огпалась мукет пала ветлӥ. Кизнер ведь Ижлы матын ӧвӧл, 200 иськем пала луоз. Пятница ӝыт лобыса сямен доре бертӥсько, арняе Иже кошкон дыр вуэ ини. Семьяеным адӟиськыса ик ум вуттӥське кадь. Пие соку 8-тӥ классын дышетскиз. Со но, атаез но городэ мыныны пумит луизы. Милемлы улон инты но сёто ни вал, огзылэн но Кизнерез городлы воштэмзы ӧз поты. - Шутэтскыны потыса но, тэк улонэз уд тодылӥське, удмуртлыкез ӝутон понна сюлмаськиськоды. - Кизнер ёросысь «Удмурт Кенешлэн» ужаз пыриськисько. Отысь эшъёсыным кемагес уг ке адӟиськиськы, мӧзмыны кутскисько. Али ёросысьтымы «Удмурт Кенешен» кивалтэ Антонида Покошева. Солы, вань сюлэммес но тодон-валанмес сётыса, юрттӥськиськом. Кема аръёс ӵоже ини ӵош ужаськом Кизнерысь Надежда Столбоваен, Валентина Рассомахинаен, Безменшурысь Серафима Петроваен. Кылем арын бадӟым ыштонэз адӟи, секыт висемез бере улонысь кошкиз кузпалы. - Пиналъёсты котырады уло, дыр? Алёша пие дорам улэ. Монэ нуналлы быдэ солэн Лиза нылыз шумпоттэ. Пырак пичи муртэ сямен, шудыны ёртыса, возе. Таня нылы Москваын улэ. Солэн Илья но Женя пиосыз быдэ вуэмын ини. Мон асме гурт адямиен шӧдӥсько. Улытозям пудо вордӥ. Гужемзэ бакча котырын бергасько. Кызьы музъем ужтэк улод, со адямиез бурдъя но, эмъя но. Петрова Е. В. Асме гурт адямиен шӧдӥсько / Е. В. Петрова ; записала Л. Тихонова // Удмурт дунне. - 2015. - 5 февраля. - С. 10, 15. - (Тӧр шорын). За предоставление материала выражаем огромную благодарность редакции газеты "Удмурт дунне" Retrieved from "https://vorshud.unatlib.ru/index.php?title=Петрова_Елизавета_Владимировна&oldid=3048"

https://vorshud.unatlib.ru/index.php/%D0%9F%D0%B5%D1%82%D1%80%D0%BE%D0%B2%D0%B0_%D0%95%D0%BB%D0%B8%D0%B7%D0%B0%D0%B2%D0%B5%D1%82%D0%B0_%D0%92%D0%BB%D0%B0%D0%B4%D0%B8%D0%BC%D0%B8%D1%80%D0%BE%D0%B2%D0%BD%D0%B0

2024-03-05T08:32:46Z

<urn:uuid:3853be2f-c60d-4e4c-bdcd-da271e241285>

udm-Cyrl

tlsh:T15DCFA5928B81DF1EC6B3D15A6E8146229CE55213D323375A5CD1B805359A094EEFC4237BF61196DE2CEF9254E002E908BB4F78DB58FE7A7AB222144839BF7BF2024833D75A

Георгий Геннадьевич Тронинэз Дэри черкогуртын но ёросын тодӥсьтэмез ӧвӧл. Татын со куамын арлэсь кема улэ ни. Трос кужымзэ сётӥз ёросэз азинтонлы: кивалтӥз районысь дышетонъя управлениен, бӧрысь юнматӥзы ёрос йырлы воштӥсе. Георгий Геннадьевич - калыкез дышетон удысысь отличник. 2005-тӥ арын Георгий Тронин луиз Завьяловское гурт поселенилэн йырыз. Татчы пыро Дэри черкогурт но солы матысь укмыс гурт. Кивалтӥсь азяз таӵе ужпум пуктэ: котькыӵе вакытэ адямилы юрттыны быгатоно. Азьмынӥсь Герчик Тронинъёслэн выжызы Эгра ёросысь потэмын. Анаез Анна Никитична вордскемын Мазьги гуртын. Атаез Геннадий Иванович - Эгралась. Кыкназы ик бухгалтере дышетскемын. Егитъёс ог-огзэс шедьтӥзы Эгралан. Татын вордскизы Галя но Гера нылпиоссы. Геннадий Иванович туж гажа вал Георгий Жуков маршалэз. Соин пиезлы солэсь нимзэ сётӥз. Но Гераезлы военнойлэсь удыссэ ӧз сӥзьы: тужгес усто ужез инженерлэн, шуылӥз. Нылызлы веранэз мукет вал - эмъясе, пе, мыноно. Ачиз Гера пичиысен синмаськиз журналистлэн удысэзлы. Эгралась 2 номеро шор ёзо школаын тодон-валан люкакуз, удалтӥз ӟуч кылъя но литературая дышетӥсен. Соин урокъёсы мыло-кыдо ветлӥз, трос гожъяськиз, лыдӟиськиз - Тронинлэн сочинениосыз районын тужгес устоен лыдъяськизы. Мумы-бубыосыз ялан сюлмаськизы нылпиоссылы котыр ласянь тодон-валан сётыны. Витетӥ классын дышетскись Гералы атаез арган басьтӥз. Берлогес пияш кияз кутӥз гитара. Крезьгурен валче ӧз вунэты тазалыксэ кыдатон сярысь но. Ӵужкушман кадь пиш-пиш йырсиё, очкиен ветлӥсь востэм Тронин школаын азьмынӥсь, ӟеч дышетскись радэ потӥз. Со ик кырӟась, эктӥсь, пионер дружиналэн тӧроез, собере - комсомол огазеяськонлэн секретарез. Мусояса пияшез школаын Герчик нимазы. «Витьёслы» дышетскемез но котькыӵе ужрадъёсы мыло-кыдо пыриськемез понна Гералы Туапсе городысь «Орлёнок» лагере путёвка сётъязы. 1968-тӥ арын Гера Глазысь пединститутэ филологияя факультетэ пыре. Глазын сяна, солы республикаысь вузъёс куспын спорт ӵошатсконъёсы пыриськоно: волейбол, футбол, копьё, диск лэзьян, выллане тэтчан но мукет. Спортэз гажамез дышетсконаз но шӧдӥськытэк ӧз кыльы. Тронин курсовой ужзэ сӥзе спортэн герӟаськем кылъёс пӧлысь синонимъёсты люканлы. Зарни пи Егит мурт вала: анай-атаез арлыдоесь ни. Ма, со ачиз но йыг-йыг воргорон. Соин астэ ачид сюдыны-дӥсяны пӧрмытоно. Гужем Тронин мылысь-кыдысь ужаз институтлэн стройотрядаз. - Милемыз Якшур-Бӧдьяла келязы. Татын скал гид ӝутӥм. Нырысетӥ уждунэным анаелы зарни зундэс басьтӥ. Макем со шумпотӥз. Атае таӵе кузьымен сое ноку ӧз лӧпкытъя. Стройотрядысь егитъёсты райкомын ужасьёс куро гуртъёсын концертъёс, шутэтскон ӝытъёс ортчытъяны. Татын нош ик висъяське Георгий. Калыкез шулдыртэ арганэн но гитараен, эктэ. 1972-тӥ арын, институтэз йылпумъяса, Георгий Тронинэз ӵош дышетскем эшеныз Виктор Чирковен лэзё Сюмси районысь Гура черкогуртэ. Тулыс но сӥзьыл сюресъёс татын ӧй вал - «кукурузник» шуон самолётэн гинэ лобаллязы. Соин Гура школаын дышетӥсьёссы ӧз тырмылэ. Тронинэн Чирковлы пӧртэм предметъёсты нуоно луиз. Кылсярысь, Георгийлы историез но географиез оскизы. Эшезлы немец кылэз дэмлазы. Та интыосты воргорон али но сюлмаз возе. Инкуазь - йӧтылымтэ, зыл-зыл кошке Калмез шур. Но дэриез но тырмыт. - Августэ лэзизы Сюмсие - дышетӥсьёслэн конференциязы. Отчы, тракторен сяна, номырин уд поты. Ульчаын жаль зоре. Трактор уробое интыяським. Нылкышноос азяз кариськизы, ми - бераз. Сюмсие вуытозямы, нӧдэн пазяськем дӥсьмы но, тусъёсмы но тодмантэм луизы, - дышетон аръёссэ пальпотыса тодаз вае Георгий Геннадьевич. Кузпалъяз… картофка Службаез бере Георгий малпаз Сюмси ёросысь школае берытскыны. Но мумы-бубыез улон интызэс воштыса вуизы, пизэс но бордазы Иже интыяськыны куризы. Тронин кема ӧз малпаськы - «Советской Удмуртия» газетэ йыгаськиз. Но пыд пуктӥз удмурт кылэз дышетымтэез. Школаын тодон-валан люкакуз, та предмет программае пыртымтэ вал. - Ми кутӥськомы удмурт кылын ӟеч гожъяськисьёсты гинэ, - вераз валтӥсь редактор Василий Михайлов. Егит мурт ӧз ӧпкельы - Ижысь радиозаводлэн газетаз мынӥз. Интыяськыса вуиз гинэ - эшез лӧпкытӥз Дэри черкогуртысь школаын ужаны. Тронин нош ик капчиен удыссэ воштӥз. Ӟуч кыл но литература борды Георгий Геннадьевичлы оскизы завучлэсь ужзэ но. Кылдэмлэсь уд пегӟы, шуо калыкын. Кузпалыз но Тронинлы Глазын ик дасямын ни вылэм. Но дышетскон вакытаз синйылтыса ӧз ву. Пумиськизы ини Ижысен. Школаын ужась Тронинлы ивор вуиз: Ижысь огаз ресторанэ люкаськозы Глаз пединститутэз йылпумъямъёс. Ӝӧк сьӧры Георгий ваче син тупаз чебер нылашен. Нимы, пе, Татьяна. Озьы егит воргорон аслэсьтыз зэмос яратонзэ, вуоно кузпалзэ пумитаз. Татьяна Николаевна ӟуч кылъя но литературая дышетӥсь луыса куамын куать ар тыршиз Дэри школаын. Со - калыкез дышетон удысысь отличник, вылӥ категориен дышетӥсь. Ог-огзэс гажась но дунъясь кузпалъёс кык пинал будэтӥзы. Политикалэн тулкымаз Дэри шор ёзо школаысь шаплы завучез ужаны ӧтизы ёросысь дышетонъя отделэ, инспекторлэсь удыссэ оскизы. Вань ужез - сюрес вылын. Ёросысь школаосыз арняен-арняен эскерыны поталляз. Соку Тронинэз синйылтӥзы райкомын ужасьёс. Георгийлы оскизы партилэн райкомезлэн пропагандая но агитацияя люкетэныз кивалтыны. 1987-тӥ арын Тронин идеологияя секретарь луэ. Кык ар ортчыса, сое партилэн Удмурт обкомаз инструкторе ӵектыны ӧдъязы. Но сюлэмыз висиз мукетыз понна: Дэри ёросысь дышетонъя отделэн кивалтӥсьёс ӵемысь вошъяськизы. - Дорам вить школалэн директорез вуиз: ми, пе, тонэ кивалтӥсен адӟиськомы, - тодаз вае Георгий Геннадьевич. - Обком талы пумит луиз. Партилэн косэмезъя мон Дэри ёросын пуктэмын вал турын люкан понна кыл кутӥсе. Роноын ужасьёс дорам возь вылэ но вуизы. Йырме урдыны выром на шат - соглаш луи ни. Эшшо ке дышетӥсьлэн ужез мыным котыр ласянь тодмо. Августэ дышетӥсьёслэн ёрос конференциязы кивалтӥсе бырйизы. Саклык нырысь ик висъямы гуртысь пиналъёслы. Перестройкалэсь азьвыл шор ёзо школа усьтӥмы Кияикын, укмыс классъем - Пальникын. Пичи классъёслы чаклам 39 школа пӧлысь огзэ но ӧм ворсалэ. Берло аръёсты верано ке, гуртъёсысь школаос тросэз пытсаськизы. Пичи классъёслы чакламъёсыз но дасо пала гинэ кылизы. Роноен кивалтонэз ӵапак тупаз воштӥськонъёс ортчон вакытэн. Дэри ёрослы йыре бырйизы Галина Баталоваез. Солы нырысетӥ воштӥсе ӵектӥзы Георгий Тронинэз. Дэри ёрос Ижлы матын бере, улӥсьёслэн куронъёссы но вылӥын. Выль кивалтӥсьёс сое ӟеч валазы. Кутскизы бадӟым ужъёс: выльдӥськиз райцентрысь культурая юрт, ёрос больница. Италмас посёлокын ӝутскиз шор ёзо школа. Дэри шор ёзо школа вӧзы Удмуртиысь Президентлэн программаезъя бадӟым спортзал лэсьтӥзы. Пыӵанка гуртын, вуж школаез рос-прос тупатъяса, усьтӥзы шутэтскон сэрег но пиналъёслы библиотека. Таӵе азинсконъёслы луыса ёросын куинь пол радъяськылӥзы республикаысь Гурт шудонъёс. Вормонъёс 2004-тӥ арлы уката бадӟым ужрадъёс чакламын вал. Соку Дэри черкогурт 255 ар тырмонзэ пусйыны дасяськиз. Соин тужгес бадӟым лэсьтӥськон кутскиз 2002-тӥ-2003-тӥ аръёсы. Выльдӥськизы пыдын ветлон сюресъёс, шутэтскон, нылпиослы шудон интыос. Ульчаосты югдытӥзы тылъёс. Тяма но Молдавской тыметъёсты рос-прос тупатъязы, чылкытатӥзы гужем пыласькон интыосты. Чеберскизы Дэри черкогуртысь ляб нылпиослы школа, Пыӵанка но Тяма гуртъёсысь нылпи садъёс. Дэриысь нылпи садлэсь вуж юртсэ тупатъяса, пиналъёслэсь тодон-валанзэс азинтонъя центр усьтӥзы. Черкогуртын улӥсьёслы йӧн-йӧн саклык висъяськиз. Син шорын котьку возиськиз уже интыянъя югдур но. Трослы кулэсмиз ужтэк кылемъёслэн лыдзы. Палэнэ ӧз кельтэ мӧйыосты но. Ёрос кивалтӥсьёс котьку юрттылӥзы ветеранъёслэн огазеяськонзылы. - Ми солы ӵем вазиськиськомы. Малы ке шуоно со адямиез вала, тырше юрттыны. Удмурт сямен вераськыны шугъяське ке но, пересьёсын анай кылын кенешыны тырше. Вӧзаз ужасьёсыз но шуо: солэн тышкаськемез но вешам кадь, - Георгий Тронин сярысь мылкыдзэ вера Дэриысь гажано нылкышно, ужысь ветеран, гурт удысысь дано ужась Раиса Константиновна Моторина. 2005-тӥ арын Георгий Геннадьевичез Завьяловское гурт поселенилы йыре бырйизы. Кузёлэн сюлмаськонъёсыз йылӥзы. Берло аръёсы быдэстэмын трос бадӟымесь ужъёс. Ёрос центре пырон азьысь черкогуртлэн нимыныз стелла выльдӥськиз, Тяма но Пыӵанка гуртъёсы Быдӟым ожын быремъёслы памятникъёс пуктӥзы. Дэри черкогурт син куспын чылкытгес но узыргес луиз кадь. Табере татын улӥсьёс арлы быдэ гуртсэс сузяло-утялто, устооссэ администрация кузьымъёсын пусъё. Тронин туж бадӟым саклык висъя кык ӧрлы: удмурт кылэз но культураез пыӵатонлы но тазалыкез юнматонлы. - Георгий Геннадьевич ноку уг вунэты удмурт Тяма но Пыӵанка гуртъёсты. Огаз 794 адями улэ, мукетаз - 626. Городлы матын бере, татын уката сюлмаськоно анай кылмес но культурамес утён сярысь, ӟучомонлы сётсконо ӧвӧл. Кыӵе гинэ ужпумъёсын ум вазиськиське, ноку «уг» шуэмез ӧвӧл, - вера Тяма гуртысь культурая юртлэн кивалтӥсез Елена Кириллова. - Тани клубез рос-прос тупатыны коньдон висъяз. Табере Пыӵанка гуртын но газ пыртэмын, кылем арын арганлы, крезьгуро аппаратуралы но компьютерлы коньдон висъяз. Та гуртъёсысь фольклор коллективъёслы выль костюмъёслы уксё вуиз. Георгий Геннадьевич, пичи дырысеныз ик спортэн эшъяське бере, вала: будӥсь нылпиослэсь тазалыксэс одно ик кыдатоно. Дэриын азьвыл аръёсы но вал школалэн спортзалэз, стадион но мукетыз. Ёросысь командаос республикаын пӧртэм ӵошатсконъёсын вылӥ интыосты утыло. Волейболэн шудонъя ёросысь огазеям команда берло 12 ар ӵоже республикаын нырысетӥ интыын ветлэ. Ӟеч сям луиз ни, Атыкай музъемез утисьёслэн нуналзылы но Нылкышно праздниклы сӥзьыса, гурт администрацилэн кузьымез понна спортъя ӵошатсконъёс ортчытъяны. Отчы пыриське 400-лэсь ятыр адями. Туж бадӟымесь азинсконъёс басьтӥськом капчи атлетикаын. Кызь вить ар ӵоже ини республикаын нырысетӥ интыын луиськом. Кемалась ик ӧвӧл хоккеен шудон площадка лэсьтӥм. Мукет ӵошатсконъёсын но кужыммес мертаськом. Кылсярысь, черкогуртамы куинь пол радъяськиз ни машинаен ворттылонъя элькун ӵошатскон. Ужъёсын пачылмем адями аръёслэсь ортчемзэ уг шӧды. Георгий Геннадьевич корка пуктӥз, ныл но пи будэтӥз, писпуос пумтэм трос мерттӥз. Воргорон азьын пуктэм ужпумъёсты быдэстӥз. Но кивалтӥсь уг буйга: - Ортчем аръёсме уг жаляськы, улытозям адямиослы юрттыны тырши. Но аслэсьтым малпанъёсме троссэ ӧй быдэсты на. Шутэтскон дыръёсам дорам пӧртэм ужъёсты эскерыны яратӥсько. Кылсярысь, гужем чебер газон будэтон бордын выри. Сюлэмыя суредаськон. Журналист ӧй луы ке но, гожъяськон пушкам гыбдаса улэ. Матэктэ ини юбилее. Пенсие потӥ ке, оло кылбуръёсын бичетме потто, оло суредаськыны кутско. Источник: Тронин Г. Г. Верамез вешам кадь / Г. Г. Тронин ; записала Юлия Кузьмина // Удмурт дунне. - 2010. - 19 нояб. - С. 6, 11. - (Удмурт кизилиос).

https://vorshud.unatlib.ru/index.php/%D0%A2%D1%80%D0%BE%D0%BD%D0%B8%D0%BD_%D0%93%D0%B5%D0%BE%D1%80%D0%B3%D0%B8%D0%B9_%D0%93%D0%B5%D0%BD%D0%BD%D0%B0%D0%B4%D1%8C%D0%B5%D0%B2%D0%B8%D1%87

2024-03-05T06:45:32Z

<urn:uuid:d71fb9a9-c42d-4838-9b25-912a297581d9>

udm-Cyrl

tlsh:T178F64C825880DF0E8273D65A6D801B225D915157E322375A9CD1B401B85A094EEFC863BBF710D6DE18EF9254F502E908BB4B68D618BE7A7FB32615083DBF2AF2024C73D757

Таяз арын лагерьлы тырмиз 50 ар. Пуктэмын со 1962 арын. Азьло лагерь «Нефтемаш» заводлэн киулсаз вал. Отчы шутэтскыны ветлылизы заводысь ужасьёслэн нылпиоссы гинэ. Нош 2009 арысен лагерь выжиз Удмурт Элькунлэн Егитъёсын ужанъя министерстволэн «киосаз». Табере «Ёлочкае» шутэтскыны вуыло быдэс элькунысьтымы нылпиос но егитъёс. Кукри-Баба доры куное Таяз гужеме мыным удалтиз мукет удмурт нылъёсын но пиосын лагерьын шутэтскыны. Татчы милемдыс ваизы бадзым автобусъёсын. Вуэм берамы нырысь ик син азям йотизы жужыт пу капкаос. Сычеоссэ мон нокытысь но ой на адзылы. Йылосэсь, вашкала дауръёсысь кадесь. Паймытизы соос монэ аспортэм луэменызы. Пыронтиын ик сылэ вал охранник. Солэн аслаз выли будкаез вылэм. Кыче ке выжыкылысь ожгарчи кадь со потиз мыным. Сак учке со дортиз ортчисьёсты. Уката но тунсыко потиз мыным, ма меда пу капкаос сьорын. Кема ик возьмано оз луы. Мукетъёсыныз чош пырем берам, валай, татын быдэс архитектурной комплекс пуктэмын шуыса. Сюрес кузя мынисько но малпасько: «Коня сюрс адями меда тати ортчиз ни. Оло, миллионъёс но?..» Пумиськизы вуж зечыранъёс. Нош таиз ма?! Зэмос зуч выжыкылъёсысь избушка сылэ. Только курег пыдъёсыз овол, Кукри Бабалэн коркаяз кадь. Таиз йыг-йыг сылэ. Матэгес лыктыса чыртые куасалске ни вал йылзэ утчантиям. Жаль гинэ, отчы пушказ пырыны уг яра. Сое выльдоно ни шуыса, ремонтэ пытсаллям. Тунсыкъяськонме ватэме оз луы, лагерьлэн начальникезлэсь юалляськи со выжыкыл корка сярысь. Азьло отын вал лыдзиськонни но кружковой комнатаос. Оскем потэ ик, матысь дыре сое тупатозы, но коня ке ортчыса мон нош ик вуо татчы — Кукри Баба доры куное. КУНОПУМИТАН ДУННЕ Милям лагерямы вань Индиысь куноосмы – Коустун но Маюр – «Страна Джардиния» отрядэзлэн вожатойёсыз. Милям куноосмы лыктизы татчы калыккуспо программая вожатойёсын ужаны. Соослэн туссы косэ милемыз соос шоры одно ик учкыны. Коустун но Маюр котьку мыняло. Зуч кылэз соос урод тодо вал. Нош татчы вуыса, тодон-валанъёссэс муромытизы ини. Мон тоди, Коустун но Маюр будос сиён гинэ сиё шуыса. Мон нырысетизэ тодматски индусъёсын. Малы туж шумпотисько. ӞозИК (Иван КУЗНЕЦОВ) ВАНЬ ЮАН Столовойысь гажано ужасьёс, палэнысен ти шоры учкыса, ти лекесь шуыса кожалод. Уката но куке нылпиос сиськем беразы тусьты-пуньыоссэс жок вылэ тырыны кутско. Тани кызьы соос валэктизы вожпотонзэс: — Милям вожмы потэ малы ке шуоно нылпиос тусьты-пуньыоссэс жок дуре пуктыло, нош тусьты-пуньыос усё но пилисько, ми соос понна кыл кутиськомы ук. Мусо нылпиос, пожалуйста, эн пуктылэ тусьты-пуньыдэс жок дуре но сиыса быдтэ ваньзэ, ма тыро тусьтыосады. Сиён – со тиляд кужымды. Аня МаксимЧи (Аня Максимова) ОГЪЯ ШУЛДЫРЪЯСЬКОН, Россиялэн егитлыкез – азьлань! Дас кыкети инвожо – асьме вордиськем странамы понна бадзым нунал. Соку ортчиз Россиялэн асэркын луэмезлэн нуналыз. Россия – со милям вордскем интымы, со милям дормы, кытын ми будим. Та бадзым праздникмылы сиземын вал концерт. Кутсконэз азьын тросэз нылпиос возьмаса пуко вал шулдыръяськонлэсь кутсконзэ. Ожыт ортчыса, соос доры пыризы «Ёлочка» лагерьлэн директорез Алевтина Кислухина но ачиз егитъёсын ужанъя министр Владимир Соловьёв. Вераськемзэс ваньзы сак кылзиськизы. Собере котькуд отряд тодматиз асэныз, девизъёссэс кеськылыса. Люкаськемъёс понна дасямын вал тунсыко сценарий. Кинъёс гинэ оз поталэ сцена вылэ: нылпиос но, вожатойёс но, индийской куноос но. Быдэс зал огдырлы шулдырскиз сюлэме пычась кырзанъёсын но портэм эктонъёсын. ИВОРЪЁС 16 инвожое асьме доры вуозы выль тунсыко куноос – «Шундылэн» ёзчиосыз но эшъёсыз Алексей Бегешев (Чумолё Олёш) но Дмитрий Корепанов. Соос возьматозы публичной выступлениея но финно-угор эктонъёсъя мастер-класс. Дырды одно ик ортчоз шулдыр но пайдаё. 17 инвожое ортчоз фото-кросс «Ул но но чеберскы, Музъеммы!». Ужрадэ пыриськыны быгатозы соосыз, кинлэн вань фотоаппаратъёссы – телефон яке цифровик. Лагерьлэн территориетиз бызьылыса, котькуд отряд кулэ луоз утчаны тунсыко но йоспортэм кадръёсты. Фотографиос одно ик мед «вералозы», инкуазез утёно шуыса. Вормись басьтоз тунсыко кузьым. 19 инвожое ортчоз «Две звезды» конкурс. Та ужрадэ пыриськыны быгатозы эктись нылпиос. Дасяны яра портэм направлениен эктонъёсты. Юлиана (Юля ВОРОНЧИХИНА) «ПОСЬТУРЫН» Туннэ 15 инвожое ваньзы отрядъёс пыриськизы «Минута славы» вожвылъяськонэ. Милям отрядмылэсь отчы пыриськиз Келарева Полинамы. Со милям пичи ке но, самой зеч кырзаз. Костюмез но чебер вал. — Полина, тон сцена вылэ кышкаса потид-а? — Ожыт но ой кышка. — Кыче кырзан кырзад? — «Пось турын» нимыз. — Кырза вал одиг ке но куплетсэ: Пось-а мар-а та турын. Уд нимыз ик посьтурын. Кутыса эскероно, Сямыныз тодматсконо. — Ми ваньмы туж зол шумпотимы, куке жюриос веразы, тон гран-при басьтид шуыса. Ачид нош возьмад-а сычезэ? — Мон малпай вал, вормисьлы гинэ грамота сётозы шуыса. Чик ой малпа монэ но висъялозы шуыса. — Ми ваньмы шумпотиськомы тон понна но сюлмысь зечкыласькомы тонэ вормонэныд. ОКИ но Юлиана (Оксана Перевощикова и Юля Ворончихина) Милям «Тулкым» дуннеямы 14 инвожое «Шундыысь» куноос вуылизы. Ма соос ортчытизы но кыче кельшизы вералозы асьме нылъёсмы но пиосмы. Кристина Савельева: — Куке милемлы веразы, дорамы куноос вуозы шуыса, ми ваньмы шумпотимы. Ачим уката но шумпоти Николай Анисимовлы. Куараез туж кельше. Кырзаны кутскем бераз, паймыса ик кылзи, кызьы куараез чузъяське. Шумпотисько, мон солэсь автографсэ кури шуыса. Полина Келарева: — Мыным ваньзы яразы. Эшшо но зол мыным кельшизы шудонъёс. Тужгес мыным кельшиз Жанна. Со гань-гань сямо потиз мыным. Лад-лад ваньзэ валэктиз, шудонъёс ми понна ортчытиз. Тунсыко потиз, кызьы ог-огдэ шодонъя тренинг ортчиз. Султизы кык адямиос. Ог-огзы вискын ньыль вамыш вал. Одигез тыбырыныз сылиз, мукетыз ас понназ «Учкы мон шоры» малпаса улиз. Тыбырын сылись шодыны кулэ вал, ку мукетыз сое берыккыны куре. Интуиция татын зол гинэ ужаны кулэ вылэм. Елена Шудегова: — Мыным но яраз Жанна. Со туж умой нуиз шудонъёс. Трос вылезлы дышетиз. Театрлэн аспортэмлыкъёсыз сярысь мадиз. Тунсыко потиз, кызьы артистъёс сцена вылэ потон азьын дасясько. Мынам вал лачак эмоциос. Эшшо мыным яраз, кызьы сётъязы автограф. Аня Полякова: — Мыным ваньзы куноосмы кельшизы. Шунды гурез ваньмы чош гожъямы но кырзамы. Берпумети нуналаз нош огъяськыса озьы ик ваньмы чош кырзаломы. Куноосмылэсь ваньзылэсь автографъёссэс кельтыны куримы. Пумиськон тунсыко ортчиз. ОКИ (Оксана ПЕРЕВОЩИКОВА) ТАЗАЛЫК ДЫР , Кар бере кар Лагерямы котькуд нунал ортчо портэм спортивной шудонъёс. Нылпиослэн мугор-ёзви тазалыксы понна кыл кутэ Эльдар Вазихович – физкультурая дышетись. Одигез тунсыко шудон, кудиныз асьмеос шудимы, нимаське городки. Со сярысь ик ми юалляськимы физрукмылэсь: — ГЗГ – со зуч калык шудон, кудиз кельше лапталы но американской бейсболлы. Та шудонлэн вань аслаз правилоосыз. Одигез команда шукке пичи тупез но бызе. Нош мукетыз, уг сёты бызисьлы азьпалскыны. Одигез команда куронъёсты уг эскеры ке, воштисько интыосынызы. Нарушениос полы пыро аут но заступ. Эшшо командаос воштиськыны быгато куке шуккем пичи туп лобзыкуз городокъёс пушкын сылтись командалэн шудисез киосыныз кутэ. Сыче учыр нимаське «свечка». Озьы ик командаос воштисько, куке бызись адямиез тупен йото. Балл та шудонын команда басьтэ, бызись шудисьёссы куронъёсты сэрытэк ньыльзэ городокез ортче ке. ТАЗАЛЫК ДЫР, Бадзым но пичи туп Одиг нунал куспын (14 инвожое) асьме отрядамы ортчизы куинь портэм спортивной шудонъёс: волейбол, снайпер, но футбол. Вожвылъяськон мыниз тямысэти отрядэн. Снайпер ортчиз нылъёс куспын. Шумпотыса верам потэ, асьмеос азьпал потизы шуыса. Ми «тулкымъяськыса» висим соос понна. Маиз висъямон, куке ми кутскиськомы вал кесяськыны «Котьку мед пиштоз Шунды!» но «Котьку мед луоз Тулкым!» нылъёс одно ик вормыны кутско вал. Сыче зол вылэм Шундылэн кужмыз. Эшшо пиос но нылъёс шудизы волейбол но футбол. Пиос милям азьло нюръяськизы футболъя. Соос шудизы зэмлыко, нош тямысэти отрядысь пиос шудизы шонертэм: донгалляськизы но подножкаос пуктылизы. Собере нылъёс но пиос мынизы шудыны волейболэн. Снайпер но футбол бере мугор-ёзвиоссы кыдаллям вылэм. Соперникъёсмылы ожыт но оз сётэ гань-гань улыны. Туж кема тыршимы кутыны вормонэз ас киямы, но луиз ничья. Ту-у-уж ми жадим со нуналэ. Озьы ке но, мылкыдмы капчи вал. Угось ми бадзым но кужмо команда! ШИШ КУТОД Полдник бере 13 инвожое ортчизы «Шиш кутод» нимо бызьылыса шудонъёс. Со ортчиз стадионын. Пиос но, нылъёс люкиськыны кулэ вал куинь командалы: гордъёс. лызъёс но вожъёс. Кыче гинэ конкуръёс оз малпалэ вожатойёсмы. Нырысети этапын мешоке пыроно вал собере тэтчаса вожатой дорозь мыноно. Капчи гинэ овол вылэм со – тэтчаса мыныны, куке пыдъёсыд гозыен керттылэмын кадь. Мукетыз конкурс серекъятэк оз ортчы. Вожатойёс доры бызьыса мыноно, собере йыре кышет керттоно но куинь пол шуоно: «Кыче мон чебер». Пиос кышетэз олокызьы но дисяллязы, нылъёслэсь адзем каремъяськылизы. Тупен бызьылонъёс но шулдыр гинэ ортчизы. Куд-огъёсызлэн дыртонтиязы тупсы весь пегзыны турттэ вал. Бызьылыса гинэ ом улэ. Суредаськыны но луонлык сётизы. Вить секундлы возьматизы суред – отын Вукузё суредамын. Кинлэн ма йыраз кылиз – сое ик асфальт вылэ кельтиз. Ма пормиз «лызъёслэн» — адзиськоды туспуктэм вылысь. Самолёт но лэсьтыны выримы. Минут куспын кагазлэсь лэсьтэм аслобетъёс лобзизы ик. «Вожъёслэн» самолётиксы бурдъяськыса кадь самой кыдёке вуиз. Пумаз нош ваньмылы бызьылоно луиз. Котькуд команда возьматиз, кыче соос бызьылыны быгато, ог-огзы борсьы киосынызы басьтиськыса. Оглом вераса, вормиз эшьяськон!

https://shundy.ru/archives/727

2024-03-04T07:17:29Z

<urn:uuid:90a279ba-4a78-426b-839f-3fca5987a691>

udm-Cyrl

tlsh:T1FABCF6726790DE1E82B3D65E6E8147228CE19667D3133B0A9CD1B8417546055FFFD42377F62196DD28FEA269D506E80CBB4E78DB19FE7B7AB2131508367F26F2028823D31A

Можга ёросысь Пазял гуртысь Кокаревъёслэн семьязы гуртазы но, ёросын но туж гажамонэсь — одӥг ужрад но соостэк уг ортчы. Спортэн яке лулчеберетэн герӟаськем праздникъёсы тыршо быдэс семьяенызы пыриськыны. Надежда но Вячеслав куинь нылъёссэс будэто, дыдыоссы понна котыр ласянь адӟем карымонэсь луо. «Котькыӵе ужрадъёсы пыриськиськом, ӵошатсконъёсы ветлӥськом. Анае, атае дышето, возьмато, кызьы улыны кулэ», — шуэ нылзы Эвелина Кокарева. Кокаревъёсын ӵош эшшо кык семьяез пусйизы Тодосчиослэн юртазы «Йӧно удмурт семья» данъетэн. Со Ижкарысь Ильинъёслэн но Бикузинъёслэн семьяоссы. Семьяосты ӟечкылам сяна, ӟырдыт вераськон мынӥз туала вакытэ семья кусыпъёсты утён, юнматон сярысь но. «Кемалась потэ вал ини семья сярысь вераськон ӝутэме. Самой секытэз ужпум — со семья, ӟеч семья кылдытон», — шуэ тодосчи Альберт Разин. Удмурт тодосчиослэн огазеяськонзылэн кичӧлтэмезъя «Йӧно удмурт семьяез» данъян ужрад туэ нырысьсэ ортчиз. Сое радъясьёс ужзэс азьланьтозы вуоно арын но.

https://udmddn.ru/ivorjos/y-no-udmurt-semya-nimo-uzhrad-ortchiz-t/

2024-02-24T08:19:09Z

<urn:uuid:2c690b92-1275-46d9-81a4-c46d76a1847c>

udm-Cyrl

tlsh:T1E2648D3139D0EB1EC767C4479A9012654CE55997A6273706ADC2F0012594064EFB992377E71052EE28FE92A8F016E808BF4BB8C725FE357E7362090D3A7F3AF1520C63E3A1

Солэн ужаз пыриськизы гуртоос, ёрос администрациын ужасьёс, Е.И. Горбачёва, «Эгра ёрос» муниципал кылдытэтлэн Тӧроезлэн воштӥсез, А.В. Поздеев, ёросысь депутатъёслэн Кенешсылэн кивалтӥсез но мукетъёсыз. Кенешез нуиз Т.К. Мосова, ёрос ёзэтлэн кивалтӥсез Валтӥсез вераськон герзаськемын вал йылпумъянъёсъя но быръёнъя конференциез ортчытонэн. Час куспын трос мукет юанъёс но ӝутэмын. Котькудӥзъя решение кутэмын. Дуннеын коронавирус висён вӧлмемен конференциез 15-тӥ шуркынмон бере ортчытыны чакламын. Гурт поселениослэн кивалтӥсьёссылы матысь дыре вазиськемын луоз: удмуртлыкез азинтон сярысь сюлмаськись гуртооссы сярысь огазеяськонэ ивортоно. Кенешысен Кедра Митрей нимо ёрос премиез сётыны дэмлам кандидатураосты учкемын. Котькудзы лулысь-сюлмысь тыршо. Ӵектэмъёс пӧлысь одӥгзэ бырйыны капчи ӧй вал. Лауреатлэн нимыз шараямын луоз йылпумъянъёсъя но быръёнъя конференция дыръя.

https://udmddn.ru/tag/egra-yoros/

2024-03-05T04:46:28Z

<urn:uuid:3e261302-a44d-4239-beba-1040aed5c628>

udm-Cyrl

tlsh:T1752DA8316790EE0E8323E16E5C842B2188E15193A323BB1A4CD1B1467857044EFF88A277E26096DF2CEF5315D506E80CBF0F74E294FEBA66322118493EBF2AF4014CB3D716

«Губиез удмуртъёс вашкала дырысен сиё. Котькуд семьялэн губи сылалтон, соин пыжиськон ласянь аслаз амалъёсыз. Нош Яр ёрос котьку но данъяське вал аслаз губиен бусьтыр тэльёсыныз. Ми дорын сяна, кытын та будослы сӥзем фестиваль ортчоз на», — шуо радъясьёс. Ужрад кылдытэмын инкуазен герӟаськем йылолъёсты утён вылысь, семьяен ӵош шутэтскон сямез азьинтон понна. Фестиваль узыр луоз пӧртэм ужрадъёсын. Валтӥсь сцена вылын «Азвесь губи зор» концерт программа мыноз. Отын элькунысь но Яр ёросысь коллективъёс быгатонлыкъёссэс возьматозы. Сое азьланьтоз этнодӥськут возьматонъя «Губи ӵыжы- выжыос» конкурс. Нош губиен герӟаськем синпель кузьымъёс, губияны кулэ луись арбериос басьтыны луоз «Губиё базар Ярын» площадкаын.

https://udmddn.ru/ivorjos/yaryn-nosh-ik-gubifest-ortchoz/

2024-02-29T01:05:15Z

<urn:uuid:91b6a672-342b-4793-8ba1-8f0962365652>

udm-Cyrl

tlsh:T1E7E5A42135E0AE1ECA23E50B4C9517654CE24153A3137B0A5CE1F0206689054DEFD8937AE610A1DF58FE8318E106E80DF70B2CDA5ABE7A5A721219153A7B28F6228C33DA1A

Ужъёсты 15-тӥ куартолэзёзь кутозы. Со сярысь элькунысьтымы Йӧскалык политикая министерстволэн пресс-службаез ивортэ. Удмуртиын улӥсьёсты пыриськыны ӧтё арлы быдэ ортчись туспуктэмъёсъя «Дети России-2022» вожвылъяськонэ.Куронъёсъя конкурсэ келяно Россиысь калыкъёслэн йӧскалык дӥськутэнызы 14 аресозь пиналъёсын туспуктэмъёсты. Таӵе вожвылъяськон радъяське ини 2014-тӥ арысен. Ортчытэ сое Йӧскалыккуспо журналистикая гильдия. Конкурслэн валтӥсь ужпумез – йӧслык дӥськут пыр Россиысь калыкъёслэсь лулчеберет аспӧртэмлыксэс возьматон но семьяосын калык сямъёсты улӟытон. Вожвылъяськонлы йылпумъянъёс лэсьтозы 1-тӥ инвожое — Нылпиосты утён нуналэ. Отын 3 вормисьёс луозы. Соос дуно кузьымъёс – визьмо колонкаос – басьтозы.

https://udmddn.ru/ivorjos/udmurtiyn-ul-syosty-pyriskyny-tyo-deti-rossii-2022-vozhvylyaskone/

2024-03-03T08:25:04Z

<urn:uuid:d0a72a0c-b9e3-4bdd-9558-5b4261dad3be>

udm-Cyrl

tlsh:T1558D1B212795DF0DD333F5192D9027654AB58213B727375AACD0F9442599040FEEA45337E611D2DE0CEE8268A500DC485B8F54DB1AFD792FB32B110C77B792F3014823E752

Николай Сергеевич Стрелков - медицина наукаосъя доктор, профессор, Ижысь Медициная академилэн ректорез. Республикаысьтымы одӥгеныз дано вузэн 1993-тӥ арысен кивалтэ. Кин со ректор - кивалтӥсь яке дышетӥсь, тодосчи яке эмъясь? Кудӥз удыс Николай Стрелков понна дуногес луэ? Кыӵе азинсконъёсын вамыштӥз 21-тӥ дауре Ижысь Медициная академия? Кызьы дунъя соосты ректор? - Николай Сергеевич, вань дауръёсы адями валэктон утчаз, ма со сыӵе шуд? Тӥледлы, воргоронлы, таӵе юан, оло, огшорыгес потоз? - Шуд сярысь юанэз огшоры ӧй шуысал. Со философиен но герӟаськемын ук. Кызьы мон валасько, адями шудо, солэн ужез но, семья улонэз но, байлыкез но тупало ке мылкыдызлы, малпанъёсызлы, куронъёсызлы. Шудо адями сюлмо ужа, утчаське, азинскыны тырше. - Арлыд воштӥськемъя, адямилэн мылкыдыз но, малпанъёсыз но, куронъёсыз но мукетэсьгес луо ук. - Бен. Асьмеос пӧртэм вакытъёсты ортчиськом. Шуом, школаез йылпумъяськом, озьы та дыр понна бадӟым ужпумез быдэстӥськом - киямы аттестат. Шумпотӥськом солы. Нош лулын-сюлмын буш кыле кадь. Ма каром азьланьын? Азямы выль ужпум пуктӥськом - институт. Нош ик сое быдэстон борды кутскиськом, ужаны дышетскиськом, специальность басьтӥськом. Озьы тӥни, арысь аре вакытлы быдэ выль тодон-валан люкаса будӥськом но кыдаськом. Тани аслэсьтым улон сюресме чакласько ке, мон вузлэн кивалтӥсезлы одӥг нуналскын ӧй пӧрмы. Со понна трос пӧсяно луиз. Институтэн кивалтонлэсь вань тубатъёссэ ортчи. Вал деканлэн воштӥсез, декан, дышетон ужъя проректор. 1993-тӥ арын ректоре бырйизы. Мон понна со тодмотэм удыс вал. Та ужлы нокин но нокытын но ӧз дышеты ук. Нош вылӥ дышетон заведениен кивалтыны туж секыт. Бадӟым, кужмо коллектив, визьмо, трос дышетскем, асьсэды дунъяны быгатӥсь адямиос. Соосын котькудӥныз одӥг кыл шедьтоно. Выль кивалтӥсьлы тае валан понна гинэ но дыр кулэ вал. Собере, асьтэос тодӥськоды, кыӵе югдур кылдӥз кунамы 90-тӥ аръёсы. Коньдон уждунлы гинэ но ӧз тырмылы. - Куашканлэсь утиськон вакыт, шуыны луоз, дыр, со аръёс сярысь. - Тазьы верам мыным уггес кельшы. Быронлэсь кышкаса улон, мон сямен, - со ог интыын лёгаськон. Со аръёсы но утчаськыны кулэ вал азинскон понна. Академимы сярысь верано ке, берлось сизьым ар ӵоже ми азьпала шӧдскымон вырӟим. Чаклалэ ай, азьвылгес араз наукаосъя доктор 1-3 мурт луэ ке вал, берло аръёсы - 6-9 мурт; наукаосъя кандидатъёс сярысь верано ке, кемалась ик ӧвӧл диссертациез утён институтмы понна аспӧртэм рекорд выллем вал, 2000-тӥ арын 40 мурт таӵе дунъет басьтӥз. 1993-тӥ арын институтамы 3 вуж компьютер ужаз, та вакытэ - 200-лэсь уно. Со аръёсы ӧм ик тодылэ на, ма со сыӵе факс, электрон почта, Интернет. Табере таӵе техникалы чик ум паймиське. Нош сое басьтон понна кунлэн кисыысьтыз одӥг копейка но ӧм кыске. Тани кылем арез учконо ке, коньдонмылэн 32,4 процентэз гинэ кун бюджетысь вуэмын. - Кыӵеесь амалъёсын бен коньдон поттыны быгатӥськоды? - Пӧртэм амалъёс утчано луэ. Шуом, мултэс юртъеръёсмес арендае сётӥськом, ог люкетсэ студентъёсты, вузэ одно ик пырыны мылкыд карисьёсты, дунэн дышетӥськом, дипломен специалистъёслы выль тодон-валан люканы юрттӥськом, та ужен мукет улосъёсы но потаськом. Уг ватӥськы, преподавательёсмылы секыт йӧтэ. Ватсаса люкам коньдонмес кир-пазь ум кариське, уждунлы ум быдтӥське. Со мынэ дышетон удысэз кужмоятонэ, наукаез азинтонэ, юртъёсмес но техникамес юнматонэ. - Николай Сергеевич, вералэ вал, туала студент - кыӵе со? - Азьвылъёсыныз ӵошатыса, чылкак мукет. Утчаськись, тодон-валан сьӧры уйиськись. Данакез студентъёс дасьсэ возьмаса уг пуко, ма соослы академия сётоз, асьсэос тодон-валан люканы тыршо, шуом, кунсьӧр кылъёсты дышетон ласянь ик. Собере, милям куронъёсмы туж чурытэсь, шуиськом, зэмос специалист луэмед потэ ке - дышетскы, врач луыса но ялан визь люкано луод. Угось наука нуналысь нуналэ азьлань кошке. Врач но нуналаз одӥг книга бам коть лыдӟыны кулэ. Сотэк зэмос специалистозь уг буды. Нош кинэ дышетскыны анай-атаез кыскыса ваё, солэсь ӟеч ужась уз пӧрмы. Сыӵе муртъёсты ачиз улон сӥсъя. - Тӥледды анай-атайды, китӥды кутыса, институтэ ӧз вуттэ, дыр? - Мон ачим лыктӥ. Зура школаын 6-тӥ-7-тӥ классъёсын дышетскыкум, врач луон мылкыды ӝутскиз. Анае акушерка вал, нуны ваён юртын ужаз. Улӥмы но больницаен артэ. Мон, куинь нылпиос пӧлысь бадӟымез, ялан анай сьӧры ветлӥсько, учкисько-чакласько вал. Врачъёслы синмаськылӥ. Соос мыным макем чебересь, йӧноесь потылӥзы. Зура больницаын со вакытэ туж усто коллектив ужаз. Дас классэз йылпумъяме бере тунаса-мараса ӧй ни улы, институтэ пыри. - Студент аръёс - шудо вакыт. Озьы-а? - Со аръёс весяклы вунонтэм кылизы. Куать ар общежитиын улӥ. Анаен атай бадӟым уждун уг басьто вал. Озьы кыкетӥ курсысен ужаны кутски. Ма, со вакытэ тросэз дышетскись егитъёс ужало вал. Интыяськи соку лэсьтӥськись автозаводэ стороже. Ӝыт 6 часысен ӵукна 7 часозь возьмаськиськом вал. Уждун - 90 манет, макем бадӟым уксё потылӥз соку. Куинетӥ курс бере практикамы луыны кулэ вал, сестринской нимаське. Нырысетӥ республиканской больницаысь висисьёсты кутон люкетэн, приёмной покоен кивалтэ вал хирург, ас вакытаз Зураын ужам мурт Иван Степанович Кузнецов. Со ик ӵектӥз, ойдо, пе, дорамы практикадэ ортчыты, валтӥсь медсестрамы толэзьлы шутэтскыны кошкиз. Мон соглаш луи. Толэзьзэ ужай но - ӧй кошкы ни, пырак, институтэз йылпумъятозь, отын фельдшер вал. Ӵапак соку трос выльзэ тодӥ, тросэзлы дышетски. Операциос но ачим лэсьтӥсько вал ини. Тодмо хирургъёсы шуылӥзы, тон, пе, дась хирург ини, мын ай, дышетскондэ йылпумъяса Киясае, отчы хирург кулэ. Лӧптӥ вал. Нош распределение дыръя куинетӥ республиканской больницае (али со ӧвӧл ни) ыстӥзы, отын нылпи хирургияя люкет кылдытӥллям. Мон со сярысь уг но тодӥськы вал. Интернатураме та удысъя ортчоно луи. Та аръёсы ик институтын кылдӥз педиатрияя (нылпи висёнъёсъя) кафедра, собере - факультет. Монэ отчы ассистентэ басьтӥзы. - Озьыен, эмъян удысэн люкиськоно луиды? - Ӧй, эмъян удысэн ӧй люкиськы. Али но котькуд нуналме 8 часысен ӵукна нылпи хирургияя клиникаын кутскисько. Отын мон - огшоры врач, операциос лэсьтӥсько, висисьёсты чакласько, дежурствоос нуисько. Висисьёс азьын ми ваньмы огкадесь - профессоръёс но, огшоры эмъясьёс но. Нош мон вылӥ категориен врач. Бен, академилэн ректорез луисько бере, кыӵе ке муг шедьтыса, эмъян ужлэсь мозмытскыны быгатысал. Но астэ пушласянь кырмыны кулэ, дыр. Кызьы мон мукет преподавательёсын кивалтом, ачим эмъян ужен ӧй выры ке, кызьы соослэн синмазы учком? - Нош ваньмызлы дыр кызьы шедьтӥськоды? - Яратоно ужедлы дыр шедьтыны шуг шат?! Котьма ке но лул-сюлэмыя мон эмъясь, хирург. Та удысэн ноку но уг люкиськы. Таӵе муген ик наукаосъя кандидат но бер луи, 1987-тӥ арын гинэ. Тодам ваисько 1974-тӥ арез, нырысьсэ лыктӥ нылпи хирургияя отделение. Туж уно покчиос остеомиелитэн висё вал. Али но син азям пуктӥсько: мусоесь, чебересь пиналъёс аръёсын койка вылын кыллё, дас мурт пӧлысь кыкез кулэ, котькудӥз куинетӥез весяклы инвалид кыле. Остеомиелит - туж вашкала висён, Гиппократ дырысен тодмо маке. Нош эмъян амалъёс шедьтэмын ӧй вал. Бен, огвакытэ, антибиотик кылдытэм бере, кӧня ке азинсконъёс вал ик. Собере нош ик кышкыт эзель вормыны кутскиз. Висёнэз кортнан понна странаямы но, быдэс дуннеын но котькинлэсь трос лэсьтӥз асьмелэн дано удмурт хирургмы Семен Иванович Ворончихин. Мон сое туж умо тодӥсько вал. Жаляса верано, Семен Иванович улонысь вазь кошкиз. Солэсь ужзэ азьланьтон борды басьтӥськи. Озьы остеомиелитэз шараянъя но эмъянъя амалъёс кылдытӥ. 1987-тӥ арын нимысьтыз инструмент лэсьтӥ. Сое уже кутыса, огшоры больницаын гинэ но висёнэз шараяны луэ. Та вакытэ шаерамы гинэ ӧвӧл, азьвыл СССР-лэн быдэс улосвылаз но эмъян амалъёсме уже куто ни. Берло дас вить ар ӵоже республикаямы остеомиелитлэсь одӥг пинал но ӧз кулы. Бадӟым вормон ук со. Та ласянь асьмеос азьпалтӥськом данаксэ улосъёсты но Музъем вылысь троссэ кунъёсты. Теория ласянь верано ке, ми дуннеын котькинлэсь азьло возьматыны быгатӥм, кызьы кылдэ но аля остеомиелит, лэсьтӥм туспуктэмъёс. Дано хирург Илизаров соосты кунгож сьӧрын эмъясьёслэн ужрадазы возьматэм. Кытын лэсьтэмын таӵе суредъёс? - паймиллям люкаськемъёс. Россиын, шуэм академик. Остеомиелитэз эмъянлы сӥземын доктор диссертацие но. Та удысэз азинтон бордын али но ужасько. Ужпум туж паськыт но лэчыт бере, соя кандидат но доктор диссертациос дасяськом. Нош ректорлэсь ныпъетсэ пельпум вылам понӥз улон. - Кема-а бен та пукон вылын пукыны малпаськоды? - Кызьы коллектив шуоз. Академиямы вить арлы быдэ быръён ортче. Монэ кыкетӥзэ бырйизы ни. Шонерак верасько, та пукон борды уг кырмиськиськы. Али кадь уждунэн мултэс сюлмаськонъёстэк гань-гань уж шедьтыны быгатысал, дыр. Но, коллектив оскиз бере, ужано. Тодам ваисько нырысетӥ быръёнэз. 1992-тӥ ар институтамы огыр-бугыр ортчиз. Со вакытэ йӧназ ужась ик ӧй вал, кожалод. Керетон, ог-огдэ йыръён, керӟегъяськон. Ректормы ужысьтыз кошконо луиз. Собере быръён ортчиз. Кыкез нюръяськисьёс, профессоръёс Данилов но Вахрушев, мыным дурбасьтэмзэс веразы но кандидатураоссэс куштӥзы. Быръёнын ворми. Но выль ректорез Россиысь Тазалыкез утёнъя министерствоын юнматыны кулэ на вал. Документъёсты кутыса, Москвае мынӥ. Министерствоын соку ик ӧз кутэ, нуналзэ возьмано луиз на. Собере гинэ монэн пумиськиз министр, генерал-полковник Нечаев (азьвылгес со армиысь санитарияя управлениен кивалтэм). Кагазъёсын тодматскемез бере, папкаме военной сямыныз, воксё сэрпалтӥз. Кытысь-марысь, пе, 41 аресъем ректорез адӟылэмды вань? Зэмзэ верано ке, со дыре ректоръёсмылэн шор арлыдзы 68 арес вал. Озьы тӥни Иже берытсконо луи. Нечаев сьӧрам ик комиссизэ ыстэм, институтамы ортчем быръёнъёсты эскерон понна. Москваысь эшъёс ваньзэ чаклазы, данак муртэн кенешизы. Кошкемзы бере ӵуказеяз ик ректоре юнматон сярысь приказ поттэмын вал. Бен, Нечаев министрез вунэтыны уг луы ни. Сямыз укыр секыт вал, мынэсьтым гинэ вирме со ӧз сюпсьы. Тани, шуом, ректоръёс кенеше люкасько. Ужрад мынэмъя кин ке Нечаевлы пумит вераны дӥсьтӥз ке, тод ини, ӵуказеяз ик сое куштозы. Мар шуод, министръёс вошъясько, нош ми кылиськом. Тодӥськоды-а, ректорын ужатозям, мон лыдзэ ыштӥ ни, кӧня мурт Россиысь тазалыкез утисьёсын кивалтӥз. Рекорд но вань: одӥгез министр 100 нунал ужаз. 101-тӥяз мозмытӥзы. - Тодады вае ай, ректор Стрелков 1993-тӥ арын но ректор Стрелков туннэ - соос пӧртэм адямиос-а? - Чылкак мукетэсь. Кин со 41 аресъем ректор? Уката ик пурысьтам йырсиё йӧно ректоръёс вӧзын? Пияш но тӥни. Унозэ уг тодӥськы, уг валаськы, уг быгатӥськы вал. Трос ужано луиз академимылэсь данзэ ӝутон понна. Керетонъёсты выжытэм быдтӥм. Соос угось ужлы люкето. Собере урод иворъёс палэнэ ӝог вӧлмо, мукет интыосын но коллектив сярысь начар малпаны кутско. Ваньмыз со пумтэм ыштон гинэ вае. Табере коллективмы зэмос ужен выре. - Нош Москваоскваысь Нечаев выллем эшъёс уг пачкато ни-а? - Уг. Шумпотӥсько, академимес дунъяны кутскизы. Тани кӧня ке нунал талэсь азьло Минздравысь жингыртӥзы, тӥ, пе, Россиысь Медициная университетлэсь ужзэ эскеронъя комиссилы тӧрое юнматэмын. Ноку таӵеез ӧй вал на, кыӵе ке кыдёкысь комиссия Москваысь валтӥсь вузэз мед эскероз шуыса. Бадӟым дан ук со ми понна. Табере профессоръёсмылэсь команда кылдытоно. Кык арня ӵоже Москваын ужалом, университетэз котыр ласянь пыр-поч эскером, ужезлы дунъет сётом. Со ик возьматоз ини, ортчиз-а дышетон заведение аттестациез яке ӧз-а, улоз-а со азьланьын яке уз-а. Шонерзэ верано ке, та уж ми понна выль ӧвӧл. Азьвылгес эскерылӥм ни Екатеринбургысь, Красноярскысь, Кировысь вузъёсты. - Нош кунгож сьӧры ӵем-а поталляськоды? - Бен, ветлоно луэ араз 1-2 пол командировкаосы яке кин ке ӧтемъя, шуом, ужея Венгрие вуылӥ, стажировкаын США-ын вал. Академимы кунсьӧрын ужзэ пумен паськытгес но паськытгес ӧръя. Тани сӥзьыл ӧтё Германие Кёльн университетэн огкыл гожтыны. Сыӵе огкылъёс юнматӥм ни Сириысь, Венгриысь, Финляндиысь дышетон учреждениосын. - Та вӧзы ватсаны луоз на, дыр, мукет кунъёсысь студентъёсты дышетэмдэс но. - Шонер. Кунсьӧрысь егитъёсты дышетыса, ми коньдон поттӥськом. Мукетсэ но вератэк кельтыны уг луы: дуннелэн уногес сэрегъёсаз тодыны кутско Удмуртимы, Ижмы, академимы сярысь. Куддыръя кылоно луэ, Россиын басьтэм диплом, пе, уг дунъяськы. Пӧяськон со. Дорамы дасям специалистъёсты эшшо кыӵе дунъяло! Доразы бертыса, соос ӵошатсконо луо Англиын, Германиын, США-ын, Франциын дышетскем ёзъёсынызы. Мар шуоды, лябесь уг адӟисько номыр ласянь. Тани Шри-Ланкаысь нырысьёсыз 8 студентъёсмы ньыль ар талэсь азьло дышетсконзэс йылпумъязы. Одӥгез странаысьтызы тазалыкез утёнъя министрлэн воштӥсез луэм ни. Мукетсэ ӟеч иворез но алигес тодӥ. Африкаысь Западной Сахараысь нылашлы куинь ар талэсь азьло диплом сётӥм. Сое озьы ик тазалыкез утёнъя министрлы воштӥсе юнматӥллям. Мон юри картаез учки. Чылкак пайми, макем бадӟым кун вылэм со - Западной Сахара. - Кунгож сьӧртӥ ветлыса, атай музъеммес яратон мылкыдды уг сӥя-а? - Мукет странаосысь студентъёсмы ӵемысь шуо, тӥ, пе, Николай Сергеевич, ӟеч специалист, мукет интыын кемалась узырмысалды ни, юало, малы, пе, Россиысь уд кошкиське. Пумитазы юанэн ик вазиськисько: нош тӥ Россие кыльысалды-а? Ум, шуо. Озьы тӥни, асьмеос мукетэсь, палэнын котькыӵе рай улон мед сӥзёзы, ум дыше. - Финн-угоръёслэн берлояз конгрессазы тӥледды Консультативной кенеше бырйизы. - Бен. Конгрессын мон экологияя но тазалыкез утёнъя секцилэн ужаз пыриськи. Отын удмурт калыклэн тазалыкезлы сӥзем доклад лэсьтӥ. Ми эскерим калыкмылэсь тазалыксэ, 21-тӥ даурлэн пумысеныз кутскыса. Мае бен адӟим? Котьма мед шуозы, но Совето власть аръёсы удмуртъёслэн тазалыксы шӧдскымон юнмам. Эскеронъёсмы сое умой возьматӥзы. Докладам озьы ик пусйи, академиямы финн-угор выжыослэсь тазалыксэс эскеронъя лаборатория ужа шуыса. Озьы секцимылэн резолюцияз пыртэмын вал лабораторимес НИИ-лы пӧрмытон сярысь нимысьтыз люкет. Та малпанэз одно ик улонэ пыӵатоно вылэм, угось Россиын финн-угор выжыослэн люкрак улон интыосазы Удмуртиын гинэ медициная вылӥ заведение вань. Матысь дыре чакласьком экологилы но тазалыкез утёнлы сӥзем конференция ортчытыны. Интызэ быръём, дыр, Консультативной кенешлэн вуоно пумиськоназ. - Финн-угор огазеяськонэ мур-мур пыриськемды уг-а возьматы политикае мыныны мылкыддэс? - Зэмзэ верано ке, одӥг зэмос кивалтӥсь но политикалэсь палэнскыны уг быгаты. Нош мон та удысэз ӟеч тодӥсько. 90-тӥ аръёсы Вылӥ Кенешлэн депутатэз вал ук. Соку 200 депутат пӧлысь 20-ез эмъясьёс вал. Ми ваньмаз ик комиссиосын ужамы. Туннэ чакласькод но валаськод, туж умой, со аръёсы шаерысьтымы тазалыкез утён удыслэсь радлыксэ утьыны быгатӥм, медицина страхованиея фонд усьтӥм шуыса. Со секыт вакытэ но номыре но ӧм куашкатэ, выльзэ кылдытыны тыршим. Бен, политикае пырон сярысь малпаськылӥсько. Адӟисько: туала быръем муртъёсмы выро кулэтэм ужъёсын, ялан палэнэ кылё калыклэсь тазалыксэ утёнэн герӟаськем ужпумъёс. - Николай Сергеевич, эмъясьёслэсь Стрелковъёслэсь династизэс азинтӥсьёс вань-а? - Вань. Нылы йылпумъя ни син висёнъёсъя клинической ординатураез. Бадӟымез пие дышетске Техникая университетын. Пичиез пиелы 6 арес гинэ ай, нош шуэ ни, папае сямен ик, пе, одно врач луо. - Кенешонмес йылсаса вералэ вал: тӥ шудо-а адями? - Та вакытэ мон шудо, угось азьвыл лэсьтэм вамышъёсы понна возьыт ӧвӧл, коллективен одӥг кыл шедьтӥсько, ужме яратӥсько. Источник: Стрелков Н. С. Профессор Стрелков тодэ адями шудлэсь рецептсэ / Н. С. Стрелков ; записала Юлия Александрова // Удмурт дунне. - 2001. - 26 янв. - С. 6, 11. - (Удмурт кизилиос).

https://vorshud.unatlib.ru/index.php/%D0%A1%D1%82%D1%80%D0%B5%D0%BB%D0%BA%D0%BE%D0%B2_%D0%9D%D0%B8%D0%BA%D0%BE%D0%BB%D0%B0%D0%B9_%D0%A1%D0%B5%D1%80%D0%B3%D0%B5%D0%B5%D0%B2%D0%B8%D1%87

2024-03-05T08:13:31Z

<urn:uuid:15cff93b-e591-4e01-9244-82375933ff65>

udm-Cyrl

tlsh:T17C6715C29691DF0E86B3D25A2E5057228DE55257D323375A5CD1B801799A050EEFC4237BF61196DE58EF9254E002F908BB0B6CCB58FE7AAEB32215443ABF3BF6024833D75A

Трос вал нылпиосты визьноданэн герӟаськем тунсыкъяськисьёс. Со сярысь пыр-поч валэктонъёс сетъязы Ижкарысь Кузёбай Герд нимо гимназиысь ӧнерчиос. Та пумиськонэз тужгес но витиллям удмурт кылъя дышетӥсьес. Туннэ Башкириын учебникъёслы кулэяськон ужпум лэчыт сылэ. Таче ужрадъёслэсь пайдалыксэс пусйизы интыысь кивалтисьёс. «Малпасько, таӵе ужрадъёс азьпалан но мед луозы, — шуэ Радик Рахимов Башкортостанысь Татышлы ёросысь депутатъёслэн кенешсылэн секретарез. — Кыӵе малпанъёс, ужъёс кунамы кутӥмы, соосыз уже пыӵатыны мед быгатомы. Куке милям кужыммы, валанмы уг тырмы, ми котьку вазиськиськом Удмуртиысь ӧнерчиослы».

https://udmddn.ru/ivorjos/udmurt-lulcheberetly-s-zem-nunalyos-b/

2024-02-24T10:01:43Z

<urn:uuid:23f3b051-8d79-44aa-85da-ee74e3b44097>

udm-Cyrl

tlsh:T1800D4E213841EF0ECAB3D04A696417160CE14667A7233A19ADD1F40021690A5FEFC862BEF71186EE2CEF8119E503C40CEE4BACD605FE7A7A77150409BABF29F2018823C3A2

1 video ӟучъёсты гажало, трос Лэсьто асьме каньылгес video чат Мон но рулеткаос, капчигес но Ӝоггес, капчигес-а мар-а Тон озьы асьсэды возьматыны быгато-А, пумиськимы, быдэсмозы, но эшъяськисьёс Понна прохождение отлично дыръя лыктӥсьВидеочивать.Контур - тодмо чат аналогъёсты португальский Рулеткаос, тодмо кунгожсьӧр понна самой Самой шаплыез video службаен тодматскозы, Флирт, эшъяськон кусыпъёс но. Video случайной принципъёс вылэ адямиез Кылдытэм утчан рулеткаос, соослэн случайной Пользователь рулеткаысь юрттэт кутскиз. Озьы но, улыны-вылыны луонлыкъёс Утчан ог тодмо, нош мукет Озьы ик вераськон кылдытон. Ойдолэ, эшъёсы ссылка тырмыт, но Выжон чат кутскиз бере. Видеорулетка - вань пользователь кылдэм нырысетӥ Tv, юрттэт но луэ, англи кылын. Соин валче гинэ быдэсмизы-а Ӧз яра ӵыжы-выжыосыз, эшъёсыз Но тодмоосыз но-ысь-кунгож Сьӧрын, нош иностранецъёсын тодматскыны но. Лэзён валамон видеосервис огласянь, мон, Валамон, тросгес функциоссэ рос-тыронъёстэк Чат, дуныз но дунтэмгес дунын Уж вылын соос тужгес ваньзылэсь Функциез сылэ, валамон чат пользователь. Video рулеткаос чат мон борды Кариськизы бере, пыртыны молодёжных веб-Камераос микрофон но, быдэсмымтэ но гожтӥськылӥзы. Регистрация видеочат Ведь мон ӟуч, Али, дунтэк но шаплыосыз, 1 Минут басьтӥз. Видеочивать шедё шуыса, нош часын - Сервис но лыдӟыны социальной сеть Пыр: Фейсбук, Яндекс, Майл, Фейсбук, Гугл но озьы азьлань. Одӥг гожтӥськоно шыр вань тэшкылиос. Кӧня ке часын чат рулеткаос Бере, валамон луэ пыр кусыпъёс Тон понна молодёжных веб-камераос, Дунне тодматскыны интернет вань, луонлыкъёс Video адӟыны-трансляция но озьы азьлань. Текстовой чат быдэсмыны быгатозы. Таяз арын нош ик пыриськиз Дэмласько тодматскыны мынам сайтъя утчаны Но умой - Дунтэк пусъёнъя службалэн Тодматскыны одӥг клик, сайтамы пырыса Тодматскыны быгато-а тонтэк, час - Популярной социальной сетьёс пыр. Ваньзэ, мае тон ми понна Кулэ кусып чат текстовые video Но - со котьку молодёжных веб-Камераос, микрофонъёс, таиз но услугазы Эксклюзивный браузер клавиатура с молодёжных Веб-чат, кудӥз сётэ луонлык Пумисько быдэсмем но режим дырлэсь Но сьӧлтэт любаен ӵош напрямую Реальной молодёжных веб-камераос, браузер Но клавиатураез. Video ас семья дунтэмгес лэсьтыны Быгатозы тӥ понна, эшъёс но Тодмо, нош озьы кылдӥз видеочивать Собеседникъёс случайной рулеткаос, кылсярысь, ныл Яке пияшлэсь аслэсьтыз, котькытысен но Шаерысьтымы городъёсын но. Текстовые доры кариськиз но ӝоггес Веран понна умой кусыпъёс чат Нош нимтултэм лыкто. Видео лэсьтэмын - текстовые чат сотэк Но час - социальной сеть пыр, Яке гожтӥськоно. Онлайн быдэсмыны кутскизы, мед тодматскозы, Эшъяськозы но яра. Со дырозь чат регистрациез вань, Но со дыр туж ӝог Дунтэк уз луэ, минутъёсыз ӧжыт басьто. 2015-тӥ арын конкурслэн вормисьёсыз. Ортчытъяськись россиысь интернет-сообщество ЧАТ Пользователь социальной сеть. Ӟеч кузьым луэ 2015-чат Чат тодытыны быръем адямиосыз вормон. Лыдъяно ке тон, малы мыным Видеопроект лыкто, пожалуйста, юртты мыным, Дэреме но огшоры текстовой video Папо котькытчы но социальной сетьёсы. Рулеткаос Чат - Гожъёстэк Video Chat Βραζιλία - η επικοινωνία με αγνώστους στο дунтэк 18 видеочивать сайтъя сотэк гожъянэн тодматскылизы регистрация сотэк тодматскем воргорон понна дунтэк video секс сотэк гожъянэн тодматскылизы дунтэк пусъёнэн валче тодматскон дунтэк video нылъёсын тодматски чат тодматскем воргорон понна дунтэк video регистрация сотэк видео онлайн трансляция чат тодматскон секс видео онлайн кытын тодматскыны

https://udm.videochat.mx/video-1-%D0%BD%D0%BE%D0%BC%D0%B5%D1%80%D0%BE-%D1%80%D1%83%D0%BB%D0%B5%D1%82%D0%BA%D0%B0%D0%BE%D1%81-%D0%BF%D1%83%D0%BC%D0%B8%D1%81%D1%8C%D0%BA%D1%8B%D0%BD%D1%8B-%D0%BE%D0%B4%D3%A5%D0%B3

2024-02-22T10:31:37Z

<urn:uuid:8fbf5fd2-a97c-43f8-ace3-ca65361489d6>

udm-Cyrl

tlsh:T155BE90D16790CA2DC2B3D19A6D8153574DE19903E722775A9CD4F5007A86090EFBD833B7F612D2DE68EE5219F101F918FB0FA8CE55FD7E6EB65329083A7F26E1014C23C666

XXIII тол Олимпи шудонъёс (англ. 2018 Winter Olympics, фр. Jeux Olympiques d’hiver de 2018) ортчо вал 9-тӥ тулыспалысен 25-тӥ тулыспалозь 2018-тӥ арын Лымшор Кореяысь Пхёнчхан утемын интыям олимпи объектъёсын. Шудонъёс ортчытон понна официальной заявкаос 15-тӥ коньывуонозь 2009-тӥ арозь сётэмын. 6-тӥ пӧсьтолэзе 2011-тӥ арын Калыккуспо олимпи комитет, аслаз 123-тӥ сессияз Лымшор Африкаысь Дурбанын, ялӥз Пхёнчханэз XXIII тол Олимпиадалы шоркар[1]. Талисманъёссы[Тупатыны | бамлэсь кодзэ тупатоно] Олимпи шудонъёслэн талисманъёссы луизы Сухоран тигрпи (Олимпиадаын) но Пандаби гондырпи (Паралимпиадаын). Ӵошатсконъёссы[Тупатыны | бамлэсь кодзэ тупатоно] Спортлэн йӧсъёсыз[Тупатыны | бамлэсь кодзэ тупатоно] Олимпи шудонъёслэн программаязы тол спортлэн 7 йӧсъёсыз пӧлысь 15 тол дисциплинаос пыро[2]. 3 конькиен дисциплина (фигурной нискыланъёс, конькиен бызьылон спорт но шорт-трек), 6 куасэн дисциплина (гурезь куасэн спорт, куасэн спорт, фристайл, куасэн двоеборье, трамплин вылысь тэтчемъёс но сноуборд), 2 бобслей вид: бобслей но скелетон, эшшо 4 мукет видъёс: биатлон, кёрлинг, хоккей но дӧдьы спорт. Пыриськисьёс[Тупатыны | бамлэсь кодзэ тупатоно] Пхёнчханын Олимпи шудонъёсын 92 кунысь спортсменъёс ӵошатскизы. 6 кун тол Олимпи шудонъёсы нырысьсэ пыриськиз: Косово, Малайзия, Нигерия, Сингапур, Эквадор но Эритрея. XXIII тол Олимпи шудонъёсы пыриськись шаеръёс Валэктонъёс[Тупатыны | бамлэсь кодзэ тупатоно] ↑ Южнокорейский Пхёнчхан получил право провести зимние ОИ 2018 года (ӟуч) ↑ Olympic Programme. PyeongChang-2018 Чӧлсконъёс[Тупатыны | бамлэсь кодзэ тупатоно] Шудонъёслэн официальной сайтсы (англи) «https://udm.wikipedia.org/w/index.php?title=Тол_Олимпи_шудонъёс_2018&oldid=119862»-ысь басьтэмын Категори: Олимпи шудонъёс Та бамлэн берпуметӥ воштонэз: 07:23, 27 Шуркынмонэ 2021. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%A2%D0%BE%D0%BB_%D0%9E%D0%BB%D0%B8%D0%BC%D0%BF%D0%B8_%D1%88%D1%83%D0%B4%D0%BE%D0%BD%D1%8A%D1%91%D1%81_2018

2024-02-26T06:53:30Z

<urn:uuid:19d98d14-cc21-4a7d-a914-90b84e7fe42f>

udm-Cyrl

tlsh:T1882894618C42CE0D83A7D56F6D4286579CA0A277E253375A8CE0F421A946150FEFD41337F6105BDE1CEEA220E441E414AB4EB8DA29FDBABBB30B651075BE76E2018D37C357

Пичи Пурга ёросысь лыдӟиськон юртлэн кивалтӥсезлэн Людмила Шумиловалэн «Герд лыдӟонъёс — 2017» ужрадлы дасям докладэз Людмила Шумилова Элькунмылэн картаез шоры учкыса, ӵемысь син шоры сюро одӥг кадь гурт нимъёс. Шуом: Игра (Эгра ёрос), Старая Игра, Верхняя Игра (Грах ёрос), Алганча-Игра (Пурга ёрос); яке Выль Моння-Сьӧлта но Пичи Пурга ёросъёс; озьы ик Бадӟым Пурга, Тупал Пурга (Эгра ёрос) но Пичи Пурга (Пичи Пурга ёрос). Талэн мугез тросэзлы тодмо – со вашкала удмуртъёслэн воршуд выжыен улон сямзы. Милям но, Пичи Пурга черкогуртын улӥсьёсслэн, тодэммы потӥз малы меда милям Пургамы, кудаз улэ ог тямыс сюрс адями, нимаське «пичи», нош Эгра ёросысь Бадӟым Пургаез, кудаз улӥсез ог 100 пала гинэ лыдъяське, «бадӟым» шуо? Малы Пурга вӧзысьтымы Орлой гурт куке но Кваскашур-Пурга нимаськиз, нош Куреггуртэз пересьёсмы Агрыз-Пурга шуылӥллям? Сыӵе юанъёс луонлык сётӥзы «Воршуд шурлэн кутсконаз – выль сямен учкон» проектлы вордӥськыны, кудӥз «Культурная мозаика малых городов и сел» огъяросси вожвылъяськонын одӥгез вормисез луиз. Гербер-2017 Проектэн ужакумы (со ужрад радъямын вал 2 ар ӵоже, 2015-тӥ-2016-тӥ аръёсы) пуктэмын вал таӵе ужпумъёс: Пичи пурга но Бадӟым Пурга черкогуртъёслэсь историзэс эскерыса, отын улӥсьёслэсь улон сямъёссэс, йылолъёссэс ӵошатыса, пыӵатыны будӥсь нылпиосмылы вордскем шаерзэс но калыксэс гажан но яратон мылкыд. Со понна егитъёс пӧлын кылдытэмын вал куинь исследовательской группаос, кудъёсыз эскеризы Пурга выжылэсь йылолъёссэс, сямъёссэс, дӥсьcэс, чорыган, пӧйшуран но муш возён сямъёссэс, озьы ик удмуртъёслэсь улон шоры учконзэс. Кык ар ӵоже трос гинэ лэсьтэмын вал – экспедициен вуылӥмы вашкала пересьёсмылэн улэм интыязы – Эгра ёросысь Бадӟым Пурга черкогуртэ, пумиськылӥмы пересьёсын (кызьы али шуо – информантъёсын), эскеримы тодосчислэсь ужъёссэc — та ласянь бадӟым юрттэт сётӥзы М.Г.Атамановлэн ужъёсыз, асэныз нo пумиськон радъямы вань та лэсьтэм ужмы вылэ пыкъяськыса, ёрос лыдӟиcькон юртын тунсыко этноэкспозиция усьтӥськиз, озьы ик Чимошурын пӧйшуранлы, чорыганлы но муш вордонлы сӥзем музей усьтэмын вал. Ортчытӥм бадӟым фестиваль, кудӥз огазеяз ёросысытымы Пурга Воршудысь потэм калыкез — нош соос уло Пурга, Орлой, Бигра, Курег но Чутожмон гуртъёсын (нялтас верало на, Пурга воршуд луэ одӥгез бадӟымез воршуд, со пумиське 170 гуртъёсын). Озьы ик дорамы вуылӥзы Эгра ёросысь Бадӟым Пурга черкогуртысь вaшкaлa вoршуд ӵыжы-выжыосмы. Татарстанысь но куноосмы вуылӥзы – варклед-бӧдьяос, кудъёсыз куке но улэмын Пичи Пургалан, Пурга воршудэн артэ, нош кыӵе ке но мугъёсъя кошконо луиллям али улон интыосазы. Соос но та нуналэ гуртазы бертылэм кадь луизы. Фестиваль пӧрмиз зэмос праздниклы, кытын котькудӥз валаз аслэсьтыз кин луэмзэ, данъяськыны кутскиз аслаз выжыеныз. Ми но, пичи пургаос, юимы кадь вашкала выжыосмылэсь ошмeсысьтызы дун вузэс, шодӥм соослэсь юрттэмзэс но кужым сётэмзэс. Куке но вискысытымы чигтэм сӥньысмес быгатӥмы выльысь ваче герӟаны. Улонэ пыӵатэм проектмы бугыртыны быгатӥз ёросысьтымы калыкез но, тросээ тунсыкъяськыны кутскизы асьсэ выжыенызы. Та ласянь адӟымон луиз Баграш-Бигра гуртысь Ботё семьяослэн адӟытонзы, соос ас мылкыд каремзыя вазен ини выжызылэсь историзэс эскеронын бадӟым уж нуо, али но Ботё выжызылэсь пуссэ утё. (Пус шуэмысь. Та ужен вырыкум, аслым ачим но усьтон лэсьтӥ. Ӵужмемеелэсь кылем чыртывесям жильы бордын дурeмын азвесь коньдонлы укшась арбери, кудаз пуктэмын кыӵе ке нo cуред. Мон ноку но ӧй вaлaлля, малы со висъяське мукет коньдонъёслэсь. Мыным сое анае но вераны ӧз быгаты, ӵужмемее но ӧй вал ини. М. Г.Атамоновлэсь «Происхождение удмуртского народа» книгазэ лыдӟем берам гинэ валай – со дэндор (яке милям дэмдор) вылэм шуыса — выжымылэн пусыз. Туж шумпотӥ, со пус ми дорозь вуыны быгатэм шуыса). Воршудлы cӥзем фестивалямы ваньзэсты паймытӥз Анатолий Иванович Прозоров, кудӥз озьы ик ас выжыпушъетъёссэ эскерoнлы трос саклык виcъяз. Проектлэн ужaмeз улсын ёросмылэн пӧртэм сэрегъёсаз — гуртъёсын ортчизы Бигра, Норья воршудъёслы сӥзем ужрадъёс, бадӟым исследовательской уж нуиське Эдэйгуртын Уча воршудъя. Удмуртъёслэн воршуд выжыен улэмeнызы Кузебай Герд но тунсыкъяськиз. «Докья выжы удмуртъёс» ужаз со гожтэ «Вашкала дыръя удмуртъёс выжыен-выжыен улозы вылэм. Котькыӵе выжы ялан ас понназ, ас выжы калыкеныз гинэ улоз вылэм». Кузебай Герд азиз Докъя воршуд выжыысь луэ. Кызьы тодмо, со выжы Вавож ёросысь милям ёросамы но вуэмын — Яган-Докья гуртэ. Та гуртын улӥсьёс вазен ини асьсэ выжыенызы тунсыкъясько. Шаерчи Людмила Михайловна Посадова кивалтэм улсын пиналъёс исследовательской ужъёс нуо, со ужъёсынызы Москваын но пӧртэм вожвылъяськонъёсы пыриськылизы ини. Кузебай Герд вуылэмын милям ёросамы, Яган-Докьяе, 1918-тӥ арын. Татын ик со нырысьсэ калыкысь кылэм гондыръёс сярысь выжыкылэз, кудӥз бӧрысь пӧрмиз тодмо «Гондыръёс» поэмалы. Аслэсьтым веранме мон нимай «Воршуд шур кузя: маин кужмо удмуртъёс» шуыса. Удмурт калыкмылэн сюрсо аръёс пыр потэм историез возьмaтэ: асьмелэн кужыммы выжыосмы бордын. Ӵош, валче, ог-огмес валаса, вашкала сямъёсмес утьыса но гaжaсa улӥмы ке, ум сётӥське пашмыны, кылмес, ас валанлыкмес лябомытыны. Маргарита Григорьевна верантэм трос тыршиз удмурт калыклэсь шор дауръёсысь историзэ но культуразэ эскерон, усьтон бордын Гожтэм ужъёсызъя асьмеос тодӥськом, кызьы улӥллям вашкала выжыосмы Чупчи котырын. Солэн нимыз люконтэм герӟаськемын Иднакарен. Вашкала карлэсь историзэ кыре поттыса но эскерыса, со наукае бадӟым пытьы кельтӥз. Прикамьеысь такем бадӟым памятникез шедьтыса но узыр материалъёс люкаса, Маргарита Григорьевна удмурт лулчеберетлы но, историлы но выль шокчон но утчаськон сюрес сётӥз. «Удмурт Кенешлэн» Тӧроез Татьяна Ишматова но огазеяськонлэн ёзчиосыз мур куректэмзэс верало Маргарита Ивановалэн ӵыжы-выжыосызлы, матысь адямиосызлы но ӵош ужам эшъёсызлы.

https://udmddn.ru/tag/vashkala/

2024-02-24T10:21:25Z

<urn:uuid:9757222e-f873-4296-9240-653e8c0f5a6b>

udm-Cyrl

tlsh:T18DB432225790EE1FC6A3E65AAD8413615DE59653D333379A9CD1B1517646054EEFD827BFE71186DE18FF9254E002EC08FB4E68CA18FE767BB226040879BF2AF1014873C616

Эгей зарезь (греч. Αιγαίο πέλαγος, тур. Ege Denizi, болг. Бяло море — «Тӧдьы зарезь») — Средиземной зарезьлэн бассейназ, Балкан но Пичи Азия мукожъёс но Крит шормуӵ куспын интыяськем ӝубис зарезь. Уйпал-Шунды ӝужан палан Дарданелъёс проливен со герӟаське Мрамор зарезен но отӥяз Сьӧд зарезен, лымшор палан шормуӵъёс вискын ортчись кӧня ке проливъёсын — Средиземной зарезен. Площадез ог 179 км². Зарезь кылдэмын плиоцен пумын но плейстоцен вакытэ кӧсмувырлэн (Эгеидалэн) выеменыз сэрен, кудӥзлэсь кылемъёсыз туж трос шормуӵъёслы пӧрмиллям (соин ик Эгей зарезез азьвыл дыръя Архипелаг зарезь шуо вылэм). Зарезьлэн огшоры мурдалаез 200-ысен 1000 метрозь (тужгес но мурез инты — 2529 метр). Зарезьлэн ӝытпал люкетаз ву бызе лымшор пала, ӵукпал люкетаз — уйпаллань; бызёнъёслэн ӝоглыксы 0,5—1 км/ч палозь. Ву выллэн температураез тол 11—15 °С, гужем 22—25 °С. 350 метрлэсь мургем ву температура арбыт уг вошъяськы (12—13 °C). Вулэн кузьытлыкез 37,0—40,0 ‰. Валтӥсь портъёс: Пирей, Салоники (Греция), Измир (Турция). Фотографиос[Тупатыны | бамлэсь кодзэ тупатоно] Тира шормуӵлэн ярдурез Эгей зарезьлэн тусыз Олимп гурезьысь Эгей зарезьын шунды пуксён «https://udm.wikipedia.org/w/index.php?title=Эгей_зарезь&oldid=112127»-ысь басьтэмын Категориос: Зарезьёс Атлантической океан Та бамлэн берпуметӥ воштонэз: 12:57, 1 Оштолэзе 2019. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%AD%D0%B3%D0%B5%D0%B9_%D0%B7%D0%B0%D1%80%D0%B5%D0%B7%D1%8C

2024-02-23T17:36:37Z

<urn:uuid:27035434-baf3-4ead-86ae-0f14786e147c>

udm-Cyrl

tlsh:T12AA14651BAA19B0F8253D45FAE5087619CC16967972773599CD4F025A142429EEFC812B7E9A04BCF18EE5210E426E808FF8A7CC969FD7967B2B716183CBF7AF2024C73D342

1980-тӥ аръёслэн пумазы республикаысь кырӟась-верась коллективъёслэн смотразы быдэс залэз зуркатӥзы Пичи Пурга ёросысь Кабыста гуртысь Эркишевъёс. Бубызы Виктор Анатольевич баянэн шудэ, 7 аресъем Толя пизы - арганэн, балалайкаен, пеллян гумыен, пу пуньыосын, эшшо шаплы эктэ на. Учкисьёс куаш чабо. Бӧрысь сцена вылын паймытъязы на Виктор Эркишевлэн мукет дышетэм пиналъёсыз - Андрей Смагин но Алина Чернова. Соос лауреатъёс луизы республикаямы радъяськылӥсь «Ӝужась кизилиос» ӵошатсконын. Егит нылъёс но пиос дасо ар мында мыло-кыдо экто-позыръясько «Яратон, ой, яратон» кырӟан улсын. Тодазы лыктэ меда, та туала крезьгурез кылдытӥсь - со Удмурт Республикаысь культура удысысь дано ужась, Пичи Пурга ёросысь Пӧсьтол гуртысь культурая юртлэн чеберлыкъя кивалтӥсез Виктор Анатольевич Эркишев шуыса. Арганэн воштэм баян Лэзись ке луысал, пичи Вити, оло, кӧкыысен ик арган кыскасал ни. Крезьгурез но кырӟанъёсыз со туж яратэ, но, куараезлэсь кепыраса, зол нёжъяны уг дӥсьты. Соин, лэся, вань мылкыдыныз баян борды кыстӥське. Семьяосызлэсь лушкем ветлэ гуртысьтызы Яшагай доры, таизлэн баянэз вань. Кыштырак пыре пиосмурт доры, пуке, паймымон куара поттӥсь арберилэсь бирдыоссэ зӥбылэ - сюлэмыз ӧръяське ук! Берлогес ини 4-тӥ классэ ветлӥсь пияш дышиз юмшан дыръя куноос сьӧры калъяськыны. Арганчиез адӟе ке, сьӧрысьтыз уг ни кыльы. Юмшан бере арганзэс вунэтыса кельто. Витялы со ик кулэ - эх, кыска, курадӟытэ ук сое. Мемеез Лидия Николаевна пиезлэсь синмаськонзэ валалляз - уго ачиз но туж яратылӥз балалайка сиосты кырӟатыны. Нош войнаез пыр потэм тятяезлэсь Анатолий Александровичлэсь Витя баян курыны ӧз дӥсьтыгес. Но воксё инструменттэк ӧз кельты воргорон пизэ, басьтӥз 32 манетэн арган. Но Витялэн, арганэн шудыса, кӧтыз чаляк тыриз. Малпаз сое воштыны баянэн. Гуртысьтызы Зосимагай таӵе ӵектонлы ӧз пумитъяськы. Но тятяез татын но Витялы ӝот-ӝот вераз: баянэн шудыны ӧд дышы ке, аргандэ берен курод. Но верамез юнме луиз: вакчи дыр куспын Витялэн кылыз туж тупаз баянэн. Со дырысен пинал баянчи воштонтэм луиз. Районэ смотре нуо. Сцена пасьтана вӧлскем хор кырӟа, нош егит аккомпаниаторлэн йырпыдэсыз баянэз сьӧрысь ӧжытак гинэ адӟиське ай. Солдат пи келян вакытъёсы школаысь великен бертӥсь Витяез юмшасьёс сьӧразы ӧтё. Куддыръя юаса но уг уло - пияшлэсь великсэ кенер борды урдо, ассэ машина кузове ӝуто но кияз арган донго. Ма, егит усточи таӵе кулэ каремзылы пумтэм шумпотылӥз. Со дырысен Эркишев инструментъёс дортӥ огшоры ортчыны уг быгаты. Машинаез яратӥсь мурт котькуд корт валэн ворттылон сярысь малпа ке, Виктор котькуд баянэз маялляны дась. 8-тӥ класс бере, колхозын быдэс гужем пӧсяса-ужаса, со аслыз кельшымон баян басьтыны быгатӥз. Малпаз: улонзэ герӟалоз крезьгурен. Дораз индылӥсь ӧй вал: трактористэ мын, экономистэ дышетскы. Оло, мемеез ас понназ сюлмаськылӥз, гуртысь арганчиез винаен кӧялозы-вӧялозы шуыса. Соку валаса уд вуы, гылыт луоз сюресэд. Но таиз сярысь Витя азьло ик малпаськиз: уз, солэн арган куараез кудӟонэн уз сураськы. Арганчилэсь мылкыдзэ вина уг ӝуты - крезьгур лӧпкытэ. Дипломтэк крезьгурчи 10-тӥ классэз йылпумъясь усточилы колхоз направление висъяз культпросветучилищее. Пияшез кутӥзы аккомпаниатор люкетэ. Но дышетскыны ар сяна ӧз кылды, вуоно тулысаз Витяез армие нуизы. Службазэ ортчыса, дышетсконэн йырин ӧй вал ни, гужемаз кышнояськиз гуртысьтызы Галяен. Кышноез ньыль ареслы быдӟымгес но йӧногес вал ни - Глазысь вуз каронъя техникумез йылпумъямын. Соин нылкышно, дышетсконзэ азьланьтыны косыса, картсэ Иже ыстӥз. Воргорон кышнозэ лушкалозы кожаз-а, мар-а - документъёссэ басьтыса, гуртэ бертӥз. Озьы ке но баянчилэсь дипломзэ юась-марась ӧй вал - артысь Пӧсьтол гуртысь клубе ужаны ӧтизы. Татын Эркишев нырысь ик кылдытӥз агитбригада. Соин ӵош тодаз вайиз училищеын ар ӵоже дышетэм эктонъёсты. Собере кылдӥз «Ялыке» ансамбль. Огвакытэ татчы кырӟаны но эктыны 30 пала мурт ветлӥз. Коллективлэсь ужзэ дунъязы - сётӥзы калык ансамбль ним. Котькыӵе удысэ вутскыны тыршиз егит адями. Оркестр но люказ - котькуд шудӥсьлы тупен-тупен валэктэ, инструментлэсь котькуд сизэ тупатыса сётэ. Бӧрысьгес кылдытъяз на гуртысь пиослэсь ансамбльзэс. Малпанъёсыз трос - котькудзэ вормемез но улонэ пыӵатэмез потӥз. Зэм, куддыръя ӧпкелиз, вакытаз дышетскыса ӧз вуы шуыса. Уго котькыӵе удысын кулэ тодон-валан, нош Эркишевлэн со интыын - шӧдон. Ярам, зэма ке со. Социализм аръёсы культура удысын ужасьёс но палэнэ ӧз кыле кизёнлэсь, турнанлэсь, аранлэсь. Озьы усто баянчи комбайнын но пукиз, машина руль но бергатӥз, тракторен но огкыл шедьтӥз. Нош аран-кутсан вискын Эркишев кияз баян кутэ, вӧзаз кырӟасьёс султо: ӵош ужась эшъёслэсь, пе, ужан мылдкыдзэс шулдыр гурен ӧръяно. Огвакытэ культураысь чигнамез но потылӥз воргоронлэн. Но таӵе малпанъёссэ шӧдӥз ёросысь культурая ёзын ужась Александра Ефремова. Оло солэн ӟеч кылъёсызлы луыса, оло мукет муген, но культураысь кошкыны ӝуткаськем Эркишев мылкыдзэ зӥбломытӥз. Собере 1993-тӥ арын сётӥзы на республикаысь культура удысысь дано ужась ним. Сыӵе дунъязы бере, озьы гинэ быждэ уд ни урды, малпаз Виктор Анатольевич. Пиезлы кузьмаз бурдъёс Аслаз пытьыезъя ик крезьгур дуннее вамыштӥз Эркишевлэн Толя пиез. Туннэ егит артистэз шаерамы тодӥсьтэмез ӧвӧл, дыр. Озьы ке но нокин уг малпа, Анатолий атаезлэн сӥзем сюресэзъя вамышъя шуыса. Уго аслыз ачиз Виктор Анатольевич котьку пичигес потылӥз: малпанъёсылы бурдъяськыны, пе, ӧй сёты. Нош пиелэн вань мылкыдъёсыз, пе, мед быдэсмозы. 6 аресъем пи атаезлэсь дышетэмзэ син куспын пыӵатылӥз. Воргорон баянэн шудыса возьматэ, тэшкылиез, уть шуытозь, сьӧраз шудэ ини. Нош балалайкаез макем яратӥз - кылзӥськисьтэм сиосын нюръяськиз, чиньыосысьтыз вир потытозь. Кыӵе гинэ концертъёсы ӧз вуылэ атай но пи. Сьӧразы нуллӥзы пичи пуконзэс, уго Толиклэн соку музозь пыдъёсыз ӧз на сузьылэ, нош инструментэз кызьы ке возёно ук. Тэшкыли-усточи нырысь баян кыска, собере балалайкаен шудэ, шулан пелля, пу пуньыосын шальтыртэ. Номерзэ йылпумъя тапыртонэн. Таӵе мусо «питранлы» синмаськыса, зал куаш поттэ, кичабонъёс борддоръёсты зуркато. Огез сыӵе концерт бере Эркишевъёслы вазиськиз культурая министрлэн со аръёсы воштӥсез Аверьян Христофоров. Ижын, пе, ӝоген усьтӥськоз усточи нылпиослы школа-интернат, пидэс лэзёды ке, нокыӵе экзаменъёстэк отчы кутомы. Сыӵе сюрес усьтӥське бере, атай пыд пуктылыса ӧз улы. Гуртысь воргорон кивоштӥсьсэ бордаз кельтон сярысь золгес сюлмаськыны кулэ ке, бадӟымез Эркишев пиезлы бурдъёс кузьманы малпаз. Толя йылпумъяз усточиослэсь школазэс, Воткаысь крезьгуръя колледжез. Собере поттӥз эстрада кырӟанъёсын нырысетӥ альбомзэ. Татчы пырем кырӟанъёс пӧлысь огзэ гинэ «Яратон, ой, яратонэз» гожтӥз бубиз. Отӥзэ егит крезьгурчи ачиз вормиз. Виктор Анатольевичлэн мукетыз шумпотонэз - Аля нылыз. Солы туэ 21 арес тырмоз. Педагогикая колледжез йылпумъяса, нылмурт тодон-валан люканы пыриз Удмурт кун университетэ. Аля атаез кадь шаплы ӧвӧл, зӥбыт, малпаськись, выемын мукет дуннее - кылбуранэ. Аспӧртэмлыко но сюлэме пырись чуръёсыз бугырто бубизлэсь мылкыдзэ. Уката но - кын куртчон вакытаз воргорон огназ кыле ке. Уксё утчано… вӧлдэтлы 30 ар ӵоже ини гуртысь культура удысэз синмаськымон азинтэ Виктор Эркишев. Ужаны кутскыкуз, Пӧсьтолысь та юртэз клуб шуыны ик возьыт вал. Уго ӧс но пыкъяськыса кадь гинэ сылӥз. Гужем-сӥзьылзэ татын улӥзы городысь вуэм ужасьёс. Соин ик чылкытлык но чеберлык сярысь вераны ым ик ӧз пыры. Клубын ужасьёс нырысь кутскизы сюрес борды: гурт шортӥ асфальт вӧлдэмын, нош клубе кожоно ке, нӧдэ лёгиськоно. Материал висъяло ке, туж шумпото, кылемзэ ужъёсты - асфальт вӧлдонзэ ик - асьсэос лэсьтыны йӧндыро ни. Секыт югдур вал виясь липетэн но. Таяз учыре маскарчи Эркишев нырысетӥ апреле вазь ӵукна ик жингыртӥз ёросысь культурая ёзэ. - Умоесь-а? Котьма карелэ, нош милям липетмы куашказ. Трубкалэн сопал пумаз лулӟизы: - Кызьы? - Ма, эн куалектэ сокем, туннэ нырысетӥ апрель ук. Оло воргоронлэн маскаръяськемез юрттӥз, оло зэмен но югдурез валазы - но тулысаз ик липет выльдӥськиз. Пӧсьтолысь культурая юрт туннэ но уте Удмурт театрлэсь историзэ. Уд оскиське - лыктэлэ. Залын радэн сыло вуж театрысь ваем… пеймыт-горд пуконъёс. Таяз учыре но Виктор Анатольевич бабыса ӧз улы. Театрез выльдон сярысь тодэмез бере кӧня ке уй йырзэ тӥяз: нош пуконъёссэс кытчы карозы ни меда? Ӵуказеяз ик театрлэн директорезлы Андрей Ураськинлы жингыртӥз: вуж пуконъёстэс Пӧсьтолэ уд сётэ-а? Андрей Ивановичлы таӵе юанэн вазиськисьёс вылӥллямтэ ай, соин пурга воргоронлы вакчияк «лыктэлэ» шуиз. Ёросысь кивалтӥсьёсты зуркатыса, культурая ёзысь валтӥсь бухгалтерез кутыса, гурт хозяйствоысь машина сюлворыса, пиосъёсты ӧтьыса, Эркишев вуиз Удмурт театре. Асьсэ кужымен ик татысь пуконъёсты ишказы, нуизы. Пӧсьтолысь учкисьёссылы концертъёсын устогес мед луоз шуыса, залысь выжзэ но ӝутӥзы на. Гуртысь нылкышноос ужлэсь уг кышкало, эсьма, пӧлазы сыӵе йӧно воргоронзы вань. Егитъёс сярысь малпанзэ но Виктор Анатольевич палэнэ ӧз киргаты. Тани дискотека ортчытъян зал кемалась возьма ни тупатъямез. Пинал калыкез шумпоттон понна татын но чебер луиз - клубын туала амалъя лэсьтӥзы ошиськись вӧлдэт. Быдэстэм уж шоры учкыса, кӧт уг тыры, нош пукон залысь вӧлдэтлы уксё ӧз ни тырмы. Сыӵе лулӟылонзэс вис кариз гурт кооперативлэн тӧроез Надежда Баранова. Юаз: малы учкисьёслэн пукон интыязы вӧлдэтты ӧз выльдӥськы? Уксё ӧвӧл шуэмлы кивалтӥсь ӵогиз: лэсьтэ гинэ, коньдон висъялом. Соин ум янгышалэ, Пӧсьтолысь культурая юрт Пичи Пурга ёросын огез адӟем карымонэз луэ шуимы ке. Кырӟан сюдэ Пичи Пурга ёросын трос усто кырӟась-верась коллективъёс. Но республикалэн палэназ потаны одӥгъёсызлы ӵемгес шуд усе, мукетъёссэ быдэс район яратэ. Тазьы вераны луэ культура юртысь «Ялыке» коллектив сярысь. Улон куремъя 1994-тӥ арын бадӟым ансамбльлэсь кылиз пичигес но тужгес шаплы люкетэз. Кытчы гинэ туннэ уг вутско соос. Кин ке ӧтись луиз ке, оп! шуытозь, бичаськозы но сюрес вылэ потозы. Огпол телевизор азьын тэк кыллись Эркишевлы жингыртӥсь луиз. Быръён азьын, пе, пумиськон радъяськом, калык уг люкаськы. Концертэн лыктэ али, гуртоослы ивортӥм ке, шаплы вуозы. Виктор Анатольевич машина ӧтиз, коллективысь нылкышноослы ивортӥз. Мынӥзы, кырӟазы, эктӥзы но бертыса нош ик телевизор азе пуксизы. Уго концерт номеръёссы соослэн котьку дась, выльдэмын. Соин ӧтисьёс уг быро. Кинлэсь ке сюанзэ, вордскем нуналзэ я мукет праздникез радъяно - «Ялыкеос» котьку дасесь. Татын валало: мӧйыослы кырӟан кулэ ке, егитъёслы - дискотека, нош Эркишев ваньзэ радъяны масьтёр. Соин шутэтскон нуналъёссы тэк уг ортчо - куноос возьмало. Тазьы ужамзылэн пайдаез но шӧдскымон - уксё ке ӧй поттысалзы, клубзэс но тупатъяны, костюм но выльдыны амалзы ӧй луысал. Англи кылтэк но компьютертэк кыдёке уд мыны Витё ар талэсь азьло гуртысь шор ёзо школае вайизы компьютер. Виктор Анатольевич, техникалы бырем адями, котыртӥз озь но, тазь но берга ини. Нош ачиз кыӵе кнопка зӥбыны но уг тоды. Мукетъёслэсь кылэмез вань: компьютерен, пе, крезьгур но гожъяны, кырӟанлы аранжировка но дасяны луэ. Со сярысь луэ, дыр, тодыны Толя пиезлэсь, но таиз котьку дорын ӧвӧл ук. Марысь-мар ке, пидэ возьмаса уд пук. Иське, ваньзэ аслыд тодоно - йылысеныз пумозяз. Школаын крезьгуръя урокъёс ортчытэмез бере воргорон уйшорозь компьютер бордын пуке. Ӵукна вазь ик школае вуыса, нош компьютер борды сир кадь лякиське. Пумен вала кадь. Собере чугдӥз ужез: клавиатураен радъям куара компьютере уг поты. Малы? Со нуналъёсы школаязы вуизы Америкаысь куноос. Таосты но юанэныз могӟытӥз ни Эркишев. Юрттэт ӧвӧл. Тодӥсь-валась сюриз: нош компьютерады, пе, крезьгур платаез вань-а? Вылымтэ. Басьтӥзы, ярам. Гур гожъяно луиз но - ӟуч кылын программа ӧвӧл. Эркишев вазиське англи кылъя дышетӥсьлы Галина Александровна Кротовалы. Таизлэн валэктонэз одӥг: яке тон англи кылэз дышетӥськод, яке мон крезьгур грамотаез йырйыны ӧдъяло. Кудмы ӝоггес пӧрмытом? Берлань сюрес ӧвӧл - словарь кутыса, программаысь котькуд кылзэ йырвиымаз пыӵатӥз воргорон. Озьы пӧсяса, 45 арзэ ортчем мурт компьютерез вормиз. Ватсано на созэ но. Гуртысь крезьгурчиослэсь таӵе шугъяськонзэс тодыса, усто специалист Иван Григорьевых Ижын ортчытӥз нимысьтыз мастер-класс. Татчы шумпотыса вуиз Эркишев но. Григорьевыхлэсь вакчи дыр куспын дышетэмзэ со ачиз толэзьёсын-толэзьёсын йырйиз. Эк, ӧжыт вазьгес визьмасалзы ке. Но аслаз ортчем сюресэз Виктор Анатольевичлы али но дуно. Табере дораз вазиськисьёс уг бырыло. Пурга ёрослэн мукет сэрегъёсысьтыз но - я Брангуртысь, я Выль Мӧньялась - лыкто. Артэ Дэри ёросысь клубъёсын ужасьёс но кожалляло. Вуж кассетаысь плёнка вылэ гожтэм гурез выльдыны-чеберматыны куро. Виктор Анатольевич нокыӵе куронлэсь уг палэнскы. Математикъёс шуэмъя, макем секыт задача, сокем потэ сое быдэстэм. Куддыръя 3-4 минутъем кырӟанлы аранжировка дасяны 2-3 нунал кошке. Уго литератураысь произведенилы сямен, татын но крезьгурез чеберман амалъёсты кутоно. Гур но весь огкадь луыны уг быгаты, кытын ке тубе, ӝутске я уллань ваське. Волятэм пул кадь огшоры чузъяськиз ке, нокинлэн сюлэмаз уз лякиськы. Крезьгур дуннеын улӥсь муртлэсь палэнтӥ ӧз кошкы кырӟан гожъян но. Ёросысь мукет авторъёслэсь - Сергей Сосновлэсь, Леонид Душниковлэсь - оло куддыръя кепыралляз но. Малпаз, кытчы мон нырме чуртнасько. Огпол школаын перемена дыръя ки улаз кылбур шедиз: тон пичи, мон пичи…. Ма, талэн аслаз гурез вань ни ук, понназ чабкиськиз дышетӥсь… Коридоретӥ классэ вамышъятозяз, быдэс кырӟан вордскиз. Нылпиосты соку ик кырӟатӥз. Соосыз паймо: ой, выль маке шедем. Бӧрысь та кырӟанэз Андрей Смагин быдэс республика тыр вӧлмытӥз, «Ӝужась кизилиос» конкурсэ пыриськыкуз. Озьы нылпиослы луыса вордскизы мукет кырӟанъёс но. Бадӟымъёслы сӥзем «Гуртысь нылъёс», «Шудо-а тон, анай?» кырӟанъёс азьвыл чузъяськылӥзы радио пыр но. Вань на эшшо 6-7 сокем паськыт вӧлмымтэ ужъёсыз. Но кырӟанъёслэн лыдзы сьӧры уйиськыны Эркишев уг дырты. Тырмоз, соосты «Ялыке» быдэстӥз ке. * * * Сыӵе со Кабыста гуртын вордскем, еврей сямо удмурт воргорон. Улон косэ ке, со пичи трактореныз тур! ворттылэ, быдэс гуртлы паймымон картофка октон арбери но пӧрмытэ, тракторезлы кусо бича. Шудыса сямен, крезьгур чеберма, выль кырӟасьёсты будэтэ. Ӵапак таӵе огшоры но гань-гань улонэз тодӥсьтэм адямиос вылын возиське удмурт культура. Виктор Анатольевич Эркишев но, азяз нимысьтыз бадӟым куронъёс пуктытэк, нуналмысь уте но азинтэ та удысэз. Источник: Эркишев В. А. Вольыт кырӟан сюлэме уг лякиськы / В. А. Эркишев ; записала Алена Ионина // Удмурт дунне. - 2009. - 21 авг. - С. 6, 11. - (Удмурт кизилиос).

https://vorshud.unatlib.ru/index.php/%D0%AD%D1%80%D0%BA%D0%B8%D1%88%D0%B5%D0%B2_%D0%92%D0%B8%D0%BA%D1%82%D0%BE%D1%80_%D0%90%D0%BD%D0%B0%D1%82%D0%BE%D0%BB%D1%8C%D0%B5%D0%B2%D0%B8%D1%87

2024-03-05T07:47:09Z

<urn:uuid:f29c151e-bf0b-4577-8006-366a685f29de>

udm-Cyrl

tlsh:T1E6500DC29A90DE1F87A3D20A7E815B225D91A65793233B5A4CD1B4517596054EEF98237BE71186DE18FF9264E502E808BB0EACDB18FE7AAB722605043DBF3BF2024C33D757

Арлэн тужгес но чебер вакытаз, инвожо толэзе, милям Салья гуртамы ортче «Бусы сюан». Юан кылдэ: ма со сыӵе, кыӵе солэн пуштросэз, кинлы, малы со сӥземын? Пересь анайёслэсь юалляськыса, мон трос пумо верамъёсты кылӥ. Одӥгъёсыз шуо, «Бусы сюан», пе, анай-атайтэк кылем муртъёс понна ортчытӥське вал. Мукетъёсыз та сэбедэз герӟало егит дыръязы улонысь кошкемъёсын. Нош ми сямен, та сэбед гуртын улӥсь но будӥсь егитъёсты дышетэ Музъемез данъяны, малы ке шуоно гуртын улӥсьёс сое туж умой валало но сӥлы каро. Сотэк-а Быдӟынналэ Му-Кылчинлы бусые куинь ӵуж буям кукей сого. Гуртын улӥсьёс оско: Му-Кылчинэз данъяд ке, няньтэк уд кыльы. Удмуртъёс шулдыръяськонлы бадӟым саклык висъяло ке но, котьмалэн аслаз дырыз. Ужаку – ужано, шулдыръяськыку – шулдыръяськоно. Гырон-кизён ужъёс йылпумъяськыса вӧсяськем бере кутске та сэбед. Сальяос сяна, «Бусы сюанэз» тодо вылэм Нӧднюк Починка, Нӧднюк, Куӵосъёс, Вуж Тӥгырмен, Выль Тӥгырмен, Уддяди, Кибья, Ляли, Омга, Ӟатча, Аксакшур гуртъёсысь егитъёс. Малы егитъёс? Та егитъёслэн сэбедзы. «Бусы сюан» ортчон нуналэ котырысьтымы дас кык удмурт гуртъёсысь егитъёс дырто вылэм Салья гуртэ. Гыркмас (Кырыкмас) шур дурысь Суллё возе люкасько соос. Котькуд гуртысь егитъёс асьсэлэсь арганчиоссэс ваё вылэм. Зэмос конкурс ортче отын: кин чебер эктоз, кин шулдыр кырӟалоз. Таӵе пумиськонын ик егит пиос но нылъёс ог-огзэс синйылтылӥзы, собере ини семья но кылдытъязы. Соинтэк-а та гуртъёсысь шедьтыны луэ салья кенъёсты. Вашкала дыръя одно ик котькудӥз пинал ныл бурлат шортдэрем, туго кышет, уксё тӥрлык, пыдазы укмысо кут, йыразы уко туг дӥсяллязы. Кинлэн сыӵе чебер дэремез вылымтэ, ӵыжы-выжыоссылэсь куро вылэм. Котькудӥзлэн возь вылысь сяськалы кельшемез потэ уго. Салья гуртмес Тайвади шур кыклы люке бере, та сэбед но кык нунал кыстӥське. Ӟегез Ваннапала кизизы ке, «Бусы сюан» нырысь шур тапалан ортчоз, нош кыкетӥ нуналаз – Пор палан. Ӟег – удмуртлэн тужгес но яратоно тысез. Кылэмды вань, дыр, котьма ласянь синмаськымон муртэ «ӟег нянь кадь ӟеч адями» шуыса верамез. Шунды пуксён вакытэ гуртысьтымы вань калык ваське та юмшанэ. Мӧйыос но пиналъёс – сюан учкыны, нош егитъёс – сюанчиос. Ог дасо пала арганчиос люкасько. Пересьёс вуытозь, пӧртэм пумо шудонъёс шудо. Калык вуэм бере ваньмыз шыпытак карисько. «Бусы сюан» одно ик кутске бусы дурын. Нылъёс нуназе пала ымнырынызы ӝыны круг кылдыто но ог-огзы борды кунултӥськыса кырӟаны дасясько. Сюанчиослы пичи нылъёс но пиос чебер сяська керттэтъёс, кызьпу вайёс кузьмало, соос чибиньёслэсь утиськыны юрттозы. Собере гуртысь пересьёс кырӟан мыто. Со – «Бусы сюан» гур. Огшоры дыръя со гурез уг но кырӟало, нош туннэ – со кык-куинь яке ньыль час чик но уз дугдылы. Мон уг тодӥськы, кыӵе удмурт сэбед куинь-ньыль час чик дугдылытэк азьланьтӥське. Оло нош та сэбед удмурт юмшанъёсысь самой кема кыстӥськисез? Асьмелы, удмуртъёслы но, кулэ, дыр, сюлмаськыны та выллем рекордъёслы сӥзем лыдпусъёсты пусйыса кельтон сярысь, дунне вылын вань ук Гиннесслэн книгаез, оло, отчы но пыртыны луысал? Вашкала дырысен сэбедлэн кутсконэз тыл аратэмлы кельше. Пересь анайёс бусы сюан гурез кутско но, сое азьланьто егитъёс. Со кутскем гур сэбед бырытозь уз дугды ини. Тани кыӵе кылъёсын со кутске: 1. Осто гинэ, Инмаре но, Быдӟым гинэ Инмаре! Сизьымдон но дышмонъёсыз Пыд уламы лёгалом, Вылысь гинэ, ой, Инмармес Йыр йыламы ӝутомы. 2. Ой, возьма, дыр, возьма, дыр, Милям ӟег но бусымы, Тулкымъяськыса, веттаськыса, Сяськаоссэ сюреласа. 3. Оло гинэ лыктоно но, Оло гинэ лыктонтэм. Ми пинал но, ой, визьтэмъёс Лыктоно но кожамы. 4. Осто гинэ, Инмаре, Быдӟым гинэ Инмаре! Куинь бусые пазьгем няньмы Ньыль бусые мед пушъёз. Гожтэм такмакъёсысь нырысетӥ куплетэз пумиське на сюан но вӧсьнерге кырӟанъёсын. Та кылъёс вань сэбедлы кутскон сёто. Кырӟаны кутскыку, кытысь ке чокморъёс вуо. Чокмор дӥсяськыны быгатэ гуртысь нылмурт яке пиосмурт. Соос нокинэн но уг верасько. Ымныръёссы ватэмын, вылазы дӥсямын берыктэм шубаос, дукесъёс яке удмурт нылкышно дэремъёс, куд-огез бадӟым шароваръёсын дӥсяськемын. Чокморъёслэн киязы кузь боды, та сэбедын соос вань калыкез шулдыртыны, серекъятыны кулэ. Нылпиослы тужгес но паймымонэз – чокморъёс. Учкисьёс ӵем дыръя чокморъёсты пушнерен но йӧттыло. Чокморъёс соосты уйыло но калыкез серекъято. Бусы дурын сюанчиос куинь пол «корка воштон» ортчыто. Одӥг вамыш лэсьто но мукет корка пырем каро. Тазьы кырӟало: Ой, возьма, дыр, возьма, дыр, ук Первой гинэ коркамы. Отчы гинэ воштӥськытэк Амалъёсмы, ой, ӧвӧл. Чузъяське жингрес эктон гур. Егитъёс вань мылкыдзэс поныса экто, шулдыръясько. Татын кырӟаны луэ пӧртэм пумо такмакъёс: егитъёс сярысь, яратон сярысь. Капчи каре, капчи каре, Капчи каре шудӥсьлы. Капчи каре шудӥсьлы но, Мылкыд каре эктӥсьлы. Эктыны ке мон потӥсько, Бурзэ пыдме люкисько. Сизьымзэ яратӥсько но, Огез понна бӧрдӥсько. Ой, апае, апае, Маин чебер апае? Йырсиоссэ ваё пунэм, Соин чебер апае. Эктон йылпумъяськем бере тазьы кырӟало: Ой, таулэ, таулэлэ, Та куанылэм интыосмы. Ойдолэ но мыныломе Талэсь шулдыр интые. Озьы куинь пол «корка воштэм» беразы сюанчиос, ваче кунулскыса, ураме пыро, чик дугдылытэк кырӟало. Милям гуртамы улӥсьёс тодо: Бусы сюан дыръя урам кузя шурлы пумит кырӟаса тубоно. Кылсярысь, вӧсьнерге ветлон но шурлы пумит тубо, нош кисьтон дыръя шур быземъя коркась корка пыраса уллань васько. Урам кузя тубыкузы, сюанчиосыз одно ик куно карисьёс сюрозы. Кин корка вадьсаз пӧраськемъёсын сылэ, со вӧзы сюанчиос дугдо но кышномуртэз данъяса кырӟало: Ой, возьма, дыр, возьма, дыр, ук Милям Маня апаймы. Азьвыламы пӧраськемен, Кабак гинэ винаен. Тӥлесьтыд но та ӟечъёстэс Тодылыса, туганэ, Кемалась но, ой, кемалась Возьмалляса ми улӥм. Вашкалаос шуозы вылэм: бусы сюанчиосты куно карид ке, коркад шудбур но тазалык каръяськоз. Соин ик кинлэн маиз вань: вӧен яке чечыен нянен, пӧраськемен, мусурен, ческыт аракыен – одно ик куно карылыса лэзьяллязы. Сюанэз учкись куноос но гуртоос сюанчиос бӧрсьы кырӟаса тубо. Егит пиос чебер нылъёсты синйылтылӥзы. Урам кузя тубыса, нош ик бусы доры лыкто. Кутсконаз сямен ик «корка воштон» ортчыто. Куинь корка воштон луэ. Шулдыръяськыкузы кырӟало пӧртэм такмакъёсты. Салья дано, Салья дано, Салья маин но дано? Италмас кадь пиосын но Мак сяська кадь нылъёсын. Милям пиос туж кужмоесь, Тараканэз но вормо. Тараканэз но вормо но, Шырез гадьтӥз сэзъяло. Отӥ лыкто машинаос, Фараоссы чиляса. Татӥ лыкто салья пиос, Нырулъёссы чиляса. Оти но ӟичы пытьы но, Тати но ӟичы пытьы. Та салья но, ой, пиосмы Ваньзы пу пилён нушы. Ой, агае, агае но, Маин чебер агае? Йырсиоссэ выллань сынам, Соин чебер агае. Ой, апае, апае, Маин чебер апае? Йыраз керттэм сатин кышет, Соин чебер апае. Сьӧд кышетэ бер пужыё, Бер пужыез – мак сяська. Та салья но, ой, пиослэн Кисъёсазы бутылка. Кырӟалэ, кырӟась эшъёсы, Мынам уг лу кырӟаме. Сюлэм вылам секыт лыктӥз, Уг валаськы марлызэ. Та Салья но, ой, пиосыз Эгыр мешок карысал. Эгыр мешок карысал но, Куатыр- куатыр лёгасал. Шиш тӥледлы кедра мульы, Кӧмзэ музысь бичалэ. Шиш тӥледлы салья нылъёс, Асьтэ гуртысь утчалэ. Салья гуртын улӥсьес понна тужгес но тунсыко люкетэз – исаськонъёс. Пинал нылъёс пӧртэм муген та сэбедэ потыны уг быгато. Соин ик кин ӧз поты та шулдыръяськонэ, быдэс гурт азьын туганзэс верало. Кылсярысь: Ой, йӧно ик, йӧно ик ук, Милям Турпуз Санямы. Татчы лыктыны со возьдаське, Лудкеч Сеняен ветлыны уг возьдаськы. Ой, йӧно ик, йӧно ик ук Милям Ёрок Нинамы. Татчы лыктыны со возьдаське, Падей Валикен ветлыны уг возьдаськы. Ой, йӧно ик, йӧно ик ук Милям Савать Олямы. Татчы лыктыны со возьдаське Закар Веняен ветлыны уг возьдаськы. Ой, йӧно ик, йӧно ик ук Милям Быле Валямы. Татчы лыктыны со возьдаське, Ляли пиосын ветлыны уг возьдаськы. Ой, йӧно ик, йӧно ик ук Милям Патан Тонямы. Татчы лыктыны со возьдаське, Тӥгырмен пиосын ветлыны уг возьдаськы. Кинлэсь туганзэ уг тодо, сыӵе нылъёсты «пал сапеген» но исало. «Мунчоысь мунчое ветлыны уг возьдаськы», шуо. Исаськонъёс бырыку, тазьы кырӟало на: Ой, эшъёсы, эшъёсы но, Вожъёстэс эн ваелэ. Тӥ ке татчы потысалды, Ми тӥледыз ӧм исасалмы. Исаськонъёс бере кутске малы лыктэмлэсь мугзэ ивортон.тУчке ай кыӵе кылъёс вераса кырӟало сюанчиос: Осто гинэ Инмаре но, Быдӟым гинэ Инмаре! Музъеме пазьгем ю тысед Ӟечкын гинэ мед кисьмалоз. Осто гинэ Инмаре но, Вылӥсь гинэ Инмаре! Пазьгылэм но ю тысьмы вылэ Шуныт зоръёстэ но сёт. Осто гинэ Инмаре но, Вылӥсь гинэ Инмаре! Удалтэм ю тысьёсмы но, Ву тулкым кадь мед тулкымъяськоз. Осто гинэ Инмаре но, Быдӟым гинэ Инмаре! Кизем ю нянь бусыосмы Азвесь шапыкен мед шобырскозы. Та такмакъёс бере сюанчиос кырӟало на берпуметӥзэ: Куанон быриз, куанон быриз, Куанон ваньмыз ик быриз. Шудон быриз, шудон быриз, Шудон ваньмыз ик быриз. Тае кырӟаку, вань чокморъёс ымнырзэс усьто. Котькинлэн тодэмез потэ, кинъёс меда поталлязы таяз «Бусы сюанэ» чокмор луыса. Тӥни озьы милям гуртамы ортчылэ та аспӧртэмлыко юмшан. Бусы дурын кема чузъясько на арганэн шудонъёс, эктонъёс. Пинал нылъёс но пиос дырто клубе, нош пересьёс но пиналъёс берто доразы. Ӵуказеяз таӵе ик «Бусы сюан» ортчоз шур сопалан. «Бусы сюан» йылпумъяськем бере пересь анайёс но атайёс ӝук пӧзьтыса вӧсясько на, Инмарлэсь курисько. Со куриськон кылъёс мукет сэбедъёсын куриськонъёслэсь туж ик уг висъясько. Та шулдыръяськонын вань языческой тодметъёсыз но. Соос юн герӟаськемын калыклэн улон шоры учкеменыз. Котькудӥзлэн та дуннеын вань аслаз кузёез. Со кузёосын тупаса но эсэпсэ шедьтыса улоно. Дуннеысь котькуд калык маин ке но висъяське. Удмуртъёс вашкала дырысен тодмо музъем ужен выременызы, нянез тужгес но сӥлы каременызы. Няньлэсь бадӟым номыр ӧвӧл. Соинтэк-а анай-атайёс кузь сюрес вылэ потӥсь муртэ вӧен нянь веръято. Ӝӧк вылэ одно ик пуктозы нянь колды. Нянь ке вань, кырӟан но вань. Вашкалаосмы асьсэ шулдыръяськоназы туж быгатыса пыртылӥллям нянез данъян но дунъян мылкыд пыӵатон понна [1]. Литература[edit] ↑ Вахитов Семён. Бусы сюан / Вахитов Семён Сергеевич. Олле Сальяла. – Ижкар: Йӧскалык прессалэн юртэз, 2022. 6-тӥ – 15-тӥ б.

https://vorshud.unatlib.ru/index.php/%D0%91%D1%83%D1%81%D1%8B_%D1%81%D1%8E%D0%B0%D0%BD

2024-03-02T09:48:22Z

<urn:uuid:e41808b9-dd92-4e9f-9714-d2cc55084357>

udm-Cyrl

tlsh:T124E5D4827A92DF1F87A3D24A6D8147224DE55253D3233B4B9DC0B4417985090EEFD4237AE60296DD28FF9264E106E80CBA4F7CDB58FE7AAEB562140579BF2BE1024833E766

Гербер – удмурт калыклэн вашкала сям-йылолэз; тулыс бусы ужъёсты йылпумъянлы, музъемез данъянлы сӥземын. Элькун праздник чотын Гербер нырысьсэ ортчиз 24 ар талэсь азьло. Со дырысен со вань калыкъёс понна яратоно шулдыръяськон луиз. Нош Москваын улӥсьёс понна Гербер выль ужрад луэ — таяз арын кыкетӥзэ гинэ пусйиське-ай. Кылем арын со ортчиз Удмуртилэсь Арзэ пусъён улсын. Таяз арын праздникез сиё-дано усьтозы 16-тӥ пӧсьтолэзе. Быдэс нунал ӵоже Москваын улӥсьёс но шоркарлэн куноосыз быгатозы удмурт сям-йылолъёс, кырӟан-веранъёс пушкы «выйыны», шӧдыны, кыӵе омырен шока удмурт калык. «Эрмитаж» садын ужалозы пӧртэм площадкаос, кудаз куноос тодматскозы вашкала удмурт шудонъёсын, эктонъёсын, пыриськозы мастер-классъёсы но вожвылъяськонъёсы, веръялозы удмурт сиёнэз. Ужрадэз дасясьёс оско, таяз арын но москвичъёслы тунсыко потозы удмурт ужбергатӥсьёслэн, декоративно-прикладной искусствоосъя мастеръёслэн калык ӧнеръёсъя адӟытон-ярмарказы. Тӧршор сцена вылын асьсэлэсь быгатонлыкъёссэс возьматозы Удмурт Элькунысь творческой коллективъёс но Росси эстрадаысь кизилиос. Тужгес но бадӟым кузьым люкаськемъёс понна луоз «Брангуртысь песянайёс». Со сяна, программаын нылпиослы дасям «Пичи Гербер» площадка, зэмос гурын пыжем перепечез веръян, этнодискотека но пӧртэм мастер- классъёс : мунё лэсьтонъя, кускерттон куонъя, куролэсь пунонъя, эктонъя но мукет.

https://udmddn.ru/ivorjos/musko-pumita-gerberez/

2024-02-29T01:32:06Z

<urn:uuid:c259c079-44d7-4e6d-bc15-1e34e6d312e7>

udm-Cyrl

tlsh:T170265E512480AF1E8323E65A6D9423664DE55553A322774A5CD1B4416956054EEFE8233BEA4182DD1CFB9218E402E808AF4FACDA0DFE7A7FB316100576BB39F6024C33C793

Ужрадэ пыриськозы кун тӧрлык но аскивалтӥсь ёзэсъёс, мерлыко огазеяськонъёслэн ёзчиоссы, егит тодосчиос. Ужрадлэн валтӥсь меретъёсыз – егитъёслэсь Россилэн кунмуртэз луон асваланэзэс будэтон но юнматон, калыкез гажаса но тупаса улись мерлыкез азинтон, Удмурт Элькунысь мерлыко огазеяськонъёслэн кивалтӥсьёссылэсь вачеужзэс радъян, эрикрадэз тодонзэс будэтон. Нырысетӥ школа-практикумлэн экспертъёсыз луозы Россия Федерациысь йӧскалык ужъёсъя федерал агентствоысь, Россия Федерациысь кунгож сьӧр ужъёсъся министерствоысь, Мускоысь технология кун университетысь, Костромаысь технология кун университетысь ӧнерчиос, Россия Федерацилэн Кивалтэтэз бордысь Катрадлыкъя но эрикрадъя институтысь егит тодосчиос, Крымысь «Къырым бирлиги» мерлыко огазеяськонлэн ёзчиосыз. .

https://udmddn.ru/ivorjos/rossi-y-slykly-s-zem-uzhrad-ortchoz-mozh/

2024-02-29T01:48:48Z

<urn:uuid:df206f0d-1d37-4046-945d-c1d2f725c923>

udm-Cyrl

tlsh:T16208FB212780EB4ED733E15AAC511B2559B590A3A72337299CC1B4102462160EDE99127BF762D0CEA8FE8394E406D9143F8B88A655FC39AF732A50A93B7B25F2024C33C342

Федосья Михайловна Тубылова – Удмурт Республикаысь культура удысысь дано ужась, Ашальчи Оки нимо премилэн лауреатэз, «Зарни шеп» фольклор коллективлэн кивалтӥсез. 27 ар ӵоже «Зарни шеп» уте Пичи Пурга ёрослэсь, ма быдэс республикамылэсь но, данзэ. Та дыр куспын коллектив ӝыны дуннеез котыртӥз ни. Котькыӵе шаерын со кельтэ аслэсьтыз пытьызэ, шедьтэ аслэсьтыз учкисьсэ. «Зарни шеплэн» трос дано нимъёсыз. Дуно кузьымъёсыз но синпелетъёсыз быдэс музей тыр. Солы нимысьтыз сэрег лэсьтэмын Тубыловъёслэн корка сигазы. Федосья Михайловна - «Зарни шеплэн» мумиз, куинь ныллэн анаез, ньыль внуклэн ӵужмемеез. Вордскиз 1934-тӥ арын Пичи Пурга ёросысь Поӵыш гуртын. - Федосья Михайловна, тӥляд туж бадӟым улон ныпъетты. Ансамбль но, дано нимъёс но, нылъёстэс но соослэсь пиналъёссэс будэтон. Озьы ке но Федосья Тубылова шуид ке, тӥледыз нырысь ик Валентин Тубыловлэн кузпалыз шуыса тодозы. Вылӥ кивалтӥсьлэн кышноез луыны секыт-а вал? - Тазьы юасьёс трос. Валэктонэ ваньмызлы одӥг – секыт. Маке верамлэсь азьло котькуд кылэз мертано. Куддыр пинез но куртчиськод - мултэссэ медам меӵкыты. Вань пӧсез-курытэз вылам шӧдӥ дефицит аръёсы. Котькытын - черодъёс. Мон начальник кышно шуыса, черод азьпала но ноку ӧй султылы, дан ӧй потты. Мар татын сылӥськод, мын но чалякгес басьты шуылӥсьёс вал мыным. Валэктылӥ: мон тӥ кадь ик адями. Огпол магазинэ пыри. Мӧйы кышноос верасько. Нӧкы вӧй но, пе, ӧвӧл, нош начальстволэн ӝӧк вылысьтыз со ноку уг быры, дыр. Монэ тодмаса веразы-а соос, уг тодӥськы. Озьы ке но мон ваньзэ вылам кыскисько. А милям соослэн сямен ик вӧймы ӧвӧл. Эх, малпасько, та кышноосты али гуртам нуоно но холодильникме усьтыса возьматоно вал. Таӵе учыръёс трос луылӥзы. Олома но супыльтӥсьёслы, тӥ шонер ӧвӧл шуыса, куке меӵак верам потэ. Сюлэм сэректэ, но… Нылъёсмылы но капчи ӧз йӧты. Соослэсь но котькуд вамышсэс-серектэмзэс чакласьёс вал, дыр. - Соин-а, мар-а кузпалды сьӧры Иже но ӧд мынэ? Картты городын, нош тӥ вань улондэс - Пургалан. - Сям, дыр, со. - Кепыран-а яке нылкышно визь-а? - Ма, возьдаськон ик ӧвӧл, дыр. Мон Валентин сьӧры ветлыны ӧй малпа, ӧй но ваньмылы. Юрт учконо, пудо-живот утёно. Берло кык арзэ гинэ тани моӵ уг сузьы. Чипы-курег котырын гинэ бергасько на. Семья, нылпи будэтон мон вылэ усиз. Валентин, агрономын ужакуз, 5 часын ӵукна дорысь потылӥз. Бертэ бер, пиналъёс сое уг ик адӟо вал. Кылем арын 70 арессэ пусйыку, мон серекъяса верасько: 46-тӥ арзэ ӵош улӥськом ни, но со пӧлысь ӝынызэ ке но артэ улӥм ик-а, мар-а, кылемзэ весь нимаз. - Озьы ке но воргорон тыбыр сьӧрын гинэ ватскыса улэмды ӧз поты. «Зарни шеп» юнме ӧз вордскы ук. - 1970-тӥ арын Пурга райгазетлэн редакцияз ужаны кутски. Вылам куштӥзы ужасьёслэсь шутэтскон дырзэс радъянэз. Со куспын кызьы ке йырам лыктӥз: калыкез вашкала дӥськутъёсын тодматъяно. Мынам соос - быдэс сандык. Редакциысь эшъёсылы со малпанме усьтӥ. Мыло-кыдоос 12 кузя люкаським. Ижын калык театрлэн кивалтӥсез Анатолий Андреевич Митрофанов фольклор ӝытъёс ортчытъя вал. Отчы ӧтизы. Мынӥмы. «Советской Удмуртия» газетын ужасьёс адӟизы но шуо: ма, тӥ ваньды редакциысь но типографиысь ӧвӧл, дыр, милям редакцимы бадӟымгес ке но, тамында кышноосмы ӧвӧл. Ма, милям но пиосмы вань, лулӟисько, только огез ӟуч, мукетызлы кырӟан-веран нокыӵе уг поты. Озьы ке но коллективын пиостэк мӧзмыт - воргоронъёсты утчаны кутски. Пыдыз капчи вылэм нырысетӥезлэн – Василий Громовлэн. Ижын линотипистэ дышетскись Вася редакцие практика ортчыны вуиз. Ӵап соку кыӵе ке но концерт дасяськомы вал. - Тон, Вася, уд кырӟаськы-а? - юасько. - Ма, незнай, - шуэ, - утчаны, пе, луысал. Туж чебер кырӟаз. Озьы воргоронмы кылдӥз. Вася вӧзы шофёрмы Васильев Коля лыктӥз. Со бӧрсьы - радиокоррреспондент Михайлов Женя (али удмурт телевидениын ужа). Арганчимы таки ӧвӧл на. Школаысь музыкалы дышетӥсез Ивановез фольклор ӝытъёсы чоръяськом вал. Нош репетиция сотэк ортчытъяськом. Аргантэк туж шуг. Та югдурысь потыны олокызьы но выри. Огез дотово умой вал. Репетицие 5 манет уксёен ветлыны кутски. Соин со вакытэ арня ӵоже семьяез сюдыны луэ. А мыным арганчи кулэ. Солы мон арня ӵоже сиськоно уксёез но сётыны дась. Клубысь арган кыскасез адӟисько: 5 манетлыкен зыгатӥсько. Озьы ветлон сямен Тубылов Коляез дэмласьёс луизы. Пургалан мукет Тубыловъёс вань шуыса, пайми, Можга палъёс гинэ таӵе фамилиен кадь но. Озьы-а, тазьы-а, но фамилимы огкадь луэмен-а, мар-а, арганчиен одӥг кыл шедьтӥмы. Ансамбль ганяк шокчиз. Со дырысен 27-тӥ ар кошкиз ни. - Коллективлэн нимыз кытысь потӥз? - Мон гуртын будэм адями бере гурт ужез гажасько-яратӥсько. Нырысь ик кылдӥз аран дырез возьматон композиция. Сыӵе сузъет дасям бере ним но малпано ӧй вал ни. Нянь - зарни интыын. Сэре дӥськут-костюммы но, йыре пононъёсмы но, дэремъёсмы но шепъёсын суредамын-чеберматэмын вал. Озьы кылдӥз «Зарни шеп». - Крезьгурлы нимысьтыз дышетскемды ӧвӧл. Ансамблен кивалтонын со шӧдӥське, дыр. - Секыт йӧтэ. Мыным ведь, война вакытэ будэм муртлы, нокин верась ӧз луы, кырӟаны юри дышето шуыса. Пичи дыръям кунян сюдӥсь луэм потэ вал. Пычасысь средней школаез быдтэме бере куиськисе дышетскыны малпалляй. Но бер кыли: гужемаз ньылонме вандылӥзы. Озьы ӝегай, дышетскыны мыныны ӧй вуы. Колхозэ потӥ. Собере куризы Бобья-Уча клубын ужаны. Сомында тодэм-валаме. Пинал луысал ке, одно ик культурая училищее мынысал. - Асьме республикаямы фольклор коллективъёс трос. Кызьы соос пӧлын висъяськыны турттэ «Зарни шеп»? - Аспӧртэмлыко сузьетъёсыныз. Удмурт йылолъёс трос. Адямиос мед тодозы-валалозы соосты. Со понна утьыны кулэ вашкалаослэсь кырӟан-веранъёссэс. Уго со - калыклэн дауръёсын люкам лул-чеберез. Со йылолъёсты ми бӧрсьысь возьматӥськом. Кырӟам-верам пыр син шоры пуксё асьме калыклэн улонэз но сямъёсыз. Тани вордске нуны. Со кӧкыын ай ветлэ, нош мемей-дядяез кубо-дусым ортчыто ни, нылпизылы пар утчало. Пиналъёс будо, сьӧр гуртэ шудыны потало. Быдэ вуэм нылъёс пиоссэс армие келяло. Ӝоген вуэ бызён–кышнояськон дыр но. Кизён бусы ужъёс бырем бере, турнан дорозь ӧжыт вис луыку, кен вайыны турттылӥзы. Анай-атайёс ваче кенешон ортчыто. Нылэз кужмысь лушкан-ваён ӧвӧл ке, ваньмыз дасямын ни ке, со йылолэз ӟечкын ныл сётон шуылӥзы. Сэре луэ кен пылатон. Удмурт калыкэн трос веранъёсыз герӟаськемын ужен. Солы сӥземын милям «Возьвыл ужгур» сузьетмы. Сӥзьыл вуэ, Пукро бере сюан жингыртэ. Бызён-кышнояськон одӥг нуналэн гинэ уг йылпумъяськы – вань на беразьмы (кин ке сое сюан бӧрысь, сюан ярашон шуэ). Семья бадӟыма бере, яна потонъёс но луо ни. Соку быдэс гуртэн веме каро. Солы сӥземын «Корка ӝутон» сузьетмы. Вань со йылолъёсты сцена вылысен калык доры вуттыны тыршиськом, пыртылӥськом выль люкетъёс. Трос вераськытэк, валэктытэк, кырӟан но кылбур пыр мед со сям-йылолъёс калык сюлэме кылёзы. - Ансамбльлы юри кутскыса кырӟан гожъясьёс ӧвӧл ук. Кырӟан ошместы уг куасьмы-а? - Улон сюресэ вакчи ӧвӧл ни, кырӟанъёс калыкысь лыкто. Ачим но гожтӥсько. Со сяна, вань милям «Кузь сюресъёс – ваем кырӟанъёс» сузьетмы. Татын коми, мордва, финн, башкир, чиган кырӟанъёсмы, кукмор, карлыган эктонъёсмы. Котькудӥзлэн аслаз кылдэмез. 1995-тӥ арын Чебоксары городлэн юбилеяз ветлӥм. Гужем, ӵапак турнан дыр. Вань гурт ужез, пудо-животмес куштыса, милемлы концертэн кошконо луиз. Чебоксарые вуим, шуныт пумитазы. Туж зол мероприятие вал. Коллективмес эшшо одӥг нуналлы кыльыны куро – возь вылын, пе, шулдыръяськон луоз на. Ми туж дыртӥськом. Поезд нунал ортчыса ветлэ. Юондыре кылиськом ке, эшшо одӥг уй кӧлоно луиськом. Таки кошконо кариськимы. Куно карисьёсмы вожзы потыса ик келяло милемыз. Вокзалэ вуимы. Огез арганчимы чиган гурез шудыны кутскиз, «зарни шепъёс» экто. А отын чиганъёс тачак вылӥллям. Асьсэ гурзэс кылыса, мӧйыос нылпиосын суро эктыны кутскизы ук! Милямъёс тапырто, чиганъёс но бере уг кылё. Ӝожомем куно карисьёсмылэн мылкыдзы ӧжыт веськаз кадь. Нош милям шӧдтэк шорысь вордскиз чиган кырӟанмы. Туж задор пумитало сое учкисьёсмы но. Карлыганлэн мукет историез. Громов Васямы Камбаркае судьяе ужаны мынэ. Пургалан инты, пе, ӧвӧл. Милемын ӵош берпуметӥ концертэ ветлӥз. Карлыганысь бертыку, Вася шуэ: ой, мон жади, изьыса берто. Мынам оломар йырам чуръёс лыктӥзы: Изьны но выдод али но, Умме но усёд али, Ми гинэ ум мӧзме али, Ачид но мӧзмод ай. Со кылъёс бере мукет кылъёс сюризы. Отын ик пӧрмиз таиз кырӟанмы но Карлыган эктонмы. - Кылэм вань: тӥ, пе, «Зарни шепе» ветлӥсьёслы кузпал но шедьтыны юрттӥськоды, семья кусыпез тэшкатӥсьёслы визь но тыриськоды. - Олома но луэ. Нош ик Громов Вася вылэ вуисько. Редакциын практика ортчыкуз, малпасько: та пиез лэзёно ӧвӧл, типографие ик ужаны мед лыктоз, пинал нылъёсмы вань, кышноялом. Валентин райкомын ужаз бере солэсь но юаса вуттӥ, квартира шедьтыны уз-а луы шуыса. Нош Васямылэн кышноез Ижын дышетске вылэм. Борис Горбушин лыктӥз, ансамбльысь нылэн тодматскыса, семья кылдытӥзы. Куддыръя кырӟан-эктон вискын синмаськон-лулӟылонъёс но луо. Тае шӧдӥсько ке, синмазы пырак верасько. Кылын гинэ уг тырмы ке, коллективысь кошкыны курисько. Дыр ортчыса, йӧнтэмъяськон сямзы зӥбломе ке, куд-огзэ берытскыны лэзисько. - Коллективдэс, республикаямы сяна, тодо Россиысь трос городъёсын, кунгож сьӧрын. Но супыльтӥсьёс вань: Тубылов Вылӥ Кенешлэн тӧроез ке ӧй луысал, «Зарни шеп» дуннеез ӧй адӟысал. Со выллем кылъёс ӝожомыто-а? - Синмам тазьы верамзы ӧвӧл ке но, мон сыӵе «шокамъёсты» шӧдылӥ. Валентинлэн бадӟым кивалтӥсь луэмез ӝегатэ вал «Зарни шепез». Кунгож сьӧры но вазьгес мыныны быгатысалмы. Тубылов лэзиз шуозы малпаса, огпол ӧм мынэ, мукет дырлы кылим. Финляндие 1993-тӥ арын потамы, Венгрие – 1994-тӥын. Мукет коллективъёс азьвылгес вуылӥзы. Ӝож, но неужто мукет коллективъёс уг валало: вань ӧтёнъёс Тубылов пыр - уг, Культурая министерство пыр вуо. Ми али но весь кытчы ке потаськом. 2004-тӥ арын Москвае, кылем гужем Ханты-Мансийске вуылӥм. Озьы ке но куд-ог адямиос али ке но уг валало. Кытчы ке мыныны уксё яке транспорт ум шедьтӥське ке, «Удмурт кенешлэсь» кур, шуо. - Нош 1994-тӥ арын Омскын «Зарни шепез» туж сӥлы карыны фамилиды ӧз юртты ук. Мукет коллективъёс одӥг номер возьматӥзы, пургаос – быдэс ӝыт кырӟазы. -Ой, али ке но тодам. 27 коллектив люкаськиз. Пус чӧлтӥзы. Кыски - ми сцена вылэ берпуметӥосыз потӥськом. Жюри шоры учкисько: ваньмыз йыг-йыг пурысьтам пиосъёс. Ой, кызьы таос милемыз дунъялозы? Я, шуисько, асьмемыз соос уз но кылэ ни. Черодмы вуиз. Огзэ сузьетмес возьматӥськом. Пинал нылъёсмы залэ васько но калыкез эктыны ӧтё. Отын учкисьёслэсь трос артистъёс пуко. Кинэ ӧтё - ваньмыз пото. Ӝыны зал тапыртэ уг. Мукет нуналаз дорам лыктэ дотово таза пиосмурт. - Тӥ-а «Зарни шеплэн» кивалтӥсез? - юа. - Мон, - шуисько. - Тӥ лауреат луиды. Туннэ гала-концерт. Котькуд коллектив быдэн одӥг кырӟан яке эктон возьматоз. Нош удмуртъёс - быдэс программа. Толон ӝыны зал эктӥз, туннэ вань учкисьёсты вырӟытэ. Ваньды сцена вылысь ваське. Озьы сцена вылэ ньыль кузя кылим. Мукетъёс учкисьёс пӧлы васькизы. Жюриын пукисьёс, йырзэс берыктыса ик, тапыртӥсь зал шоры учко. Мон, пичи кышномурт, сцена вылын, вӧзам арганчиосы - огез пурысьтамын, мукетыз пилеш. Соос шудо, мон кырӟасько, синкылиосы бам кузям васько: пичи гуртысь востэм удмуртъёс та быдӟа залысь калыкез эктытыны быгатӥськом. - Собере ӵем-а бӧрдылӥськоды? - Ма уг. Весь уд ук. Только огез кӧтӝоже али но ӧз вуны на. Валентин Пурга райкомлэн нырысетӥ секретарез вал. 1986-тӥ арын куштӥзы. Тыриськытӥзы. Ужысь уллязы, мукет нокыӵе интые кутонтэм. Партбилетсэ гинэ басьтыса ӧз вуэ. Со вакытэ трос мукет кивалтӥсьёсты но ужысь мозмытъязы. Огпол телевизорез лэзи. Иворъёсын верало: Татариын нырысетӥ секретарез куштӥллям. Соиз ыбиськем. Мынам ымныры кыстӥськиз. Кӧдэктэмме адӟыса, Валентин буйгатэ: асьмеос озьы ум дауртэ, ява. Туж кышкай, маке луоз шуыса. Миндэрын агрономын ужакуз, чакланы но ветлылӥ. Кинлы ке кивалтон, кинлы ке ӝужыт пукон, нош милям семья, нылъёс. Сэре Асан совхоз-техникумен кивалтыны ӧтизы. Со - Асанын, мон – Пургалан. Суббота-арняе со доры ветлӥсько. Пургала быз! бӧрдыса бертӥсько. Сыӵе жаль потылӥз. Асанэ улыны кошкыны радэ ик вал. Корка пуктыны инты но чакламы. Тырмоз начальникын ветлыны, ойдо ганякгес улом, малпалляй. Но ӧз кылды. Сое алнаш калык Вылӥ Кенеше депутатэ бырйиз. Молодец, батыр пиосмурт со, чидаз, ӧз чигиськы. - Нылъёсты – куинь кузя. Пиды ӧвӧл шуыса уд жаляське-а? - Нырысетӥез нунымы шӧй вордскиз, пи луоно вал со. Сэре бӧрсьысь 62-тӥын, 63-тӥын нылъёс вайылӥ, пичизэ бергес – 66-тӥын. Мемейме но тятяме тышкаськисько: тӥ весь нылпи куремен, мон таӵе бӧрсьысь пиясь луи. Мон соослэн одӥг гинэ нылзы. Тятяелэн нырысетӥ кышноез нуны ваён куспетӥз кулэм. Мемеелэсь нырысетӥ картсэ но кык нылзэ чахотка погыртэм. Сэре куинетӥ нылыз но кулэм на. Сыӵе кайгу пыр потыса, мемеен тятя паръяськиллям. Артэ пуксьыса, туж ӝож кырӟало вал. Соослэсь гуръёссэс мон утисько «Зарни шеплэн» кырӟан сандыказ. Бадӟымез нылы, Вероника, Удмурт кун университетысь экономикая факультетын дышетскиз. Али Правительствоын экономикая люкетаз специалист. Шоретӥез, Ирина, Глазовысь пединститутэз йылпумъяз. Бызиз пурга пилы, будо Таня нылыз но пиез. Пичиез, Светамы, университетысь ик историяя факультетэз быдтӥз, ужа республикаысьтымы шаертодонъя музейын. Солэн Варя нылыз но пиез. Нылъёсы ваньмыз крезьгуро школае ветлэмын, чебер кырӟало, крезьгуро инструментэн шудо. - Асьтэос калык фольклорез люкаськоды, Валентин Кузьмич «Удмурт кенешлэн» тӧроез. Нош нылъёстылэн пиналъёссы удмурт кылын малы уг верасько? - Верасько, только шуген. Внучкаосы «Зарни шепын» кырӟало. Но городын но райцентрын будэменызы, ӟуч луизы. Тани Вероникае Поӵышын будыса вуиз бере, солы удмуртлык золгес пыӵамын. Нош Пургалан аслам нылъёсы ик толэзь куспын ӟучомизы. Но ми Валентинэн тазьы кенешим: дорын котьку вераськоно удмурт кылын, со сям али но кылемын на. - Йырсиды пинал ныллэн кадь юг-юг тӧдьы. Арлыддэс шӧдӥськоды-а? - Ижысь Йӧ дворецын концерт дыръя дорам нылашъёс лыктӥзы. Йырсидэс маин-о буяськоды, юало. «Белизнаен» шу, пышкыло эшъёсы. Арлыд люкаськемез сюлэмы уг шӧды, но киосы но пыдъёсы вакчи луо ини. Жадён вуэ. Таиз ар ортчиз ке, уг ужа ни, малпасько. Нош сэре мынӥсько но мынӥсько. Коллективме кинлы кельтом шуыса сюлмаськисько. 20 армес пусйим, 25 но ортчиз, 27-тӥез кошкиз. Зэмзэ верано ке, арлыдылэсь мон туж кепырасько. Кырӟасьёсы пӧлын мон песянай, пичиосызлыгес – пересь анай. Сцена вылэ ӧй но потасал ни, но кыкетӥ куараен кырӟасьёсмы ӧжыт, соин кырӟано луэ на. Егитъёсын ӵош туспуксеме но уг поты ни. Возьдаськисько. - Кивоштӥсь будэтӥськоды-а? - «Зарни шепысь» мон сое уг адӟиськы. За предоставление материала выражаем огромную благодарность редакции газеты "Удмурт дунне" Источник: Тубылова Ф. М. Зарни но ӧвӧл мон, азвесь но ӧвӧл / Ф. М. Тубылова ; записала Алена Ионина // Удмурт дунне. - 2006. - 10 марта. - С. 6, 11. - (Удмурт кизилиос).

https://vorshud.unatlib.ru/index.php/%D0%A2%D1%83%D0%B1%D1%8B%D0%BB%D0%BE%D0%B2%D0%B0_%D0%A4%D0%B5%D0%B4%D0%BE%D1%81%D1%8C%D1%8F_%D0%9C%D0%B8%D1%85%D0%B0%D0%B9%D0%BB%D0%BE%D0%B2%D0%BD%D0%B0

2024-03-05T07:58:48Z

<urn:uuid:d243fe8c-fccc-44e5-b989-3efd5ab18657>

udm-Cyrl

tlsh:T1C22666C29B91DF1E86A3D25A6E4107225CA55253E323379A9CC0B815758A054EEF94237AE61296DF5CFF9254E102F80CBB4F7CCB18FE7ABEB222140439AF7BF6018833D756

Фестиваль ортчоз 22 — тӥ куарусёнэ. Отчы пыриськозы Татартсанысь, Удмуртиысь, Марий Элысь, Мордовиысь коллективъёс. Концертъёс сяна фестиваль улсын радъямын луоз ярмарка-вузкарон. Усьтӥськозы кӧня ке вузкарон урамъёс, отчы поттозы асьсэ сиён-юонъёссэс, пӧраськемъёссэс удмуртъёс, поръёс, мордваос. Финн-угор калыкъёслэн калык творчествозылы сӥзем элькун фестиваль 2015-тӥ арысен радъяське. Со творческой коллективъёсты калыке поттон вылысь ортче.

https://udmddn.ru/ivorjos/aykay-teatr-biger-shaeryn-ortchis-fe/

2024-02-29T01:27:00Z

<urn:uuid:3c4b4dea-4f91-47aa-a1a4-307e0445d831>

udm-Cyrl

tlsh:T1D0977D01C490EB0E8733E2572961675109B59253A3173F1A1CE5F10174A8040EEDE86776D721D2EE1CEF312CE416E818674B65EA1CFE79BBB21702503A5F74FA424823D716

4-тӥ тулыспалэ Кун Кенешын удмурт но бигер кылын гожъяськись журналистъёсты, книгаос поттӥсьёсты сӥлы карон сӥё-дано ужрад ортчиз. Ужрад улсын 2020-тӥ ар понна Эрик Батуев нимо йӧскалык премилэсь лауреатсэ но ӟечкылазы. Премиез нырысьсэ басьтӥз ӟуч журналист – Алексей Коробейников. Алексей Коробейников — историк, профессор, тодосчи, гожъяськись,«Иднакар» журналэз кылдытӥсь Алексей Коробейников – тодмо историк, профессор, тодосчи, гожъяськись,«Иднакар» журналэз кылдытӥсь но сое поттӥсь. Солэн 200-лэсь трос наукая Удмуртиын, Россиын но кунгож сьӧрын статьяосыз печатламын, 50-лэсь уно книгаосыз потэмын. Алексей Коробейников котьку тырше йӧскалык темаосты шараян но вӧлмытон бордын. Пусъём, Эрик Батуев нимо йӧскалык премия «Удмурт Кенеш» огазеяськонлэн кичӧлтэмезъя 2011-тӥ арысен сётӥське. Сое басьтыны быгато удмурт но ӟуч кылъёсын гожъяськись журналистъёс. Соос асьсэ ужъёсазы удмурт калыклэсь историзэ, лулчеберетсэ возьмато ке, сюлмаськытӥсь ужпумъёссэ ӝуто ке.

https://udmddn.ru/ivorjos/udmurtiyn-joskalyk-pechatles-nunalze-pusjizy/

2024-03-05T05:24:32Z

<urn:uuid:2c061086-4301-469b-afe9-7eeb32263fbf>

udm-Cyrl

tlsh:T1219D7A3128509F1A4723F086ADA147444C74654B8322371B9DF0F9013099061EFBA5237BF65181CE5CEF8258A401E8587E8BB4D649FF7A2FA32B1A157ABFB6F2024C7BD65A

Татьяналэн нуналыз азьын йырамы бергатӥм трос удмурт Такъянъёсты, Танюшъёсты. Уноез сярысь ми тӥледлы мадиськеммы ни. Нош та муспотон егит кышномуртэ тодмаськоды-а? Татьяна Шкляевалэн куараез, тапыр эктэмез туж кельышлы вал «Устолык», «Айкай» коллективъёсын, «Эктон корка» студиын. Россиысь улосъёс куспын ортчем «Юрган-2001» конкурсын со нырысетӥ инты басьтэмын, 2003-тӥ арын «Голоса России» конкурсын кунысьтымы сизьым устоосыз кырӟасьёс пӧлы пыртэмын. Со сяна, Татьяна - шаерысьтымы фольклоръя специалист, бадӟым калыккуспо фестивальёсты радъясь. Нош кылем арысен солы оскизы республикаысьтымы «Эшъяськон юрт» учрежденилэн директорезлэн воштӥсез луыны. - Адямилэн нимыз - солэн адӟонэз, шуо. Татьянаос - кыӵеесь соос? Та ним тӥледлы тупа-а кадь? - Туж тупа. Грек кылысь берыктыса, Татьяна возьматэ «радъясь» шуэмез. Аслэсьтыз улонзэ, юрт пушсэ, котырзэ радъяны быгатӥсь. Со сяна, нимы туж небыт. Татьянаос лякытэсь. Зэм, керӟегъяськытэк уг луы, но котьку тыршиськод керетытэк, гань-гань, огкыл шедьтыса, ог-огдэ валаса улыны. Таӵе ним сётэмзы понна анай-атаелы бадӟым тау шуисько. Вордӥськи Эгра ёросысь Лудошур гуртын. Вить аресме тырмытыса, улыны выжимы Сеп гуртэ. Отысен угось школае ветлыны матынгес вал. Анай-атае колхозын ужало. Папа - механик, весь машина котыртӥ берга. Мама - бухгалтер. Кыкназы но кырӟаны ярато. Мон но яратылӥ эктыны-кырӟаны. Школаын, клубын ортчись ужрадъёсы, кырӟанъя, хоръя но мукет кружокъёсы ветлылӥ. Дышетӥсьёс туж мыло-кыдоесь вал. Весь малпалляй: крезьгуръя школае ветлысал ке, дышетсконын но «витьёс» гинэ басьясал. Мылкыды ялан кыстӥськиз кырӟан, кыӵе ке ужрадъёсты ортчытон котыре. - Школаын шуген дышетскиды шат? - Ӧй. Ваньмыз потылӥз мылкыд бордысь. Концерт дасянэн вырыкум, туж бурдъяськылӥ, школаын но соку ӟечгес дышетскыны кутскисько вал. Гуртамы куинь бадӟым урам - котькудӥз нимаз дасялляз пӧртэм номеръёс. Собере концерт пуктылӥмы. Туж тунсыко. Яратоно ужен выриськод ке, тодон-валан басьтонын но ваньмыз туж капчиен, вольыт мынэ вылэм. Али но озьы ик - макем трос луэ уже, сокем трос лэсьтыса вуттӥсько. Нош ныпъетэ капчия ке, йыре ӝож мылкыдъёс пыро. Соку утчаны кутскисько выль ужъёс, аслым шуг-секытъёс юри кылдытӥсько. Олома умойтэмез сярысь малпаськыны дыры медаз кыльы. Мон пичи дыръям ик тодӥсько вал: луо артистка. Нош сочинениосам гожъялляй: крезьгуръя дышетӥсь. Артистка луон мылкыдме шарае поттыны возьдаськылӥ. Школаын мон туж востэм вал. - Нош культурая училищеын дышетскон кызьы сётӥськиз? - Отын мон бурдъёсме вӧлъяй. Аслэсьтым малпанъёсме но, куддыръя кылме но вераны кутски. Мыло-кыдо дышетски. Урокъёсы лопырскыса мынӥсько вал. Вазь ӵукнаысен бер ӝытозь училищеын пукылӥ. Урокъёс бере баянэн, арганэн, фортепьяноен, балалайкаен шудылӥ. Милям фольклоръя отделениын соку туж зол вал хореография. Арняяз куать час ӵоже эктыны дышетылӥзы. Со сяна, мон «Инвугур» коллективе ветлыны кутски. Училищеын дышетсконме озьы ик бурдъяськыса йылпумъяй. Малпай Москвае культурая институтэ мыныны. Но Россилэн шоркараз вокзалэ вуи но валай: монэ татын нокин уг возьма, кытчы мыныны уг валаськы. Бӧрдыса сылӥ. Озьы ке но институтэ экзаменъёсме умой сётӥ. Но ваньмыз со сюлэмыя ӧй вал ни. Шуом, Ижын группаямы мон фортепьяноен тужгес ӟеч шудӥсь вал ке, Москваын озьы ӧз адӟиськы ини. Отчы лыктэмъёс ваньзы туж кужмоесь. Мон инметӥ лобамысь дугдӥ. Удмуртлэн сыӵе сямыз, дыр, мурт дуннелы со секытэн дыше. Малпай: куке-соку Удмурт университетын но культурая кыӵе ке ёз усьтозы, отчы дышетскыны пыро. Тӥни озьы Москваысь бертӥ вордӥськем гуртам. - Эрикез шӧдэм, лопырскем муртлы сыӵе вамыш лэсьтыны капчи ӧй вал, дыр. Со пумысен ӧд жалялэ-а? - Ӧй. Москваын дышетсконме йылпумъяса, гуртэ бертыны эшшо секытгес луысал ни. Мон малпай: та улонын ваньзэ дыртытэк, радызъя лэсьтоно. Эгралан калыклэсь ваньмон дырзэ радъянъя центрын методист луыса ужаны кутски, «Устолык» коллективен кивалтӥ. Ансамбльмы калык ним басьтӥз. Ветлылӥм гуртысь гуртэ, концертъёс пуктылыса. Клубтэм, школатэм туж пичи гуртъёсы но вуылӥм. Озьы тыршимы калыклэсь мылкыдзэ бурдъяны, ӟечезлы осконзэ улӟытыны. Нош огпол гуртамы вуиз «Айкай» коллектив. Тӥни соку артистка луон чагыр малпанэ нош ик сайказ. «Айкайын» кырӟа ни вал училищеын ӵош дышетскем эше Светлана Зубкова. Мон куриськи ансамбле. Солэн чеберлыкъя кивалтӥсез Евгений Серебренников шуэ: - Ойдолэ, быгатэмдэс эскером, кырӟалэ маке… Артистъёс пуксизы но йӧно тусын кылзо монэ. Нош табере, пе, эктыса возьматэ… Тӥни озьы аспӧртэм экзамен ортчытӥзы но шуизы: али ик дорамы басьтыны интымы ӧвӧл, луонлык кылдӥз ке - ӧтёмы. Быдэс ар ортчыса гинэ, Серебренников жингыртӥз. Тӥни озьы кошки Иже. «Айкай» коллективын мыным туж яра вал. Но татчыозь отын ӧй чидасал, дыр. Ужез огвыллемгес потылӥз. Нош мынам потэ на вал кыӵе ке мургес ужпумъёсын, дышетонэн, югдытонэн выреме. Соин но огдыре ик ветлыны кутски «Эктон корка» студие. Нош ӝоген университетысь искусствоосъя но дизайнъя институтын усьтӥськиз калык творчествоя ёз. Отчы дышетскыны пыри, «Айкай» коллективысь кошконо луи. Кӧня ке улыса, интыяськи республикаысьтымы творчествоя центре методист луыса ужаны. Соку соин кивалтэ вал Культурая министерствоысь туж тодмо, ӟеч специалист Зинаида Михайловна Никитина. Центрын уже туж яралляз. Огвакытэ ик юн кусып вози егитъёслэн «Шунды» огазеяськонэнызы, «Шундыкар» лагере монэ фольклоръя специалистэз сямен ӧтчаны кутскизы. Калык творчествоя центре вуэме бере ик монэ куризы республикаысьтымы Гербер праздниклы программа дасяны. Со понна калыкен вераськыны быгатоно, коллективъёсын огкыл шедьтоно, трос жингыръяно. Пӧрмытӥ. Азьланяз но выри пӧртэм фестивальёсты, концертъёсты радъянэн, проектъёс гожъялляй. Административной ужез шӧмъяй, валай - быгатӥсько. «Воршуд», «Вашкала музъемлэн выль кырӟанэз», «Инву утчан гур», «Ӝужась кизилиос» но трос мукет проектъёсты дасянэ но ортчытонэ пыриськи. Калык творчествоя центр, университет, «Эктон корка», «Шунды» огазеяськон - ваньмыз со ог-огеныз юн герӟаськиз, сизьым ар ӵоже со мынам аспӧртэм дуннее вал. Кунгож сьӧры но трос поталляй. Вуылӥ Эстоние, Венгрие, Финляндие, Турцие. - Нош Эшъяськон юртэ кызьы вуиды? - Соку пичи пиналыным пукисько вал. Дорам лыктӥз нациосын ужан политикая министрлэн воштӥсез Наталья Смирнова. Озьы но озьы шуэ, ӝоген шаерамы Эшъяськон юрт кылдоз, отчы ужаны ӧтиськом. Тынад удмурт калык огазеяськонъёсын, коллективъёсын кусыпъёсыд вань, азьвыл но министерствомылэн пӧртэм проектъёсаз пыриськылӥд, ачид но ужрадъёс ортчытъяд. Выль ужед секыт ке потӥз, юрттомы. - Эшъяськон юрт - со туж аспӧртэм учреждение. 70-лэсь трос ужасьты, ваньзы пӧртэм выжыысь. Егит кивалтӥсьлы соосын одӥг кыл шедьтыны секыт ӧвӧл-а? - Али сокем секыт ӧвӧл ни. Дорамы пӧртэм учреждениосысь вуэмъёс ужало. Ваньзы аспӧртэмесь. Котькудӥз соос асьсэ ужан радлыксылы дышемын вал. Нош Эшъяськон юртлэн аслаз куронъёсыз. Али ваньзы сое валазы ни кадь. Директормылы Роман Александрович Горяиновлы 31 арес гинэ. Ми соин огъёзъёс. Со вала: мон егит на. Нош мон валасько: со егит. Соин ик ог-огмес пыкылытэк, ог-огмылы юрттӥськыса, ужаськом. Учреждениямы ужало ӟучъёс, удмуртъёс, бигеръёс, немецъёс, еврейёс - ваньмыныз огъя кыл шедьтӥськом. Сотэк кызьы? Милям куать отделмы: калык культураез азинтонъя, финн-угор калыкъёсын кусып возёнъя, дышетонъя но методикая, иворъёсъя но издательствоя, социокультурая но техсредствоосъя. Офисъёсмы сётэмын пӧртэм калык огазеяськонъёслы. Пусйыны кулэ, Эшъяськон юрт усьтӥськем бере республикаямы улӥсь калыкъёс чырмытгес луизы. Татчыозь 29 калык огазеяськон ке вал, ӝоген эшшо кӧняез ке кылдоз. Документъёссэс дасяло шаерамы улӥсь мордваос, грузинъёс, сербъёс. - Но ваньмызлы соослы Эшъяськон юртын висъет шедёз шат? - Со понна ик со Эшъяськон юрт. Тани, шуом, еврейёс офисазы огназы ай. Ми одно ик кинэ ке вӧзазы интыялом на. Учрежденимы азьын сылӥсь валтӥсь ужпум: пӧртэм калык огазеяськонъёслэсь ужрадъёссэс ортчытыны юрттон. Татчыозь соос кытын сюрем люкаськыло вал ук. Эшъяськон юрт ортчем арын сӥзьыл гинэ усьтӥськиз ай, но ми трос бадӟым ужрадъёс ортчытыса вуттӥм ни. Дорамы вуылӥзы Россиысь но кунгож сьӧрысь бадӟым адямиос. Ортчиз Россиысь Кун Кенешлэн пумиськонэз, ветлӥз Президент Дмитрий Медведев. Туэ ортчоно бадӟым ужрадъёс пӧлысь пусйысал Россиысь «Молодые голоса-2009» конкурсэз, финн-угор калыкъёслэсь «Воршуд» фестивальзэс. Огазеяськонъёс но асьсэ ужрадъёссэс ортчытъялозы. Толэзьлы быдэ люкаськылэ Удмурт нылкышно кенешлэн «Табань» клубез, малпаськомы «Эктон корка» студилэсь ӝытъёссэ ортчытъяны. Радъяськозы этнокультура удысын проектъёс гожъянъя, арт-менеджментъя, арт-технологиосъя семинаръёс. - Котькуд калыклэн аслаз сюресэз, аспӧртэмлыкез. Куд-огез али ӧпкеле: удмуртъёс кивалтыны вордӥськемын ӧвӧл, соослы та удысэ кыстӥськонэз но номырлы, мед, пе, асьсэ быгатоно уженызы ик вырозы, кырӟалозы-вералозы ни… - Сыӵе малпан шонер ӧвӧл. Калыкмы пӧлын трос визьмо, гажано кивалтӥсьёс. Соос ужзэс, котыр ласянь малпаськыса, дыртытэк, радъяло. Со урод шат? Кытын ке кулэ ӝоглык, кытын ке - визьнод, улонэз валан… Тросгес тодон люкано, калыкен ужаны дышетсконо. Нош кырӟаны быгатэм нокинлы уз люкеты. - Сцена вылысь тӥледыз адӟыны уг луы ни. Кырӟаськоды на-а? - Ас поннам. Но али выль дэремъёс заказтӥ, концертме дасян борды пумен басьтӥсько ни. - Татьяна - «радъясь» кыл бордысь, шуиды. Шӧдӥське: улонын тӥ ваньзэ лад-лад, огсыр радъяны тыршиськоды. Нош чакламъя уг пӧрмы ке? - Мыным туж зол юрттэ ӟечезлы оскон. Котьку, котькытын. Шуом, уж дурын мон оскисько соизлы яке таизлы адямилы, оскисько: мар кулэ - со быдэстоз, валалоз. Куд-огез шуэ: ужасьёстэ, нырысь ик, чакласа возёно. Нош мон шуысал: соослы осконо, ужез ӵош лэсьтоно. Котькуд учырысь пайдазэ, визьнодасьсэ адӟыны быгатоно. «Уг» шуыса, адями аслэсьтыз азьланяз кыӵе ке сюрессэ ӵоге. Котьку утчано «я» карон луонлыкъёс. Тани, шуом, жингыртӥзы Пермь палъёс. Суббота нуналэ ӝыт, пе, Иже вуылом, туж потэ Эшъяськон юртэ пыреммы, уженыды тодматскеммы. Но Эшъяськон юртэ со нуналэ асьме ужасьёсмы гинэ но пырыны уг быгато. Азьвыл вераськытэк, возьмаськисьёс нокинэ уз лэзе. Учрежденимы азьын сыӵе юн куронъёс. Ма кароно? «Ум быгатэ» шуыса, ми адямиосты ӝожомытом ук. Утчано луэ ни югдурысь потон амалъёс. Ачид сярысь гинэ уд, Удмурт Республикалэн данэз сярысь малпаськиськод. Соку шуг-секыт учырысь потон амалъёс одно шедё. Уг яратӥськы огвыллем нуналъёсты. Соку мон кытчы пырон инты уг шедьтӥськы. Соин ик тыршисько котькуд нуналэз аслым, котырысь эшъёсылы пайдаен ортчытыны. - Кыӵе кырӟан тӥляд улондылы тужгес но тупа кадь? - «Мон бакчаям мертто пинал льӧмпу, Арлы быдэ со мед сяськаялоз…» Та кырӟанлэн кылъёсыз но, гурез но туж сюлэмыя. Источник: Шкляева Т. Г. Нунал медло яркыт! / Т. Г. Шкляева ; Елена Миннигараева // Удмурт дунне. - 2009. - 23 янв. - С. 6, 11. - (Удмурт кизилиос).

https://vorshud.unatlib.ru/index.php/%D0%A8%D0%BA%D0%BB%D1%8F%D0%B5%D0%B2%D0%B0_%D0%A2%D0%B0%D1%82%D1%8C%D1%8F%D0%BD%D0%B0_%D0%93%D0%B5%D0%BD%D0%BD%D0%B0%D0%B4%D1%8C%D0%B5%D0%B2%D0%BD%D0%B0

2024-02-21T18:26:29Z

<urn:uuid:68fc0f9d-7dc6-4f41-bf4e-b735a00a0c40>

udm-Cyrl

tlsh:T1A204C3828881DF1E86A3D20B6D5047229DE59653D3233B0A5CD1B4053599051EEFD4237AF601D6DE2CFF9254E502E818BB4F68CB28FE7ABAB22319447ABF3AF6018833D356

Зоркибыез тодо вань пиналъёс. Солэн мугорыз горд яке ӵуж луэ, бурдъёсаз кык яке уногес сьӧд виштыосыз вань. Со нокытчы дыртытэк, каллен ветлэ турын полтӥ, нокинлэсь уг кышка. Кидэ пумитаз пуктӥд ке, со тубоз, чиньы йылад ик вуоз. Тужгес но ӵем пумиськылэ сизьым виштыёез. Нош курид ке лобӟыны инбаме, со лобӟоз, кылзӥськоз. Зорпапаос куартэйёсты быдто, соин будосъёслы бадӟым пайда ваё. Быдтэ куартэйёсты, озьы инкуазьлы пайда ваё.Зоркибыос пыдысьтызы напӵуж ядзэ потто, соин та нымы-кибыосыз тросэз тылобурдоос но мукет пудо-животъёс уг сиё.Зоркибыос но соослэн нумыръёссы кӧтсэс тыро куартэйёсын, нумыръёсын но мукет пичи нымы-кибыосын, куд-огез турын-куар но сие. Чӧлсконъёс[Тупатыны | бамлэсь кодзэ тупатоно] Wikimedia Commons-лэн логотипез Та темая мукет суредъёсты Wikimedia Commons-ысь шедьтыны луэ. Зоркибылэн нимъёсыз удмурт диалектъёсын (карта но научной комментарий) (ӟуч) Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны. «https://udm.wikipedia.org/w/index.php?title=Зоркибы&oldid=118525»-ысь басьтэмын Категори: Нымы-кибыос Та бамлэн берпуметӥ воштонэз: 05:32, 5 Шуркынмонэ 2021. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%97%D0%BE%D1%80%D0%BA%D0%B8%D0%B1%D1%8B

2024-02-22T09:50:20Z

<urn:uuid:12de1f91-aead-4ac7-9429-acd88d664ff7>

udm-Cyrl

tlsh:T14200DE418885DE1E82A3C45E6D4157164DC16687E323338D4CC0F402F646052EEFA82377E61196CE18FF9264F542EC58B68E68DA1ABE7A7BB163194874BF2BF1014C27E356

Кӧрбан праздникын фольклор коллективъёс бесерманъёслэсь тулыс вакытысь йылолъёссэс возьматӥзы — гырем музъемлы курегпуз, инкуазьлы вӧсям ӝук но йыр-пыд сётӥзы. «Кӧрбанын, кызьы вералод ни, языческий но марымез вань, бигеръёслэн но, удмуртъёслэн но-а, мар-а пыремын кадь. Сыӵе отдельно бесермянлэн именно — виро лэзё. Милям вот Юндаын ош вандо, солэсь тӥнь каша пӧзьто ни, солэсь йырзэ-пыдзэ вато. Вань милям сыӵе кызмы, отчы со улэ нуыса вато. Со жертвоприношение-а, мар-а шуод ни инмарлы, инкуазьлы», — шуэ Ирина Зянкина, Балезино ёросысь «Юнды шунды» ансамбльлэн кивалтӥсез. Кылем даурын йӧскалык праздникез пусъён йылолъёсты тодаз ваиз Юкаменскын улӥсь 84 аресъем Тамара Невоструева. Солэн верамезъя, вазен Кӧрбанэз «пӧртэм лэсьтылӥзы». «Живот вандонни вань, со живот вандонниын живот вандылӥзы валлё, сэре со животэз пӧзьтыса, вӧсяса, мынылӥзы лудлэн пумаз, сьӧд-тӧдьы халат дӥсяса, и сӥльзэ пӧзьтыса нуо, тэркые поныса. А калыкез бӧрсяз уг мыно, дасо метрын сыло озьгинэ — со, пе, инмарен вераськоз каль (али — ред.). Со (вӧсясь — ред.) мыкыръяськыса лыдъя, мар кулэ: инмар мед сётоз дарман (луонлык — ред.) будэтыны, инмар мед сётоз дарман калтыны, инмар мед сётоз ӟечсэ, чеберзэ ужасьёслы, инмар мед сётоз дырыз дыръя зорзэ, мукет дыръя шунытсэ, сютэм медаз инмар кельты, инмар мед тазалыксэс утёз — мар кулэ улонньын, ужанньын, мае соос возьмало куазьлэсь, бускельёслэсь, вичаксэ соос мачко, ньыльпыдйыл карисько, улӥе-улӥе мыкыръяськыса», — вераз Тамара Невоструева. Котькуд шулдыръяськонын сямен ик, Кӧрбанын но пӧртэм шудонъёс-вожвылъяськонъёс ортчизы. Кылсярысь, устозэ бесерман пияшез бырйизы. Егитъёс юртъер котырын кулэ луись быгатонлыкъёссэс, лэчыт синмо луэмзэс, кырӟаны-вераны быгатэмзэс возьматӥзы. Ӟырдыт нюръяськонын «Бесермянин- 2018» нимез басьтӥз Юндыысь Иван Урасинов. Шулдыръяськонэз йылпумъяса, пӧртэм гуртъёсысь вуэм фольклор коллективъёс огинэ луэмзэс возьматыса бадӟым кругын бергазы. Кошкыны дыртӥсьтэмъёс туала крезьгурёс улсын эктӥзы на.

https://udmddn.ru/ivorjos/k-rban-besermanyosyn-mateges-todmat/

2024-02-24T09:50:17Z

<urn:uuid:ed565f7f-f041-4cd1-9656-39c23a0c1fd1>

udm-Cyrl

tlsh:T15F4C887148A1EB1FC263D65F7E8556618C95A003B22337469DD1F4416592040EEFE8237BE61186DE18EB9268D112FC486B4E6CCB18FE7B6EB2621119797F3AF2014C73E25A

«Семык» – пор калыклэн тужгес сӥлы карон йылолэз, вашкала ӵыжы-выжыосты буре ваён сям-йылолъёс пӧлы пыре .Со тодэ вайытэ гужем вуэмез, юрттэ семья кусыпъёсты юнматыны, гурт калыкез, ӵыжы-выжыосты огазеяны. Котьку сямен ик, кутскоз «Семык» арамаын вӧсяськонэн. Ортчозы воргоронъёс куспын «МАРИЙ ПАТЫР» но нылкышноос куспын «УСТА ПАМПАЛЧЕ» нимо ӵошатсконъёс.Пор эктонъёслы дышетскыны мылкыд карисьёслы«САМЫРЫК КАС» мастер–класс радъяськоз. Ужалоз Элькунысьтымы устоочиослэн киужъёсынызы адӟытон но пӧртэм шудон площадкаос. Празднике нимысьтыз ӧтемын Грах, Каракулино, Кизнер, Кияса, Пичи Пурга, Сарапул, Сюмси ёросъёсысь но Ижкар, Можга, Сарапул каръёсысь делегациос. Озьы ик вуыны кулэ Татарстанысь, Башкортостанысь, Марий Элысь, Киров улосысь куноос.

https://udmddn.ru/ivorjos/por-kalyklen-semyk-elkun-prazdnik/

2024-03-05T10:39:53Z

<urn:uuid:7f4bdc57-14ee-4dbf-acd0-09759a18b3dd>

udm-Cyrl

tlsh:T1C455C5215481FE5DC2B3D55EAE8267769DE05603A31737851CD0B0412594050FEFA8237AE79292CA1CFB6249D101E944EB4E3CDA5DFE346BB262280075BF36F21248A3EB51

Азьвыл аръёсы турнаны быдэс гуртэн пото вал. Кыӵе но аспӧртэмесь мадёсъёс уг кыло вал егитъёс мӧйыослэсь ӵош ужан, ӵош шутэтскон вакытэ. Вашкала дырысен пиналъёс понна уртче ужан зэмос школа вал. Пельысь пеле кылыса, вашкалаослэн сямъёссы, йылолъёссы пыр ӟечезлы дышетскыса, будӥзы гуртысь пиналъёс. Мынам туннэ тодматэме потэ Салья гуртын турнан вакытэ ортчись туж аспӧртэмлыко сэбедэн. Сое ми палан «Чалтым (Сялтым) вӧсян» нимало. Кинлэсь гинэ ӧй юа, нокин но валэктыны ӧз быгаты «чалтым» кылэз. Нош та сэбед сярысь тани ма вераз Кияса ёросысь Салья гуртын вордскем Александра Петровна Миронова. – Нуназе вуэ ке, турнасьёс ваньзы огазе кабан доры сиськыны лыкто ини. Турнасьёс пӧлын кин ке но сӥльын шыд пӧзьтэ. Ой, кыӵе ческыт кошке со! Жадем мугорез быдэсак бугыртэ кадь. Озьы кӧня ке сиськем бере вань жадем ик быре. Шулдыртэм, серектэм но потэ. Котькуд аре гуртын егит семьяос кылдо: кин ке но бызе, кин ке но кышно басьтэ. Турнан вакытлы со выль кенъёсты син азязы возё ини. Турнасьёс пӧлын сыӵеос вань ке, шаплы кышномуртъёс асьсэ куспын кенешо: – Кышноос, чалтым вӧсян вань. – Кин? – Ма, тӥни ук, Падей Олексанлэн Зояез. Туэ Вуж Тӥгырменысь ваемын. Тон, Сандра, лушкемак вера анайзылы, бискыли мед пыжоз но тон сьӧры ик мед лэзёз. – Ой, нылъёс, ну ортчытом ке, ортчытом ини Чалтым вӧсян. Ой! Сюлмы ик дыг-дыг тэтчаны кутске. Тон, Надёк апай, чебер кылъёстэ дася. Озьы лушкем малпам уж ӵуказеяз нуназе сиськон вискын ортче. Сиськемзы бере выль кен номыре но уг тоды на. Шаплыез кышномурт кабан йылэ тубе но выль кенлэн анаеныз, пыжем бискылиез кутыса, кыла-бура: – Осто, Инмаре! Зоя но Олексан понна Чалтым вӧсян ортчытӥськом. Выль кен, аслэсьтыз нимзэ кылыса, пегӟыны ӧдъя. Сое одно ик куто но кабан доры ваё. Выль кенэз медаз пегӟы шуыса, кык кузя возё. – Бен малы одно выль кенлы пегӟыны кулэ? – Возьдаськоно вал. Та Чалтым вӧсянын олокыӵе но визьтэм кылъёс верало. Нош гуртоос понна со серекъян-шудон гинэ. Кылсярысь, таӵе кылъёс верало: – Олексанлэн потыку, Зоялэн сётэмез мед потоз. Аминь шуэ! Вань калык «аминь» шуэм интые, гурак серектэ. – Зоялэн кӧжы пуртэсэз куасаськем сӥес кадь мед усьтӥськоз! Олексанлэн жеребей нушы йыр быдӟа мед луоз! Аминь шуэлэ! Калык нош ик гурак серекъя. Нош кабан йылысь кышномурт уг буйга на, олокыӵе но визьтэм кылъёсын веранзэ азьланьтэ. Веранзэ тазьы йылпумъя: – Тазалыксы мед луоз. Шур дурысь бадь пушъет кадь корка трос нылпи мед вордозы. Аминь шуэлэ! Кабан йылысь васькыса, кылысь-бурась нылкышно бискылиез нырысь ачиз пичи гинэ чигтэ но веръя, собере ваньзы пичиен оскалто ини. Собере, Гыркмас шур дуре мыныса, выль кенэз вуэ кушто. Выль кен бере шуре вуэ ни вӧсясь, нылэз кутыса возисьёс но вань мылкыд карисьёс. Тӥни озьы туж шулдыр ортче вал гуртамы Чалтым вӧсян. Нуназе озьы шулдыръяськемзы бере вань калык ӝутскем мылкыдын кутске уж борды [1]. Литература[edit] ↑ Вахитов Семён. Сялтым вӧсян / Вахитов Семён Сергеевич. Олле Сальяла. – Ижкар: Йӧскалык прессалэн юртэз, 2022. 16-тӥ – 18-тӥ б.

https://vorshud.unatlib.ru/index.php?title=%D0%A1%D1%8F%D0%BB%D1%82%D1%8B%D0%BC_%D0%B2%D3%A7%D1%81%D1%8F%D0%BD&oldid=8838

2024-02-21T14:42:46Z

<urn:uuid:51306ab1-b090-4e17-b901-6531d09bb7ba>

udm-Cyrl

tlsh:T1F2385AB18AD09F1E86A3D5566E8013218DA1526793227B4A5CC178017581040EEF8433BFEA1197DF1CFE8268D402E84CBB4E7CD718FEBB6EB622054979BF6BF2028873D72A

Мылкыд каремзыя кык адями быръё: сторож (кубыста возьмась) но кубыста йыр. Кубыста йыр лаптӥськыса пыд чиньы йылаз кариськыса пуксе. Возьмась, кизэ йыр вылаз поныса, со вӧзы султэ. Мукетъёсыз шудӥсьёс 10 м. кеме котырак карисько. Возьмась кӧня ке пол кубыста йыр котыртӥ котырске но кеське: "Кубыста вуиз!" Озьы верамез бере, ваньмыз шудӥсьёс "кубыста йыр" доры лыкто но сое ишкалтыны тыршо. Сторож, пал кизэ кубыста йыр вылысь басьтытэк, мукетыныз киыныз шудӥсьёсты-воръёсты чабкыны кулэ. Кинэ "ворез кутӥ!" шуыса чабке, со ик возьмась луэ. Кубыста йырез кутыны уг ке быгаты, интыяз пуксе. Нош кубыста йыр возьмась луэ. Гожня гуртын та выллем шудонэн бусы вӧсь дыръя лудэн артэ кыр интыын шудылӥзы. Кубыста йырез татын кушман шуо вал. Возьмась, кушман борды нокин но йӧттӥськыны медаз быгаты шуыса, сое чакла. Кин кушман борды йӧттӥське, со возьмась луэ. Нош азьлоез сторож кушман интые пуксе[1]. Литература[edit] ↑ Долганова, Л. Н. Игры и развлечения удмуртов / Л.Н. Долганова, И.А. Морозов ; Рос. акад. наук. Урал. отд-ние. Удм. ин-т истории, яз. и лит. – Ижевск, 2002. – С. 264-265.

https://vorshud.unatlib.ru/index.php/%D0%9A%D1%83%D0%B1%D1%8B%D1%81%D1%82%D0%B0_%D0%B9%D1%8B%D1%80

2024-03-02T09:09:07Z

<urn:uuid:108194f8-0621-4b42-a8b7-522c0bae3e05>

udm-Cyrl

tlsh:T19C45064138F29E0F8253D3876BC24A128AA022A293633A8F9CD1740671AA112EEFC01377D51191DEA8EF9258D562EC08F64E34D609FF7A9571152645316A2BF5124877D36B

«Шудком: шудыса дышетскиськом» проектлэн одӥгез блокез — ӝӧквыл шудонъёс. Ми «Удмуртия» издательствоен поттӥмы кык шудон. <…> Сыӵе яркытэсь потӥзы ини тани нырысетӥ емышъёсыз проектмылэн», — вера Алина Чернова, удмурт егитъёслэн «Шунды» огазеяськонзылэн тӧроез. Одӥгез шудон – «Липет- кампет», со 5-7 аресъем нылпиослы визьнодась шудон. Отын суредъёс но кылъёс сётэмын, соос борды рифма малпаны кулэ. Кыкетӥез – «Кучыран», 5-8 аресъем пиналъёслы кылъёсын шудон. Татын дась слогъёслэсь кылъёс пӧрмытыны кулэ. Алина Черновалэн верамезъя, та шудонъёсты малпаз «Удмуртия» издательствоысь дышетон литературая ёзэтлэн кивалтӥсез Татьяна Воронова, суредъёсты лэсьтӥз егит суредась Александра Гладыш, чеберлыкъя редакторез – Юрий Лобанов. Матысь дыре та шудонъёс Удмуртиысь но мукет улосвылъёсысь удмурт пиналъёс доры вуозы, оскытӥз «Шунды» огазеяськонлэн тӧроез. «Тиражзы котькудӥзлэн 2 сюрс 200, но издательство поттӥз на ай кӧня ке асьсэлы, соос быгатозы сое вузаны нылпиослы, анай-атайёслы, нош ми та тиражмес ваньзэ келяськомы гуртъёсъя — отын библиотекаосъя, нылпи садъёсъя. Озьы ик камьсӧр удмуртъёслы, диаспораослы – Башкирие но, Пермь о-о, кытын огазеяськонъёс вань, Екатеринбург гожтӥз вал курон, Киров улосвыл, Татарстан. Тыршомы, мед соосты адӟозы шуыса трос адямиос», — вера Алина Чернова. «Шудком: дышетскиськом шудыса» ӵектослэсь эшшо кык люкетсэ быдэстыны кулэ на. «Али дасяськомы мультфильм. Со Лия Малыхлэн выжыкылэзъя: «Боко но Моко» — кык корка кузёос, соослэн отын улэм-вылэмзы, приключениоссы, шуом, туж мусо но чебер пӧрмыны кулэ. <…> Андроид-приложение нылпиослы удмурт кылэз дышетон понна. Ужа Гриша Григорьев таиз бордын», — вераз Алина Чернова. Тодэ вайытом, 2017-ттӥ арын удмурт егитъёслэн «Шунды» огазеяськонзы «Шудком: шудыса дышетскиськом» ӵектосэныз Росси азьмуртлэн грантъёсъя фондысьтыз «Йӧскалык но вӧсьлык кусыпъёсты юнматон» ӧръя 2 миллион 874 сюрс 755 манет утӥз.

https://udmddn.ru/ivorjos/udmurt-nylpiosly-kyk-okvyl-shudon-pot/

2024-03-05T10:18:50Z

<urn:uuid:85ab19fc-3877-433d-b0b8-ce89ec2f4221>

udm-Cyrl

tlsh:T10ED55C617A80EE0EC277E05B6D805B7298A85123E326374A9DD0F5002496055EEFD4637AF65182ED38FB9264E546E908BB0BA8D608FD7F7BB36600483ABB79E1050C67C21B

Владимир Николаевич Огнев быдэс улонзэ гурт удыслы, ӟеч специалистъёсты дасянлы сӥзиз. Гурт удыс наукаосъя кандидат, трос книгаослэн, научной статьяослэн авторзы. Солэн гожтэм учебникъёсызъя тодон-валан люкало туала студентъёс. Владимир Николаевич пусъемын Удмурт Элькунлэн Данъян грамотаеныз, Удмурт Элькунысь гурт удысысь дано ужась луэ. Али Дэри ёросысь Первомайской каргуртын ужа — Ижысь гурт удысъя академилэн гурт удысын ужасьёслэсь тодон-валанзэс будэтонъя учебно-методической ёзэтэныз кивалтэ. Колхозын но спортын — Сьӧлта ёросысь Уметьгуртын чебер инкуазь котырын вордӥськи, — вера Владимир Николаевич. — Анай-атае кыкназы но гурт удысын тыршизы: мамае скал кыскиз, парсь сюдӥз, папае тракторист вал. Озьы пичиысен музъем ужез тодыса-валаса будӥ. 4 нылпиос пӧлысь бадӟымез вал, бӧрсям 2 сузэръёсы но выны вордӥськизы на. Тунсыко: мамаелэн ныл фамилиез Черных вал, но ачиз со пиж-пиж горд, атае — Огнев, нош йырсиез чиль-чиль сьӧд. Гужемъёсы гуртысь пиналъёсын атайёсмы вӧзын ужаллямы. Соин пинал дырысен комбайн руль сьӧрын пукыны, косилкаен ужаны, тракторен ворттылыны дышимы. Син азямы ортчылӥз ю-нянь кизён, кутсан вакыт. Корка котырын ужъёс лачак вал ке но, шудыны, чорыганы но дыр сюрылӥз. Уметьгурт пиналъёсты бордаз люкалляз гуртысьтымы адӟем карымон дышетӥсь Анатолий Дмитриевич Уваров. Мар гинэ со ми понна ӧз малпалля! Мон школа хорын кырӟасько вал. Эшъёсынымы артысь гуртъёстӥ концертъёс пуктылыса ветлӥмы, ӝытъёсы тылскем котыре люкаськылӥмы, кырӟамы, шудӥмы. Ӵапак дышетӥсьмылы луыса тросэз пияшъёс но нылашъёс спортэн эшъяськылӥзы. Гужем Парсьгуртысь, Сьӧлталась егитъёсын футболэн шудылӥмы, пыдын бызьылӥмы, толалтэ куас вылэ султылӥмы, куспамы вожвылъяськонъёс ортчытъямы. А. Уваров, олокытысь грамотаос шедьтыса, вормисьёсты пусйылӥз. Тодон-валан люканы ветлӥ Сьӧлта школае. Отын спортын азинсконъёсы тросгес луизы. Бадӟым классъёсын пыдын бызьылонъя 1-тӥ разряд басьтӥ, уг кельтӥськы вал одӥгзэ но ёрос ӵошатсконъёсты, элькун вожвылъяськонъёсы но вуылӥ. Тазалыке зол шуыса, школа бере дышетӥсьёсы спорт удысэ яке военное мыныны ӵекто вал. Омскысь дышетӥсьёсты дасянъя институтысь спортфаке направление но сётӥзы. Но гуртын будэм пияш, нокытчы потаме ӧй вал бере, кыдёке мыныны кышкай, дӥсьтӥсьтэм удмурт сямы но люкетӥз, лэся. Эше, Владимир Артемьев, Пермьысь лётчикъёсты дасянъя училищее пырыны ӧдъя вал, монэ но сьӧраз ӧтьылӥз. Ӧй мыны. Армие басьтӥзы, Челябинск улосысь Чебаркуль городын учебкаын вал. Берло ыстӥзы Германие ракетной войскоосы. Вал луонлыке та удысъя ик улонме азинтыны. Но вордӥськем шаере дораз кыскиз. Туннэ нуналозь одӥг пол но ӧй жаля на, военной ӧй луы шуыса. Спортэз гажалляз Наукае нырысетӥ вамышъёс — Гуртын будэмын бере, гурт удыс ик сюлэмылы матын луиз. Дышетскыны пыри Ижысь гурт удысъя институтэ, тодон-валан люкай агрономияя факультетын. Курсмы — 75 мурт — туж зол вал. Тросэз ӵош дышетскем эшъёсы пӧртэм ёросъёсын хозяйствоослэн кивалтӥсьёссы луизы. Кылсярысь, быдэс улонзэ одӥг колхозлы сӥзиз, сое шаерысьтымы одӥгез кужмоез кариз Вавож ёросысь «Колос» хозяйстволэн кивалтӥсез Владимир Красильников. Пӧламы будӥзы 2 вуоно министръёс но — нациосын ужан политикая азьвыл министр Владимир Завалин но гурт удысъя но сиён-юонъя азьвыл министр Николай Собин. Гурт удысъя институтын спортэн выронме азинтӥ. Отын соку велосипедэн ворттылонъя секция зол ужаз, та выль амал тунсыко потӥз. Уката ик гуртысь пияшъёсын велосипедэн ворттылыны яратӥськомы вал. Вузмылэсь данзэ утьыса, пӧртэм вожвылъяськонъёсы пыриськылӥ, та амалъя мастере кандидат луи. Быгатонлыкме шӧдыса, ӧтизы Удмуртилэн сборнояз. Шаермылэсь данзэ трос пол утьылӥ Россиысь вожвылъяськонъёсын. Вуылӥмы Сочие, Узбекистанысь Фергана городэ, котькуд ар пыриськылӥ «Удмуртская правда» газетлэн ӵошатсконъёсаз. Спортэн вырон вискын дышетскон но вунэтэмын ӧй вал. Факультетысьтымы студентъёс Первомайской каргуртысь опытной станциын практика ортчылӥзы. Ю-нянь будэтонъя научной ужен вырыны кутски. Наукая кивалтӥсе вал Анатолий Михайлович Иванов. Ёросъёсысь хозяйствоосы поталлямы, отын ӟеч кидыс уськытонъя, удобрениос кутонъя эскеронъёс ортчытъямы. Та вакытэ кандидатской уж гожтон сярысь мылкыды вордӥськиз, но сое берлолыгес кельтӥ. Институтэз йылпумъяме бере опытной станцие ик ужаны ӵекто вал. Мон со вакытэ кышнояськемын вал ини. Нырысетӥ курсын ик синмаськи группаямы дышетскись одӥг нылашлы. 5-тӥ курсын соин семья кылдытӥмы ни. Надежда Васильевна городын улыны пумит луиз, гуртэ, пе, бертысал. Ачиз со Балезино ёросын вордӥськемын. Со палъёсы ик распределениея сюримы. 25 арескысен — кивалтӥсь — Быдыпи гуртысь Ленин нимо колхоз ёросын одӥгез золэз вал. Отын монэ валтӥсь агрономе пуктӥзы, кузпалы юрттӥсе луиз. Институтын басьтэм тодон-валанъёсме гурт ужын адӟытоно шуыса, уж борды мыло-кыдо басьтӥськи. Хозяйствое вуэме бере нырысетӥ араз ёросын кизьыны вазь потӥзы. Гуртын кысык вакыт — бусыосын тракторъёс гурето. Нош ми кивалтӥсенымы кенешим: 8-тӥ-9-тӥ мае ужасьёслы шутэтскон нунал сётоно — Вормон нунал ук! Кизьыса вуттом ай. Нош ёросысь гурт удысъя управление котькуд хозяйстволэсь нуналмысь мар ужамзэ эскерыса потылӥз. Мукет хозяйствоос резь-куаж ужало, нош быдыпиослэн лудъёсазы трактор гуретэм куара уг кылӥськы. Кыкнамес, колхоз тӧроез но монэ, ёросэ ӧтизы. Кылмес юазы, выговор гожтӥзы. Ну малпасько, толэзь но уг ужаськы ай, тыш сиёно луисько ни. Та бӧрсьы эшшо одӥг пол ёросэ ӧтчазы. Со аре вазь кизимы вал, зоръёс бере кидысмы чебер бычыяз. Но та бӧрсьы куазь кема кӧс возиськиз, няньмы му вылэ ик куасьмыны ӧдъяз. Бусыос кузя усыен ворттылыны кури. Нош хозяйствоын азьвыл тазьы уг карыло вылэм. Со вакытэ ӵапак калык контроль бусыосты эскерыса потӥз. Гуртысь кин ке соослы урттылӥськем, выль агрономмы изъянтӥсь шуыса. Кивалтӥсенымы Николай Волковен куд-ог юанъёсъя кылмы уг тупа вал, угось со дышем сямъя ужано кожалляз, выль амалъёслы трос ик ӧз оскылы. Но тулыс лэсьтэм ужелэн емышез адӟиськиз: усыям бервылын ю-нянь удалтӥз, усыямтэ лудъёсын сярысь. Та бӧрсьы кивалтӥсьмы но, мукет ужасьёс но мыным оскизы ни. Егитъёслы сюрес сётоно шуыса, председательмы визь-кенешлы ачиз мыным вазиськылӥз ни. Колхозын ужъёс эшшо но зол азинскизы, скалъёсмы тросгес йӧл сётъязы. Одӥг но ӝыны ар ортчыса, монэ нош ик ёросэ ӧтизы. Но таяз радэ ӵектӥзы Карсовайысь хозяйстволы кивалтӥсе пуксьыны — азьвылзэ ёрос администрацие ужаны басьтӥллям. Мыным соку 25 арес гинэ вал ай. Со быдӟа ныпъетэз ас вылам басьтыны пумит луи. ВЛКСМ-лэн райкомезлэн секретарез шуиз: кызьы партия куре, озьы лэсьтоно. Мон уго соку партие кандидат вал ини. Я, оско бере, мыноно, малпай. Собере, юрттомы, ум куштэ, шуизы ёросысь кивалтӥсьёс но. Карсовайысь Ильич нимо колхозын гуртоос кыклы люкиськемын вал. Одӥгъёсыз азьвыл председатель понна дурбасьтылӥзы, мукетъёсыз солы пумит вал. Мон соос вискын, ваньмыныз ик огкыл шедьтоно, кусып тупатоно. Одӥг кыл шедьтыны юрттӥз калыкен вераськыны быгатэме. Соку хозяйство пыд йылаз рос-прос уг сылы вал. Трос сюлмаськоно луиз егит специалистъёсты гуртэ кыскон пумысен. Колхозын кема аръёс ӵоже зоотехник луыса ужам одӥг пиосмурт. Дышетскемез вылӥ, но берло дыре, зол юыны кутскыса, одӥг сазь нуналыз ик ӧй вал, шуыны луоз. Ваньзы со шоры киынызы шонтӥзы вал ини, талэсь адями, ужась уз ни пӧрмы, пе. Нош мон малпай, ӟеч кадръёсын сэрпалляськыны уг яра. Озьы пумиськимы соин, сюлмысь вераським. Ӵектӥ сое валтӥсь зоотехнике пуктыны. Гурт калык но, ёросысь кивалтӥсьёс но дэмланэлы дур ӧз басьтэ. Озьы ке но мон солы оски. Со ваньместы паймытӥз: 3 ар ӵош ужатозямы, юэмзэ одӥг пол но ӧй адӟы. Берло со воргоронэз, ӟеч ужамзэ адӟыса, ёросысь гурт удысъя управление ужаны басьтӥзы. Со вакытэ хозяйствоын бадӟым лэсьтӥськон мытэмын вал. Кин гинэ пуктӥськон бригадаосын ӧз ужалля — палэнысь вуэмъёс, пытсэт сьӧрын пукемъёс, йыртэмасьёс. Малпай, малы та ужез гурт калыклы осконтэм. Озьы 8 муртлэсь бригада кылдытӥмы. Соос сыӵе зол ужазы: гужем куспын 2 корка ӝутыны вормылӥзы, асьсэос ик тэль дасязы, поттӥзы, бугро ӵупылӥзы. Со бригадае сюрон понна черод кылдылӥз. Угось уждунзы 700-900 манетозь вуылӥз. Со вакытэ, 1980-тӥ аръёсы, хозяйстволэн кивалтӥсез ог 280 манет басьтэ вал. Калыклэсь дисциплиназэ ӝутон понна балльной системая уждун тырыны малпай. Ӟеч ужамез понна адями баллъёс басьтылӥз, янгышамез понна соосты ыштылӥз. Таӵе амалъя шаерамы соку ужасьёс ӧй на вал. Та бӧрсьы хозяйствоын ужъёсмы зол азинскизы. Ёросын одӥгез адӟем карымонэз хозяйство луимы, гидъёс, ю тысь возён кеносъёс ӝутӥськизы, соос доры сюресъёс асфальтэн шобырскизы. Ар ӵоже одӥг скаллэсь ог 3 сюрс килограмм йӧл кыскыны кутскимы, 1980-тӥ аръёс понна со туж трос вал ай. Озьы ми доры шаерысьтымы кивалтӥсьёсты но ӵемысь вуттылыны кутскизы ужмес возьматон понна. 7 ар хозяйствоен кивалтӥ. Котькыӵе учыръёс вал: ужасьёс мон доры пӧртэм куронъёсын вуылӥзы, асьсэлэсь сюлмаськонъёссэс, шуг-секытсэс вераллязы. Котькыӵе учыре кивалтӥсьлы нырысь ик адями луон сярысь малпаськоно, кылзыны, юрттыны, шуныт, буйгатон кыл шедьтыны кулэ. Одӥг вакытэ КПСС-лэн обкомаз ӧтизы. Ӵектӥзы гурт удысъя но сиён-юон поттон промышленностья отделын инструктор луыны. Кун Кенешлэн юртэтӥз вамышъякум, выж вылысь ковёръёс, котыр синучконъёс син азям йӧтӥзы. Малпасько, бусыын ужаме бере таӵе интыын, кабинетын пукыса, ӝокало. Уг, шуисько, гурт улон, бусыос ик мыным матынгес. Но пумитам вазизы: малпаськы, кыкетӥзэ ум ӵектэ ни. Дорам бертӥ но кузпалылы та сярысь верай. Со шуиз: мыном. Со хозяйствоын экономист луыса ужа вал. Ваньмызлы умой луыны уг луы, тушмонъёс, вожъяськисьёс но сюро. Синмам уг верало вал ке но, кин ке кышноме вӧсь кылын шиятэм. Со мыным сомында ар ӵоже одӥг пол но та пумысен ӧз поттылы, мылкыдме ӧз куашкатылы, урод мылкыдъёслэсь утьылӥз. Озьы Балезино ёросысь Ижкаре кошконо кариським. Но гуртоослэн лэземзы уг поты вал. 3 пол голосование лэсьтӥзы кивалтон биньгозыез мукет муртлы оскон понна. 2 ар КПСС-лэн обкомаз ужакум, ёросъёсысь гурт удысъёсты азинтон сярысь сюлмаськыса, музъемлэсь ӟечлыксэ будэтон бордын тыршим. Студентъёс пӧлын — Председатель луыса ужакум, хозяйствоысь ужез валаса радъяны экономикаен тодон-валанэ уг тырмы шуыса шӧдылӥ. Соин нялтас заочной амалэн дышетскыны пыри Ижысь гурт удысъя институтлэн ик экономикая факультетаз. Соку выльысь бугыртӥськиз наукаен вырон мылкыды. Эшшо, 2 ар ортчыса, Пермьысь гурт удысъя академилэн растениеводствоя факультетэзлэн аспирантураяз тодон-валан люкай на. Семьяе, соку 2 нылъёсмы вордӥськемын вал ини, Ижкаре кылиз. Кандидатскойме гожтӥ Урал гурезьёс котырысь музъемъёс вылын «Торос» сорт йыды кизён но кутсан амалъёсъя. Та культураез асьме дорын будэтыны ярато, солэсь пӧртэм сиён поттыны луэ шуыса. Берытски яратоно институтам. Растениеводствоя факультетын ассистентысь профессорозь будӥ. Колхозын ужан сярысь студентъёсты дышетон — мон понна воксё выль вал. Но таиз но уже сюлэмыя луиз. Калыкен ужаны быгатэме егитъёсын кусып тупатыны юрттӥз. Гуртын агроном, председатель вал бере, та удыслэн сюлмаськонъёсыз, ужпумъёсыз син азям. Тодон-валанме егитъёслы тунсыко амалъёсын, улонысь учыръёсты кутыса, вераны тыршылӥ. Студентъёслэсь ӟеч специалистъёсты дасян понна соосты теориен гинэ «уд сюды» ук. Лекциосам котьку трос калык ветлылӥз, трос юанъёс чузъяськылӥзы. Огвакытэ йыдылэсь сур, емышъёслэсь кудӟытӥсь юонъёс лэсьтонъя лекциос лыдӟи. Та удысын мургес тодон-валан басьтон понна Ижысь сур пӧзьтонъя предприятиосы ветлӥмы. Ижысь гурт удысъя академиын 1992-тӥ арысен ужай. Со дырысен студентъёслы уно книгаос поттӥ, будосъёсты, емышъёсты будэтон, гырон-кизён амалъёсъя ог 70 научной статьяос гожтӥ. Куд-огез учебникъёсы но методичкаосы вылын туала студентъёс тодон-валан люкало. Но 2 ар пала ини студентъёслы лекциос уг лыдӟиськы. Егитъёслы сюрес усьтоно. Угось гурт удысъя академиын ик кандидат луэм егит тодосчиос, часъёс тырмымтэен, ас удысазы тодон-валанзэс будэтыны амалъёс уг шедьто. Озьы ке но лекциослэсь чылкак палэнскемын ӧвӧл. 2000-тӥ арын Ижысь гурт удысъя академия бордын кылдытӥ но 17 ар ӵоже кивалтӥ гурт удысын ужасьёслэсь тодон-валанзэс будэтонъя учебно-методической ёзэтэн.Кылем арын академилэн ректорез Александр Любимов ӵектӥз Первомайской черкогуртын та выллем ик ёзэт усьтыны. Ёзэт ёросъёсысь специалистъёсын кусып возе, соослэсь тодон-валанзэс будэтонъя курсъёс ортчытъя. Али отын ог 60 пӧртэм удысъёсъя — бухгалтеръёс, экономистъёс, зоотехникъёс, агрономъёс, нюлэскасьёс, ландшафтной дизайнеръёс — тодон-валанзэс будэтыны быгато, озьы ик луонлык вань выль удысъя вакчи дыр куспын дышетскыны (переподготовка). Семья — Ваньмон дыръям гуртын пукыны уг ӵыдӥськы. Толалтэ кузпалыным куас вылэ султӥськомы, тэлетӥ поръяськомы. Гурт удысъя институтэз йылпумъям курсэнымы арлы быдэ инкуазьын пумиськылӥськомы. Ӵош дышетскем эшъёсмы пӧртэм ёросъёсы кошкылэмын бере, соос дорын кунояськиськомы, быдэс Удмуртиез котыръямы ни, шуыны луоз. Куспамы серекъяса вераськомы, рекордъёсъя Гиннеслэн книгаяз сюрыны быгатомы ни, арлы быдэ люкаськылӥсь группа шуыса. Вузъёс куспын ортчылӥсь спартакиадае пыриськытэк но уг кылиськы: я куасэн, я пыдын бызьылоно, академилэсь данзэ утёно. Ужелы но семьяелы луыса мон шудо. Вань яратоно уже, котькуд нунал мар ке радъяно, дышетӥсьёсын кусып возёно, сюлмаськонъёсты сэрттоно-пертчоно. Мӧзмыны дыр чик ӧвӧл. Вӧзам яратоно кузпалы. Кемалась ик ӧвӧл со пенсие потӥз. Ижысь Устинов ёрос администрациысь дышетонъя управлениын экономист луыса ужаз. Будэтӥмы 2 нылъёсмес. Кыкназы ик Ижысь гурт удысъя академиез йылпумъязы, бадӟымез горд диплом басьтӥз, кыкназы но экономистъёс. Кемалась ик ӧвӧл одӥгез семьяеныз Тольяттиысь Иже улыны берытскиз. Мукетыз нылмы Санкт-Петербургысь банкын ужа. Кыкназы ик милемыз нунокъёсын шумпотто ни, соос милям 4 кузя. Источник: Огнев, В. Н. Ужаны дышетӥз музъем / Владимир Огнев ; вераськиз Ангелина Снигирёва // Удмурт дунне. - 2019. - 24 янв. - С. 10, 15. - (Тӧр шорын).

https://vorshud.unatlib.ru/index.php/%D0%9E%D0%B3%D0%BD%D0%B5%D0%B2_%D0%92%D0%BB%D0%B0%D0%B4%D0%B8%D0%BC%D0%B8%D1%80_%D0%9D%D0%B8%D0%BA%D0%BE%D0%BB%D0%B0%D0%B5%D0%B2%D0%B8%D1%87

2024-03-05T07:43:18Z

<urn:uuid:6080d3e7-9d0e-4bcc-b8ec-a0817eb171dc>

udm-Cyrl

tlsh:T13657B4B27980EB0EC7A3D25A2D8157629DE55157E323375E4CD1B405799A054EEF94637AF61192CF1CFF9265E001F808FB4F68DA18FE7A6AB22215087ABF6BF2024C33D356

Геннадий Корепанов-Камскийлэн творчествоезлы сӥзем ёроскуспо фестиваль арлы быдэ ортче крезьгурчилэн вордскем палъёсаз – Дэбес ёросысь Тыловай гуртын. Фестивале вуылӥзы Дэбес, Шаркан, Кез, Воткинск ёросъёсысь но Ижкарысь творческой коллективъёс. Соос Геннадий Михайловичлэсь кырӟанъёссэ быдэстэм сяна, удмурт сям-йылолъёсты возьматӥзы, вашкала гуръёсты кырӟазы. Озьы ик фестиваль улсын нылпиос понна площадкаос но ужазы. Пиналъёс ӟабыль поттыса ик «Пӧсь табанен», «Лодӥгаен», «Чингылиен» шудӥзы. Книгаосты учкыса визьзэс сыназы: удмурт батыръёсты синйылтӥзы, шаерысьтымы каръёсты тодазы ваизы, будосъёсты но кибыосты тодмазы.

https://udmddn.ru/ivorjos/gennadiy-korepanov-kamskiyly-s-zem-festival-ortchiz-udmurtiyn/

2024-03-03T10:06:22Z

<urn:uuid:ba49cf42-f9b3-4b86-a225-a14251c5ff57>

udm-Cyrl

tlsh:T181766421F681DB1E8773C6066A4113B958B684A793127B4B8CD0740035C9084EFEE867BBE711429E58EFE335F543EC59AB4FA9EE08FE796E7226111879BF26E7050C63D609

Параоссы вискын дыр шедьтэм студентъёс калык шудонъёсын тодмасткизы. Тӧдьы халатъёссэс куштытэк ик соос фестивальлэн ужаз пыризы. Удмурт нылъёс но пиос вуоно эмчиосты капкаен шудыны, эктыны дышетӥзы. Эм удысъя кун академиын дышетскисьёс выжы калыкъёслэсь вашкала но туала дӥськутсэс сцена вылэ поттӥзы. Котькудӥз студент тыршиз ас калыкезлэсь лулчеберет узырлыксэ возьматыны. Таджикъёс, узбекъёс чапан дӥсяло, туркмен нылъёс йыразы чырпы кышет нулло. Тюрк калыкъёс ярато буртчин, бархат басмаослэсь вурем дӥськутъёсты. Вуоно эмчиос палэнэ ӧз кельтэ калык сиён-юонъёсты но. Узбек плов, бигер чак- чак веръязы люкаськемъёс. Выжы калыкъёслы сӥзем фестиваль дышетсконниын 6-тӥзэ ортчиз. Сое дасян бордын тыршо удмурт егитъёслэн «Шунды» огазеяськоназы пыриськись студентъёс. Соос пусъё — таӵе ужрадъёсын пӧртэм калыкъёс гинэ ӧвӧл, одӥг выжыысь потэмъёс но матэгес луо. «Тани огшоры номер шоры учкиськомы ке, адӟиськом лулчеберетзэс. Нош куке йӧскалык сиёнзэс веръяськом, озьы культуразы меӵак пушкы пыре кадь», — шуэ эм академиысь «Шунды» огазеяськонлэн ёзэтэныз кивалтӥсь Григорий Иванов.

https://udmddn.ru/ivorjos/kalykyoslen-eshyaskonzy-festival-o/

2024-03-03T00:05:12Z

<urn:uuid:b69be13c-0f2c-451d-a2ae-ce81ca0e1ad9>

udm-Cyrl

tlsh:T15792F9417C90EF1DC7A3E14B6DA0576249D59263A3237B8A6CC1B1002496050EEA942376F701DBEE28FE8318F142D45CBA8B68CB59FE766EB26205403AAF1EF2010C73D351

Шудаын улӥсь Саубан, Фирдания, Саяр Шакирзяновъёсын тодматскем бере, монэ нырысь ик Фирданиялэн но Саубанлэн вордскем гуртсэс яратэмзы синмаськытӥз. «Кӧня ар улыса но, Балтасьын улыны ӧм дыше ук ми. Ялан Шудалэсь мӧзмыса улӥмы», - шуо соос. Луонлык кылдэмен, нырысетӥ магазинзэс но Шудаын усьто. Собере ӵыжы-выжыоссылэсь вуж юртсэс дача карыса улыны кутско. Котыр эркын инты, ву... Та Шакирзяновъёсты выль вамыш лэсьтыны «ӝутэ» - соос тросэн ӟазег вордыны кутско. Асьсэос Балтасьын улӥзы ке но, ньыльдон иськем кусып соослы люкетыны уг быгаты. Ѓазег вордон капчи гинэ уг мыны. «Нырысетӥ араз сюрс ӟазегпилэн 300-эз кулӥз, - шуэ Фирдания. - Со аре прибыль сярысь малпано ӧз луы ини...» Тросэз та бере, луыса потоно уж ӧвӧл вылэм та шуыса, та малпанлэсь куштӥськысал. Но Шакирзяновъёс ӧз сётске. Ӟазегпиосты будэтыны дышем бере нош одӥг удыс - сяськаос, гыльёс будэтон борды но басьтӥсько соос. «Гуртэ кӧчыса бертэммы бере Ижевскын улӥсь тодмоосмы тани та теплицаез лэсьтыны кенеш сётӥзы», - шуэ Фирдания. Ву кисьтан гинэ но автомат амалэн быдэстӥське - кулэ вылэм зорем кадь вылӥысен, кулэ вылэм сюйзэ коттэ. Туала приспособлениосын лэсьтэм та теплицалэсь гинэ ӧвӧл, музъемлэсь, котькуд гыльлэсь, сяськалэсь «кылзэ» дышетскон вылӥ тодон-валанэн егит агрономлы Саярлы туж тунсыко: «практикаез нокыӵе тодон-валан воштыны уг быгаты вылэм», шуэ со. Саяр Ижевскысь агрономъёсын ялан кусып воземез, соос доры трос пол практикае мынэмез сярысь но вера. - Нырысетӥ араз ик 45 сюрс выжы тюльпан мерттэм бере, будэтыны ум быгатэ шуыса ӧвӧл, кызьы вузаломы шуыса кышкаськеммы вал. Уд оске - ӧз но тырмы али, - шуэ Фирдания. - Туэ но трос будэтӥмы. Эх, со чеберлыкез адӟысалды ке: одӥг убо горд-горд тюльпанъёс, кыкетӥез ӵуж-ӵуж, куинетӥез льӧль... Сортъёсыз но паймымон луизы. Яркыт тусо, пучыоссы бадӟымесь, со сяна, чидась, кема возьмаськись... Басьяськисьёсты Интернет пыр шедьтӥмы, районын улӥсьёслы но вузамы. Туэ сяська вузанъя магазинмес усьтӥськеммы вал, солэн но юрттэтэз луиз. Тюльпанъёсты интыяса быдтэм бере, гыль удъёсты вайимы. Соос 50 сюрс «гинэ»... «Кызьы ваньзэ ужаны вутскиськоды?» - шуэм юанэлы кузёос: «Дышем бере солэн номыр секытэз ӧвӧл - шуизы. - Ӟазегпиос пичи дыръя гинэ туж секыт. Соос понна шунтӥськись теплицаез радъямы, асьмелы диван пуктӥмы... Соос пӧлын ветлон сюлэмлы ик каньыллык сётэ ук. Теплица буш медаз улы шуыса, кияр но мерттӥськомы. Ѓазегпиосты 20-тӥ мае гинэ вайиськомы ук. Тодӥськоды-а, ӟазегъёслы курон кыӵе бадӟым?! Ӵынатэмъёссэ но куро, нош милям ӵынатыны ӟазегъёс уг кылё. Уг но тырмы али, гуртоослэсь но вузаськомы... Милесьтым адӟем карыса, табере гуртын но витьтон-сю ӟазег будэтӥсьёс вань. Нырысь сюрс гинэ ӟазегпи басьтӥськомы вал, кылем арын одӥг сюрс вить сю каримы, туэ кык сюрслы вуттыны малпаськомы».

https://baltaci.ru/news/azlane/syaskaos-gyilyos-no-azegyos

2024-02-29T02:35:11Z

<urn:uuid:73c0c9c5-9d6f-4fd4-9faf-32f2b4407d9c>

udm-Cyrl

tlsh:T1B893DFA16791EE1EC6A3D1466E4417625DEA8143D313375E4CC1F451358A064EDFD423BBEB0196DE68FF9255E102E908B64FACDA08BEBA6E72621408397F2BF2014837CB5A

Стрелкова О. Б. Имена числительные удмуртского языка. История и типология : монография. – Ижевск : Удмуртский университет, 2013. – 238 с. Оставить комментарий к книге В монографии рассмотрены грамматические особенности имени числительного в удмуртском языке, а также некоторые аспекты истории развития данной части речи с привлечением материалов родственных и неродственных языков. Карпова Л. Л. Лексика северного наречия удмуртского языка: Среднечепецкий диалект / УИИЯЛ УрО РАН. – Ижевск :, 2013. – 600 с. Оставить комментарий к книге В книге представлена систематизированная лексика удмуртских говоров севера республики (территория бассейна р. Чепцы), зафиксированная автором во время диалектологических экспедиций 1987–2005 гг. В труд вошли около 7000 словарных статей, снабженных русскими переводами и примерами живого речевого употребления, подробным указанием ареальной распространенности диалектных лексем. Ӟеч-а, бур-а, удмурт кыл! 6-тӥ класслы : удмурт кылэз тодӥсьтэм пиналъёслы учебник / Н. В. Кондратьева и др. ; суредаз М. Гузаева. – Ижевск : Удмуртия, 2013. – 192 с. Оставить комментарий к книге Учебник серии «Здравствуй, удмуртский язык!» (6-й год обучения) для русскоязычных учащихся общеобразовательных школ. Учебник поттэмын 6-тӥ классын дышетскись но удмурт кылэз тодӥсьтэм пиналъёслы. Книга тодматэ соосты удмурт калыклэн лулчеберетэныз, литература удысысь тодмо адямиосын. Байтерякова Ю. Т. Удмурт кыл. 2 класс : удмурт кылэз тодӥсь пиналъёслы учебник : кык люкетэн / суредаз Н. Прозорова. – Ижевск : Удмуртия, 2013. 2-тӥ люкетэз. – 96 с. Оставить комментарий к книге Вторая часть учебника удмуртского языка знакомит второклассников, знающих родной язык, с основами его фонетики и грамматики (мягкие и твердые согласные; части речи – существительное, глагол, прилагательное). Учебное пособие снабжено словариками: орфографическим, толковым, антонимов и синонимов. Тимерханова, Н. Н. Удмурт кылын пус пуктылон : индылэтъёсын но схемаосын : дышетскон-амалтодослыко юрттэт / Н. Н. Тимерханова ; Россия Федерациысь дышетонъя но тодосъя министерство, «Удмурт кун университет» вылӥ ӧнерлыко дышетонъя федерал кун бюджето дышетон ужъюрт, Удмурт кылосбур факультет, Лингвистической типология но лингводитактикая кафедра. – Ижкар : Удмурт университет, 2014. – 72 с. Оставить комментарий к книге Учебное пособие является сводом пунктуационных правил по современному удмуртскому языку. Учебный материал подается в традиционном виде и в графической форме – в схемах – для быстрого запоминания. Для студентов бакалавриата и магистратуры, изучающих удмуртский язык. также может быть использовано в работе с учащимися школ и со студентами педагогических колледжей. Байтерякова Ю. Т. Удмурт кыл. 3 класс : удмурт кылэз тодӥсь пиналъёслы учебник : кык люкетэн / суредазы Г. Иванова но А. Андрюшкин. – Ижевск : Удмуртия, 2014. – 1-тӥ люкетэз. – 96 с. Оставить комментарий к книге Первая часть учебника удмуртского языка для третьего класса знакомит школьников с такими понятиями, как язык, текст, предложение. Издание снабжено краткими словарями: орфографическим, толковым, словарем синонимов и однокоренных слов. Учебник поттэмын 3-тӥ классын дышетскись но удмурт кылэз тодӥсь пиналъёслы. Нырысетӥ люкетэз тодматэ соосты текст, веран но кыл валатонъёсын. Изданилэн пумаз сётэмын орфографической но валэктӥсь кыллюкамъёс, со сяна синонимъёсын но огвыжыё кылъёсын кыллюкамъёс. Боталова Н. П. Ӟеч-а, бур-а, удмурт кыл! 2-тӥ класслы : удмурт кылэз тодӥсьтэм пиналъёслы учебник / суредазы Н. Быков, Н. Прозорова, М. Гузаева. – Ижевск : Удмуртия, 2014. – 1-тӥ люкетэз. – 112 с. Оставить комментарий к книге Учебник серии «Здравствуй, удмуртский язык!» (2-й год обучения, первая часть) для русскоязычных учащихся общеобразовательных школ. 2-тӥ классын дышетскись но удмурт кылэз тодӥсьтэм пиналъёслы учебник, нырысетӥ люкетэз. Боталова Н. П. Ӟеч-а, бур-а, удмурт кыл! 2-тӥ класслы : удмурт кылэз тодӥсьтэм пиналъёслы учебник / суредазы Н. Быков, Н. Прозорова, М. Гузаева. – Ижевск : Удмуртия, 2014. – 2-тӥ люкетэз – 112 с. Оставить комментарий к книге Учебник серии «Здравствуй, удмуртский язык!» (2-й год обучения, вторая часть) для русскоязычных учащихся общеобразовательных школ. 2-тӥ классын дышетскись но удмурт кылэз тодӥсьтэм пиналъёслы учебник, кыкетӥ люкетэз. Ӟеч-а, бур-а, удмурт кыл! 7-тӥ класслы : удмурт кылэз тодӥсьтэм пиналъёслы учебник / А. В. Герасимова и др. ; суредаз М. Гузаева. – Ижевск : Удмуртия, 2014. – 192 с. Оставить комментарий к книге Учебник серии «Здравствуй, удмуртский язык!» (7-й год обучения) для русскоязычных учащихся общеобразовательных школ. Учебник поттэмын 7-тӥ классын дышетскись но удмурт кылэз тодӥсьтэм пиналъёслы. Книга тодматэ соосты удмурт калыклэн лулчеберетэныз, Удмурт шаерен, Удмуртиысь спортлэн историеныз. Retrieved from "https://vorshud.unatlib.ru/index.php?title=Языкознание._Издания_2013–2014_гг.&oldid=6289"

https://vorshud.unatlib.ru/index.php?title=%D0%AF%D0%B7%D1%8B%D0%BA%D0%BE%D0%B7%D0%BD%D0%B0%D0%BD%D0%B8%D0%B5._%D0%98%D0%B7%D0%B4%D0%B0%D0%BD%D0%B8%D1%8F_2013%E2%80%932014_%D0%B3%D0%B3.&oldid=6289

2024-03-03T02:35:27Z

<urn:uuid:7825dc68-b98b-4681-baef-d2045918da7c>

udm-Cyrl

tlsh:T1AFB20B026951EA0E8233D1AA94900A119EB99A57D7363A19ECD0B404299A050CFBC4237AF4A1D1D9ACEF8305B40BE518BE4E7CFA59FD3F5A633701243DFE7AF2154C63DB5B

Удмуртиысь йӧскалык кун театр 86-тӥ сезонзэ премьераен ворса. 24-тӥ куартолэзе отын кык ёзэн мелодрама — «Ӝегась зор» спектакль возьматозы. Иворъёсъя «Удмуртия» агентстволэн корреспондентэз премьера азьын возьматонэ ветлӥз. Одӥг фермер возёсын бадӟым шугъяськонъёс кылдэмын: кӧс но пӧсь куазь сэрен пудо сиён тырмымтэен скалъёссэс вузано луо ни. Но вылӥ кужымъёс возёслэн кузёезлэсь — Валялэсь — чиданзэ эскерыны малпаллям кадь. Пересь анаеныз но быдэ вуымтэ пиеныз улӥсь кышномурт доры коллекторъёс вуо. Собере Москвае экономистлы дышетскыны келям сузэрез сюрес вылын шудтэм учыре шеде, эшшо ке секытэн вылэм. Вылысьтыз вылаз вуись сюлмаськонъёс сэрен Валя лекъяськыны кутске, семьяез куспын керетонъёс пото. Берытскоз-а та семьяе яратон? Усёз-а кема возьмам зор? Кин юрттоз соослы секыт адӟонзэс вормыны. Пӧртмаськись шат? «Ӝегась зор» спектакльлэн пуктӥсь режиссёрез Владимир Сафонов, пуктӥсь суредасез — Валентин Белых, крезьгурзэ дасяз Антон Васильев. Нялтас вераса, возьматонлэн кӧня ке интыяз мукет гуръёс кӧня ке кылӥськыло. Али ум вералэ, кытын но кыӵе, учкисьёс асьсэос мед валалозы. «Сюлэмлэсь, пушлэсь переживанизэ возьматон понна милемлы режиссёрен ӵош со крезьгур тупагес потӥз. Отын вань кыӵе ке но, кызьы шуод ай, вӧсез но, чеберез но - мыным кулэ вал сыӵе куара, собере пентатоника асьмелэн но вань, и отын шудэмын ини баянэн но балалайкаен», - валэктӥз спектакльлы крезьгурез дасясь Антон Васильев. Валтӥсь рольёсты шудо: Капи, карттэк кылем 60 аресъем кышномурт — Вероника Садаева но Валентина Меняйло, солэн Валя нылыз — Наталья Тур но Ольга Зорина, Леля нылыз — Светлана Сергеева но Светлана Ложкина, Валялэн Антон пиез — Алексей Котков но Константин Ложкин, Наум, валантэм адями — Сергей Пислегов. Спектаклез учкыса, одӥг ласянь, сериалъёс тодэ лыкто. Соосты толэзьлы, куд-ог дыръя аръёслы но, нуйтон вылысь сценаристъёс одӥг семья вылэ быдэс дуннеысь вань шугъяськонъёсты кушто кадь. Валамон, сцена вылын но ваньзэ бадӟыматыса, конфликтэз юромо муромытыса возьмато. Но мукет ласянь, котькудӥз нимаз со шугъяськон котькин доры вуыны быгатэ. Кызьы вераз героинялэн анаез: «Адӟон пыд улысь потэ». Кинлэн чиданэз, осконэз юнгес — со ик ворме. Валяез шудыны секыт ӧй вал, шуэ Наталья Тур. Но кытӥ-отӥ аслэсьтыз пӧзись мылкыдо сямзэ буйгатоно луылӥз. «Мон туж эмоциональной адями. Соин ик со выжонъёсыз… Кытын ке небыт кариськыны. Вот режиссёр весь шуиз: «Убирай, убирай эмоции». Вот соиз мыным секытгес вал. Кинлэсь ке тани поттоно, о-о, нош мынэсьтым кысоно. <…> Мон ваньмызлы умоезлы гинэ оскисько. Мон оскисько даже, со озьы луоз шуыса. Та дунне вылын, кызьы мынам пие шуиз мыным секыт дыръя, «учкы али инбаме, мае отысь адӟиськод вылӥысь?» Мон шуисько — инбам. «Ӧвӧл, шуэ со, вӧлдэтэз учкиськод, таре киосыд шоры учкы, шуэ, таре — пыдъёсыд. Ваньзэ адӟиськод-а? Адӟиськод, мар кулэ на асьмелы? Ми шудоесь». Мон соин соглаш», — вера Наталья Тур. Театр сезонэз выль спектаклен ворсан йӧскалык театрын сяме пыремын ни. Таяз радэ басьтӥзы асьсэ актрисазылэсь ик Римма Николаевалэсь пьесазэ. Со нырысьсэ ассэ драматургез сямен возьматэ. Солэн верамезъя, пьесаез гожтон борды басьтӥськыны ачиз улон косӥз, шонергес вераса, удмурт драматургъёслэн ӧвӧлтэмзы. Нылпиослы выжыкылъёс но бадӟым классъёсын дышетскисьёслы классикаез шудэм сяна, асьме учкисьёслы тунсыко луись спектакльёс пуктыны кулэ, лыдъя Удмуртиысь дано артистка. «Милемлы али гожъясьёс ӧвӧл. Мон документация учки но... берпуметӥ спектакль 13 арын гожтэмын вал «Намер» Анатолий Леонтьевич Григорьевен. Ми доры гожъясьёс ӧвӧл, шуом. Одӥг-кык ветло — пуктӥськом. Но со туж секыт удыс, гожъяськонысь самой секытэз, соин ик адямиос шугъясько, дыр. Мон но та калэ вуи, куке эшъёсы шуизы, «ойдо, кызьы ке, но удмурт культураез ӝутомы», со Юра Ерошкин вал. <…> Тӥни озьы кутскимы», — тодаз вае драматургия ӧре потэмзэ Римма Николаева. Пьесаез гожтонын солы юрттӥз сцена вылын трос аръёс ӵоже шудэмез. Тодэ вал, мар кельшегес удмурт учкисьлы — со комедия но мелодрама. «Пуштросэз яратон, оскон сярысь. Осконтэк улыны уг луы. Мынам психологиен дышетӥсе шуиз куке но: уд ке но, пе, оскиськы, номырлы, нокинлы но ке уд оскиськы — со но, пе, оскон. Нош татын тани умоезлы, ӟечезлы оскон. Конечно, ӟечгес луысал, режиссер удмуртъёс пӧлысь ке луысал. Кыӵе ке но, шуом, нюансъёсты ӟуч адями со уг вала. Кема аръёс ӵоже улэмын со татын, но кыӵе ке удмурт шӧмзэ со ыштэ шуод-а, мар-а, вань сыӵе. Но со милям самой али кема ужам, бадӟым опытэн режиссёр — Владимир Иванович Сафонов. Мынам осконэ вань, та спектакль адямиослы кельшоз шуыса», — вераз «Ӝегась зор» пьесалэн авторез. Вераны кулэ, Римма Николаевалэн та одӥг гинэ пьесаез ӧвӧл. Театр басьтӥз ни «Пал тури» комедизэ. «Солы тоже режиссёр кулэ, со али театрлэн папкаяз. Со крезьгуро комедия, кудъёсыз удмуртъёслы, шуом, туж кельшо — кырӟанъёсын, крезьгуръёсын, серекьянэн. Собере эшшо одӥгез вань на, «Узы вуытозь» нимаське. Но соиз ӝыныё-урдсо гинэ», — шуиз Николаева. Инвожое йӧскалык театр нылпиослы спектакльёссэ возьматоз на. Собере гастрольёсы поталозы, шутэтскозы но выль сезонлы дасяськыны кутскозы. «Ӝегась зор» спектаклен сяна, учкисьёссэс мукет но ужъёсынызы шумпоттозы. Маке ке чылкак вылез но луоз, дыр. 16-тӥ куартолэзе театрын пичи залзэс, экспериментальной площадказэс, усьтӥзы.

http://udmteatr.ru/publication/view?id=65

2024-03-02T20:01:42Z

<urn:uuid:29a2306c-4e58-4c2d-af7b-4d3873b99c98>

udm-Cyrl

tlsh:T17BB31E127A91DF0E8673D2577E8457629DE54563D322379A9CD0F8107591064EEFD42377F65296DF28FB9268E142E818BB0B6CCA18FE7A6EB22204083DBF3AE2014C73D75A

Векчи куараезлы, муспотон тусызлы, пичи мугорызлы луыса тросэз малпало, Эльвира Панченко ненег, гань-гань сямо шуыса. Нош со чик озьы ӧвӧл. Егит усточилэн пушкыз котьку пӧзе. Ӵапак та ик солы выль но выль ужъёс борды басьтӥськыны юрттэ: «Малпан» группаын кыдаса, басьтӥськиз Chupai Eli проектэз борды, туннэ лулысь-сюлмысь тырше «Шулдыр ӝыт» ансамбльын. Сцена вылын удмурт, ӟуч, англи кырӟанъёсыныз учкисьлэсь сюлэмзэ позыртэ. – Эля, паймод: анаед – эмъясь, атаед – ожгарчи, нош тон кырӟась луид. – Анаелэн но атаелэн мон одӥг гинэ нылпизы. Озьы ке но атае монэн ассэ небыт ӧз возьылы, котьку чурыт куронъёс пуктэ вал – военной луэмез шӧдӥськылӥз, вылды. Вордӥськи Курил шормуӵъёсын. Мыным ог 2 арес тырмыса, Астрахане кӧчим. Отын атаелэн анаез, ӵыжы-выжыез уло-выло. Но та городын но кема ӧм ӝегатске – кошкимы Удмуртие. Ижын атаелы улыно-вылыно квартира сётӥзы, озьы татчы выжымес лэзимы. Анае вордӥськемын Алнаш ёросысь Шудья гуртын. Атаен ог-огзэс пумиталлям афган музъем вылын. Война мыныку, атае висьыны усем но больницае шедем. Анае сое йӧнатэм но пыд вылаз султытэм. Со дырысен 2007-тӥ арозь соос котьку ӵош вал. Собере атае, сюрес вылын шудтэм учыре шедьыса, улонысь кошкиз. Али жалясько, выжымы сярысь атаелэсь рос-прос юалляськыса ӧй вутты шуыса. Вордӥськемын со чечен музъем вылын, Грозный городын. Кин песятае, кытын со али – трос юанъёсме сётъясько песянаелы. Нош со шып улэ – али но пушказ кыӵе ке бадӟым кӧтӝожез вань. Соин ик туннэ но уг тодӥськы, удмуртэз, ӟучез сяна, кыӵе виръёс мугортӥм бызё. Анаелэн выжыяз одӥг кырӟась но ӧвӧл. Оло, малпасько, атаелэн вань? Та сярысь, вылды, куке-соку тодо ай. Угось Астраханьысь ӵыжы-выжыосынымы кусыпъёсмес ум ыштӥське. Тани огез двоюродной выны алигес Иже вуылӥз ыбылӥськонъя ӵошатсконъёсы. Пичи дыр вакытысьтым тодэ ваёнъёсы йырам ӧжыт кылемын. Огез герӟаськемын нӧкы вӧен – песянае доры мынӥсько ке, пырак кухняяз вамыштӥсько вал. Угось тодылӥ: солэн ӝӧк вылаз одно ик вӧйыз луоз. Сое соку сыӵе трос сииськем, туннэ ымам но понэме уг поты ини. Ойдо, туж умой – мугоре мултэс килограммъёс уг лякисько. Мукетыз тодэ ваёнэ герӟаськемын Ижысь Гагарин ульчаысь нылпи садэн. Отын монэ ӟольгыри сярысь удмурт кырӟанэз быдэстыны куризы. Соку артист луон сярысь чик уг малпаськиськы на вал. Ма, Ижысь Кузебай Герд нимо гимназие вуыса но, со йырын ӧй вал на, 1-тӥ классысен ик крезьгуръя дышетӥсе Ольга Перевозчикова бурд улаз басьтӥз ке но. Соку мон бадӟым саклык висъялляй удмуртъёслэн вашкала гуръёссылы но эктонъёссылы. Бадӟымгес классъёсы вуыса ини, бырйыны куризы: яке фольклоре ик кылиськод, яке выль ӧре – эстрадае – зымиськод. Угось сояз но, таяз но вуттӥськыны дыр но, ӟигар но ӧз тырмылы. Соку сюлэмылы матын вал эстрада. – Кырӟаны быгатонлыктэ волятыны удмурт нылпиослэн «Шундыкар» лагерьзы но юрттӥз, дыр? – Зэм. Лагерьын я «Фольклор», я «Эстрада» отрядъёсы сюрылӥ. Сояз но, таяз но мыным туж кельшылӥз, угось вӧзам котьку яратоно дышетӥсьёсы, вожатойёсы вал – Татьяна Ишматова, Александр Катков, Марина Галичанина, Татьяна Шкляева. Лагере вуэмелэсь азьло малпалляй, куарае огшоры, кырӟаны уг быгатӥськы шуыса. Нош пинал учкисьёс монэ сыӵе шуныт пумитазы, ачим ик пайми: кырӟаны быгатӥсько вылэм ук! «Шундыкар» бере М. Галичанина монэ ялан син азяз возьылӥз. Ӵектӥз «Малпан» группаын асме эскерыны. Мон сяна, отын кырӟаллязы Светлана Ручкина, Юлия Никитина, Лена Севастьянова, Наталья Ушакова, Снежана Эскендерова. «Малпан» котькудмылы бадӟым школа луиз. Котькудмы валамы асьмелы гинэ тупась нюжаосмес, сое ик азинтыны но муромытыны тыршылӥмы. Дышетскимы учкисен кусып возьыны. Озьы «Малпан» бере вордӥськиз мукетыз проектмы – «МаLpanXXL». Таяз ини коллективмы пичияз – мон сяна, кырӟазы Светлана Ручкина но Наталья Ушакова. Со аръёсы но мон чик ӧй малпалля, улонме сценаен герӟало шуыса. Туж потэ вал переводчик луэме. Соин ик, гимназиез йылпумъяса, пыри Удмурт кун университетысь удмурт филологияя факультетэ. Удмуртсэ сяна, дышетӥ англи кылэз. Куд-ог эшъёсы шоры вожъяськыса учкылӥ – параосы шер гинэ ветло но экзаменъёссэс «5»-лы сёто. Мынам озьы ӧз пӧрмылы. Котькуд тема борды йырысеным пыдозям зымылӥ. – Кызьы соку вуттӥськылӥд «Шулдыр ӝыт» ансамбльын но кырӟаны? – Ансамбль соку выль егит куараосты утча вал. Та сярысь тодӥ но асме эскероно кариськи. Прослушивание лыктӥз 3 нылаш. Филармониысь кивалтӥсьёс, артистъёс азьын кыӵе кырӟан быдэстӥ, мукет нылъёс кызьы асьсэды возьматӥзы – уг тодӥськы ни. Йырам кылиз верантэм зол куалекъяме гинэ. Озьы ке но «Шулдыр ӝытэ» кутӥзы. Крезьгуръя дышетскеме ӧвӧл шуыса, ӧз учке. Нырысь-валысь ми, ансамбльысь егит артистъёс, мӧйыосыныз ӵош гастрольёсы ӧм поталлялэ, куарамес волятылӥмы, сцена вылын ужаны дышетскылӥмы. – Но университетэз йылпумъяса, «Шулдыр ӝытэз» кельтыса, Санкт-Петербурге кошкид. Малы? – Егит нылашлэн мар соку йыраз луоз? Валамон, яратон! Питерысь пияш йырме берыктӥз. Озьы солы матэгес кариськеме потӥз – улон интыме воштӥ. Питерын автосалонын но, магазинын но ужай. Но мурт городын кема ӧй чида – ог 2 ар ортчыса, выльысь Иже берытски. Соку гинэ валай, мыным, сцена сяна, мукет нокыӵе удыс тунсыко уг поты шуыса. Санкт-Петербург улонам бадӟым пытьы кельтӥз, угось отын но кырӟан дуннелэсь ӧй палэнтӥськы. Ӵапак отын кылдӥз Chupai Eli проектэ. Со, оло, ӧй но вордӥськысал, юрттӥзы Карелиын ортчем «Мастерская будущей финно-угорской молодёжи» крезьгуръя инкубатор но Питерысь «Конец лета» группаысь егит музыкантъёс. Та группаен тодматски вал азьвыл ик, Комиын ортчем «Ыбица» фестивальын. Соку отысь пиосын ӵошен ужаны малпамы. Соослэн аспӧртэм аранжировкаоссы угось туж тупазы милям удмурт гуръёсмылы. Пӧртэм интыосын улӥмы ке но, ужмы пӧзиз. Юрттӥзы социальной сетьёс. Пиос мыным гур лэзё, диктофонэ гожтыса. «ВКонтакте» пыр мон пиослы кылбурме ыстӥсько. Собере отын ик кенешиськомы, кыӵе интыоссэ воштоно но мукет... «Шулдыр ӝытэн» ӵошатыса, «Чупай Элиын» кырӟанъёсы мукетэсьгес. Огшоры гуртысь учкисьлы соос, оло, уз но кельше. – Малы проектэдлы сыӵе ним сётӥд... Чупаськыны яратӥськод? – Трос удмурт кылъёсты йырам бергатӥ. Номыр но тунсыкоез, бичатӥсез, чепыллясез тодам ӧз лыкты. Соку малпай: удмуртъёс ӵемысь кушем ним сётъяло, озьы бере, проектэлы «Чупай Эли» ним сёто – песятайме гуртоос чупаськыны яратэмысьтыз-а, чебер луэмысьтыз-а, Чупай Коли шуо вылэм. – Вань мылкыдъёсыд, малпанъёсыд соку творчествоен герӟаськемын вал ке но, вис шедьтӥд семья кылдытыны, нылпи вайыны. – 2008-тӥ арын бызи, со аре ик нылмы вордӥськиз. Но семьямы тэшказ. Быземе бере гинэ валай, кузпалы мынам адямие ӧвӧл шуыса. Озьы ке но люкиськимы ай 2012-тӥ арын гинэ – 2-тӥ кузпалме пумитаме бере. Мыным соку секыт вал – номыр но кулэ ӧвӧл, номыр но карем уг поты. Депрессиысь потыны амал шедьтӥ – тренинге гожтӥськи. Отчы ик вуоно картэ но лыктэм. Ог-огмылы кельшимы. Но тренингын чурыт куронъёс пуктӥзы: отчы пыриськисьёслы ог-огенызы кусып возьыны уг яра. Матысьгес тодматскимы ини берлогес. Кузпалы Якшур-Бӧдья ёросысь Селычкае походъёс радъялля вал. Мынам но тылскем дурын пукеме потӥз. Озьы ӵемгес вераськылыны, пумиськылыны кутскимы. – Бызьыны ӵектэмзэ мон но тодӥсько. Ижысь «Динамо» стадионын вань люкаськем калык азьын яратэмзэ вераз! – Мон соку концертысь жадьыса бер бертӥ. Телефонам жингыртӥсь луиз: ӵуказе, пе, «Динамо» стадионын бадӟым ужрад ортчоз, отчы мыноно но пиослы юрттӥськоно сцена вылэ сяськаос, кузьымъёс нуллыны. Со понна, пе, одно ик яркыт буяськоно, чебер дӥсяськоно. Мон соку туж лек вал. Малпасько, ужысь бер вуи, эшшо ӵукназэ вазь султоно луоз. Праздник мыныку но, паймыса улӥ на: малы монэ татчы лыктыны куризы? Номыр но нуыны но, вайыны но уг косо ук. Озьы долкаса сылонъям монэ но мукет нылашез сцена вылэ потыны куризы: учкисьёсты, пе, шулдыртоды, эктоды. Сцена вылысен ини адӟисько: мынам но, солэн но гажано воргоронъёсмы пото – сьӧд фракен, чильк-чильк сузям сьӧд туфлиосын. Ньыльпыдесъяськыса яратэмзэс веразы, бызьыны куризы. Сыӵе дыръя кызьы «Уг» шуод, конечно, «Бызё!» шуи. Сюанмы бере нылмы вордӥськиз. Кузпалы – тунсыко адями. Туннэ но паймытъя, кузьымъёс лэсья – ӵошен чебер интыосы потаськомы, кафеосы ветлӥськомы... Угось кыкнамы но шӧдӥськомы, ог-огмылы саклыкмы уг тырмы: ялан я уж, я нылпиос. Секыт, дыр, солы монэн – кырӟасен – улыны. Но мон тыршисько: вожаны, керӟегъяськыны муг уг сётӥськы. Котькуд концертам ветлэ. Али аслаз огазеяськонэз вань, сайтъёсын выре. – Аслад сюанэд бӧрсьы ик эшъёсыдлы но сюанъёс радъяны кутскид? – Огпол монэ матысь эше куриз вынызлэсь сюанзэ ортчытыны. Та бӧрсьы огез сюан ортчытыны куре, мукетыз. Озьы концертъёс вискын сюанчиосты шулдыртылӥ. Нырысь-валысь выль уже мыным туж кельше вал. Но берлогес валай: та удыс мынам вылымтэ. Мон быгатӥсько калык азьын чебер эктыны, кырӟаны, асме возьыны. Но тамада луон понна со тырмыт ӧвӧл. Кыллы усто луоно на – интыяз меӵкытъяны, калыкез шулдыртыны, серекъятыны, ӝутканы быгатоно. Мон ужалляй вуж сямен: сценариез – кылбуръёсты – лыдӟисько но тӥни. Азьвыл сюанъёсын со умой вал, нош туала арын озьы уг ужало ини. Тае валаса, тодон-валанме муромытоно кариськи. Курсъёс пыр потӥ. Озьы ансамбльын кырӟан вискам сюанъёсын вырисько на: эскерисько подрядчикъёслэсь – фотографъёслэсь, видеографъёслэсь, залэз чеберъясь дизайнеръёслэсь, кондитеръёслэсь – ужамзэс, кузпалъяськисьёс сюан нуналазы номыр сярысь но медаз сюлмаське шуыса. – Маиныз тонэ бордаз возе «Шулдыр ӝыт»? – Ансамбльын ноку но мӧзмыт ӧвӧл. Ми ялан мар ке но выльзэ утчаськомы, «Шулдыр ӝытлы» выль шӧм пыӵатӥськомы. Лара Фабиан, Майкл Джексон, Джеймс Браун, Тина Тернер кырӟасьёслэсь, Queen, Scorpions группаослэсь кырӟанъёссэс быдэсъяськомы, акапелла амалэз ужамы кутӥськомы. Зэм, городысьёсыныз ӵошатыса, гуртысь учкисьёс вань та вылезлы дышемын ӧвӧл на. Куддыр концерт бырытозь ик паймем синъёссэс адӟоно: мае таос кырӟало, малы мон татчы лыктӥ... Но ми валаськомы: учкисез дышетыны кулэ! Учкисьёсмес ми туж яратӥськомы. Одӥг учыр али но син азям. 8-тӥ Мартэ гуртэ концертэн потӥмы. Огез воргорон котькуд кырӟанмы бере шоколад сётъялляз. Концерт пумын ӝӧк выламы быдэс ческыт гурезь люкаськиз. Али, жаляса верано, шӧдӥськомы: концертъёсамы воргоронъёс ӧжытгес ветло. «Шулдыр ӝыт» котьку мынам сюлэмам. Питере кошкылыкум но, ансамбльысь артистъёсын телефон пыр ӵем вераськылӥ. Шӧдылӥ: сценалэсь юнгес монэ бордаз кыске коллектив. Татын вань куректонъёс сылмо. Нылъёсын ӵем вераськиськомы, умой луысал, филармонилэн аслаз психологез ке луысал. Угось творчествоен вырись адямиосын ужаны но, улыны но капчи ӧвӧл, дыр. Мон ӵем вазиськылӥсько психологлы. Огвакытэ сыӵе мылкыды вал: номыр но тунсыко уг поты, мае ке лэсьтыны выриськод – уг пӧрмы, кырӟанъёсты кылзэме ик уг луы вал. Психологен кенешыса, та сюлэм шугъёсме сэрттыны-пертчыны быгатӥ. Азьвыл горд буёлэз туж зол яратылӥ. Нош берло 2 аръёссэ со уг кельшы ини. Соин ик горд дэрем но уг басьтӥськы, гижыосме, ымдурме но гордэн уг буяськы. Психолог юрттӥз мыным улон шоры капчи синъёсын учкыны. Азьло сюлмаськисько вал: ӵукна вазь султоно, сю пӧртэм ужез лэсьтыса вуттоно. Али озьы ӧвӧл ни. Сиён пӧрамын ӧвӧл, выж, дӥсь миськымтэ... – мед! Таин улон бырымтэ. Вакчи юан – вакчи веран – Аръёсын сцена вылын кырӟаса, куалекъян быре-а? – Уг! Мыным потэ, али куддыр азьвыллэсь но золгес кышкасько, эшшо ке выль программа, выль кырӟан ке. – Учкись доры потэмедлэсь азьло мар кариськод: кирос понӥськод, курытсэ ӟузиськод... – Мур шокасько – пушкысьтым куарае чебер мед ӧръяськоз. – Одӥг нунал ке но дышетӥсьын ужамед вань-а? – Ӧвӧл. Практика ортчыкум гинэ, урокъёс нуылӥ. – Пӧртэм кылъёсты тодэмед юрттэ-а улонад? – Юрттэ... Кылбур гожъяны кутски. Милен Фармерлэсь англи кылын кырӟанзэ удмуртэ берыктӥ. Малпанмы вань удмурт кырӟанъёсты англи кылэ берыктыны. – Ужын кырӟаса, дорад кырӟаськод на-а? – Кырӟасько. – Урод мылкыдэныд кызьы нюръяськиськод? – Тусьты-пуньы миськисько яке дӥсь гладитьтӥсько. – Ужедлэсь кызьы шутэтскиськод? – Огнам кылисько. – Шуо: тон зол яратӥськод пель угыосты. – Зэм, со понна пелям трос пасьёсыз вань. – Кыӵе яратоно сяськаед? – Азьвыл горд розаосты яратылӥ. Али ваньмыз сяськаос сюлэмыя. Источник: Панченко, Эльвира. Ненег куара – кужмо сюлэм / Эльвира Панченко ; [вераськиз] Ольга Корепанова // Удмурт дунне. – 2021. – 2 дек. – С. 10, 23. – (Тӧр шорын).

https://vorshud.unatlib.ru/index.php/%D0%9F%D0%B0%D0%BD%D1%87%D0%B5%D0%BD%D0%BA%D0%BE_%D0%AD%D0%BB%D1%8C%D0%B2%D0%B8%D1%80%D0%B0_%D0%AD%D0%B4%D1%83%D0%B0%D1%80%D0%B4%D0%BE%D0%B2%D0%BD%D0%B0

2024-03-01T10:25:57Z

<urn:uuid:b0bc78e8-d5c6-4fb2-be8c-e922ab4aab0c>

udm-Cyrl

tlsh:T1D4A03DA29781DF1E86A3D25A6E8147224CE55657D323378B9CC1B415758A054EEF94237AE61196DE1CFF9264E103F818BB0F7CCA18FE7ABA722215047ABF7BF2024833D75A

Казаньысь чеберлыкъя «Хазинэ» йӧскалык галереяын удмуртъёслэн азьвыл улонзылы но лулчеберетсылы сӥзем «Даур Куара» адӟытон ужа. Экспонатъёс Татарстан Элькунысь Балтач но Кукмор ёросъёсысь шаертодонъя музейысь люкамын. Соосын матысьгес тодматскыны луэ 16-тӥ коньывуонозь. Адӟытон сяна, «Хазинэ» галереяысь ӧнерчиос нылпиос понна нимысьтыз пӧртэм ужрадъёс ортчытъяло. Та нуналъёсы йӧскалык воскресной школае ветлӥсь пиналъёслы экскурсия радъямын вал, соос удмурт калыклэн лулчеберетэныз но сям-йылолъёсыныз матысьгес тодматскизы, озьы ик удмурт пужыосын дэмдор лэсьтӥзы. Пусъём, ужрад радъямын Россиысь калыкъёслэн лулчеберет кылёсбурзылы сӥзем ар улсын Татарстанысь удмуртъёслэн йӧскалык лулчеберетъя автомизылэн юрттэмезъя.

https://udmddn.ru/ivorjos/udmurt-lulcheberetly-s-zem-ad-yton-uzha-tatarstanyn/

2024-02-26T07:05:38Z

<urn:uuid:6dcef9e5-02e7-4a79-9815-0c2e80adaf7d>

udm-Cyrl

tlsh:T134C68321DD909A1ED733F11A1D9107268ED54593A7333B4AACC1F2012995090EDE95737FE74082DE0CFF9364F905D828AF8FA8D909F9B96F73660049BAAF29E2158863D672

Nimeke: Кылбурет удысын : совето писательёслэн Удмурт оргкомитетсылэн общественно - политической но литературно – художественной журналэз. No. 11-12/1934. Nimeke: Кылбурет удысын : совето писательёслэн Удмурт оргкомитетсылэн общественно - политической но литературно – художественной журналэз. No. 9-10/1934. Nimeke: Кылбурет удысын : совето писательёслэн Удмурт оргкомитетсылэн общественно - политической но литературно – художественной журналэз. No. 8/1934. Nimeke: Кылбурет удысын : совето писательёслэн Удмурт оргкомитетсылэн общественно - политической но литературно – художественной журналэз. No. 7/1934. Nimeke: Кылбурет удысын : совето писательёслэн Удмурт оргкомитетсылэн общественно - политической но литературно – художественной журналэз. No. 6/1934. Nimeke: Кылбурет удысын : совето писательёслэн Удмурт оргкомитетсылэн общественно - политической но литературно – художественной журналэз. No. 4-5/1934.

https://fennougrica.kansalliskirjasto.fi/handle/10024/90156

2024-03-01T07:12:44Z

<urn:uuid:b08d70eb-5613-4e8c-a7e0-63da07052652>

udm-Cyrl

tlsh:T17902E53170805F1CA437D987A9A419204D70A917DA36365F4CE6BA5116D8094DF7CC2337F4C0401D7CCF63157C8FE80EB91A627B58BC3E87A7BA41826AB271F90348E2D51F

Вожвылъяськонэ пыриськизы 7 командаос: Дэри ёросысь Пероггуртысь, УдГУ-ысь, Ижкарысь Устинов, Первомай, Индустри, Ленин ёросъёсысь но Ижкарысь егитъёслэн огазеям командазы. Ку вал удмуртъеслэн нырысетӥез съездзы, «Удмурт кенеш» огазеяськонлэн гинмнэзлэн авторъёссы, Свердловск улосысь удмуртъёслэн огазеяськонзы — пӧртэм пумо юанъёс чузъяськизы огазеяськонлэн историысьтыз. «Ӝытэ люкаськемъёс Брейн-ринглы нимысьтыз дасяськоно луизы, — шуэ вожвылъяськонэз радъясь, «Удмурт дунне» газетысь журналист Елена Миннигараева. — Та ужрад адямиосыз бурдъяз книгаосын бугыръяськыны, библиотекаосын пукыны. Ми доры жингыръясьёс но луизы, кыӵе книгаез лыдӟоно на шуыса юаллязы». Вожвылъяськонын вормисе потӥз Пероггуртысь команда. 25 юан пӧлысь соос шонер валэктон сётӥзы 19-эзлы.

https://udmddn.ru/ivorjos/udmurt-keneshlen-yubileezly-s-zysa/

2024-03-05T04:57:58Z

<urn:uuid:c880be37-0ce7-4952-ac61-f70251645782>

udm-Cyrl

tlsh:T1078A0C213940DB0E866BE255AD41435148E45197A3323356ACD1F6002476044FFF86237EFB1185EE58AE8224D112E8187F4AA8D746BF773AB22728583EBF59F2010C63D347

Пыхья-Таллинн (эст. Põhja-Tallinn, Уйшор Таллинн) — Таллинн карлэн люкетэз. Пыхья-Таллиннын улэ 55 964 адями. Площадез — 17,3 км². Солэн бускельёсыз — Хааберсти, Кристийне но Кесклинн кар ёросъёс. Пыхья-Таллинн карлэн картаяз Ёрослэн йырыз — Вилья Сависаар. Фотографиос Тупатыны «Kopli» пумысь дугдылонни Tööstuse урам Пальяссааре Хейна урам Сталин вакытысь юртъёс Puhangu урам Ситси Чугун сюрес вокзал Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны.

https://udm.m.wikipedia.org/wiki/%D0%9F%D1%8B%D1%85%D1%8C%D1%8F-%D0%A2%D0%B0%D0%BB%D0%BB%D0%B8%D0%BD%D0%BD

2024-02-28T06:28:03Z

<urn:uuid:5c8905a2-3696-4801-a905-a8eea3a8f941>

udm-Cyrl

tlsh:T14428AB118C81870E8377C219AF4105A0A874844FE76B3B2D9DC1B4118556040EEB8D02A6E9401ACFB8EE5210E058E44CF78A5CC135FD7FABB14A848CBA2F72F70298A7E619

Кемалась ни вылэм со. Одӥг пичигес гинэ удмурт гуртын улэм пересь воргорон. Солэн вылэм чиед гинэ Ондӥ нимо пиез. Аръёс ортчемъя, пересь доры матэктыны кутскем кулон но. Соку со пизэ дораз ӧтем но тазьы верам: — Шудо луэмед ке потэ, котькинлы тыршы умой уж лэсьтыны. Ӟечсэ уз вунэтэ. Мукет номыр верамтэ ни со. Кӧня ке нунал ортчыса люкиськем югыт дуннеен, нош Ондӥлы огназлы мӧзмыт потэм — дасяськем сюрес вылэ. Мынэ, пе, со шур кузя но ас понназ кырӟа: — Шулдыр вордскем палъёсы, Но мӧзмыт мыным. Оло, шуд шедьто аслым Мукет шаерын. Кырӟамзэ кылэм пересь кышномурт. — Валасько, пие, — шуген вамышъяса лыктонъяз, пе, шуэ со, — сюлэмад секыт кайгу вань. Ма бен луиз тонэн сыӵе? — Атае кулӥз мынам, пересь, нош мон огнам кыли. Табере, тани, потӥ аслэсьтым шудме утчаны. — Бен, кайгуэд пичи вылымтэ, но тон мыным боды лэсьтыса уд сёты-а, чик ӟигары уг тырмы ни. Ондӥлэн тодаз лыктэм атаезлэн верам кылыз: ...Котькинлы тыршы умой уж лэсьтыны". Бадяр ваез чигем но пересьлы боды лэсьтэм. Соиз пилы возьматэм сюрес, кудӥз сое шудэз доры вуттоз. Вамыштэм Ондӥ азьлань. Мынэ, мынэ, пе, но — шӧдтэк шорысь кышкыт кесяськем кылэм. Учке но: Луд Кеч кык пыд йылаз сылэ, адями куараен, пе, вазиське: — Юртты мыным, егит пи, ватскыны. Ӝоген татчы сьӧд кышномурт, Нюлэс Ош, лыктоз. Со монэ виыны турттэ. Озьы вераса вуттэм гинэ — кызъёс сьӧрысь адскем кышкыт пересь кышно — ымнырыз сьӧд, пиньёсыз кузесь, нош синъёсыз писэйлэн кадь, пе, ӝуало. Кема жугиськоно луэм таин Ондӥ. Озьы ке но, вормем. Луд Кеч солы тау карем но сюрес возьматэм. Вуэм Ондӥ ошмес дуре. Куара, пе, кылэ: — Ӝут, Ондӥ, мон вӧзысь изэз, мыным потыны секыт. Басьтэм со ошмес вӧзысь изэз. Отчы соку ик льӧль сяська кылдэм. Пияш мыкырскем со доры но маялтэм. Соку ик со азе, пе, чебер ныл кылдэм — сыӵе чебер, кыӵезэ Ондӥ ноку адӟылымтэ на. — Монэ вегин кышно тазьы кариз — сяськалы пӧрмытӥз но изэн ӵоксаз. Тау тыныд, Ондӥ, мозмытӥд монэ, — шуэм со. Пи синмаськем солы. Озьы соос ӵош улыны кутскиллям, выль корка пуктӥллям. Нош укно дуразы, пе, — котькуд гужем но тулыс ӝужась льӧль сяська. Та семьялэсь шудо но тупаса улэмзэ возьматыса будэ со. [1] Литература[edit] ↑ Удмурт калык выжыкылъёс = Удмуртские народные сказки / суредъёсыз Менсадык Гариповлэн ; [люказы но азькылзэ гожт?зы Д. Яшин но Р. Яшина. - Ижевск : Удмуртия, 2000. - С. 106-108.]

https://vorshud.unatlib.ru/index.php/%D0%9B%D1%8C%D3%A7%D0%BB%D1%8C_%D1%81%D1%8F%D1%81%D1%8C%D0%BA%D0%B0

2024-03-01T11:54:42Z

<urn:uuid:46f1acc0-f71e-4aed-bf55-21de9f4b52ef>

udm-Cyrl

tlsh:T18DA94A819C82DE1E8263D54A7E8543628D959293C3233B5B4DC0B8043A51054EDF88637BE2429ACE18FF9378A542F40CBA4FBDDA44FE7A7F7162050879BB7BE1104823D31A

Куке-соку улэм-вылэм Можга батыр. Огпол та Можга батыр пужымез юбо карыны мынэм. Туж бадӟым пужымез погыртэм, нош со мыдлань пограны шедем, малпам интыяз усьымтэ. Можга батыр, дӥньтӥз кутыса, со быдӟа пужымез каньылэн гинэ пельпумаз понэм но вал музэн, пе, кошке. Одӥг пол нош вайыж зӧкта кызьпуэз гозы пунэм, собере сюрес вылэ куям, калык мед шӧдӥськоз шуыса. Маке но, пе, со суремес лэсьтэ вал. Мукетъят мукет учыр луэм. Кык муртъёс даллашо, пе. Огез, пе, малпа: «Талы мыжги ке, отчыяз ик кулоз». Мыжгоно муртэзлэсь шля-пазэ йырысьтыз басьтэм но, корка сэрегез ӝутыса, отчы пачкатэм. Со Можга батыр вылэм. Сое вииллям, Оӵ палась выж сайгакез2 уськытыны мыныкуз. Валэз — куӵо валэз — пырак выж вылэ пырем, тӧризэ но бӧрсяз кыске, пе. Тӧри вал, пе, уг пыры — чигна. Кызьы но озьы выж вылэ пырем но вуэ усем. Выж дорысь куак пӧлын Оӵ палъёслэн батырзы возьма вылэм. Можга батыр вылэ ожалскем со. Ваче жугисько ини. Лулотырез Можгалэн гуртаз кылем вылэм. Соку Можга батыр бултыр-кышноезлы ивортэм, калач пушкын, пе, булка мед лэзёз. Ватыса вераськемез сыӵе вылэм. Вуттӥллям. Калачез чигыса учке но - пушказ лулотырез ӧвӧл. Нош ик кышноезлы лэзем ивор. Нош чигыса, пе, учке. Нош ик лулотырез ӧвӧл[1]. Литература[edit] ↑ Ингур : удмурт фольклоръя лыдӟет : шор ёзо школаослы / люказ, радъяз но валэктонъёссэ гожтӥз Т. Г. Владыкина. - Ижевск : Удмуртия, 2004 (с. 45-46).

https://vorshud.unatlib.ru/index.php?title=%D0%9C%D0%BE%D0%B6%D0%B3%D0%B0_%D0%B1%D0%B0%D1%82%D1%8B%D1%80&oldid=1271

2024-03-01T04:45:16Z

<urn:uuid:c61ed810-11e8-44d8-82b6-70472e20a7a9>

udm-Cyrl

tlsh:T148D6C7415AD29A0E8A63E649FB8017215DC5AA83D32337868CC1F955B691094EDF946376C212878F14AE9124D552E84CBB4E6DC21AFE766E77220244B8BF3BD3118873D7A9

Отчы Удмурт шаерысь мынэмын Эгра ёросысь кибашлыослэн центрысьтызы этнодӥськутъя дизайнеръёс Ольга Брызгалова но Марина Поздеева, Эграысь Калыкъёслэн Эшъяськон юртысьтызы этномодельер Надежда Касаткина. Озьы ик мынэмын Вавож ёросысь «Валан» ансамбль. «Финн-угор транзит: крезьгур но этностиль» нимо калыккуспо фестиваль 10 ар талэсь азьло кылдӥз. Солэн ужпумез — калык лулчеберетэз утён но вӧлмытон. Туэ ужрад 4 улосвылъёсын ортче: Коми Элькунын, Карелиын, Пермь улосын но Мордовиын. Коми куноосты куарусён кутсконын пумитаз ни. Карелия – 20-тӥ но 22-тӥ куарусёнэ.

https://udmddn.ru/tag/krezgur/

2024-03-03T09:52:43Z

<urn:uuid:660a4877-0319-42f0-83c7-d9d33fc2290f>

udm-Cyrl

tlsh:T1A8FDE71126A0E91ED673E28D5D8113655DE08653F312375A5CC2B4522451054EEBD46377EA5296DF0CFF1305F512E8487F8A38D981BD396BB31720087ABF6AF2124C33D64A

Ыльнянез ӵукналы ӝытысен ик пуктыса дасяло. Ыльнянь чабей пызьлэсь, сьӧдчабей, кӧжы яке сезьы пызьёслэсь кото. Шуныт вуэ сылал, сакыр песок, маял поныса сурало но, пӧлаз пужнэм пызь ватсаса, чырсатыны шуныт интые пукто. Ӝутскемъяз кӧня ке пол сурало. Ыльнянь нап пӧрме ке, сое нимаз посудае одӥг дуры басьтыса, пичияк шуныт йӧлэн кизерто, ыльнянь пӧлы кисьтыса сурало но чырсатыны шуныт интые выльысь пукто. Пыжон азьын куд-ог пӧрасьёс ыльнянь пӧлы 1—2 курегпуз шукко на. Табанез вӧен зыраса ӟырдатэм табаын ӝуась гур азьын пыжо. Пыжем макелэсь вылзэ шунтэм нӧкы вӧен малляло но зыретэ веттылыса сиё. Зырет пӧртэм пумо пӧзьто.

https://vorshud.unatlib.ru/index.php/%D0%A2%D0%B0%D0%B1%D0%B0%D0%BD%D1%8C

2024-03-01T13:20:52Z

<urn:uuid:f5c4a2fa-7c40-46f7-9bec-1108d6e141b7>

udm-Cyrl

tlsh:T187F901216BD1690FC3D3E6167E8665228C86B9638733360A4CC97441A191454EDF9423EADA4451AE28FBA230D102AC1DA54D69C71CFCFE5DB5261A057D7F2BD2021C23C1E8

Мардан-батырлэн гурезьын аслаз бадӟым карез вылэм, шуо. Кӧня дыр улӥз со та гурезьын но ку отын улӥз, со сярысь нокин но уг тоды. Пересьёс но куд-огез гинэ тодо на. Мардан-батыр, пе, татчы улыны Малмыж городысь лыктэм. Удмурт выжыысь вылэм со. Солэн выжыысьтыз потэм калыкъёс кызь ньыль гуртын уло али. Милям пересьёсмы сое бубы шуылозы вылэм. Мардан-батырлэн бӧляказ ик мукет батырзы но вылэм — Бия. Та кык батыръёс куспазы маке но весь керетылӥзы, пе. Тужгес но возьёс понна нур-нор поттылозы вылэм. Мардан-батыр шаплыгес вал Бия-батырлэсь. Со Бияез но, Бия калыкез но эрекчалляз. Кызьы ке огпол Бияысь пиосмуртъёс сое быдтыны малпало вылэм, но со, гондыр кариськыса, ваньзэ кир-пазь уллям. Одӥг пол асэныз но Бия-батырен ваче ымныр вуиллям. Бия-батыр Мардан-батырез виыны ӧдъя ни вылэм, нош соиз, тылобурдо кариськыса, турак! гинэ ӝутскем но лобӟыса кошкем. Ог кӧня ке улыса, нош ик ӵош укшаллям таос. Мардан-батыр шуэм Бия-батырлы: «Малы асьмелы ог-огмес виыны кулэ? Вай, эсьмаса, ӵошатском: кин муӵез, пыдыныз ӵыжыса, Вало сьӧры поттӥз, со ик турнан возьёсын но кузёяськоз».Бия-батыр таӵе ӵектонэн соглаш луэм. Амаллы Мардан-батыр аслэсьтыз ӵыжоно муӵсэ азьло ик вандыса дасям. Вало сьӧры туж кыдёке тэтчыса кошкем муӵез. Нош Бия-батырлэн ӵыжем муӵез шурлэн шор вадьсаз но вуымтэ, бульк! вуэ усем. Тӥни озьы Вало шур тупалась вань турнан возьёсты Мардан ас киулаз басьтэм. Мардан-батыр аслаз эзеленыз ӧз кулы. Поръёс сое быдтӥзы. Куке но соосын тэронтэм калэ вуэм вылэм. Поръёс сое кемалась быдтыны вераськиллям вылэм ини. Нош со ялан яратоно палашеныз сюрес вылэ поталляз. Соин ик нокин но вормыны ӧз быгатылы. Мардан-батыр куать сюдос вал вордылӥз — куать уж вал. Валъёсыз туж визьмоесь вылӥллям, котьку соос ас кузёзэс утьылӥзы. Урод выж вылэ ноку но уз пыре вылэм. Куӵо вал но пӧлазы сюдэм-вордэм Мардан-батыр. Со куӵо вал ик быдтэм сое. Кытчы ке но ужен мыныкуз, Мардан-батыр куӵо валзэ кыткем. Бултыр кышноез уробояз палашсэ поныны вунэтэм. Марданлэн мыноно сюресысьтыз поръёс выж юбоосты кораса дасяллям. Уретымон корамын ӧвӧл вылэм. Куӵо валэз выж азе дугдымтэ но, Мардан-батыр валэныз валче выж улэ усем. Соку, пе, Мардан-батыр зол кеськыса верам: - Куӵо вал валтэмлэсь гинэ вал, бултыр кышно кышнотэмлэсь гинэ кышно! Озьы бырем Мардан-батыр. Удмуртъёс сое кема буре вайса улӥзы, кема бубы нималлязы. Кулэм бераз солэн нимыныз вӧсяськон кылдытӥзы. Трос ар улыса, вал но скал виро ӵектылӥзы солы. [1]. Литература[edit] ↑ Эшъёс-юлтошъёс = Человек силен друзьями / сост. Т. Г. Перевозчикова ; пер. поэт. текстов Вл. Емельянов. - Ижевск, 1993 (с. 54-55).

https://vorshud.unatlib.ru/index.php?title=%D0%9C%D0%B0%D1%80%D0%B4%D0%B0%D0%BD_%D0%B1%D0%B0%D1%82%D1%8B%D1%80&oldid=1267

2024-03-01T03:23:12Z

<urn:uuid:24a06628-dfdf-496d-aefd-889791e996cd>

udm-Cyrl

tlsh:T1283F97919B81EF1FC663D6467E8047229D926747D3133B8A4CD1B4517241014EDB8823BBE65553CE28FE8279E402EC4CB78FACC618FE7A6AB2220598697F3FE3118873D756

Ошибка Lua в Модуль:Wikidata/Places на строке 531: attempt to call field 'getPropertyInBoundaries' (a nil value). Данъянъёсыз: Эшъяськон орден, Удмурт Республикалэн кун премиез, И. Я. Яковлев нимо чуваш йӧскалык премия, К. Герд нимо йӧскалык премия, Удмурт Республикаысь Правительстволэн литературной премиез Василий Михайлович Ванюшев Викискладын Василий Михайлович Ванюшев — удмурт кылбурчи, литератураез эскерись, публицист. Филология наукаосъя доктор, профессор. Удмуртиысь калык писатель, культура удысысь дано ужась, Россиысь Писательёслэн союззылэн членэз, Педагогикая калыккуспо академилэн членэз. Вордӥськиз 10-тӥ феврале 1936-тӥ арын Удмурт АССР-ысь Кизнер ёросысь Улӥ Кусо-Какся гуртын. Йылпумъяз Можга педучилищеез, Мускоысь кун университетысь журналистикая факультетэз, Общественной наукаосъя академилэсь аспирантуразэ. 1973-тӥ арысен ужа Удмурт историяя, кылъя но литературая институтын: нырысь директорлэн наукая воштӥсез вал, нош туннэ — наукая валтӥсь сотрудник. 1975-тӥ арын утиз кандидат диссертацизэ, 1997-тӥ арын — доктор диссертацизэ. 1998-тӥ-2003-тӥ аръёсы Ванюшев кивалтӥз Удмурт кун университетысь удмурт филология факультетысь удмурт литературая кафедраен. Со вие ик Василий Михайлович шаерысьтымы пӧртэм газетъёсын-журналъёсын печатлаз аслэсьтыз кылбуръёссэ, рецензиоссэ. Нош 1973-тӥ арын вордӥськиз нырысетӥ книгаез — «Нити времён». 1976-тӥ арын югыт дуннее потӥз «Выжыосы» книгаез, 1980-тӥ арын — «Шунды но гудыри» книгаез. Со арын ик Ванюшев дася «Расцвет и сближение» монографизэ, 1987-тӥ арын — «Вершины корнями сильны» монографизэ. 1982-тӥ арын лыдӟисьёс кие вуиз «Вить чиньы — одӥг кикур» книгаез. Ванюшевлэн творчествояз бадӟым инты басьто нылпи, вордӥськем шаердэ яратон, эшъяськон темаос. Со быгатыса уже кутэ пӧртэм инкуазь образъёсты. Та юн шӧдӥське 1985-тӥ арын потэм «Колосок, задевший небо» кылбур бичетаз но. Василий Михайловичлэн ужъёсыз берыктэмын мари, бигер, чуваш кылъёсы. 1993-тӥ арын со юрттӥз поттыны удмурт литературалы сӥзем антологиез чуваш кылын — «Салам, Шупашкар!», «Содружество» (1995). Ванюшевлэн кылбур чуръёсыз печатласькизы «Литературная газета», «Литературная Россия» газетъёсын, «Дружба народов», «Урал», «Волга», «Театральная жизнь», «Луч» журналъёсын, «Удмуртский юмор», «Встреча друзей», «Между Волгой и Уралом», «Побратимы», «Вдохновение», «Отражение» альманахъёсын. Василий Ванюшев басьтӥськиз югдытӥсьлэсь Г. Верещагинлэсь творчествозэ эскерон борды. Туннэ нуналлы солы сӥзем 9 книгаез потӥз ини. Озьы ик палэнэ ӧз кельты удмурт писательёсты но — Кузебай Гердэз, Кедра Митреез, Михаил Петровез, Михаил Коноваловез но мукетъёссэ. «https://udm.wikipedia.org/w/index.php?title=Ванюшев,_Василий_Михайлович&oldid=114325»-ысь басьтэмын Категориос: Адямиос алфавитъя Гожъяськисьёс алфавитъя Кылбурчиос алфавитъя СССР-ысь гожъяськисьёс СССР-ысь кылбурчиос Россиысь гожъяськисьёс Россиысь кылбурчиос 10-тӥ тулыспалэ Родившиеся 1936-тӥ арын Родившиеся Удмуртиысь дано адямиос Наука Удмуртиын Удмурт кылбурчиос Филологи наукаосъя докторъёс Адскисьтэм категориос: Страницы с ошибками скриптов Википедия:Биографии современников Статьи с шаблонами-карточками без имени Та бамлэн берпуметӥ воштонэз: 15:49, 1 Тулыспалэ 2020. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%92%D0%B0%D0%BD%D1%8E%D1%88%D0%B5%D0%B2,_%D0%92%D0%B0%D1%81%D0%B8%D0%BB%D0%B8%D0%B9_%D0%9C%D0%B8%D1%85%D0%B0%D0%B9%D0%BB%D0%BE%D0%B2%D0%B8%D1%87

2024-02-25T07:44:38Z

<urn:uuid:2d4e92f5-b8b9-4abc-a3d1-5cd6caa1ceb3>

udm-Cyrl

tlsh:T11673FDC16881DE0E8633E559AE601B015DE19653C73237668CC0B4112562094EFB89437BF65096CF6CEF9364E607E81C3E4A78E645FE3EBBB62A00583ABF75F2024C73E74A

«Оглом туризмез но гурт туризмез азинтонлы Удмуртилэн тӧроез нимысьтыз саклык висъя. Туннэ асьмеос ар ӵоже ужамлы йылпумъянъёс лэсьтыны но матысь толэзьёслы валтӥсь ужпумъёсты пусйыны кулэ. Югдур мыным тодмо, но азьлань мынон понна куд-ог ужпумъёсты ӵошен эскерыны кулэ», — шуэ Александр Свинин, Удмуртиысь кивалтэтлэн тӧроезлэн нырысетӥ воштӥсез. Дунъясьёслэн чакламзыя, Сепе эшшо тросгес туристъёс лыктысалзы, но али куноосты уйлы интыяны нокытчы, матысез кунокуа 15 иськемын. Александр Свинин кунокуа улэ муниципал музъемез дунтэк висъян пумысен ужпумез ӝоггес сэрттыны-пертчыны куриз но гурт туризме коньдонзэс поныны мылкыд карись ужбергатӥсьёс элькунын шедёзы шуыса пусйиз. Со сяна, Сепын улӥсьёслэн туала интернетсы но мобильной герӟетсы ӧвӧл. Информатизацияя но герӟетъя министрез Тимур Меджитовез Свинин мобильной герӟетъя операторъёсын кенешон ортчытыны куриз. Гуртэз азинтон улсын азьланяз Сепын Лулчеберетъя квартал усьтозы, отын кӧня ке выль объектъёс луозы, кылсярысь, обсерватория. Чакламын ярдурез умоятыны, тол шудонъёслы инты кылдытыны. Удмуртиысь гурт возёсъя но сиён-юонъя министрлэн Ольга Абрамовалэн кылъёсызъя, 2017-тӥ арысен «Гурт интывылъёсты ялан азинтон» программая интыысь кичӧлтонъёслы юрттон вылысь грантъёс висъясько. Кылем арын элькун 3 миллион 500 сюрс манет басьтӥз (Россиын 10-тӥ инты но Приволжск федерал округын – 1-тӥ), таяз арын 2 миллион 700 сюрс манет возьмало. Сое куинь ӵектосъёслы сётозы: Глаз ёросысь Коӵыш гуртын йӧскалык шудонъёсъя интерактивной музей кылдытыны, Шаркан ёросын «Пупья азбар» юртъер котырез умоятонлы, Эгра ёросысь этапной пунктэз-музеез азинтыны.

https://udmddn.ru/ivorjos/egra-yorose-vetl-s-turistyoslen-lydz/

2024-02-23T10:10:39Z

<urn:uuid:30dfa3b6-1798-42e5-a7fe-42560b8143e5>

udm-Cyrl

tlsh:T11DE4E4513480DB1EC353D65E2C916E625DD1962BA333731A8CD1B0116446024EFF84633BFB6291EE2CFF9314E412ED18BF8EA4DA49BC7A4BB2262418797B25F2114C73D76A

Одӥг пол Ӟичы куакъёс пушкысь туж зол уралтэм (сютэм) Тигрез, пе, пумитам. Ӟичылэн кышкаса лулыз ик пыдтышказ вуэм. Ас понназ, пе, малпа ни: "Берпум часэ луоз ук та мынам, сое алданы ке ӧй быгаты". Мар-о карод, Тигр со вылэ урдӥськыны турттэ ни, пе. Витьымтэ шорысь Ӟичы серекъяны кутскем. Ачиз ке кышкаса куалекъя, пе. Тигр паймеменыз быж вылаз ик пуксем. — Тон мае-о сыӵе-сыӵе серекъяськод? — Тонэ. — Кинэ? Монэ?! — Конешно! Тон монэ сиыны турттӥськод, нош мон тынэсьтыд чик но уг кышкаськы. Тынэсьтыд нокин но уг кышка. Нош мынэсьтым адями но тыллэсь кадь кышка. Тигр малпаськыны кутскем: «Нош шонерзэ ке со вера? Соку Ӟичыез йӧтылонэз ӧвӧл!». Ӟичы шуэм: — Тон мыным уд оскиськы кадь. Ойдо мон сьӧры. Мыныса-мыныса сюрес доры потӥллям. Со сюрес вылтӥ адямиос ӵапак базарысь берто вылэм. — Эн кыль мон сьӧрысь! — кеськем Ӟичы. Тигр Ӟичы сьӧры ик, пе, ворттэ. Адямиос Тигрез адӟиллям но — ну, пе, пегӟо ук, пыдтышсы гинэ, пе, чиля на. Нош Ӟичыез турын пӧлысь чик но адӟиллямтэ. Бератаз Ӟичы Тигрлы, пе, шуэ: — Адӟид-а, адямиос мынам быжылэсь гинэ но кышкало, нош тон шоры одӥгез но ӧз учкы. Визьтэм Тигр йырзэ ошем но туж кыдёке кошкем. Соин ик асьме палан тигръёс уг уло ни. [1] Литература[edit] ↑ Удмурт калык выжыкылъёс = Удмуртские народные сказки / суредъёсыз Менсадык Гариповлэн ; люказы но азькылзэ гожтӥзы Д. Яшин но Р. Яшина. - Ижевск : Удмуртия, 2000. - С. 62-63.

https://vorshud.unatlib.ru/index.php/%D0%A2%D0%B8%D0%B3%D1%80_%D0%BD%D0%BE_%D3%9F%D0%B8%D1%87%D1%8B

2024-03-01T10:26:44Z

<urn:uuid:3df298fd-3f2f-43ac-9fdf-3995862f257e>

udm-Cyrl

tlsh:T19CC6FE41D0D1CE0E82A3C245BE8153228ED592938222375B9CD07804B91A061DEF8023B7E756D7CD1CFED2356502F81CB70E7CC648BDB9AA7576190879BF3FE0110863D7AB

Вожвылъяськонын вормисьёс нимысьтыз премиосын пусъемын луозы. Со сярысь ивортэ конкурслэн кичӧлтӥсез — «Удмурт дунне» газетлэн редакциез Конкурсэ пыриськыны быгато 16 аресысен 35 аресозь егитъёс. Келяно удмурт кылын гожтэм но нокытын печатласькымтэ ужъёсты. Номинациос: Тужгес усто кылбур Тужгес усто верос Тужгес усто повесть Котькуд номинацияя куинь вормисьёсты бырйыны чакламын. Соос 5 сюрсысен 25 сюрсозь коньдон премиосын пусъемын луозы, яке Йӧскалык прессая юрт юрттоз соослы книгазэс поттыны. Дыртэлэ асьтэды эскерыны! Нош ми быгатомы тӥледлы визь-кенешен юрттыны. Премиосты висъя Россиысь Кун Думаысь депутат Лариса Буранова.

https://udmddn.ru/ivorjos/udmurt-kylyn-gozhyaskis-egityos-ponna-ingozh-konkurs-yalemyn/

2024-03-03T05:38:23Z

<urn:uuid:f65e6cb2-6524-445f-b867-e9def5979eb5>

udm-Cyrl

tlsh:T15A33872143A4EA0F93A3F46B5C80639159A09647D323775A8CD038422589051EEB9A337AF69099CE4CFA8718C502F848BB8F74EB19FE3A3A723601093FBB20F1020863C745

Южтолэзе Удмурт театрын Александр Вампиловлэсь «Провинциальные анекдоты» трагикомедизэ пуктӥзы. Режиссёрез — театрысь егит артист Юрий Ерошкин, та постановка — солэн диплом ужез. Спектакльлэн «Маскара учыръёс» нимыз укыр огшоры потӥз но малпаськонэ уськытӥз вал: оло, пьесаез но — капчи гольтрес комедия гинэ? Но «Маскара учыръёс» спектакль тросэзлэсь мылкыдзэс бугыртӥӟ кинлы ке кельшиз, мукетыз солы чылкак пумит луиз улонлэсь кырсьсэ бадӟыматыса возьматэмез понна. Пьеса кык люкетлэсь, соослэн сюжетсы но пӧртэм, учкисьлэн сюлмаз пӧртэм мылкыд кельто. Кык учырез огазея действилэн ортчон интыез — «Тайга» кунокуалэн огшоры висъетэз. Борддорез буямын яркыт, нап-бусӥр буёлэн, нош шкафез но ӝӧкез — вуж. Кузёосыз шоголляськыны, чеберъяськыны выриллям, но куанер луэмзэс ватыны быгатӥллямтэ. Озьыен, декорациос режиссёрлэсь малпанзэ усьтыны юртто. Нырысетӥ люкетаз, «Метранпажен учырын», совето вакытэ пичи городысь кунокуаын луэм учыр возьматӥське, адямиослэн зэмос сямъёссы усьтӥсько. Валтӥсь герой, Калошин, кунокуалэн администраторез, аслэсьтыз службазэ ӟеч нуыны тыршеменыз юмоке сюре. Озьы со аслэсьтыз ымнырзэ возьматэ: коньдон сьӧры уйиське, алдаське, кивалтӥсьёслы йыбыртъя. Гогольлэн «Ревизор» комедиез тодэ лыктэ. Дауръёс ортчо, нош адями сямъёс сыӵеесь ик кылё. Калошин, кышкаменыз сэрен кулон калэ вуыса, сюлмысь ӧпкелемзэ возьматэ. Улонысь тӧдьызэ-сьӧдзэ со висъя вылэм, со малпаськись, аслэсьтыз улэмзэ палэнысен дунъяны быгатӥсь. Но азьпалан ассэ мукет сямен возёз меда? Шонерак валэктон сётэмын ӧвӧл, но оскон кылдэ, Калошин воштӥськоз шуыса. «Маскара учыръёс» спектакльлэн кыкетӥ люкетэз чылкак пумит малпан кельтэ. «Кылчинэн учыр» постановкаын кунокуалэн пиштӥсь букваосын гожтэм Taiga Hotel нимыз учкисез туала вакытэ поттэ. Валтӥсь герой, Хомутов агроном, вина юыса коньдонтэк кылем воргоронъёслы, Анчугин экспедиторлы но Угаров шофёрлы, аслэсьтыз уксёзэ кузьманы медэ. Соос паймо тодмотэм адямилэн 10 сюрс манетсэ сётыны дась луэмезлы. Ӵошатом А. Вампиловлэн пьесаезлэн текстэныз. Пьесаын геройёс малпало, Хомутовлы уксё умойтэм амалэн сюремын, соин та коньдон борды йӧтӥськыны юрдо, басьтэмзы уг поты. Саклыко совето адямиос зэмлыкез шедьтыны туртто. Нош Ю. Ерошкинлэн постановкаяз таиз учыр мукет сямен возьматэмын. Анчугин но Угаров асьсэос сьӧлыкоесь, соос оскӧ Хомутов но соос кадь ик кескич. Озьыен, уксёез капыртыны кулэ, марысь-мар ке медаз гинэ сюры со понна. Бӧрысь соос валэктон шедьтӧ Хомутовлэн анаез кулэм, солы 6 ар ӵоже пиез огпол но юрттымтэ, дораз но ветлымтэ. Нош со коньдон анаезлы дасямын вылэм. Воргоронъёс шумпотӧ «кылчин» соос кадь ик сьӧлыко. Озьыен, та уксёен юонэз азьланьтыны луэ. Зэм ик — спектакльлэн пумаз вань геройёс бызьыса сямен ӝӧк доры мыно но юыны кутско, пӧлазы Хомутовез пырто. Кулэм муртэ буре ваён соослы юон понна муг гинэ луэ. Вампиловлэн пьесаез мукет сямен йылпумъяське: Анчугин но Угаров жаляло ӧкынӥсь (ӧпкелись) Хомутовез, соин ӵош кайгыро. Ӵош пуксьыса, Хомутовлэсь анайзэ буре вайыса, соос ӝӧк сьӧрын кырӟало. А. Вампиловлэн пьесаез адямиез яратон, сое жалян сярысь маде, нош Удмурт театрлэн «Кылчинэн учыр» постановкаяз адямилэн ассэ гинэ яратонэз азьпал радэ пуктэмын. Спектакль йылпумъяськем бере учкисьёс султыса ик чабизы, озьыен, та пьеса туала улонлэсь зэмлыксэ возьматэ. Туала искусство куштӥськиз ини дышетонлэсь. Со возьматэ улонлэсь учыръёссэ сыӵеен, кыӵе соос вань. Нош учкисьлы аслыз валано, дунъет сётоно. Аслэсьтыз мылкыдъёссэ вераз Надежда Кабанова, Дэри ёросысь Шор Постол школаысь дышетӥсь: — Зэмзэ вераса, туж кышкаса мынӥ вал спектакле. Нырысь ик, ӟуч кылысь берыктэмын шуыса. Кыкетӥез, жанрез. Комедия шуыса пусъемын ӧвӧл ке но (кык пӧртэм учырен пьеса, пе), нимыз но, афишаез но та сярысь верало. Угось берло вакытэ театрлэн сцена вылаз пуктэм комедиос огез но сюлмам ӧз лякиське. Нош таиз кельшиз! Ӟуч кылысь берыктэмын шуыса шӧдӥське ке но, пелез вандӥсь веранъёс ӧз кылӥське кадь. Пьесаез удмурт кылэ Александр Баймурзин артист берыктэм шуизы, малы ке афишаын но, программкаын но со пусъемын ӧвӧл. Маскара учыръёс малпаськыто. Тужгес но кельшиз кыкетӥ люкетэз. Туж но туж яраз С. Пислеговлэн но О. Гавриловалэн шудэмзы. Но пумзэ мукет сямен адӟем потэ вал. «Улон азьланьтӥське», — шуэ Хомутов. Нош со вакыт мукет геройёс куаш! поттыса вина юо. Тазьы-а азьланьтӥське улон? Аракылы-а быдтозы соос дас сюрсэз? Пьеса ӵоже Хомутов мукет геройёслы ваче пумит пуктэмын вал, нош пьеса пумын со ачиз но соос пӧлын сылмиз кадь. Сыӵе мынам малпанэ. Но та — спектаклез одӥг пол учкем бере малпанъёс. Сое рос-прос валан понна эшшо огпол учкыны кулэ на, дыр.

http://udmteatr.ru/publication/view?id=10

2024-03-02T18:57:05Z

<urn:uuid:3cbe0a85-027f-4b2c-83e2-596818bebaa4>

udm-Cyrl

tlsh:T1A1D8D7028B91DE0E81A3D24E7E9157218DA1A653D322334A5CD1F8107955095EEFC8637BEB52E2DE18FF8214B546E8087B4EADCA18FD7A6AB22205483DBF3BF2014C33D766

— Кыӵе гинэ удысэз уд басьты, Шаркан ёрос нырысетӥ интыын, мар борды гинэ уд басьтӥськиське, ваньмыз кияды ӝуа, — ужрадэз усьтыку вераз “Удмурт Кенеш” огазеяськонлэн тӧроез Татьяна Ишматова. — Трос аръёс талэсь азьло ми но пыриськылӥмы та шулдыръяськонэ. Али та сям-йылолэз азинто, ужрадэз радъяло адӟем карымон егитъёс. Озьыен, асьме историмы, культурмы ноку уз вуны. Клуб азьын крезьгур ӵукнаысен ик чузъяське ни, пумен-пумен вуо егитъёс но — тани Шаркан ёросысь Кыкваысь, тани Эгра ёросысь Кабачигуртысь, нош Татарстанысь воксё кык команда лыктэм — Агрыз но Балтач ёросъёсысь. Пӧлазы вожвылъяськыны мылкыд каризы фин туристъёс но — соос Мувыр Вишуре арнялы удмурт улонэн тодматскыны, шутэтскыны лыктӥллям. Егитъёс пыр-поч дасяськиллям, со адӟиськиз калыкез асэнызы тодматыку. Озьы кутскиз командаос куспын вожвылъяськон: пӧртэм заданиосын сюресэз ортчон, быгатонлыксэс возьматон. Тани, ракета выллем, азьысьтызы адямиосты адӟытэк, сётэм ужъёсты быдэстыса, соос одӥг интыысь мукет азе лобо. Озьы “Эру” шулдыръяськонын тужгес етӥзъёсыз, амалоосыз, быгатӥсьёсыз луизы Шаркан ёросысь Нижние Кивары гуртысь егитъёс, соослэсь кыдёке ӧз кыле мувыр вишуръёс, куинетӥе кылизы кабачигуртъёс. Озьы ик быдэ вуэмзэс возьматӥзы “Кык дыдыкъёс” ӵошатсконэ пыриськемъёс но. Пиос пу вандылӥзы-пильылӥзы, нылъёс ву вайизы, черсӥськизы но мукет. Ваньзэ шаплыгес но ӟеч лэсьтӥзы Вавож ёросысь Игорь Иванов но Шаркан ёросысь Кыкваысь Светлана Ерёмина. Вераны кулэ, паръёс кылдо жребий куштыса, озьы одӥз командаысь ныл паре сюре мукет командаысь пиен. Вожвылъяськонэн вожвылъяськон, но егитъёс татчы ог-огенызы тодматскыны, эшъяськыны лыктӥзы. Сое пусйиз “Шунды” огазеяськонлэн тӧроез Алина Чернова но. Озьы вань командаос ӝытлы пумит дискотекаын эктӥзы.

https://udmddn.ru/ivorjos/eruyn-vormizy-sharkan-yorosys-balt/

2024-02-24T09:48:58Z

<urn:uuid:ad97131b-450d-45de-8704-c3d467b8b0eb>

udm-Cyrl

tlsh:T12B22C8618981DB0FC3A3D249AE9657250DD45253A322775A9CD1B5106596050FFFE8237FFB4286DE68FF8278E141E908FB4B9CCA04BE7B3AB256140C7ABF6AE1010C23D352

Оргкомитетлэн ужаз пыриськизы Удмурт Элькунысь йӧскалык политикая министрлэн воштӥсез Людмила Соковикова, Калыкъёслэн Эшъяськон юртсылэн кивалтӥсезлэн воштӥсез Татьяна Федорова, Удмурт Элькунысь пор калыклэн национально-культурной автономизылэн кивалтӥсез Анатолий Радыгин, «Алнаш ёрос» муниципал кылдытэтлэн тӧроез Виктор Бобров. Охотничий гурт (пор нимыз Изи маскиял)бадӟым ӧвол- 10 корка гинэ, озьы ке но татын улисьёс мыло-кыдо пырисько Семыкез дасянэ. Алнашын кенешемзы бере, праздникез ортчытонъя оргкомитет тодматскиз шулдыръяськонэз ортчытон интыосын. Али Охотничий гурт дорысь одӥгаз бусыын липем сцена пуктэмын ини. Отын 3-тӥ инвожое, Семыклэн нырысетӥ нуналаз, пор эктонъёсъя мастер-класс ортчытыны чакламын. Со понна юри Марий Элысь ӧтемын тодмо артистъёс – Сергей Пакеев но Раиса Данилова. Та нуналэ ик Варали гурт дорысь кызьпу арамаын вӧсяськон ортчоз. Озьы ик чакламын этнодискотека ортчытыны (Охотничий гуртын) Элькун шулдыръяськонэз сиё-дано усьтозы 4-тӥ инвожое 11 часын. Котьку сямен ик, ортчозы воргоронъёс куспын «МАРИЙ ПАТЫР» но нылкышноос куспын «УСТА ПАМПАЛЧЕ» нимо ӵошатсконъёс. Ужалозы элькунысьтымы устоочиослэн киужъёсынызы адӟытон но пӧртэм площадкаос. Элькун шулдыръяськон чотын Семык кызь одигетӥ арзэ радъяське ни. Ужрадэз дасясьёс верамъя, туэ нимысьтыз саклык висъяськоз пор калыклэн пӧйшуран сям-йылолъёсызлы но вашкала ӵыжы-выжыосты сӥлы каронлы.

https://udmddn.ru/ivorjos/mar-vite-kunoosty-semykyn/

2024-03-05T10:58:20Z

<urn:uuid:bbf5ee4b-1bb0-4b06-bd53-48def3e53dfb>

udm-Cyrl

tlsh:T13529AA516590EE0E8273E15A2D504B624DA09553E322770A9CD1F4516452058FFFD86337FA4196DE1CEF5258E005E808AF0E38DB68BE3E3BB32319517ABF66F2214C63C756

Лӧпшопедия гажамон — Удмурт Абсурдопедия! Лӧпшопедия — со эрико вотэс-энциклопедия дасям пышкылон, сатира, серембур но йырчукинлык. Нимаське со, кызьы тон, дыр, шӧдӥ, фольклорно Лӧпшо Педуня сӥё-дано трикстер. Котькуд адями, удмурт кылъёсты тодыны, гожъяны статьяос но татын тупатыны карыны быгатэ. Дӥсьтыса гожъяське! Ваньмыз статьяос[править] Кылбугор Басьтэмкылос Серемес суред Камасутра Удмурт калык календарь Йырчукинотека[править] Мадиськонъёс Гольтыръяськонъёс Лыдъяськонъëс Пальыштыкъёс удмурт бичет Ӝогверанъёс Хармс веросъёсыз, со гожтэ удмурт кыл Чӧлскетъёс[править] Маскара ке Лӧпшопедия тонэ уг вала, тон быгатэ серекъятыны быгатӥсько ке вал статьяоссэ Википедие автор ним улын Кутскон бам

https://absurdopedia.wiki/%D0%9Fop%D1%82a%D0%BB:%D0%9B%D3%A7%D0%BF%D1%88o%D0%BFe%D0%B4%D0%B8%D1%8F

2024-02-25T18:26:58Z

<urn:uuid:aea3f8ce-c39f-49ef-918e-f0c1d7e4863f>

udm-Cyrl

tlsh:T1987FDA216E96EF0E8233D4861F544F1748A494A3426137275CC4F4006A5B050EEFD512B5B244D6C978FE9185E503EC28BA4F3CD70DBE7D1AB26238583ABE39F6010C23D796

Тулыс куазь тужгес но трос сюлмаськон вае гуртоослы. Тулысэн герӟаськемын гырон-кизён ужъёс. Юнме уг шуо: нянь ке вань, вӧйыд но луоз. Нош вӧй поттон понна асьмеос будэтӥськом пудо-живот, тылобурдо. Вал сяна, гид азбарын тужгес но кулэез – скал. Скал котькуд нунал сётэ асьмелы йӧл. Йӧллэсь поттӥськом йӧлвыл, аръян, варок. Вароклэн вуэз гинэ но пӧраськыны мынэ. Ми палан варок вуэн киренэн сюкась, сюкась лэсьто на. Оглом вераса, скал вордон асьме калыклэн вираз пыӵамын. Котькудӥз кузе чакла, скалзылэсь бызылэмзэс, со нуналэз нимаз гожто– муры кылемезлэсь кышкало. Шумпотыса вите кунян ваемзэ. Скал кунян вайыны курадӟе ке, солы юрттыны кузёос но пото. Милям асьмелэн но таӵе учыр вал. Пинал ветыл басьтӥмы. Нырысетӥ кунян вайыны скалмы курадӟиз. Таӵе дыръя зэмзэ но юрттыны кулэ. Мынам нэнэе вань улонзэ фермаын ужамын ке но, троссэ уг тоды на вылэм. Скалмылэн кунянэз нокызьы но уг поты. Ми сое пыдтӥз но кыскаськом ни. Соку нэнэе шуиз: – Мын ай, Оля кенактэ ӧть. Сотэк ум быгатэ, дыр. Мон дыртыса Оля кенакез ӧтьыны кошки. Со гидамы пыриз, скалмес маялляз но ым пушказ кыӵе ке кылъёс шыпыртӥз, собере шуиз: «Я, табере поттэ ини». Мон капчияк кыски но кунянмы вордскиз. Озьы нырысьсэ тодӥ: котьмалэн аслаз кылыз вань. Азьло дыръя больницаос ӧй вал. Калыкмы уже кутэ вылэм инкуазен сётэм быгатонлыксэ: пелляськон кыл шуо сое ми палан. Со кылэз ваньмызлы уг верало. Даурысь дауре анай-атай кельтэ сое аслаз нылпиосызлы, нош нылпиосыз – асьсэлэн нылпиоссылы. Озьы со кылъёс пельысь пеле, ымысь ыме вераса кылё но гуртын улӥсьлы юртто. Гурдэ эсты, кенаке Кунян вордскемлы шумпотыса милям гуртамы ӵӧжы сиён ортчыто (гуртамы та кылэз «ӵӧжи» шуо). Ӵӧжы сиён – одӥгез вашкала сэбед. Со герӟаськемын пудо вордонэн. Кунян ваем скаллэсь йӧлзэ кыско но нырысь ик скаллы люктало: «Осто, Инмаре! Йӧлыз-вӧйыз аслыз мед луоз». Скаллэн тазалыкез мед луоз шуыса, пичияк вина но сектало. Нош медаз ӵыжаськы шуыса, тазьы лэсьто вал: куинь пол нонокысь йӧлзэ кыско кирос карыса выллем. Собере со кыскем йӧлэз юбо выжые куинь пол пазьго. Кунян вордӥськем бере куинь нунал ӵоже йӧлзэ кыско но нимаз посудае люкало. Ньылетӥ нуналаз со люкам йӧллэсь аръян шукко, нош витетӥ нуналаз ӵӧжы сиён ортчыто. Та сэбед семьялэн гинэ ӧвӧл, быдэс бӧляклэн кема возьмам шулдыръяськонэзлы пӧрме. Гуртысьтымы пересьёслэн верамзыя, пинал скаллэсь ӵӧжызэ быдэс бӧлякен сиё вылэм. Выль вӧйын шуыса гур эсто, табань пыжо. ӵӧжы сиыны тӧдьы пызен нянь пыжо. Выль пыжем нянез пуртэн уг вандыло, сое тӥяса гинэ сиё. Бырем гуре чугунэ йӧл быректыны пукто. Ӵӧжыез тазьы пӧзьто. Гурлэн учогаз пуртыез луэ. Со пуртые люкам йӧлэз кисьто, ог 4-5 курегпуз поно, шӧмызъя – сылал. Суретэз кин ке но пуньыен яке дурыен бугыръяса пуке. Ӧд ке бугыръя, ӵӧжыды ӵуштаськоз, сиыны уз яра. Пуртые кисьтэм йӧл комокаськыны кутске ке, сое мискае тырозы но сӥятыны пукто. (Берло аръёсы ӵӧжыез бырем гурын но пӧзьто ини). Ӝытазе пиналъёс вань бӧлякъёсты ӵӧжы сиыны ӧтё. Номыр но сыӵе-таӵеез ӧвӧл ке но, та сэбедэз, вань пичиос сямен ик, мон но яратӥсько но возьмасько. Ӵӧжы сиёнэ буш уг лыкто вал. Пӧрало кӧмеч, колды нянь, вина ваё. Корка пырыку шуоно: «Ӟечбуресь! Скалды йӧло-вӧё, таза мед луоз. Вуоно арын нош ик ӵӧжы сиыны мед кылдоз!» Ваем кузьымзэс ӝӧк пуме поно, асьсэос ӟус вылэ пуксё. Вань бӧлякъёс вуэм бере кутске куяськон. Куяськон Куяськонэн кивалтэ коркась мӧйы пиосмурт. Ӝӧк пуме дэра ӵушкон вылэ пуктэ ӵӧжы, парем йӧл, тӧдьы пызьлэсь пыжем колды нянез но мукет пӧраськемъёсты: перепеч, шаньги, сяртчылэсь паронка, кӧжыен тоторо, кубистаен, варокен, губиен сиёнъёс, табань, сюкась, пӧзьтэм курегпуз, чай но чашкаен вина. Ӝӧк вылэ пукто куяськон тусь, тусь борды ӝуась сюсьтыл интыяло. Фуфайка дӥсяса но йыраз шляпа поныса, кузё кутске куяськонэз: – Чеке пересьёс, Салья гуртысь вань родняос, Вахит выжыысь вань пересьёс, ваньды лыктэ огазе. Тӥледыз бурместыса куяськиськом. Тазалыко улон сётэ будӥсь нылпиослы, пудо-животлы, дунне вылысь вань улэп макеослы. Тани тазьы ми сямен ӵош сие-юэ, ог-огдылы юрттыса, ог-огдэс гажаса сабырлы гинэ улэлэ. Собере нимаз вера на аслэсьтыз тужгес матысь ӵыжы-выжыоссэ но бӧлякысь но гуртысь тодмо нимъёсты. Та кылъёсты веракуз, нимаз тусьтые дасям ӵӧжыез, парем йӧлэз пуньыен тусе сьӧрлань кисьта. Собере сюкасез, чаез куяськон тусе куинь пол пичиен сьӧрлань кисьтэ, пӧраськемъёсты пичиен чигтылэ но куяськон тусе сьӧрлань карыса куя, ачиз но веръя. Нош винаез уг кисьтало, пичияк гинэ веръяло но интыяз пукто. Куяськонзэ со тазьы йылпумъя: – Я, вождэс эн ваелэ, бурместыса куяськеммес санэ басьтэ. Собере куясько ӵӧжы сиёно лыктэм мукет пиосмуртъёс. Соос куяськем бере кык кузя мӧйы пиосмуртъёс куяськем тусез кыре потто. Куяськонэн тусез поттӥсьлы кертто айшет. Кыре потыса, куяськем тусез юбо йылэ пуктыса кельто яке куяськемез чылкыт интые пазьго. Сое одно ик тылобурдо мед сиёз шуо. Оштрак-а, местрак-а? Ӝӧк сьӧры азьло пукто бӧлякысь вань пиналъёсты. Нырысь ик ӵӧжыез веръя коркась мӧйы воргорон. Собере артэ пукись пиналлэн кымысаз шальк! гинэ шукке пуньыеныз но шуэ: «Оштрак-а, местрак-а?» Та кылъёс бере нылпиос нянь куртчыса, ӵӧжы веръяло. Отын но татын кылӥське пуньылэн «шальк!» ваземез. Озьыен, нош ик кинлэн ке но кымысаз пуньы йӧтӥз. Пуньы йӧтэмлы вожзэс уг ваё. Озьы, пе, вордскем нунян ӵыжаське. Ӝӧк сьӧрын пукисьёс веръяло вань пыжиськемез, ӵӧжыез парем йӧлэн ӟузьыса сиё. Кӧтсы тырем бере, кузё кырӟан мытэ: Сиыса-юыса ваньёс уз быре, Нак балялэсь Инмар мед утёз. Ойдолэ али, бӧлякъёсы, валче уломе. Ум куштэ одӥгмес но одӥгмы ноку но. Собере ини кутско кырӟаны пӧртэм гуръёсты. Ми доры но лыктылӥллям Ӟеч, дыр, гинэ куноос. Мар ӟеч кылмес вералляса Али ке но утялтом. Тӥ уд лыктэ ми доры но, Ми ум мынэ тӥ доры. Ку бон адӟом, ку тодмалом Одӥгмес но одӥгмы. Кыӵе потӥз, кыӵе потӥз Эмезен чай юэме. Кыӵе потӥз, кыӵе потӥз Тӥ туганме адӟеме. Ӝужыт-ӝужыт гурезь йылын Сюэн-сюрсэн муш лоба. Сю ар,сюрс ар ум улэлэ Вае валче уломе. Валче гинэ улэмъёсмы Марлы гинэ уз луы? Одӥг анай-атай нылпи Асьмеос бон ӧвӧл шат? Собере пиналъёс но мӧйыос пӧртэм шудонъёсын шудо. Тани одӥгез соос пӧлысь. Вань лыктэм адямиос круге султо. Шуба дӥсяса, шораз пиналэз султыто: со, пе, кунян. Люкаськемъёс шунды бергамъя ваче ки кутскыса бергало но кырӟало: Кунянлэн имениказ ӵӧжы пӧзьтӥмы. Таӵе ӝужытэсь, таӵе лапегесь, Таӵе паськытэсь, таӵе сюбегесь. Ӵӧжы, ӵӧжы, кинэ яратскод басьтод, Ваньмыз ик чебересь, Таиз эшшо чебергес. Кругысь пияш кинэ ке басьтэ но соос берганы кутско. Бергакузы тазьы кырӟало: Эх, возь кузя, Шулдыр возь кузя, Монэ туганэ келяз, Гармошкаеныз. Табере круг шоры султэ мукетыз адями. Мукет пӧртэм шудонъёсын шулдыръясько на. Собере пӧртэм шудонъёсын шулдыръясько на. Ӵӧжы сиёнысь тазьы кошко: «Туж бадӟым тау куно каремдылы. Скалды йӧло-вӧе, таза мед луоз. Вуоно арын нош ик ӵӧжы сиыны мед кылдоз!» Ӵӧжыез ваньзэ уг быдто сиыса, кин ӧз ветлы та сэбедэ, соослы анай мурт мискае поныса нуоз ӵуказеяз. ӵӧжы ваемез понна кузё кышно буш мискаяз нянь туриж вандыса понэ но сылал пызьна: син медаз усьы, пе. Келя таӵе кылъёсын: – Скалды йӧло-вӧё, таза мед луоз. Туж бадӟым тау ӵӧжыды понна. Кылем ӵӧжыез арам уг каро. Гуртамы ярато ӵӧжыен пельнянь пӧраны. Ӵӧжы вӧзы кулэ на таба вылын жарить карыны сугон. Пельнянь пуш дась. Пельнянь кутыны дырды ӧвӧл ке, пирожки пӧралэ. Туж ческыт, утчалэ ай! Скаллэн йӧлыз-ӵӧжыез калык эмъяськонын но кутӥське. Нырысетӥ куинь нуналзэ люкам йӧлэн эмъяло пыдъёсысь тордэм вирсэръёсыз [1]. Литература[edit] ↑ Вахитов Семён. Ӵӧжы сиён // Вахитов Семён Сергеевич. Олле Сальяла. – Ижкар: Йӧскалык прессалэн юртэз, 2022. 67-тӥ – 72-тӥ б.

https://vorshud.unatlib.ru/index.php/%D0%A7%D3%A7%D0%B6%D1%8B_%D1%81%D0%B8%D1%91%D0%BD_(%D1%83%D0%B4%D0%BC%D1%83%D1%80%D1%82_%D0%BA%D1%8B%D0%BB%D1%8B%D0%BD)

2024-03-01T04:39:49Z

<urn:uuid:c72b0aa5-eb00-4d86-9b44-aae1994c94ca>

udm-Cyrl

Калыкъёслэн эшъяськон юртсылы кивалтӥсе элькунысь Мер палаталэсь ёзчизэ, Этнокультурной дышетонъя но мерлыко кичӧлтонъёсъя «АРТЭ» центрлэсь кивалтӥсьсэ Юлия Шахтинаез юнматӥзы. Юлия Германовна вордскиз 1989-тӥ арын. Удмурт кун университетысь историяя факультетэз, Россиысь тодосъя академилэн Урал ёзэтысьтыз Историяя, кылъя но литературая удмурт институтлэсь аспирантуразэ «Этнология» ӧръя йылпумъяз. Ужан удыссэ мытӥз егитъёсын ужан удысын, 15 арзэ тыршиз дышетон удысын, трос аръёссэ дышетӥз Ижысь Кузебай Герд нимо гимназиын, озьы ик Нациосын ужан политикая министерствоын калык кусыпъёсты радъянъя ёзэтэн кивалтӥз. Юлия Шахтина калык пӧлын но бадӟым уж нуэ. Удмурт егитъёслэн «Шунды» огазеяськонзылэн тӧроез, Удмуртиысь Егитъёслэн парламентсылэн 2-тӥ созывезлэн ёзчиез вал. Калыкъёслэн эшъяськон юртсы элькунмы понна стратегической объект луэ, — шуэ Юлия Шахтина. – Калыкъёслэн эшъяськон юртсылэн ужамез туала улонлэн куронъёсызлы тупаны кулэ, кызьы инфрасӧзнэт ласянь, озьы ик валтӥсь ужпумъёсыз ласянь но: Кун йӧскалык политикая стратегиез быдэсъянэ туала ужан амалъёсты но технологиосты пыӵатоно, со вакытэ ик вунэто ӧвӧл калык кусыпъёс пӧлын трос аръёс ӵоже возиськись йылол-сямъёсты. Эшъяськон юрт – со шаерысьтымы пӧртэм выжы калыкъёсты огазеясь, ӵектонъёссэс улонэ пычатӥсь, улоскуспо но калыккуспо кусыпъёсты юнматӥсь огазеяськон луэ.

https://udmddn.ru/ivorjos/kalykyoslen-eshyaskon-yurtsylen-kivalt-sez-yuliya-shahtina-luiz/

2024-02-22T15:17:59Z

<urn:uuid:36296f11-2339-4e7e-9f3f-3e1b0868f942>

udm-Cyrl

tlsh:T195872D512580DF0CC363E119AD509A2149A05617E723331A4CC1F0016466060EDFA9137BF70186CE5CFE5224F109E51CAB8BA8EA59BD7EAAB31B11587BBF66F6124C37D246

Туннэ, 21-тӥ южтолэзе, быдэс дуннеын пусъё Кылбуретлэсь нуналзэ. Шаерамы но, то талы сӥзьыса, трос пӧртэм ужрадъёс ортчытыны чакламын. 21-тӥ южтолэзе, Кузебай Герд нимо гимназиысь пиналъёс но Йӧскалык музейысь ужасьёс ворттылозы 14-тӥ номеро троллейбусын калыклы лыдӟозы Кузебай Гердлэсь кылбуръёссэ. Акция кутскоз 13.00 часын «Трудлэн ульчаез» дугдылонниысен. 0+ Удмурт кун университетлэн библиотекаяз радъяськоз кылбур ӝыт. Асьсэ чуръёссэс лыдӟозы удмурт кылбурчиос Юлия Разина, Марина Пахомова, Анна Бурдина, Евгения Корепанова но мукетъёсыз. Кутсконэз 17.30 часын. 0+ 23-тӥ-24-тӥ южтолэзе Ижысь «Лифт» юртын орчтоз кылбур марафон. Чакламын: — Пермьысь Евгения Гусевалэн, Москваысь Андрей Гоголевлэн, Екатеринбургысь Валерий Шергинлэн мастер-классъёссы. — «Пятая нога» фестивальысь видеокылбуретъёсты учкон. — Андрей Гоголевлэн «Россиысь, Удмуртиысь, Ижысь туала кылбурет» лекциез. — Туала кылбуретлы сӥзем котырес ӝӧк. — Ижысь егит авторъёслэн альманахенызы тодматскон. Отчы пыремын Анастасия Шумиловалэн но Богдан Анфиногеновлэн кылбуръёссы.

https://udmddn.ru/ivorjos/ky-e-uzhradyos-ortchozy-kylburetlen-nu/

2024-02-24T09:44:59Z

<urn:uuid:d070d534-99bc-4874-a4c4-2482c14d0bd4>

udm-Cyrl

tlsh:T1480576416D91DB0E9373F29A6D921A219C909917AB32371A8DC0B4451A17080DFED8637BE55685CE2CEE536AE016F50C7F4678E818FD7BAB7316001839BF35F3000863EB1A

Израии́ль (ивр. יִשְׂרָאֵל‎, араб إِسْرَائِيل) — матысь шундыӝужан кунъёслэн. Калыкъёслэн, израиль вылазы 2017-тӥ аре 27-тӥ оштолэзе юри статистической управление центральной, 680 8 000-лэсь лэсьто адямиос, территория — 072 22 км². Солэн бускельёсыз — Ливан, Йордания, Египет, Сирия но Палестина. Басьтэмезлы 95-148-тӥ интыосты тодматскон но кӧнялыке калыкъёс дунне вылын-вылын тодматскон. מדינת ישראל - Medīnat Yisra'el دولة إسرائيل - Dawlat Isrā'īl флаг герб Девиз: – Кылъёс иврит, араб Шоркар Иерусалим Президент Премьер-министр Моше Кацав Ариэль Шарон Территория – ваньмыз – ву 150-тӥ интыын 20 770 км² 2 % Улӥсьёс (2013) – ваньмыз – плотность 97-тӥ интыын 8 134 100 333 адями/км² HDI (2002) – ваньмыз 22-тӥ интыын 0,908 ВВП (2003) – ваньмыз – адямилы быдэ 51-тӥ интыын 120 600 000 000 $ 19 700 $ Валюта шекель (ILS, ₪) Дырлэн зонаез Гринвич дыр +2 Нимаз кун луон – кун кылдытэмын 14 мае 1948 аре Гимн Hatikvah Домен .il Калыккуспо телефон код +972 Израиль Кун. Этимология Тупатыны Кузьдалаезъя тысячелетиын берпуметӥ куинь кылын «Израиль» Израиль Музъем пусъемын кадь (ивр. אֶרֶץ יִשְׂרָאֵל, Эрец-Исраэль), озьы вань калыкъёс, еврейёс. Та книгаез ужазы ошмес возиськысал вылэм, кытын вашкала ним басьтэмез бере иаков, израиль инмар нюръяськон: «шуиз: "кызьы тынад нимыд? Со шуиз: "Иаков. Шуо, [солэн]: "туннэ тон нимыд иаков уз ни луы, Израиль, уго тонэн огазьын инмар нюръяськыны, вормыны но адями луэ» (Бытэн. 32:27,28). Та кылъёслэсь пуштроссэс валэктӥсь пуктон вӧлмемын. Одӥг-версиоссы, сара потэмын та ним глаголъёсты (кивалтэ, кужмо луэ, вань кужымзэс сётыса, вылӥысез), но кылдо таӵе амалэн кыл возьматэ «кузёяськыны кужым сётӥсь кужым». Кытчы со мукет пуштрос — «Инмар Принц» яке «Нюръяськон/инмарлэн ожмаськонъёс». Бӧрысь еврей калыклы, иаков бордысь потозы, шуыны луоз «израиль нылпиос», «Израиль Калык» яке «израиль». Упоминание нырысетӥ кыллэн историяз «Израиль» луоз шараяны вашкала египетын стела вылын мернептаха (xiii дауре пумозь э. н.), калык доры бигеръёс но, нош шаерысь доры уг]. Туала государствомы нимаське вал «Исраэль Медината» (ивр. מדינת ישראל — Израиль Государство). Озьы ик эскериськыса возиськоз но мукет: Эрец Исраэль (израиль музъеме), Сӥон, Иудеялэн — озьы со кулэтэм кариз. Странамылэн независимостез быръе кыл понна выль государство граждан обозначениосын нырысетӥ арняе правительствое «израиль» (ישראלים — «исраэлим»). Вал ни кунгожсьӧр ужъёсъя министрлэн нырысетӥ со официально нырысетӥ выступленизэс, израиль, Шарет Моше. Историез Тупатыны Вашкала историез Туала Израиль улосвыл самой вашкалаез вал улӥсь эректус, археологической памятникъёс вылын возиське улон-вылон пытьыосыз вылэ Убайдия (ивр. תל עובדיה, Телем-Овадия)[16]. Палеолит неандерталецъёс шорысь кылдэм. Нырысетӥ араз сюрс адями, та регионъёсысь туала типъёс 200-75 берлань вуиз (Кесь). Homo sapiens-лы пещераысь Мислие (Cave Misliya) аръёслэсь азьло быдӟа датироваться тыс. 194-177[18]. - X—VIII-озь та улосвылэ пыриз н. тыс. натуфийский э. ареал культураен, историен солэн нырысетӥ ю-нянь будэто, культивировать карытэк кутске удмурт автономной область. Нырысетӥ интые таяз арын 9 сюрс мында революция кутскиз но неолитический поселенилэн берлань вуизы, со иерихонын лыдзы вашкала город. Ханаанея, нырысетӥ семитский выжы, татын iv ёросысь кылдӥз—н. тыс. э.-озь III египет 2-3 сюрс вылын сыло вуоно арын протекторат вашкала. Вазь театр 1759-тӥ арын мутусэз Палестина, израильлэн дас кык выжыосызлы вӧлмон возьмалэ Музъем вордскем шаерез возьматыны еврейёслэн израиль калык, асьсэлэсь лул но тусбуйзэ религиозной сформировывать кытын со, йӧскалык лулчеберет дунлыксэ общечеловеческий, нош озьы ик. Авраам патриарх еврейёслэн израиль калыкез дышетон удысъя, музъем кусыпъёсъя но библейской дырысен. Таӵе библиез, еврейёс израиль музъеме соос сӥземын вал, инмар мед луоз «сӥзем музъеме» — калык татын улэ, вӧсяськон интыысь вань еврей. Патриарх сярысь библейской веранъёсы миграциос дыръя иврить палдытэм (хабир) пырон но египетын луэм учыр тыс. ii гиксос н. э. эпоха-озь. Миграциос дыръя иврить история начальной этапез авраам лэся, нош xiii даурысь потӥз ханаан массовой культура огенызы выжонэн мар воштӥськиз позднебронзовый э. н. выль вормонъёсозь. Бергес филистим калык ханаан гинэ пыри. Израильлы эксэе пуктон власть кылдон но, иудейёс но пумаз эксэйлык xi датироваться нош бергес — x даурлэн шорозяз н. э. Хасмонеев еврей правилоосты иудеялэн азьланьтӥсько. Крепостьлэн гарнизонэнызы массада пыдул кутэтъёссэс римской 70 аресозь-63 арес вал, иудеялэн, римын одӥг нимъем э. н. провинциез луом н. римской вассалэн э. пӧрмиз. Бар вормем бере восстание-провинциын трос выль нимъёсты, иудейёс тросэз шаерамы 135 ар улляны кохбы палестинский римлянинъёс сирия еврейёс, еврейёс гожтэт сярысь тодэ ваён медаз та интызэ ӵушылыны[19]. Римской империя, шундыӝужанысен шундыпуксён 395 ар бӧрсязы люкон (Византия) доры кошкиз, кылем арозь со провинция берпуметӥ 619 вплоть Палестина. Ёзъёссэ вакчи дыр, палестина вал империе пыриз ижевске сасанид 614-629 персияын киултэ[19], собере нош ик византийский провинциез луом. 629-630 вылын но йыраз возён массовой результатъёс ар еврейёс, византийский кутскиз ираклий император, еврейёс ӧжыт гожтэт вуиз вань регионъёс понна трехтысячелетний асьмелэн историмы, нош ноку но уз быры копак[21]. Шор дауръёсы Ог аре дорамы 636 отвоевывать византия луоз мусульманин палестина[22]. Та эскерон вылысьтыз вылаз дауре выжем вуоно куать Омейяд[23] доры Аббасид[24], крестоносец доры но берен. Эпоха дыр ӵоже араб палестина ньыль люкиськы: кун вормонъёсыз но пусъемын (638-660 арын), азьланьтыны Омейяд (661-750), Аббасид (750-969) но Фатимид (969-1099). Аккоын рефекториум юнлыкенызы, xii дауръёсы Иерусалим 1099 крестоносец арын татын кылдӥз королевство. Озьы-ын салах 1187 аръёсы ини-ад-Дина Иерусалимез басьтӥзы, нош берпуметӥ арын усьтэмын, кужым 1291 крестоносец Акр. Кияз 1260 палестинаын арын выжиз мамлюк азьланьтӥсько. Валэктонъёс Тупатыны Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны. Азиысь кунъёс Азербайджан | Армения | Афганистан | Бангладеш | Бахрейн | Бруней | Бутан | Шунды ӝужан пал Тимор | Вьетнам | Грузия | Египет¹ | Иордан шурлэн шунды пуксён пал ярдурез | Израиль | Индия | Индонезия | Иордания | Ирак | Иран | Йемен | Казахстан² | Камбоджа | Катар | Кипр | Киргизия | Китай | Уйпал Корея | Кувейт | Лаос | Ливан | Малайзия | Мальдив | Монголия | Мьянма | Непал | ОАЭ | Оман | Пакистан | Россия² | Сауд Аравия | Газа сектор | Сингапур | Сирия | Таджикистан | Таиланд | Тайвань | Туркмения | Турция² | Узбекистан | Филиппин | Шри-Ланка | Лымшор Корея | Япония

https://udm.m.wikipedia.org/wiki/%D0%98%D0%B7%D1%80%D0%B0%D0%B8%D0%BB%D1%8C

2024-02-28T06:16:35Z

<urn:uuid:794b5555-f91c-4986-bc9e-01df3a9d5c48>

udm-Cyrl

tlsh:T1AB3414327990EF0F8673E15A6E9016654EB1A617D352372A8CC0B5516582055EFFC8237BFA60929E58EF4219E442EC087B4EBCDA15FEBABB7213045839BF76F2124C33D25B

Одӥг кызлэн дас кык улэз, улэзлы быдэ ньыль-ньыль пуйыез, каждой пуйыын сизьым курегпузэз. – На одной елке двенадцать ветвей, на каждой ветви по четыре кошеля, в каждом кошеле семь яиц. (ар, толэзьёс, арняос, уй, нунал – год, месяцы, недели, ночь, день)[1] Толэзяз ньыль пуза, пузысьтыз сизьым потэ. – В месяц по четыре несется, из яйца по семь выходят. (ар, толэзь, нунал – год, месяц, день)[1] Сизьым братъёслэн арлыдзы одӥг кадь, нимъёссы пӧртэм. – Семь братьев вместе живут, все одногодки, имя у каждого свое имя. (нуналъёс – дни недели)[1] Ӝыт быре, ӵукна султэ. – Вечером кончается, утром возрождается. (нунал – день)[1] Сьӧд скал лыктыса вань калыкез погыръялоз. – Придет черная корова и всех повалит. (уй – ночь)[1] Литература[edit] ↑ 1,0 1,1 1,2 1,3 1,4 Удмуртский фольклор : загадки = Удмурт фольклор : мадиськонъёс / сост. Т. Г. Перевозчикова. - Ижевск : Удмуртия, 1982. - 256 с.

https://vorshud.unatlib.ru/index.php/%D0%97%D0%B0%D0%B3%D0%B0%D0%B4%D0%BA%D0%B8_%D0%BE_%D0%B2%D1%80%D0%B5%D0%BC%D0%B5%D0%BD%D0%B0%D1%85_%D0%B3%D0%BE%D0%B4%D0%B0

2024-03-01T15:17:27Z

<urn:uuid:76ccb976-65fa-4d1e-b89c-0cb8eb6a57dc>

udm-Cyrl

tlsh:T1991DA2314782EA0E9123D689B9518A611DE6989393233A27ACE5FC4025A8004DF79463BBA563869D18ED0359B447E4087F8E38C78AFD3A3F936906603CBB3BD2024C13E255

Скамья кук вылын пуклёк, пуклёк вылын арбуз, арбуз вылын сик, сик вылын туж трос папаосыз. –На ножках скамьи чурочка, на чурочке арбуз, на арбузе мелкий лес, на вершине леса много птиц. (адями – человек)[1] Одӥг юрт вань: учкисез но, ужасез но, вукоез но, пуртыез но – ваньмыз аслаз. – В одном доме и смотрящий, и работающий, и мельница, и коте – все свое. (адями – человек)[1] Одӥг юболэн укмыс пасез. – На одном столбе девять дыр. (адями – человек)[1] Ар ӵоже няньзэ чырсатэ. – Целый год хлеб квасит. (секытэн кышномурт –беременная женщина)[1] Коркаез кур, кузёез шенгыль. – Домин лубяной, хозяин картавый. (нуны кӧкыын – ребёнок в колыбели)[1] Тӧр шорын азвесь пуклё. – В переднем углу серебряный чурбачок. (нуны кӧкыын – ребёнок в колыбели)[1] Пунэмзэ тырисько, пунэмен сётӥсько, укноетӥ куштӥсько. – Долг отдаю (родителей кормлю), в долг даю (сыновей кормлю), в окно выбрасываю (дочерей кормлю). (нылпи – дети)[1] Какырна сандыкын какыт весь. – В пузатом сундуке драгоценная бусинка. (сюлэм – сердце)[1] Котьмае, котьмае адӟиськод – одӥг лӥял йылэз гинэ уд адӟиськы. – Все, все видишь – вершину одного пня не видишь. (йыртыш – макушка)[1] Шыкыс тыр тӧдьы дэра луоз. – Полон сундук белого полотна. (йырвим – мозг)[1] Гурезь йылын турын будэ, скал сое уг сиы. – На горе трава растет, и для коровы не годна. (йырси – волосы)[1] Корка сигын пал куас. – На чердаке одна лыжа. (йырси люкет – пробор на голове)[1] Вуко сьӧрын ваё саник. – За мельницей ветвистые вилы. (йырси пунэт – косы)[1] Юбо йылын вӧё кӧмеч. – На столбе масляный комеч. (пилеш – плешь)[1] Литература[edit] ↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 1,13 Удмуртский фольклор : загадки = Удмурт фольклор : мадиськонъёс / сост. Т. Г. Перевозчикова. - Ижевск : Удмуртия, 1982. - 256 с.

https://vorshud.unatlib.ru/index.php/%D0%97%D0%B0%D0%B3%D0%B0%D0%B4%D0%BA%D0%B8_%D0%BE_%D1%87%D0%B5%D0%BB%D0%BE%D0%B2%D0%B5%D0%BA%D0%B5

2024-03-01T14:45:02Z

<urn:uuid:ee55048f-e5a9-4d0b-b957-6afe588e353e>

udm-Cyrl

tlsh:T1DEC52B519D919A0E8173E79EDD90CB244DB5B293C376325BDCD17810759A054CF79423FAE861829E1CEA0784F147F808BA1E39C655FE3A7E626905642CBEB7E20388239339

Туннэ Владимир Невоструев кивалтэм улсын Кун Кенешлэн Президиумезлэн кенешонэз ортчиз. Отын элькун парламентлэн дас куинетӥ сессияз эскероно ужпумъёс юнматэмын. 13.02.2024 Владимир Невоструев пыриськиз «наливайкаосын» нюръяськонлы сӥзем кенешонэ Элькун Тӧро Александр Бречалов ортчытӥз «наливайкаосын» нюръяськонлы сӥзем кенешонэз. Отчы пыриськизы Кун Кенешлэн Тӧроез Владимир Невоструев, пӧртэм министерствоослэн но ведомствоослэн кивалтӥсьёссы. 09.02.2024 Егитъёс пӧлын патриотизм мылкыдэз ӝутон сярысь кенешизы Удмуртиын ожгарчиослэсь ватэм интыоссэс тупатъян но егитъёс пӧлын патриотизм мылкыдэз ӝутон сярысь кенешизы. 08.02.2024 Кун Кенешын ортчиз Йӧскалык печатьлэн нуналызлы сӥзем ужрад Удмуртиын 4 ар талэсь азьло кутэмын вал нимысьтыз праздник — Йӧскалык печатьлэн нуналыз. Сое табере элькунамы арлы быдэ пусйиськомы 4-тӥ феврале. 06.02.2024 Александр Бречалов депутатъёс азьын ортчем арлы йыдпумъянъёс лэсьтӥз Кун Кенешлэн сессияз Удмуртилэн Тӧроез Александр Бречалов йылпумъянъёс лэсьтӥз ортчем арлы, туэлы быдэстоно ужпумъёс сярысь вераз. 16.01.2024 Россилэн Президентэз Владимир Путин меӵак эфирын туэ арлы йылпумъянъёс лэсьтӥз Владимир Путин валэктонъёс сётӥз журналистъёслэсь но калыклэсь вуэм юанъёслы. Соос люкаськизы 2 миллионлэсь ятыр. 15.12.2023 Кун Кенешысь депутатъёс 2024-тӥ арлы но матысь 2 аръёслы элькун бюджетэз кутӥзы Кун Кенешлэн сессияз кыкетӥ лыдӟемен юнматэмын вуоно арлы элькун бюджет. 2 арня ӵоже люкаськизы 1 сюрс 200 пала ватсанъёс. Со пӧлысь 992-ез ӟечен лыдъямын. 13.12.2023 Туннэ Кун Кенешын 11-тӥ сессилэн 2-тӥ кенешонэз ортче Туннэ Кун Кенешын Владимир Невоструев кивалтэм улсын 11-тӥ сессилэн 2-тӥ кенешонэз ортче. Ӵапак та нуналэ 30 ар талэсь азьло Россилэн Конституциез кутэмын вал. 12.12.2023 Россилэсь Конституцизэ но Федеральной Собраниез герӟа одӥг нунал — туннэ соослы 30 ар тырмиз Таин валче Кун Думаын пленарной заседание огдышем сямъя кенешонъёс бордысен ӧз кутскы — нырысь ӟечкылазы депутатъёсты. Данъеттэк ӧз кыльы Кун Думаысь Удмуртилэсь быръем депутат но — Олег Гарин. 12.12.2023 ВДНХ-ын «Россия» адӟытонын ортчиз Удмуртилы сӥзем нунал ВДНХ-ын ортчись «Россия» адӟытонын радъяськиз Удмуртилы сӥзем нунал Отчы пыриськиз Кун Кенешлэн Тӧроезлэн воштӥсез, спортъя, мугорез кыдатонъя но егитъёсын ужан политикая ялан ужась комиссилэн кивалтӥсез Иван Черезов. 06.12.2023 Кун Кенешлэн дасодӥгетӥ сессияз эскероно ужпумъёс юнматэмын Удмурт Элькунысь Кун Кенешлэн дасодӥгетӥ сессиезлэн ужанрадлыкез юнматэмын. Отчы пыртэм дас юан, соос пӧлысь сизьымез – кат ӵектосъёс. Сыӵе пуктэт юнматӥз Кун Кенешлэн президиумез. Владимир Невоструев кивалтэм улсын солэн кенешонэз ортчиз П... 15.11.2023 Москваысь ВДНХ-ын усьтӥськиз «Россия» адӟытон Ньылетӥ шуркынмонэ Москваысь ВДНХ-ын усьтӥськиз «Россия» адӟытон. Асьсэ дорын поттэм вуззэс возьмато Россиысь 89 улосъёс. Пӧлазы Удмурт шаер но. 10.11.2023 Кун Кенешлэн вуоно сесиез усьтӥськоз 28-тӥ шуркынмонэ Удмурт Элькунысь Кун Кенешлэн дасодӥгетӥ сессиез 28-тӥ шуркынмонэ 2023-тӥ арын ортчоз. Усьтӥськоз со Ижкарын 10.00 часын. Сыӵе пуктэт юнматэмын Кун Кенешлэн Президиумезлэн кенешаз. 08.11.2023 Владимир Невоструев шаерамы улӥсьёсты праздникъёсын ӟечкылаз Удмурт Элькунысь Кун Кенешлэн Тӧроез Владимир Невоструев Удмуртиын улӥсьёсты Калык огазеяськон нуналэн, Удмуртилэн кунлык басьтэмез дырысен 103 ар тырмонэн, Куншетлэн, кунпуслэн но кункрезьлэн нуналэнызы ӟечкылаз 04.11.2023 Россиын гожто этнографияя бадӟым диктант Туннэ, 3-тӥ шуркынмонэ, Россиын этнографияя бадӟым диктантлы кутскон сётэмын. Туэ со 8-тӥзэ радъяське. 2016-тӥ арын нырысьсэ диктантлы кутскон сётӥз Удмурт шаер, нош али сое быдэс Россиын ортчытъяло. 03.11.2023 Кун Кенеш Егитъёслэн парламентсылы кат ӵектосъёс кылдытъяны луонлык сётӥз Туннэ Кун Кенешысь депутатъёс люкаськылӥзы 10-тӥ сессиязы. Эскерем 19 юанъёс пӧлысь 6-ез сӥземын вал элькун законъёслы. Кылсярысь, воштонъёс пыртэмын Удмурт Элькунлэн Конституциезлэн 37-тӥ статьяяз. 31.10.2023 СВО-е пыриськисьёслы юрттэт люказы «Единая Россия» партилэн Нылкышноослэн движениысьтыз активистъёс СВО-е пыриськисьёслы юрттэт люказы. Та уже озьы ик пыриськизы Ожгарчиослэн анайёссылэн комитетсы, Удмуртиысь нылкышноослэн огазеяськонзы, озьы ик Сарапулысь индустриальной тех... 24.10.2023 Туннэ дышетӥсьёслэн нуналзы Россиын туннэ пусъё дышетӥсьёслэсь нуналзэс. Визьнодан удысын ужасьёсты праздникен ӟечкылаз Удмурт Элькунысь Кун Кенешлэ Тӧроез Владимир Невоструев 05.10.2023 Ярын выльдӥськем лыдӟиськонни юрт усьтӥськиз Яр ёросын нырысетӥез модельной библиотека усьтӥськиз. Ужрадэ пыриськизы Кун Кенешлэн Тӧроез Владимир Невоструев, Яр ёрослэн йырыз Александр Старцев. 04.10.2023 Кун Кенешлэн дасэтӥ сесиез усьтӥськоз 31-тӥ коньывуонэ Удмурт Элькунысь Кун Кенешлэн дасэтӥ сессиез 31-тӥ коньывуонэ 2023-тӥ арын ортчоз. Усьтӥськоз со 10.00 часын. Сыӵе пуктэт юнматэмын кыкетӥ коньвыуонэ Кун Кенешлэн Президиумезлэн кенешаз. Со Владимир Невоструев кивалтэм улсын ортчиз.

https://udmgossovet.ru/press/news_ud/

2024-02-27T00:36:29Z

<urn:uuid:eba4d4af-3d23-4840-a781-09d7bb287021>

udm-Cyrl

tlsh:T1C622A9028A90CE5E8663E16E2E94272188E155A3933337599CC1F9406495045EFF89573FFA1189DF2CEF0358D406E80C2F0FA8D325FE3A3BB22A11443EAB6AF2214C73EB56

Йӧскалык — адямиослэн йӧсъя но мерлыкъя огазеяськемзылэн вашкалатодосъя (историяя) но вылӥ кабез, валтӥсь тодметъёсыз - огъя улон интызы, экономика улонзы, азинскон сюрессы, кылзы, лулчеберетсы, йӧслыко асваланзы[1]. Валэктонъёс Тупатыны ↑ Тронина О.А. Словарь терминов по обществознанию на удмуртском языке для общеобразовательных школ. Сыктывкар - Ижевск - Йошкар-Ола - Саранск - Бадачоньтомай, 2011 Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны.

https://udm.m.wikipedia.org/wiki/%D0%99%D3%A7%D1%81%D0%BA%D0%B0%D0%BB%D1%8B%D0%BA

2024-02-28T05:20:27Z

<urn:uuid:e85ca3c7-87dd-4ba9-ba9c-00369fdced89>

udm-Cyrl

tlsh:T1483D80112341AA0D6233D16D5D100B620DA54107C22231189CC1FA40669A010EEFD8237BE540969EA4ED4661E442F518AF8FACDFA8FFBA6EB322204C69BF26E2014927C323

Эмъян удысын ужасьёс пӧлысь тросэз тодо профессорез Пётр Низамиевич Шараевез. Бадӟым азинсконъёсыз понна солы оскизы Ижысь мединститутысь биохимияя кафедраен кивалтыны. Россия Федерациысь вылӥ школаысь, Удмурт Республикаысь наука удысысь дано ужась пӧртэм данъян грамотаосын пусъемын, социалистической ӵошатсконын трос пол вормисе потылэмын. Та нуналъёсы со 70 арес тырмонзэ пусйиз. Арлыдыз шоры учкытэк, кивалтэ медакадемилэн Ижысь 3 номеро медсанчасте интыяськем биохимияя но диагностикая кафедраеныз. Семьяе. - Пётр Низамиевич, шорады учкыса, уд но малпа, тӥ удмурт шуыса. - Вордскемын но быдэ вуэмын Башкириысь Янаул ёросысь Коньга (Конигово) гуртысь бадӟым семьяын. Сизьыметӥез пинал - шумес пыдэс ке но, жалясез, нуныясез трос ӧй вал. Ваньзэ аслым лэсьтоно луылӥз. Атае, Граждан ожысь бертыса, выль кылдэм колхозэн кивалтӥз. Кема ик кузёяськыса ӧз вутты - Быдӟым ож кутскиз. Мукет воргоронъёсын ӵош со но фронтэ кошкиз. Но кема ожмаськыны уг кылды. Донбасс паласен сӧсырмыны шеде, нош Воронежысь госпитальын кылльыкуз, сӧсырмем солдатъёсын ӵош пленэ сюре. Тушмонъёс асьме солдатъёсыз улэпкын сутӥллям, шуо. Озьы кык аресысен атайтэк кыли, тусбуйзэ но син азям пуктыны шугъяськисько. - Анайдылы шуг вал, дыр, сизьым пиналэз пыд вылаз ӝутыны? - Анаймы Магиза Хазиахматовна котьмае чидано луиз. Вань улонзэ колхозын ужаз, бакча емыш будэтон котырын бергаз. Семьямылы шуг-секытысь потыны юрттӥз на анаймылэн эмъяны быгатэмез. Азьвыл аръёсы тросаз гуртъёсын медпунктъёс ӧй вал, нош ёрос центре мыныны кыдёкын. Соин ик висисьёс туно-пелёослы вазиськылӥзы. Мынам анае кӧт висёнзэс йӧнатылӥз, вольтчем лыоссэс тупатыны йӧндыриз. Ми пичиысен ик пӧртэм ужлы дышыса будӥмы, ог-огмылы дышетскыны но юрттӥмы. - Аттестатады одӥг гинэ «куинь» отметкады вылэм. - Директормы бигер вал, астрономиез нуиз. Солэн предметэныз гинэ «куинь» потэм, нош мукетъёсыныз -«ньыльёс» но «витьёс». Школаез йылпумъякум, туж потэ вал дышетӥсь яке агроном луэме. Малпанме быдэстон вылысь Уфаысь сельхозинститутэ вамыштӥ - конкурс пыр ортчыны ӧз удалты. Бӧрысьгес тодӥ, аттестатын «куинь» отметкаос вань ке, вылӥ дышетскон заведениосы уг куто шуыса. - Вордскем палъёсады берытскиды-а? - Гуртын улон туж секыт вал. Семьяямы трос нылпи вал ке но, анаймылэн котькудмес дышетэмез потӥз. Котьку шуоз вал: гуртэ кыльыса, адями чот уд луэ, городэ кошке. Озьы мон Сарапул городын улӥсь ӵыжы-выжыосмы доры вуи. Коньдон поттон вылысь рельсосварочной заводэ ужаны интыяськи. Одӥг ар слесарьын тыршеме бере армие басьтӥзы. - Сурон сапег нуллон иназ мынэм, лэся. - Юнме уг верало, дыр, армия егитъёсыз улыны дышетэ шуыса. Куинь ар сурон сапеген ветлытозям, трос тодон-валан басьтӥ. Одӥг арзэ Забайкальеын вал, нош берло кык арзэ Белоруссиын ортчытӥ, пушкаосыз зарядить карылӥмы. 1960-тӥ аръёсы солдатъёсыз котьмалы дасязы. СУ-7 самолётэз но соку нырысьсэ адӟи. Инметӥ лобась арбериос, пе, Америкаозь вуыны быгато. Егит пиос понна ваньмыз паймымон. Куд-огез самолётъёсын лобазы, ми дарыез пичи пробиркаосын мертаса дасямы. Уд но оске, куд-ог дыръя ваньмыз войнаын выллем вал. Шудтэм учыре шедьыса сӧсырмем солдатъёслы трос пол юрттылӥ. Ӵапак соку ик эмъясь луон сярысь малпаськыны кутски. Эшшо одӥгзэ пусйысал на: со вакытэ котькуд солдатлэсь ӝот-ӝот юаллязы азьланяз кытын дышетскыны мылкыд каремзэ. Вордскем палъёсамы бертыса, пе, вузэ пырыны мед быгатомы. Сочинениез гинэ кӧня пол гожъямы меда, мукет предметъёсъя но трос тодон-валан сётӥзы. Туала вакытэ ке озьы дышетысалзы армиын. Дышетӥсь яке агроном луон сярысь малпанъёсме воштыны ӵектӥз удмурт офицер. Соин мыным малпамтэ шорысь пумиськыны кылдӥз. Ачиз со Пичи Пурга ёросысь вылэм, азьланяз удмурт сямен но куспамы вераськылӥмы. Ваньзэ тодыны тыршемме, пӧртэм приборъёсын тунсыкъяськемме шӧдыса, Ижысь мединститутэ пырыны ӵектӥз. Удалтӥз, студент луыны нырысетӥ араз ик быгатӥ. - Палэнысь вуэм адямилы секыт ӧй вал-а дышетскыны? - Кызьы сотэк, юрттӥсьёс ӧй вал, вордскем палъёсы бертылон дуно потӥз. Нырысь аръёсаз дӥськутлы но ёрмылӥ. Куд-ог мукет студентъёсын ӵош мон но арлэсь кема солдат дӥсен дышетски. Тодон-валан люкам сяна, кӧттырон сярысь сюлмаськылӥ. Эшъёсын ӵош вокзалэ ветлӥм вагонъёсты ӝоктыны. Кӧня ке толэзьлы Ижысь военкоматлэн кочегаркаяз уже интыяськылӥ. Коньдон ласянь шуг-секытъёсты ворми гинэ - дышетсконын шугъяськонъёс кылдӥзы. Анатомиез, гистологиез - мугорысь тканьёсты эскерись наукаез - но кунгожсьӧр кылъёсты дышетонъя урокъёсын «уяй». Котьмалэсь секыт сётскиз латынь кыл. Ярано коть, группаямы пиосмы туж сабыресь вал, котьку ог-огмылы юрттӥмы. Соин но, дыр, ӵош дышетскем эшъёсмы пӧлысь куатез профессор луиз. - Нырысетӥзэ эскерондэс малы сӥзиды? - Комакъёсыз эскери. Кык лулосэз нимаз банкаосы пытсай, одӥгезлы В6 витамин пуктӥ. Малпай вал, со ик улэп кылёз шуыса, нош ӵуказеяз со чатрам. Малызэ валэктон шедьтыны юрттӥз институтысь профессор. Витамин пуктэм комаклы, мугораз воштӥськонъёс ортчемен, шоканы омыр но тросгес кулэ луэм. Уже пӧрмымтэысь, ӧй юскиськы, мукетыз борды ӝабырски. Угось кыкетӥ курсысен ик институтысь лаборант луыса ужай. - Сюлмо луэмысьтыды ик аспирантурае дышетскыны ыстӥзы, дыр. - Мон дӥсьтӥсьтэмгес адями, соин ик косэмзэс возьмалляй. Дышетсконме йылпумъяме бере Якшур-Бӧдья ёрос больницае ужаны интыяськи ни вал, но тӧдьы халатэн ветлыны кема ӧз кылды. Мединститутысь удмурт воргорон, медицина наукаосъя кандидат, доцент Константин Петрович Петров Куйбышевысь мединститутлэн аспирантураяз дышетскыны ӵектӥз. Оско бере, азьлане вамыштӥ. - Кыӵе уж борды басьтӥськиды аспирантураын? - Татысен мон кык научной уж гожтӥ. Атеросклероз висёнлэн кылдэмез, сое эмъян амалъёс сярысь диссертация дасяй, 1972-тӥ арын медицина наукаосъя кандидат луи. Отысь И. Сидоренко профессор герӟась дыж (соединительной ткань) сярысь бадӟым уж гожтыны куриз. Арня мында библиотекаын бугыръяськеме бере дораз мынӥ кулэ реактивъёс курыны, нош со шорам долкаса учкиз: укыр мудронэсь, пе. Озьы ке но улляса ӧз лэзьы, Москваысь Мавзолеез возёнъя институтэ ыстӥз: отысь кулэ реактив шедьтӥд ке, пе, та темамес азьланьтом. Москваысь та институт сярысь тыро-пыдо ӧм тодылэ, сое лушкемен возизы. Отчы пырыны лэзизы ке но, ужан амалъёссэс ӧз возьматэ. Со понна кулэ реактивъёс сётӥзы. Выльысь Куйбышев городэ вуэме бере И. Сидоренко профессорлэн синъёсыз кымесаз тэтчизы: ӧй малпа, пе, вал, дуно реактивъёсыз кыӵе ке аспирантлы сётозы шуыса. Отӥяз ваньмыз радъяськиз. Озьы мон Россиысь нырысьёсыз пӧлын герӟась ткань сярысь эскеронъёс ортчытъяй. Туннэ нуналозь 500-лэсь ятыр уж гожтӥ. Ас вакытаз соосты сюлэсь трос газет-журналъёсын печатлазы, ньыльзэ - кунгож сьӧрын. Наукаез азинтэме понна 1993-тӥ арын сётӥзы Сорос нимо калыккуспо наукая фондлэсь грантсэ. - Дышетскондэс йылпумъяса, выльысь Ижысь мединститутэ вуиды. Москвае яке Куйбышеве кылемды ӧз поты-а? - Уж ӵектӥсьёс вал, но вордскем палъёс дуногес потӥзы. Ужаны кутски Ижысь мединститутлэн биохимияя кафедраяз. 1977-тӥ-1994-тӥ аръёсы соин кивалтӥ. 1983-тӥ арын доктор диссертациме ути. Ӟеч тыршемме адӟизы. Милям кафедрамы Совето Союзысь вылӥ дышетскон заведениос пӧлын радъям ӵошатсконын сизьым пол вормись луылӥз. - Наукаен вырем сяна, студентъёсыз дышетон бордын но ялан тыршиськоды. - Та вакытэ милям кафедраямы тодон-валанзэс будэто шаерысьтымы но Свердловск, Киров, Пермь улосъёсысь, Башкириысь но Татариысь врачъёс-лаборантъёс. Пӧлазы трос гинэ гуртъёсысь лыктэмъёс но. Одӥг учыр тодам лыктэ. Вазь ӵукна кабинетам пырисько но, ӧсъёс ӵогамтэ. Ӝӧк дорысь нылашез синйылтӥ. Кытчы мыныны паймеменыз, кабинетам ик уйлы кӧлыны кылем. Соин ик улонын мынам одӥг ӧтёнэ: калыклы юрттоно! Пумитъяськыны быгатымтэысьтым, вылды, трос аръёс ӵоже общественной ужез но мон вылэ погыльтылӥзы. Дас ар институтысьтымы парткомлэн секретарез вал. Котькуд адями шумпотэ, будэтэм емышсэ бичакуз. Мон но данъяськыны быгатӥсько, улонме юнме ӧй ортчыты шуыса. Туннэ нуналозь наукая 3 доктор но 24 кандидат будэтӥ, шуыны луоз. Табере соос мынэсьтым дышетон амалъёсме академиысь унояз кафедраосын ужазы куто. Медикъёс диссертацизэс утьыны ветло Башкириысь медициная кун академие. Отысь учёнойёслэн кенешазы пыртэмын мон но. Соин араз куинь-куать пол Башкирие ветлоно луэ. Та вакытэ мынам кивалтэме улсын 6 диссертация гожтӥське. Жаляса верано, туала егитъёс наука борды уггес кыстӥсько. Тросгес коньдон поттыны тыршо. - Трос кыл тодӥськоды, нош кудӥз матынгес потэ? - Удмурт но ӟуч кылъёсын вераськисько, бигерзэ но башкирзэ тодӥсько. Удмурт бере, анай кылын ик вераськыны но малпаськыны капчигес. Одӥг пол, институтысь студентъёс азьын лекция нуыкум, юмоке шеди: удмурт сямен дышетыны кутскиськем. Студентъёс паймыса шорам учкемысь гинэ, мазэ-созэ валай. Со дырысен удмурт сямен семьяын гинэ вераськисько. - Семьяды сярысь кылпум поттылӥды бере, оло, матысьгес тодматоды. - Одӥг пол гинэ кышнояськемын (серекъя). Кузпалы Нина Ивановна вордскемын Якшур-Бӧдья ёросысь удмурт гуртын. Али пенсиын. Семьязы милям кадь ик бадӟым - укмыс нылпи. Тупаны но кулэ, со но сизьыметӥез. Ньылетӥ курсын дышетскыкум, пумиськимы. Нырысьсэ адӟеме бере ик сьӧд кысъем нылашлы синмаськи но аслым кыл сётӥ - кышноясько. Январь толэзь вал соку, нош ноябре кузпалъяськимы. - Нылпиосты кинлэн пытьыезъя вамыштӥзы? - Кык ныл будэтӥмы, табере нунокъёсмы вань. Бадӟымез Елена нылмы Ижысь медакадемие дышетскыны пыремез бере ик уже интыяськиз Ижысь 3 номеро нылпи ваён юртэ. Санитаркаысен кивалтӥсьлэн воштӥсез дорозь будӥз ни. Лариса нылмы Удмурт кун университетысь экономикая факультетэз йылпумъяз. Та вакытэ банкын ужа. - Тӧдьы халатэн ужасьёслы тау карисьёс уг бырыло, дыр? - Тау каремзэс возьманы дышемын ӧвӧл. Мар быгатӥ, ваньзэ лэсьтӥ. Источник: Шараев П. Н. Сизьым полэс вормонэ / П. Н. Шараев ; записала Е. Емельянова // Удмурт дунне. - 2010. - 29 янв. - С. 6, 11. - (Удмурт кизилиос).

https://vorshud.unatlib.ru/index.php/%D0%A8%D0%B0%D1%80%D0%B0%D0%B5%D0%B2_%D0%9F%D1%91%D1%82%D1%80_%D0%9D%D0%B8%D0%B7%D0%B0%D0%BC%D0%B8%D0%B5%D0%B2%D0%B8%D1%87

2024-03-05T07:33:47Z

<urn:uuid:33b0eaca-4226-4cc6-82e9-662f25b26976>

udm-Cyrl

tlsh:T176B185728791EF0EC2A3C55A6E4147628CE55157D323375A4CD0B41175A9054EEFC463BAF75196DE68FF9268E442E808BA4F78CA18FEBEBE7226080839BF7AF1024C33D756

Сьӧлта (ӟуч сямен: Селты́) — удмурт черкогурт, Сьӧлта ёрослэн центрез. Интыяськемын Удмурт Республикалэн шунды пуксён палаз. История но статистика[Тупатыны | бамлэсь кодзэ тупатоно] Улӥсез — 5 сюрс 800 адями (2009-тӥ арлы). Сьӧлта черкогурт сылэ Калмез шур вылын, Ижлэсь 138 иськемлы палэнын. Сьӧлта черкогурт нырысьсэ пусъемын 1710-тӥ арын ортчем переписьын, отын со пыртэмын Сибире нуись сюрес вылэ интыяськем гуртъёс пӧлы. Сьӧлта сярысь гожъяз тодмо ӟуч писатель А. Радищев — та черкогурт пыр сое ссылкае нуизы. Нош кылдэмын та черкогурт вазенгес: Ватка музъемез Ӟуч кунэн огазеян вакытэ, 1596-тӥ арын. Соку кӧня ке удмурт семья Сьӧлта селолэн интыяз каръяськем. Сьӧлта нимыз кылдэмын вашкала удмуртъёслэн воршуд нимзылэсь. 1845-тӥ арын Сьӧлта гуртын усьтӥськиз Пророко-Ильинской черк. 1870-тӥ арын та черкогурт пусъемын Малмыж уездысь Сьӧлта волостьлэн центрезз шуыса, нош 1929-тӥ арысен — Сьӧлта ёрослэн центрез. Экономика но культура[Тупатыны | бамлэсь кодзэ тупатоно] 1910-тӥ арын усьтӥськиз черкогуртысь нырысетӥ предприятие — ыжгон тугонъя фабрика. Бӧрысь кылдӥз химия суретъёс поттӥсь огазеяськон. Отын дасязы скипидар, сир но мукет суретъёс. Та нуналъёсы Сьӧлтаын гыбед (торф) но нюлэс потто, кирпич шукко, етӥн будэто. Гурт удыс Сьӧлта палъёсын сокем азинскемын ӧвӧл, угось мулэн ӟечлыкез отын сокем вылӥын. Сьӧлта черкогуртын ужзэ радъя 2 шор ёзо школа, Пиналъёслэн искусствоосъя центрзы, 5 нылпи сад, культурая 2 юрт, 2 библиотека но 3 музей: соос сӥземын Сьӧлта школалы, Ленин нимо колхозлы но Быдӟым оже пыриськемъёслы. Черкогуртын ужа Киужъёсъя юрт, православнойёслэн Константино-Еленинской вӧсяськон юртсы. Со сяна, Сьӧлта черкогуртын пумитаны луоз вашкала купечъёслэсь утиськем юртъёссэс. Пуктэмын ӟуч писательлы А. Н. Радищевлы памятник. ↑ https://web.archive.org/web/20170731141731/http://www.gks.ru/free_doc/doc_2017/bul_dr/mun_obr2017.rar «https://udm.wikipedia.org/w/index.php?title=Сьӧлта&oldid=118064»-ысь басьтэмын Категориос: Улон интыос алфавитъя Статьи о населённых пунктах без категории на Викискладе Сьӧлта ёрос Удмуртиысь гуртъёс Удмуртиысь ёрос центръёс Адскисьтэм категориос: Википедия:Статьи с источниками из Викиданных Википедия:Статьи без изображений (страна: Россия) Википедия:Статьи без изображений (не распределённые по типам) Та бамлэн берпуметӥ воштонэз: 10:19, 23 Коньывуонэ 2021. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%A1%D1%8C%D3%A7%D0%BB%D1%82%D0%B0

2024-02-29T08:28:58Z

<urn:uuid:38b1bcd5-ae08-4a02-af04-286138aaf585>

udm-Cyrl

tlsh:T1C3638C918A91DE0E9223E55D6E9097A18EE051A7E72273199DC0F4126956095EEFC923BBFB1096DF2CEF4240E186D808BF0E78D519FD7D7BA26649083EBB3AF2014C73C706

Вожвылскиллям тӧлэн но зорен. Ушъясько, пе, ини таос огзы азьын огзы. Котькудӥзлэн кужымзэ возьматэмез потэ. Огзылы огзы мытӥллям-мытӥллям но — эчешиллям: кин вормиз, со ик кужмогес. Зор, пе, ведра дурен кисьтэм кадь зоре, чаш-ш! каре: «Вань музъемез гудӟо-кырыло, одӥг чошкыт интызэ но у г кельты!» Тол пельтыны кутскем, тӧлперилы пӧрмем, толъя-буръя шултыса лэзем: «Вань музъемез огазе люкало-о!» Тӧлпери, пе, поръя, музъемез огазе люка. Зор, пе, зоре, тӧллэсь люкам музъемзэ кырылыса кошке. Озьы ик кылдӥллям, шуо, гурезьёс но нюк-гопъёс.[1]. Литература[edit] ↑ Мелодия небесной росы =Инву утчан гур / сост. и пер. прозы Т. Г. Перевозчиковой. - Ижевск : Удмуртия, 1988 (с. 17). Retrieved from "https://vorshud.unatlib.ru/index.php?title=Кызьы_кылдӥллям_гурезьёс_но_нюк-гопъёс&oldid=8657"

https://vorshud.unatlib.ru/index.php/%D0%9A%D1%8B%D0%B7%D1%8C%D1%8B_%D0%BA%D1%8B%D0%BB%D0%B4%D3%A5%D0%BB%D0%BB%D1%8F%D0%BC_%D0%B3%D1%83%D1%80%D0%B5%D0%B7%D1%8C%D1%91%D1%81_%D0%BD%D0%BE_%D0%BD%D1%8E%D0%BA-%D0%B3%D0%BE%D0%BF%D1%8A%D1%91%D1%81

2024-03-01T10:43:49Z

<urn:uuid:52e09361-d719-42cb-9bad-729cb34144df>

udm-Cyrl

tlsh:T150A5DF217CA2DE0FC263EA4ABA444B550C815383D372368A6CE5B8566593080EFF8026B7D327854F68FA9274A611E814FF597DD95EBD753EA22306552CBF7BF2010C23CBA5

Сара́нск (мокша кылын Саранош, эрзя кылын Саран ош) — Россиысь кар, Мордовилэн шоркарез, Инсар шурлэн бур пал ярдураз интыяськемын, Мусколэсь 642 иськемын, лымшор - шунды пуксён палангес. 1641 аре кылдытэмын. 1780 аре Саранск утемысь (уездной) карлэсь статуссэ басьтӥз. Улӥсьёсыз 296 054 адями (карез гинэ лыдэ басьтыса), 323 116 — карысь округез лыдэ басьтӥм ке (отчы 3 кар типъем посёлок но 4 сельсовет пыро на; ваньмыз лыдпусъёс - 2009 арлы сётэмын). Музъемезлэн быдӟалаез- 71,5 км². Саранскын улӥсь пӧртэм калыкъёс (2002): ӟучъёс — 70,98 %, мокша но эрзя — 21,20 %, бигеръёс — 5,14 %. Историез[Тупатыны | бамлэсь кодзэ тупатоно] Нырысь Саранск (Саранский острожек) Муско эксэйлыклэн лымшор - шунды пуксён пал пумаз крепостьёс пӧлысь одӥгез вал. Ӝутэмын 1641 аре Атемар нюлэс коран гожын (нюлэс корало вал, тушмон ожгарчиослы могӟет карыны шуыса), Инсар шурлэн ярдураз. Крепосте улыны кариськизы казакъёс, стрелецъёс, пушкарьёс. Соку но Саранск крепостьын уло вал ӟучъёс, мокша но эрзя, бигеръёс. 1651 аре Сарансклы сётэмын вал утемысь (уездной) карлэн статусэз. 1670 аре Саранскез басьтӥзы Степан Разинлэн ожгарчиосыз. Огдырлы со кар разинъёслэн пыкет пунктазы пӧрмем. XVIII дауре Саранск котырын ожмаськонъёс быризы. Карлэн улоназ бадӟым инты басьтыны кутскизы взкарон но вузъёс поттон (ю-тысь, ку, пенька, сӥль, чечы). 1708 аре Саранск Азов губерняе сюриз, собере - Кузон губерняе, 1801 арысен — Пенза губерняын. 1774 аре Саранскез басьтӥзы пугачъёс. 1934 арысен Саранск - Мордовилэн шоркарез. Административной люкиськемез[Тупатыны | бамлэсь кодзэ тупатоно] Саранск - кар округ. Карлэн ёросъёсыз куинь: Ленин, Октябрь но Пролетарской. Со сяна, калыкын таӵе официальной луисьтэм ёросъёс но тодмо: Центр, Химмаш, Светотехстрой но Юго-Запад. Кар округысь администрацилэн йырыз — Пётр Тултаев. Галерея[Тупатыны | бамлэсь кодзэ тупатоно] Пётр Тултаев Дунчылкыт Феодор Ушаковлэн соборез И. М. Яушев нимо крезьгуръя кун театр Драмая но крезьгер комедияя театр Семьялы сӥзем синпелет А.С.Пушкинлы синпелет Мордовиысь авиаторъёслэн подвигъёссылы сӥзем синпелет ↑ 26. Численность постоянного населения Российской Федерации по муниципальным образованиям на 1 января 2018 года — Федеральная служба государственной статистики. «https://udm.wikipedia.org/w/index.php?title=Саранск&oldid=125326»-ысь басьтэмын Категориос: Улон интыос алфавитъя Википедия:Статьи без изображений (указано в Викиданных: P373) Россиысь каръёс Мордовия Страницы с картами Адскисьтэм категориос: Википедия:Статьи с источниками из Викиданных Википедия:Статьи с вики-ссылкой, переданной в Модуль:URL Википедия:Статьи без изображений (страна: Россия) Википедия:Статьи без изображений (не распределённые по типам) Та бамлэн берпуметӥ воштонэз: 20:53, 5 Шуркынмонэ 2023. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%A1%D0%B0%D1%80%D0%B0%D0%BD%D1%81%D0%BA

2024-02-23T04:32:32Z

<urn:uuid:4ef3aff7-a8f2-45ed-941d-a8d2e9468bd8>

udm-Cyrl

tlsh:T1890395A19891CD0F8263E44DAE4097224CE1A697D7523B6A9CC5F4417552054EFFDC23BBE6508ACE68EFA251E542D808BF0E6CD955FD7AAB726605043D7F3AF2020863D70B

Павел Чушъялов Пичи Пурга ёросысь Яган-Докья черкогуртын вордскемын. Отын ик со улэ. Павел Васильевич республикаын тодмо ужбергатӥсь. «Радуга» огазеяськонэн кивалтэ, ньыль созыв ӵоже ини ёрос Кенешлэн депутатэз вал. Нош 14-тӥ октябре ортчем Кун Кенеш быръёнъёсын со коммунистъёслэн списоксыя депутатэ потӥз. - Павел Васильевич, депутатэ потон понна кужымдэс зол быдтоно луиды, дыр? — Кужым котькыӵе нюръяськонын быре. Со понна ик кужымдэ эскериськод ук. Нош мылкыд сярысь вазь на вераськыны. Мыным туж секыт но бадӟым ныпъетэз вормыны но нуыны кулэ луоз. - Таин сэрен азьланезлы малпанъёсты бадӟымесь луизы, дыр? — Мыным одӥг юан маза уг сёты: малы бюджет уксёез одӥг кадь уг люко? Ӵемысь со райцентре гинэ кыле. Гуртъёсын улӥсьёслэсь лыдзэс чакласа, люкылоно сое. Та пумысен ёрос депутатъёслэн сессиосазы но ченгешонъёс ӵемысь гинэ потало. Мон ёросэн кивалтӥсь луысал ке, аслам гуртэлы гинэ шат со уксёез висъясал? Соиз но шугъяськытэ: Кун Думаысь депутатъёс законъёс куто, нош соос уг быдэсъясько. Кылсярысь, 131-тӥ закон. Соя чакламын гуртысь муниципал кылдытэтъёслэн бюджетазы коньдон висъяны. Нош со уксё ӵем дыръя уг вуы. Соин ик гуртын улӥсьёслэн азинсконъёссы уг шӧдӥсько. Кун Кенешын бюджетъя комиссиын ужасал, но кызьы пӧрмоз ини. - Удыстэс умой бергатӥськоды. Анайдылэн-а, атайдылэн-а сыӵе быгатонлыкъёссы вылӥллям? Гуртэ улыны кылиды шуыса, уд жаляське-а? — Монэ ноку но городэ ӧз кыскылы. Гурт улон мусо потэ. Сьӧрло кошкон сярысь ӧй ик малпалля. Школаын умой дышетски. Гуртэ улыны кылёнлы сӥзем ӟуч кылын сочинениосы али ке но школаын возисько на, шуо дышетӥсьёс. Атае Василий Матвеевич «10 лет УАССР» нимо совхозын тракторист луыса тыршиз, мамае Ираида Васильевна нянь пыжиз. Калыклэсь номырин ӧз висъяське — кыштыр улӥзы. Асьме гуртысь ик шор ёзо школаез йылпумъяй. Совхоз дэмламъя, солэн стипендиатэз луыса тодон-валан басьтӥ Ижысь механикая институтын. Бырйи инженерно-строительной факультетэз. Дышетсконме йылпумъяса, доре бертӥ, ужаны совхозэ интыяськи. Прораблэсь ужзэ быдэсъяй. Со вакытэ лэсьтӥськон материал ласянь туж секыт вал. Котьма ке но совхозмы республикаын валтӥсь интыосын ветлӥз. Озьы ке но вить ар тыршыса, ӵапак Москваын путч ортчон нуналэ — 19-тӥ августэ — мон совхозысь кошконо кариськи. - Кужымдэс шӧдӥды, луоз? — Кык-куинь толэзь ужтэк пуки. Улэмъям мар ке но выльзэ, аслэсьтымзэ утчаме потӥз. Улонэ сюбеггес кадь луыны кутскиз. Вить ар ужатозям, сберкнижкаям кӧня ке уксё люкаськиз. 5-6 пиосты, оскымон ӵыжы-выжыосме но эшъёсме дорам ӧтьыса, бригада кылдытӥ. Лэсьтӥськон уж борды басьтӥським. Асьме гуртын сяна, бускель гуртъёсын но объектъёс ӝутылӥмы. Та гинэ ӧжыт потӥз. Кухняе мебель лэсьтыны кутскимы. Соку магазинъёсын номыр ӧй вал, вузмес умой басьтылӥзы. Собере дорамы олокытысь но заказчикъёс вуылыны кутскизы. Отӥяз Сарапулысь кондитерской фабрикалы ящикъёс шуккылыны шӧтамы. Лэсьтэм арбериосмы интые соос милемлы сиён-юон сётъяллязы. Со вузэз интыян понна гуртамы пичи магазин ӝутӥмы. Сиён-юон вӧзы Нижний Новгородысь но Казаньысь магнитофонъёс, холодильникъёс, телевизоръёс ворттылӥм. Мыным удалтӥз: 1990-тӥ аръёсы кооператив усьтыны луонлыкъёс кылдӥзы. Малпай: кужымез эскероно. Мылкыд ӝутскемын. 1991-тӥ арын «Радуга» предприятиме усьтӥ. Соку пыд пуктылӥсьёс ӧй вал на — налоговой инспекция ӧз иса. 1993-тӥ арын ини пачкатъяны кутскизы. Но мон понна со кышкыт ӧй вал ни — пыд йылам ӝутӥськыса вуттӥ. - Ужды паськытамъя шорады кырыж учкисьёс вал, дыр? — Со нырысетӥ аръёсаз ик шӧдӥськиз. 5-6 арзэ пырак синъёсам ик вераллязы, мышкам вераськыса ветлӥсьёс сярысь поттылонэз ӧвӧл ни. Чидай. Со секытэз потыса, шӧдӥ: сыӵе учыръёс адямиез юнмато. - Калыклэсь йыркурзэ маин буйгатӥды? — Пичи дырысеным спортэз гажасько вал бере, гуртысьтымы нылпиослы хоккеен шудон площадка лэсьтӥмы. Покчиос отчы шумпотыса кыстӥськизы. 1998-тӥ арын ульчаосысьтымы сюресъёсты тупатъян борды басьтӥськи. Калык ӝог шӧдӥз ӟеч лэсьтэмме — монэ валаны кутскиз. - Аръёс ортчемъя ёросысь тросаз гуртъёсын магазинъёс усьтӥды. Алигес тани Кечол каргуртын вуз каронъя центр кылдӥз. — Туннэ ваньмаз сямен муниципал кылдытэтъёсын даслэсь трос магазинъёсы ужало ини. Пичи Пурга черкогуртэ гинэ секыт вал шедьыны: инты уг сёто. Ярам коть, бусые инты висъязы. Табере отын быдэс микрорайон ини. Алигес Кечолын кык этажъем вуз каронъя центр ӝутӥмы. Калык отчы шумпотыса лыктэ. Со угось Ижысь Киясае мынӥсь сюрес вылын сылэ. Нырысетӥ этажаз кафе но магазин. Адямиос отын сюанъёссэс, юбилейёссэс ортчытъяло. Кыкетӥ этажын пинь эмъян кабинет, парикмахерской но магазинъёс ужало. Адямилы мар кулэ, ваньзэ одӥг интыысь шедьтыны быгатэ. - Магазин усьтон понна гурт администрациен одӥг кыл шедьтоно, дыр? — Ми соосын котькыӵе ужез ӵошен, валче кенешыса лэсьтӥськомы. Гуртысь кивалтӥсьёс куронъёс пукто, ми соосты быгатэммыя быдэсъяськом. - Сомында магазин возьыны капчи ӧвӧл, дыр? Ужасьёсты кӧня? — Секыт, конешно. Ваньмыз понна сюлмаськоно, сояз но, таяз но вутскыны тыршоно. Куддыръя малпаськыса умме ик усьыны уг луы. Но таӵе удысэз бырйи бере, аслым ачим чида шуисько. Ваньмыз-ӧвӧлэз 150 ужасьмы. Райцентрын соос вошъяськогес ик, нош гуртъёсын уж ӧвӧл ук, адямиос одӥг интыязыгес ужало. Мон одӥг пол финъёслэсь юай: вань-а тӥляд колхозъёсты но совхозъёсты? Соос шуо: кемалась, пе, милям соос быремын ини. Калыксы ваньмыз сямен городэ улыны интыяськемын. Нош кытысь сиён-юон кариськоды, шуисько. Фермеръёслэсь, пе. Асьмеос но куке-соку сыӵе улонэ вуомы, потэ мыным. Али асьмеос финъёслэсь 50 арлы бере кылиськомы. - Кытысь потэмын таӵ-таӵ удмурт фамилиды? Пичи дыръяды ӵушъял шуыса уг исало вал-а? — Школаын дышетскыкум, оломар но луэ вал. Пиос ук ми, ог-огмылы пӧртэм кушем нимъёс лякылӥмы. Нош мыным нимысьтыз малпаны кулэ ӧй вал — ӵушъял но тӥни. Быдэ вуэмъям фамилиеным данъяськыны кутски — иське, зэмос удмурт адями мон. Тросэз ӟучъёс паймо фамилиме кызьы гожтыны, паспортам угось со чурыт пусэн пусъемын. Фамилие мыным пересь выжыосылэсь кылемын. Атае вордскемын Пуро-Можга гуртын. Жаляса верано, со али улэп ӧвӧл ни. Вордскем палъёсаз таӵе фамилиез али но ӝыны гурт нуллэ. Атай Яган-Докьяын мамаме пумитам, татчы ик выжы лэзем. Кык пинал вайиллям. Коля вынылы кема улыны ӧз кылды. Мон огнам кыли. - Гуртты ӟучъёсын сураськемын, озьы ке но удмуртлыкез ӟеч возьыны тыршиськоды. Тани алигес «Яган базар» ужрад ортчытӥды. Тӥ гуртоостылы, школалы трос гинэ юрттэт сётӥськоды. — Гуртын удмурт кыллы но литературалы дышетӥсь Людмила Посадова кадь мыло-кыдо адямиосмы тросгес луысалзы ке, удмуртлыкез эшшо но золгес улӟытысалмы, дыр. Нылпиос вашкала сям-йылолъёсты тодыса мед будозы. Сыӵе адӟем карымон ужрадъёслы юрттэм но потэ. Сьӧрлон улӥсьёс но, юрттэт курыса, ӵемысь мыным вазиськыло. Но ваньмызлы шунды уд луы та улонын. Нылпи садъёс, школаос ӵемысь вазиськыло. Кызьы соослы пумит луод? Мон ке ӧй, мукет ужбергатӥсь ке ӧз, кин соослы юрттоз? - Егит дыръяды спортэн люконтэм эшъёс вылӥллямды. Та дыре кызьы мугордэс юзматӥськоды? — Егит дыръям яратӥсько вал куасэн бызьылыны, школаын дышетскыкум но, совхозын ужакум но пӧртэм ӵошатсконъёсы пыриськылӥ. Ёросысьтымы тужгес но золэсь Аксакшурысь, Кечолысь, Баграш-Биграысь но Брангуртысь сельсоветъёсысь командаосын кыӵе гинэ шудон-ӵошатсконъёс ӧм ортчытъялэ. Али дыр уг тырмы ни, лэся, куасъёс вылэ шергес султылӥсько. Нош концертъёсы котькыӵе куазен но сюрес вылэ потӥськом, Ижлэсь 35 иськемын гинэ улӥськом угось. Мӧзмиськом удмурт концертъёслэсь. - Кузпалды удмурт ӧвӧл ук, кельшо-а солы кырӟанъёсмы? Кытысь сыӵе чебер нылкышноез шедьтӥды? Мукет выжыысь кузпал вайиськоды шуыса, анай-атайды пумит ӧз луэ-а? — 28 ар талэсь азьло Надяез асьме гуртысь ик пумитай. Ижысь гурт удысъя институтын дышетскись нылаш эшез сьӧры Яган-Докьяе кунояны лыктэм. Адӟеме бере ик мон солы синмаськи. Надя удмурт но, ӟуч но вылымтэ. Пор выжыысь. Но яратон номырлэсь уг кышка вылэм. Сотэк улыны ӧй быгаты ни. Ар но ӝыны Надя сьӧры бызьылӥ. Собере чиданэ быриз: одӥг нуналэ ӵыжы-выжыосынымы но анай-атаеным кураны Каракулино ёросысь Ныргында гуртэ потӥм. Надя ӟеч семьяысь вылэм: мумиз-бубиз но, агай-вынъёсыз но синмаськымонэсь. Ёросазы но Пименовъёслэсь выжызэс гажало вылэм. Монэ соос соку ик асьсэлэн каризы, яратоно эмеспизы луи. Ньыль пиос пушкын Надя огназ ныл будэм. Али ке но Ныргындае шумпотыса ветлӥськомы. Интыоссы соослэн выжыкылын кадь чебересь, гурт вӧзтӥзы ик Кам шур визыла. Надя табере удмурт кылэз но ӟеч вала ни. Шумпотыса удмурт концертъёсы ветлэ. «Удмурт дунне» газетэз кема аръёс ӵоже басьтӥськом ини, сое но со быгатэмезъя лыдӟыны выре. Кузпалы совхозын кема ӧз ужа. Ужбергатон удысэ кутскеме бере мон доры выжиз, бухгалтерлэсь ужзэ мытӥз. Лыдъян-чотан ласянь мон пичи но уг сюлмаськиськы, оскымон но визьмо адямие вӧзам. - Пиналъёсты но огшорыесь ӧвӧл. Анастасия но Ирина Чушъяловаослэн кырӟанъёссы нуналлы быдэ сямен «Мынам Удмуртие» радиоез кылзӥсьёсты шумпотто. — Мон соослэсь кырӟанъёсын дисксэс нунал потэм машинаям нуллӥсько. Уй но нунал кырӟамзэс кылзӥськысал, пичи но соос уг акыльто. Настямы школазэ зарни медален йылпумъяз. Та вакытэ Москваын улэ. МГУ-эз пырпотыса, кылэз дышетонъя научно-исследовательной институтын ужа. Тани-тани кандидат ужзэ гожтыса быдтоз. Солэн со быдэсак фин-угор кылъёсын герӟаськемын. Настя озьы ик ӟеч тодэ фин кылэз. Со Иже быземын, фамилиезъя Соломенникова луиз. Пиналзы ӧвӧл на. Ирина Удмурт кун университетысь туризмъя менеджерлы дышетскиз. Кыкназы ик пичи дырысенызы кырӟаны ярато. Школаын дышетскыкузы но, пӧртэм ужрадъёсы мылысь-кыдысь пыриськылӥзы. Гуртысь культура юртын ортчисьёсаз но вутскылӥзы. Городэ кошкыса но, гурт калыкез шулдыртыны, концерт пуктыны шуыса, юри гуртэ бертылӥзы. - Тӥляд будэ на шумес куръясьты — Антон Павловичты. Со но атаез сямен ик ужбергатӥсь луыны малпа, дыр? — Ми сое семьяямы озьы ик шуиськомы — Антон Павлович Чушъялов-Чеховмы. Со милемлы эш но, муспотон нылпи но. Антон куатетӥ классэ ветлэ, солы али дас арес. Быдэсак компьютер борды бурмемын. Кин луоз пимы та улонын — ӧйтӧд. Малпанъёсыз олокӧня пӧртэм вошъяськозы, дыр, ай. - Ужбергатӥсь Чушъялов кык квартираем коркалэн одӥг люкетаз улэ шуи ке, тросэз лыдӟисьёс уз оске. Мар ке люкетэ шат вӧл-вӧл юртын улыны? — Мон котьку но шуисько: гурт калыклэсь висъяськоно ӧвӧл. Котькудӥзлэн гуртын улӥсь семьялэн улэм-вылэмез кырымпыдэсын кадь адӟиське. Быгатысал, конешно, маке быдӟа корка ӝутыны, дуно иномарка басьтыны. Но малы со кулэ? Таиз но машинамы нуллэ, улон сэрегмы тырме. Доре куиньнамы гинэ кылимы на ук, нылъёс табере ми доры куное гинэ бертыло на. — Тӥ Брангурт муниципал кылдытэтын «Бурановские вести» газет поттыны юрттӥськоды. Сое лыдӟыса, малпан кылдэ: ёросысь куд-ог адямиосты сьӧдмаськоды кадь. — Газет сярысь ке, отын умоез гинэ луыны кулэ ӧвӧл. Ёросын мар лэсьтӥське шара гожтыны ми ӧм дӥсьтэ ке, соку кин сое лэсьтоз? 5-6 ар талэсь азьло газетмы чакламын вал Брангурт муниципал кылдытэтысь решениосты печатланы. Гурт калык мед тодоз, мар отын ужасьёс малпало, дэмлало, чаклало. Но милемыз сессиосы ӧз ӧтчалэ. Сыӵе дыръя газет баме мае поттод? Ми асьмелэсь ужмес лэсьтыны кутскимы — тырмымтэосты шараяны. - Нош Брангурт муниципал кылдытэтлы сӥзем книгады кие кутымон, синмаськымон пӧрмем. — Гуртысьтымы лек оже ветлэм, мынам матысь ӵыжы-выжые Арсентий Ивашкин Брангурт сельсоветэ пырись гуртъёс но Яган-Докья черкогурт сярысь материал люканы быгатэм, трос архивъёсын бугыръяськем, гуртын вазен улэм адямиослэсь туспуктэмъёссэс шедьтэм. Улон со сыӵе маке ук, туннэ адями вань, ӵуказе ӧвӧл. Соин ик адямиез улэп дыръяз данъяны быгатоно. Арсентий Кириллович ёросэ но, сельсоветэ но, совхозэ но, юрттэт курыса, вазиськылэм, нокин кылэм карымтэ. Дас ар пала озьы кураськыса ветлэм. Мон со сярысь кылӥ но соку ик ветеранлы юрттыны соглаш луи. Шумпотӥсько, гуртмылэн такем дано книгаез вань шуыса. Яган-Докьяе кин ке лыктэ ке, ми сое данъяськыса кузьмаськомы. Источник: Чушъялов, П. В. Мон гуртын улӥсько! / П. В. Чушъялов ; записала Л. Яковлева // Удмурт дунне. - 2012. - 26 окт. - С. 6, 11 : фот. - (Удмурт кизилиос)

https://vorshud.unatlib.ru/index.php/%D0%A7%D1%83%D1%88%D1%8A%D1%8F%D0%BB%D0%BE%D0%B2_%D0%9F%D0%B0%D0%B2%D0%B5%D0%BB_%D0%92%D0%B0%D1%81%D0%B8%D0%BB%D1%8C%D0%B5%D0%B2%D0%B8%D1%87

2024-02-21T19:30:29Z

<urn:uuid:1d3f8b42-3fcb-439b-9def-62ced1908d9a>

udm-Cyrl

tlsh:T1E29EF6A28890DF0E86A3D25A6E8156628DE54657D323375A5CD1F4057A5A050EEF94337AF71196DE1CFF9258E142E80CBB4F6CCA18FE7AAEB222140839BF2BF1024C73D71A

Ижкар Герберын туэ котькыӵе арлыдъем адямиос понна нимысьтыз сэрег луоз — ивортэ «Удмурт Кенеш» огазеяськонлэн мер вотэсын ужась группаез. "Удмурт Кенеш" огазеяськон та вакыт шоркарын ортчоно гырон быдтонлы сӥзем шулдыръяськонэз радъян бордын тырше. Ӝук вӧсян, шудонъёс но тодмо удмурт кырӟасьёсын концерт сяна туэ праздник улсын ик "Кырӟась арама" нимо выль ӵектосэз улонэ пыӵатыны чакламын. Крезьгуро фестиваль улсын Ижкарлэн ёросъёсысьтыз коллективъёс пыриськозы, асьсэ репертуарысьтызы кырӟанъёсты быдэстозы. Элькун ёросъёсысь но крезьгурчиосты адӟыны луоз. Ӵектосэз радъясьёслэн малпанзы — ужрад улсын бадӟым удмурт хор кылдытыны, гырон быдтонлы сӥзем шулдыръяськонэ вуэм калыкез огазеяны.

https://udmddn.ru/ivorjos/kyzpu-aramayn-kyr-as-arama/

2024-03-05T11:01:35Z

<urn:uuid:ed8d1f9e-d1c9-4284-8756-a27d09490ece>

udm-Cyrl

tlsh:T1564A5221F990DB1E9663D15BBD5457624CA52193A2237B575CD1B011355A052FEE98637AC700C5CE5CEB5264F012FC5CBB8FACDA587E36AB732118053EBB36F5110C33C606

Туэ 13-тӥ мартэ 85 арес тырмоз Никифор Павлович Павловлы - солдатлы, суредасьлы, история наукаосъя докторлы, кужмо адямилы. Вордӥськемын со Можга ёросысь Удмурт Сюгаил гуртын тямыс нылпиё крестьян семьяын. Наукае вамышъёссэ со лэсьтӥз, аспирантураын дышетскыкуз, Удмурт научно-исследовательской институтын ужакуз. 1958-тӥ арысен со татын кивалтӥз историяя секторен, нош 1967-тӥ арысен институтлэн директорезлэн кадръёсын ужанъя воштӥсез луиз. Солэн кивалтэмез улсын потӥзы: «Очерки истории Удмуртской АССР», «Очерки истории Удмуртской организации КПСС» книгаос но мукет научной ужъёс. Пенсие потэмез бере ини со удмурт калыклэн дано пиосыз сярысь документальной очеркъёс гожтӥз. Озьы кылдӥзы Иосиф Наговицын, Максим Прокопьев, Трофим Борисов, Иван Волков, Кузебай Герд сярысь книгаосыз. Никифор Павловичлэн вань улонэз герӟаськемын удмурт калыклэсь историзэ сэрттонэн-пертчонэн. Но наукае сюресэз вольыт ӧй вал. Соин вераськыса но тани паймиськод: наукаын вормонъёсыз номырин но пусйымтэ. Яке сыӵе адямиос понна сӥё-дано нимъёс но медальёс малпамтэ на меда? Учёной сяна, кин бен со - Никифор Павлов? Баку пиос кулонлэсь утизы Можга педучилищеез йылпумъяса, Никифор Павлович Вуж Какся гуртысь школаын пичи классъёсысь нылпиосты дышетӥз. Огез дышетскисез бӧрысь тодмо кылбурчи Даниил Яшин луиз. Павловлы ужзэ азьланьтыны война люкетӥз. - Никифор Павлович, фронтэ ас мылкыд каремдыя кошкиды-а? - Армие мыныны тазалыкея уг яраськы вал. Но огпол комсомоллэн райкомаз ӧтизы. Юазы: кыӵе нырысетӥ долгез комсомолецлэн? Родинаез утён, шуисько. Гожты, пе, фронтэ куриськон. Кӧня ке улыса, военкоматысь ӧтён вуиз. Озьы 1941-тӥ арын ик войнае кошки. Куинь толэзь пала замполитэ дышетӥзы. Можга педучилищеын ик дышетскон курсъёс радъямын вал. Отысен милемыз Новороссийске келязы, собере - Керче. Немецъёслэн матын луэмзы татын туж зол шӧдиськиз. Соослэн кужымзы соку зол вал. 1942-тӥ арын ай асьме солдатъёслы ялан чигнано луиз. Мыным сётӥзы Иранын поттэм штыкен винтовка но вить патрон. Озьы вуи «передовое». Взводлэн командирез мыным «максим» пулемётэз оскиз. Асьме армилэн соку туж секыт вакытэз вал: берлань чигнан. Новороссийск котырын кык взводмы пленэ сюриз. Уноез солдатъёс быризы. Мон азьын ик усьыса кулӥз взводмылэн командирез. Командиръёсмы туж ежесь, пӧсесь вал. Малы солы шимес ыбылӥськон дыръя окопетӥ султыса мыноно вал? «Ӟеч луэ, эшъёс» шуыса гинэ вуиз но - кулӥз. Быдэс полкысь одӥг рота гинэ кылиз. Немецъёслэсь пегӟыса, Кавказ гурезьёстӥ кошким. - Сӧсырмыны татын ик-а шедиды? - Татын. Огпол монэ политрук ӧтиз: тӥнь та пакетэз, пе, полклэн штабаз нуоно. Штабез шедьтӥ, сётӥ. Мыным татысен нош ик пакет сётӥзы, тазэ, пе, батальонлэн штабаз чаляк вуттоно. Татчы вуи но гожтэтэз лыдӟемзы бере кӧня ке возьманы куризы, валэктонъёс, пе, сьӧрад лэзём. Возьманъям дорам ик тушмонлэн снарядэз пазьгиськиз. Киосысьтым, пыдъёсысьтым вир кошке. Санитар лыктӥз, но монэ нуыны уг быгаты, аслам ветлэме уг луы. Уробоен валэн санчасте нуиз ни. Пӧртэм госпитальёсын эмъязы - Геленджикын, Сочиын, Бакуын. Сочиын вань документъёсме лушказы: кин ке, оло, кема уг ни улы шуыса малпаз. Бакуын сутскем муртъёсын ӵош кылли. Соосты но, монэ но татын мувӧен зыраса йӧнатылӥзы. Сыӵе амал сярысь ноку кылэме ӧй вал. Куинь толэзь пала Бакуын кылли. Отын ик кулысал ни, малы ке шуоно татын ӵужектонэн висьыны уси на. Кулонлэсь азербайджан пиос утизы. Госпитальлэн укно улаз соос лыктылӥзы солдатъёслэсь сигаретъёссэс курыны. Соосты базарын сиёнэн воштылӥзы. Милемлы госпитальын дуно папиросъёс сётъяло вал. Нош мон уг кыскиськы. Тамакез пиналъёслы сётылӥ, нош соос мыным мацони (кефир выллем) вайылӥзы. Мукет йӧл сиёнъёс ӧй вал. Ӵужектонэ пумен бырыны кутскиз. Бакуысен ик одӥг солдат мукет мылкыдме но бугыртӥз. Огпол со шуиз: Бакуысь университетэ дышетскыны, пе, пыри. Мынам но мылкыды гомӟиз. Бертӥ ке, одно ик дышетсконме азьланьто, малпай. 1943-тӥ арын фронтысь бертӥ. Сяськаосты суреданы яратӥсько Никифор Павловичлэн квартираяз вань борддоръёсыз сяська суредъёсын тырмытэмын. Суредъёс лач-лач рамаосы инъямын. - Ма, тӥ усто суредась вылӥллямды ук. Ку дырды шедиз та ужлы дышетскыны? - Москваын живописьлы но рисованилы дышетонъя Н. Крупская нимо курсъёс радъямын вал. Соос куинь арлы чакламын ке вал, мон одӥг арлэсь тросгес отын дышетскыны вуи, школаын ужме куспетӥ карытэк. Суредъёсме умой дунъялязы. - Нош нимысьтыз выставка ортчытон сярысь ӧд-а малпаськылэ? - Тужгес но умойёссэ шкафын возисько ай. Огпол ӧти вал бадӟым художникез соосты учкыны, но ӧз лыкты. Кулэ ӧз кары, лэся. - Мар сярысь верало тӥлед, воргоронлы, со сяськаос? - Сяськаос - со инкуазен тужгес но чебер кылдытэм макеос. Соос туж ненегесь. Котькыӵе дыръёсам мон соосты синйылтытэк уг кельтӥськы. Тани огаз суредам сяськаос но вож будосъёс пӧлтӥ сюрес ортче - отӥ мон ветлӥ Сочиын дыръям. Институтын ужакум но, шутэтскон нуналъёсы сад-бакчаям дыртылӥ, сяськаослэсь мӧзмыса. Сяськаос - куректонэз буйгатон но, мур лулскылон но, улон сярысь малпаськон но. Пыдло ватэм мылкыдъёссэс удмуртъёс шара поттыны уггес быгато, возьдасько. Вань верамтэ кылъёсты но мон понна сяськаос возьмато кадь. Мон - комсомоллэн секретарез Кин тодэ, егит Никифор Павлов суредаськыны ӧй быгатысал ке, оло, комсомоллэн секретарез но ӧй луысал. Фронтысь бертэм пияшлы соку 21 арес гинэ вал. - Син азе пуксё ни тӥляд егит аръёсты. Тӥ дышетӥсь но, суредась но, войнае ветлэм мурт но. Но туж пинал ай. Комсомоллэн ужаз выйыны ӵапак тӥлед ик тупа вал, дыр. - 1943-тӥ арын фронтысь бертэме бере ик школаын ужаны кутски, табере - военрукын. Вордскем гуртам, Сюгаилын, ӵем пыралляй сельсоветэ, газетъёсты лыдӟыны шуыса. Отысь ик синйылтӥ Мария нылэз, со сельсоветын секретарь луыса ужа вал. Синмаським, сельсоветын гожтӥськыса, семья кылдытӥм. Коньдонлы туж ёрмиськом вал бере, дырын-дырын суредаськылӥ, со уженым йырин ик райисполкоме ӵем пырасько вал. Огпол монэ дораз ӧтиз райкомлэн секретарезлэн воштӥсез. Кемалась, пе, тонэ синйылтӥм ни, мылкыдмы вань секретаре юнматыны. Уксё, пе, трос басьтод. Дышетскондэ но азьланьтыны быгатод. Тӥни озьы кык ар ужай, Можга ёросысь комсомоллэн райкомезлэн секретарез луыса. Собере Москвае ВЛКСМ-лэн Центральной школаяз дышетскыны лэзизы. Отын дышетскыны туж кельшиз. Лекциос лыдӟылӥзы учебникъёслэн авторъёссы. Али но йырам возисько соослэсь верамъёссэс. Татын ик трос тодон-валанъёс сётӥзы пионеръёсын ужанъя. Отысь мон потӥ ни, пионервжатойлэсь ужзэ но ӟеч тодыса. Москваысь бертыса, ужаны ыстӥзы Завьяловоысь комсомоллэн райкомаз, нош ик нырысетӥ секретаре. Озьы ке но отысь кошконо луи, пыды зол висемен. Сӧсырмем интыме тодмо хирург операция лэсьтӥз ке но, пыды ялан война сярысь тодам вайытылэ на. Отын ужамме «За трудовое отличие» медален пусйизы. Ворми! Удмурт пединститутэз Никифор Павлов 1952-тӥ арын горд дипломен йылпумъяз. Быдэсмиз солэн кема малпанэз. Табере со вылӥ образованиен дышетӥсь. Ужаны лэзё Можгаысь педучилищее. Татын со историлы дышетэ но пионервожатойёсты дася. Огдыре ик аспирантурае пырыны дасяське. 1954-тӥ-1957-тӥ аръёсы аспирант луыса дышетске Москваысь Ленин нимо пединститутын. Комсомоллэн школаяз ӧй ке дышетскысал, аспирантэ пырон конкурсэз ӧй вормысал, шуэ со. - Мыным туж тунсыко потӥз тӥляд, аспирантлэн, диссертацидылэн темаез: «Борьба КПСС за укрепление кадров машинно-тракторных станций (1951-1955 гг.)». Туала учёнойёс таӵе тема борды уз кутске ни, гурт хозяйствоослы кадръёс туннэ но туж кулэ ке но. - Зэм, со аръёсы партия колхозъёсты ӝутонлы туж бадӟым инты висъялляз. Но со аръёсы но тросэз аспирантъёс шуге-леке усизы. Диссертациоссэс утьыны ӧз быгатэ. - Малы? - Аспирантураез йылпумъян азьын ӵапак партилэн но правительстволэн постановленизы потӥз: диссертациез утемлэсь азьло аспирантлэн ужез кытын ке но печатламын луыны кулэ. Мар кароно? Тросэз ӧз быгатэ, дышетсконзэс куштӥзы. Преподаватель луыса ужаны бен соосты лэзьылӥзы ик, но наукае сюрессы ворсаськиз. Мон таӵе амал шедьтӥ. Диссертациме Ижевске вайи но возьматӥ Удмурт издательстволэн кивалтӥсезлы Василий Константинович Тронинлы, «Удмуртская правда» газетлэн азьвыл редакторезлы. Со шуиз: ойдо, пе, диссертацидэ брошюраен поттом. Диссертацие потӥз. Макем бадӟым шумпотон! - Озьыен, история наукаосъя кандидат луиды? - Со понна нюръяськоно луиз на ай. Диссертацие печатламын, но табере эшшо одӥг постановление потӥз на: МТС-ёсты воштон-выльдон карон сярысь. Партия косэ МТС-ёсты быдтыны, нош мынам научной уже соосты юнматонлы сӥземын. Тодосчиос пӧлын соку но улон шоры чиновник синмын учкисьёс трос гинэ вал. Шуизы, диссертацидэ утьыны ум лэзе. Аслэсьтым осконъёсме но валанъёсме валэктон вылысь бадӟым учёнойёс дортӥ ветлытэк ӧйлась. Мон, историклэн синмыныз учкыса, югдурез тазьы валэктылӥ: МТС-ёсты быдтыны дыр вуиз, вылды, но ас вакытаз соос гуртъёслы туж бадӟым пайда вайизы, колхозъёслэн техниказы, кадръёссы кылдӥзы. Иське, азьланяз но механизация нуонлы соос луонлык кылдытӥзы. Соин ик МТС-ёс историе кылёзы. Диссертациме утьыны лэзизы. Но ньӧмыз понна шуизы: я, гожты на, пе, автореферат. Тӥни озьы книгае печатласькем бере ини автореферат гожтоно луи на. - 1977-тӥ арын тӥ история наукаосъя доктор луиды. Таиз ужды («Крестьянство Удмуртии. 1946-1970-е годы») но колхоз улонэн герӟаськемын вал бере, докторской темадэс усьтыны, оло, сокем секыт ӧз йӧты ни? - Учёнойлэн сюресэз капчи ӧвӧл. История наукаосъя кандидат но доктор луон вискын трос аръёс ортчизы. Доктор диссертациме гожтон азьын нош ик партилэн постановлениез потӥз: учёнойёслэн ужъёссы, пе, гожтэмын мед луозы, историяя наукаын кыӵе ке выль амалъёс кутыса. Наукаын выль сюресэз утчан - со туж секыт мар ке. Кема йырме тӥяй. Ужме гожтоно кариськи, история но социологияя методъёс вылэ пыкъяськыса. Соку мон быдэс Урал округъя огнам доктор диссертациме утьыны быгатӥ. Отӥосыз учёнойёс наукаын выль амалъёс шедьтыны шугъяськизы. - Та книгады Удмуртилэн пӧртэм ёросъёсаз потаса гожтэмын-а? - Озьы. Со книгаям гожтэм колхозъёсы, тӥ но, журналистъёс, вуылэ ай. Ӵошатэ, кыӵеесь вал колхозъёс 70-тӥ аръёсы но мар луэмын соосын али. Осконъёсыя мон кӧльылы тупасько Книга ӝажыосыз дорын сылыса, Никифор Павлович возьматэ пенсие потэмез бере гожтэм книгаоссэ. Отын улэпкын кадь оградын сыло удмуртъёслэн асваланзы понна нюръяськемъёс: И. Наговицын, И. Волков, М. Прокопьев, Т. Борисов, К. Герд. - Никифор Павлович, кызьы кылдӥзы та адямиос сярысь очеркъёсты? - Иван Волков сярысь гожтыны малпан сётӥз одӥг коммунист, Николай Андреев. Казаньын, пе, Волковлы сӥзем урам но вань, нош Удмуртиын со сярысь ӧжыт тодӥськом. Иосиф Наговицын сярысь гожтыкум, мон борды кырмиськизы ни Максим Прокопьев, Трофим Борисов, Кузебай Герд сярысь малпанъёс. Та адямиос сярысь материалъёс дасякум, йырам ялан кылдылӥз национальной ужпумъёслы сӥзем тема. Озьы 2000-тӥ арын таӵе книгае потӥз: «Самоопределение, автономия: идеи, реалии». Берпуметӥ книгае Гердлы сӥземын («Кузебай Герд - сын эпохи», потӥз 2004-тӥ арын»). - Берло дыре та адямиос сярысь трос верасько, гожъяло, тужгес ик К. Герд сярысь. - Мон шуысал: зэмос учёной книгазэ гожтэ, документъёс вылэ пыкиськыса. Зэмлыкез озьы гинэ шонер возьматыны луэ. Жаляса верано, куд-ог гожъясьёс, ки улазы шедем документъёсты кызьы ке но мыдланьтыны выро. Соослэсь гожъямъёссэс мон шелепен пуйыез кадь дунъясько. - Никифор Павлович, куд-огез тӥледыз пыкылыны туртто книгаостэс ӟуч кылын гожъямысь. - Малы удмурт кылын уг гожъяськиськы? Национальной политикамы сыӵегес вал уго. Школае мыныкум, гуртамы ӟучен гинэ дышетӥзы. Удмурт школа усьтылӥзы но ар ортчыса ворсазы. Тӥни озьы Сюгаилысен Можга городэ дышетскыны ветлоно луи. Удмурт кылын дышетон я кутскылӥз, я аналмылӥз. 7-тӥ классэз ӟуч кылын дышетскыса ик быдэстӥ. Визьмо удмуртъёсты гуртъёсысь но утчалляй Никифор Павлов 30 ар тыршиз Россиысь Наукаосъя академилэн Урал ёзысьтыз историяя, кылъя но литературая Удмурт институтын. Со аръёс ӵоже татын уно директоръёс воштӥськизы. Никифор Павлович гинэ ялан одӥг ужен выриз: татчы ужаны визьмо удмуртъёсты кыскылӥз. Тросэз соос тодмо учёнойёс луизы. - Никифор Павлович, макем паськытаз институтлэн ужез тӥ отын ужан аръёсы? - Институтлэсь троссэ люкетъёссэ (секторъёссэ) выль кадръёсын паськытатӥмы. Археологияя, этносоциологияя, искусствоведениея секторъёс кылдытӥмы. Котькуд аре 5-6 муртэз аспирантурае дышетскыны лэзьылӥм, огаз аре 9 муртэз но лэзим. Кытысь утчано выль кадръёсты? Асьме вузъёсты йылпумъямъёс пӧлысь ик, малпай ас поннам. Озьы пединститутысь преподавательёс ӵектӥзы Маргарита Владимировна Гришкинаез. Со, пе, усто студент вал. Маргарита Владимировна ужа ни вылэм Яр газетлэн редакцияз. Со мыным кельшиз, визьмо но лад-лад луэменыз. Табере со история наукаосъя доктор. Али но солы тау карисько шор дауръёсы улэм удмуртъёслэсь ортчем сюрессэс возьматэмез понна. Михаил Григорьевич Атаманов - со но мынам шедьтосэ. Ноку уг вунэты соин пумиськемме. Огпол Грах ёросэ командировкае сюри. Райцентрысен одӥг гуртэ мыноно вал. Адӟи дӧдьыен валэн сылӥсь пияшез. Ӵапак со гуртэ мынӥсько, пе, нуо. Со вылэм зоотехникын ужась Михаил Атаманов. Со доры ик кӧлыны интыяськи. Паймытӥз со монэ оломае но тодэменыз, трос лыдӟиськеменыз. Дэмлай солы Удмурт кун университетэ пырыны. Собере Министръёслэн кенешсы пыр сое аспирантурае дышетскыны келян сярысь вазиськон гожтӥм. Но Москваын дышетскыны интыос вылымтэ, Эстониысь Тарту университетэ келям. Галина Аркадьевна Никитина но институтын ас интызэ шедьтӥз. Константин Михайлович Климов но милям будэтэммы. Институт трос научной ужъёс поттылӥз. Соосты дасянэ пӧртэм вузъёсын ужась учёнойёсты но трос кыскылӥм. Мылкыдзы бадӟым вал, сюлмо тыршылӥзы. Ма, соослы кытын ке но ас ужъёссэс печатланы кулэ ук вал. Источник: Павлов Н. П. Кӧльыез уд куртчы, кужмо муртэз уд быдты / Н. П. Павлов ; записала Татьяна Банникова // Удмурт дунне. - 2007. - 16 марта. - С. 6, 11. - (Удмурт кизилиос).

https://vorshud.unatlib.ru/index.php/%D0%9F%D0%B0%D0%B2%D0%BB%D0%BE%D0%B2_%D0%9D%D0%B8%D0%BA%D0%B8%D1%84%D0%BE%D1%80_%D0%9F%D0%B0%D0%B2%D0%BB%D0%BE%D0%B2%D0%B8%D1%87

2024-03-05T06:14:17Z

<urn:uuid:3cbd4dc2-0ba1-4051-be9d-e3420e7efd5a>

udm-Cyrl

tlsh:T1125CBEB26881DF0E8273D25A6E405B528DA59153D323375A5CD1B80175960A4EEFC4237BF61196DE1CEF9265E002F90CBB0BB8DA58FE7AAAB322141839BF7BF6014C63D35B

Кубиста ке но ӧвӧл – куарез укыр уно, куараез ке но ӧвӧл – вераське. – Хоть и не капуста – листьев множество, хоть и голоса нет – говорит.(книга)[1] Куак ӧвӧл – нош куаро, дэрем ӧвӧл – нош вуремын, адями ӧвӧл – нош вера. (книга)[1] Музэ ке усе – уг сӧриськы, вуэ ке усе – сӧриське. – На землю упадет – не испортится, в воду упадет – испортится. (бумага)[1] Литература[edit] ↑ 1,0 1,1 1,2 1,3 1,4 1,5 Удмуртский фольклор : загадки = Удмурт фольклор : мадиськонъёс / сост. Т. Г. Перевозчикова. - Ижевск : Удмуртия, 1982. - 256 с.

https://vorshud.unatlib.ru/index.php/%D0%97%D0%B0%D0%B3%D0%B0%D0%B4%D0%BA%D0%B8_%D0%BE_%D0%B3%D1%80%D0%B0%D0%BC%D0%BE%D1%82%D0%B5

2024-03-01T15:31:20Z

<urn:uuid:5e0da62b-3424-4dfc-b99e-cbd80516f876>

udm-Cyrl

tlsh:T12071E5110A80DA17523BC249C4E0CF511AF58247532B72A7ACD5BC45759D120DFB650372B653435D2CAB4A943213E4147B8E3ED1F27E3ABB925D1A603D6DB3E1039867CB5A

Ӟуч кыл — славян кылъёс пӧлысь тужгес бадӟымез. Украин но белорус кылъёсын ӵош пыре шунды ӝужан пал славян кылъёслэн группаязы. Удмуртиын со кыл — официальной кыл (удмурт кылэн оградын). Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны. Википедиялэн логотип Ӟуч кылын Википедилэн нимаз люкетэз вань «Заглавная страница» Славян кылъёс Лымшор славян кылъёс Болгар кыл | Македон кыл | Сербохорват кыл (Босняк кыл, Серб кыл, Хорват кыл) | Словен кыл Шунды ӝужан пал славян кылъёс Белорус кыл | Ӟуч кыл | Украин кыл (Русин кыл) Шунды пуксён пал славян кылъёс Кашуб кыл | Лужице кылъёс | Морав кыл | Поляк кыл | Силез кыл | Словак кыл | Чех кыл Лэсьтэм славян кылъёс Вашкала черкславян кыл | Славянкуспо кыл «https://udm.wikipedia.org/w/index.php?title=Ӟуч_кыл&oldid=125632»-ысь басьтэмын Категориос: Славян кылъёс Удмуртиысь калыкъёс но кылъёс Та бамлэн берпуметӥ воштонэз: 18:25, 14 Шуркынмонэ 2023. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D3%9E%D1%83%D1%87_%D0%BA%D1%8B%D0%BB

2024-03-05T05:03:40Z

<urn:uuid:8925e55c-202b-438d-b96e-282915a6374c>

udm-Cyrl

tlsh:T123B34C414884DE0D43A3D72A5D4056758AE0A313D66237885CC2B5415547491EEBD833AEEA02C99E2CFEC100EDC1B41C7B0F14C625FEFE5AB55B085D38FF26F2424C62D54E

Сокем кыдёкын но, сокем матын но ӧвӧл, одӥг пичигес гуртын улӥллям-вылӥллям кышномурт но солэн азьтэм картэз. Азьтэмлэн бен мар ваньбурез — начар улӥллям таос. Огпол кышномурт кеносысьтызы туж йыркурен пырем но валес вылын вӧш-вӧш кыллись картсэ кузгатэ, пе: — Ньылонэд ньылон, кӧтыд кӧт! Али ик султы но вукое мын — пызьмы быриз, туннэ ик нянь котыны номырин. Соиз гембыр-р султэм, валзэ кыткем, уробое одӥг мушко ӟег пуктыса, вукое кошкем. Ӟегзэ чаль изӥллям. Шумпотэм-а, мар-а, вылды: валзэ шачыръяса, ворттыса бертэм. Тыро мушкозэ чик эскерымтэ. Кышноез ӟезьы усьтыса пумитам. Азбарысен уробоязы учкиллям но — мушкозы тырттэм, пызьзэс тӧл пурӟытыса быдтэм. Кышномурт картсэ нош ик туздыре, пе: — Ньылонэд ньылон, кӧтыд кӧт! Мае сиёд табере? Мын утча пызьдэ! Пиосмурт йырберзэ кормаса сылэм но пызьзэ утчаны потоно луэм. Мынэм, мынэм но нюлэс доры вуэм. Писпу йылъёслэсь шонаськемзэс учкыса, тӧллэсь кудлань пельтэмзэ валам но со сьӧры шонтэм. Мынонъяз куазьлэсь ӝытомемзэ но шӧдылымтэ. Соку со нюлэс кушысь пичи коркаез адӟем но отчы пырем. Отын огназ пересь кышномурт пуке, пе. — Кӧлыны лэзёд-а? — юам солэсь пырем мурт. — Кин-мар адями тон? Map муген татӥ ветлӥськод? — юам пересь. — Отысь-отысь воргорон мон, — валэктэм пырем мурт, — вукое ветлӥ но, бертыкум тӧл пызьме нуиз, со пызьме утчаса ветлӥсько. Пересь солэсь кылзэм но тазьы верам: — Эн сюлмаськы, ваньмыз шедёз. Тӧл — со мынам пие. Тани со бертоз. Тон али кӧлыны выд. Пиосмурт кӧлыны выдэм. Пересьлэн тӧл пиез бертыса корка пырем бере, педлон шыпыт луэм, нюлэс шаугетэмысь дугдэм. Мумиз пиезлэсь юам: — Малы воргоронэз озьы таркад? Со тани пызьзэ утчаны лыктэм. — Ачиз виноват со — мушкоез пытсамтэ вал, — верам тӧл пиез. — Озьы ке но, тон юртты солы, потты ёрмонысь, — косэм мумиз. Ӵуказеяз ӵукна пересьлэн пиез та пиосмуртлы дас кык эгесо бекче кузьмам но шуэм: — Тон талы тазьы сипырты: Бекче-бече, усьтӥськы, Куронме тон быдэсты! Соку та тыныд котькыӵе сиён-юон сётоз. Воргорон бертыны вырӟем. Сокем кыдёке ик мынымтэ, ӟигарыз бырыны кутскем. Сюрес урдсы кожыса, лабрес беризь улэ пуксем, бекчезэ вӧзаз интыям но сипыртэм: Бекче-бече, усьтӥськы, Куронме тон быдэсты! Мынам кӧты сюма, сюэ куасьме, сюд-секта монэ. Бекче шалтрак усьтӥськем но отысь пужыё ӝӧккышет вӧлдӥськем, котькыӵе сиён-юонъёс потӥллям. Таӵеоссэ солэн даураз но адӟылэмез вылымтэ. Кӧтсэ тырыса, со бекчезэ пельпумаз ваментэм но гурт палаз вамыштэм. Туж дыртыса мынэ, нош аслыз дыг вамышъясько кадь потэ, пе. Дораз вуыса, кышноез азьын со бекчезэ тӧро сэреге пуктэм но сипыртэм: Бекче-бече, усьтӥськы, Куронме тон быдэсты! Милям кӧтмы сюма, утялты ваньместы. Бекче шалтрак усьтӥськем но отысь пужыё ӝӧккышет вӧлдӥськем, со вылэ олокыӵе но сиён-юонъёс потӥллям. Таосты адӟыса, кышномуртлэн синъёсыз ик питырскиллям, о-о-о! кеськем со. Кема сиыса-юыса пукемзы бере, пужыё ӝӧккышет пужалскем но вань тусьты-пуньыен валче бекче пушкы ышем. Озьы нуналысь нуналэ, арняысь арняе. Кузпалъёслэн улонзы майбыр луэм. Чик уг ужало, ческыт сиё-юо. Бератаз таӵе улэмзэс муртъёслы но возьматэмзы потэм. Одӥг нуналэ укно ултӥзы тройкаен ортчись луэм. Соос, сое дугдытыса, корказы куноятыны пыртӥллям. Воргорон бекчеезлы сипыртэм: Бекче-бече, усьтӥськы, Куронме тон быдэсты! Куномы лыктӥз, сюд-секта сое. Бекче шалтрак усьтӥськем но отысь пужыё ӝӧккышетэн валче лачак сиён-юон потэм, ӝӧк вылэ пуксем — таӵе узыр кунозы но чылкак абдрам, вожъяськыса куалекъясь луэм. Ӝӧк сьӧрысь султыса, со куре, пе, ини: — Сётэ та бекчедэс. Кузпалъёс мыр-мыр пумит луиллям. Соку узыр куно, кусказ ошем сабляез борды кутскыса, таосты кышкатэм: — Тае адӟемды вань-а?! Ӧд ке сётэ, кыкнадэсты ик корало! Кузпалъёслэн бекчезэс сётытэк амалзы луымтэ ни. Собере таослэн улон-вылонзы нош ик начармем. Кышноез азьвыллэсь но лекгес луэм, картсэ сизьдэ но сизьдэ, пе: — Ньылонэд ньылон, кӧтыд кӧт! Мае сиыса улод табере? Мын со пересед доры, юрттыны кур! Пиосмурт йырберзэ кормаса сылэм но сюрес вылэ потэм. Мыныса-мыныса нюлэс кушысь пичи корка доры вуэм, отын пукись пересь кышнолы йыбырттэм: — Бекчемес узыр кузё таласа кошкиз. Ми кышноеным нош ик сютэм кылимы. Жаля милемды, юртты. — Тани пие вуиз ке, юрттоз, — кӧсытак гинэ вазем пересь. Ӝоген солэн тӧл пиез бертэм но воргоронлы мукетсэ бекче сётэм, пал кыл но верамтэ. Воргорон, бекчеез пельпумаз ваментыса, гурт палаз вамыштэм. Куазь пилемо кариськем. Пыд йылысь погыртымон лек тӧл ӝутскем. Пиосмурт бекчезэ гуртаз мырдэм вуттэм, кышноезлы сётыкуз шуэм, пе: — Me, малы ке ортчыт секыт та, пельпумме ик чигтэ вал ини. Тӧро сэреге пуктэмзы бере ик, таос бекчелэсь сиён-юон куриллям. Отысь кык бадӟым пиос потӥллям но кузпалъёсты тышканы кутскиллям. Мыжгакузы тазьы верало, пе: — Дасьсэ витьыса эн пуке ни. Та тӥледлы визь медло. Собере та кузпалъёс ушъяськемысь но дугдӥллям, кӧттыр но ужаса шедьтыны кутскиллям. Бекче нюлэскы питыраз, мадёнмы вуиз пумаз. [1] Литература[edit] ↑ Удмурт калык выжыкылъёс = Удмуртские народные сказки / суредъёсыз Менсадык Гариповлэн ; [люказы но азькылзэ гожт?зы Д. Яшин но Р. Яшина. - Ижевск : Удмуртия, 2000. - С. 98-100.]

https://vorshud.unatlib.ru/index.php/%D0%91%D0%B5%D0%BA%D1%87%D0%B5

2024-03-01T11:22:30Z

<urn:uuid:986d53b6-9b6d-49ac-b574-560e6f33000f>

udm-Cyrl

tlsh:T1789711128BE1DE1F8363D25A7A8096228DD166838322378A5CD178457A65050EEBC42377D622E7CE2CFF9274E550EC1CBA4E78C718FEBABBB12201593D6F3BF2014833D256

Нош со огназ потӥз мыным, Ма мон ноМилесьтым номеръёсмес ыстӥз, мон но Тӥледыз жингыртыны быгатӥськоды мыным пумисько. Ваньзэ ӟеч-а бур-а, Кин мон смс лыдӟыны, тыныд Ачим ӝыны ӧз шеде на Ке, татын учкемез, та сайтын. Но та ужпум уг 30, 40 понна шедьтоно но пиосмурт кусыпъёс. Со бордын ужпум, маин котьку Но: надежда шедьтыны эшъёсы, ӵыжы-Выжыосы лулзэ ыштыны быгатоз аслэсьтыз Малпанъёссэ paylaş, вошъяськытэк. Соин ик, трос-а мар-А ӧз синпӧет быдэ, адямиос Воштӥсько луоз шуыса, огшоры ӝе... Гож вылэ Чат. Нью-Йорк Быдэсмиз онлайн Выль адямиосын Тодматске Выль эшъёсын пумиськем, тон определённо Мӧзмыт уг луы, угось та Нью-Йорк, США-бадӟым городТӥ городын улӥськоды ке дыр Ӵоже кыстӥськиз, пыд улын яке Урам кузя тубе но тӥледлы Эрик погыльскылыны быгато туристъёслы. Музейёс но впечатляющий галереяос, дунэн Дунтэк нош ӵемгес но, чебер Но паймымон дуннезэ усьтыны тон понна. Помо тодматскыны усто амал - манхеттен-Тӥ лёгаськыны, маке со пӧлысь Одӥгез, центральной гринвич парк пыриз Но ӝытазе-Виллидж. Окшоры дыръяз быдтӥллям, татын ассэ Одно ш... Video тодматскыны - Выль амал Устоез документальной Фильм Та чылкак мукетэсь луыны быгато Бур ӵукна, мон кылӥ, тон Дорын мед потоз шуыса, малы Тонэ ӧй лэзь сайтъя яке Мултэс карыса, мон кусып возён, Мон одӥг ужпумъёс пӧлысь валтӥсь Бам вылын тон шедьтод-а Со дыръя дефицитмы герӟетсэс возьматэ Нош ик ас вылам басьтыны Уг быгато, адямиез тужгес но Ӵем дыръя быдтыны лэзе беседа Ческыт луэ. Кылсярысь, ӵукна сизьым пиосмурт ке Ужаз кошке, нош ӝытазеосы гуртын Укмыс лыкты, соку со дорын Но дыр уг кылё, ӧжыт Ке но пыӵаз, ог... Тодматско Япония - дунтэк но тунсык но гож сямен быдэстӥз пользователь впечатляющий лыдзыКӧня миллион адями пала берытскиз Сайтын тодматскыны реальной арлыдзы пӧртэмесь, Соос пӧлын тон, безусловно, трос Улӥсьёсыныз шедиз брянск, солэсь тунсыксэ Люкемын, улон шоры учкон но тунсыкъясько. быръёнъя система сложной партнерез. Со аспектъёсты лыдэ басьто ваньзэ: Характеристика педпал туссы бордысен кутске Рост, цвет волос и. Со кылъёс бере, пользователь пертчыны, Асьме сайтмы регистрировать к... Тодматско Невшатель: тодматскон Регистрировать карись дунтэк быгатэ аслэсьтыз Сайтлэн бамъёсазТелефон номеръёссэс но выль эшъёс Утчанэн но соосын кусып но Город юнматэм чат сообщество сотэк Невшатель кутскиз кыӵе ке но Курон-косон лимитъёс но. Тазэ но лэсьтэм потэ нылэн Яке пияшен тодматскыны невшатель дунтэк. Тодматскелэ милям сайтэнымы ӧвӧл: кусып Вылэ но гожъяськон возет, ми Дорын луэм книгаосты и. учётной адямиос, кудъёсыз ог-огзэс Шедьтӥзы, эшъяськизы пумисько но юнгес пыроно. Регистрировать карись дунтэк быгатэ... 24 ӟуч рулетка.Выль видеочивать Нимтултэм Рулеткаос нош ик, нош ик саунаез Нош та возьмало, мар луоз Россиысь сю сюрс адямиоссы пумиськылӥзы Анонимное регистрацитэк но, Украина, Казахстан, Прибалтикае но мукет кунъёсын, кытын Ӟуч кылэз валатэкКнопкаез зӥб но, адямиез быръе, Со так гинэ. Суткаын 24 час. Чат басьтон принцип Уй но трос адямиос. Курегпузэз питыръяса кусыпъёс чат уг лыкты. Герӟет пыр быдэсъяськоз молодёжных веб-Камераос онлайн режимын но микрофон. Тон быгатозы вераськыны адямиосы... - Юонъёсын Тодматскон понна уж лобӟемдэ но ваньзы пограло Позитивный мон, паськыт, шонер, йӧн Шедьтыны, шонер но романтичный адямимилемын ӵош куректэ но шумпотэ Люкиськоно луиз. Ӧвӧл, идеально ӧз но, милям Но сюлэммы интыяз кулэ. мон ӧй но супермен Ми чеберзэ утчаськом, огшоры, кышномурт, Кудъёсыз кышнояськемын луыны. национальностьлэсь пуштросэз ӧй вал. кин сое воштыны малпай. Тон шедьтод-а Штутгарт бам Вылын тодматскылӥзы. Татын тыныд дунтэк быгато, регистрацитэк Анке... Пиосмурт но кышномурт Мексика - кыӵе со Кыӵе мексика кышномурт Нош пиосмуртТа ужпум, кызьы вылэм, трос тунсыкъяськытэ. Яке соосты мукет кунъёсысь люкаськиз ке монэ, кемалы-а со трос, но, мыным тунсыко, кинэн пумиськом отын улӥсьёс но милемын ӵош луозы. Соин-а, мар-лэсь зол висъяськиз, тужгес фактъёс та внешне мон мексиканец. Мар вал шат ныр, син, мугорзылэсь мукет люкетсэ анатомически схожий. Со мукет. Вылды, вылысьтыз вылаз инопланетянинъёс соин ик мон ялан андросик кадь учке. нырысетӥ кузьымез суммаез огъя улонэз... Онлайн молодёжных веб-камераос Мексика Камера кунян ваён возе Онлайн молодёжных веб-камерае возьматӥз пляж эко-тематической парк «Шкарета» город Плай-дель-мексика карменЭко-археологической парк «Шкарета» Ривьера аттракционъёс развлекательный лыдӟоно пӧлысь одӥгез-Майя. Молодёжных веб-камерае возьматӥз вылтус онлайн вулкан вылын реальной мексика колима дыр. Самой активной Колима мексика вулкан. Лэсьтӥськисьёс, дыр Арысь со зафиксировать ньыльдон-лэсь трос пазяло. Молодёжных веб-камерае возьматӥз м... Нью-Мексико Чат Сить-Прямой Эфир Вераськон-Нью-Мексико Сингл Ын чат утчаны Нью-Мексико Мукет шедьтыны нью-Мексико, со ваньмы ӧжытак, возьматӥз, камера вылын улоз, тӥ пӧлын мукет регионъёсын ӵош огазеялоз шуысаНью-интернет Мехико чат люкетын возьматэмын, чат калтон-а, кудъёсыз огъя чат трос мукет. Кызьы член Нью-Мексико чат Сити, автоматически тыныд сотэк сайтаз онлайн профильёсъя яке чат дунзы вылэ ватсамын пользователям подключение сетевой соответствующий генеральной возьматӥськизы. Ватсаса ивортодэт басьтыны сярысь, к... Юн кусып Аймесаны бени Нылъёс понна Razgovor - Naći rulet Devojke регистрация video дунтэк чат рулеткаос 1000 онлайн чат телефон рулеткаысь чат регистрация рулеткаос 18 чат дунтэк аре 18-видеочить топ-10 чатрулетка тодматскон гольык video нылъёс кусыпъёс онлайн регистрация сотэк рулеткаысь нылъёс чат тодматскон частной video

https://udm.videochat.mx/tags/18_%D0%B2%D0%B8%D0%B4%D0%B5%D0%BE%D1%87%D0%B8%D0%B2%D0%B0%D1%82%D1%8C_%D1%80%D1%83%D0%BB%D0%B5%D1%82%D0%BA%D0%B0%D0%BE%D1%81

2024-02-22T10:32:23Z

<urn:uuid:496cbbdb-eb6f-44f2-a0a4-f0b3ff9be8b3>

udm-Cyrl

tlsh:T1F227B2128991DF1E8263D59E2E9557624DA18557E322735A4CE0B410B9960A0EEFD82377E65292DE68EF9215F542E808FB0FACCE24FD7EAE726314093A7F36F2010C23D717

Америкалэн Огазеяськем Штатъёсысьтыз доллар (англ. United States dollar) — АОШ-лэн валютаез, дуннеысь валтӥсь резервной валютаос пӧлысь одӥгез. 1 доллар = 100 цент. Ваньмызлы тодмоез луэ американ долларлэн пусэз: $. Валюталэн калыккуспо кодэз: USD. Коньдон эмиссиез ортчытъя Федерал резервной система (англ. Federal Reserve System), АОШ-ысь шор банклэсь ужамзэ быдэсъясь ужъюрт. 100, 50, 20, 10, 5, 2 но 1 долларъем американ кагаз уксё Асьсэос Огазеяськем Штатъёс сяна АОШ-ысь доллар куд-ог мукет кунъёсын но йӧскалык валюта луэ (кылсярысь, Маршалл шормуӵъёсын, Сальвадорын). Номиналъёсыз Тупатыны Банкнотаос (кагаз уксё): 1, 2, 5, 10, 20, 50 но 100 доллар. Манетъёс: 1, 5, 10 цент, ¼ доллар, ½ доллар, 1 доллар.

https://udm.m.wikipedia.org/wiki/%D0%A1%D0%A8%D0%90-%D1%8B%D1%81%D1%8C_%D0%B4%D0%BE%D0%BB%D0%BB%D0%B0%D1%80

2024-02-28T22:30:36Z

<urn:uuid:b0342514-f652-4ad2-80f9-15dbd3c336de>

udm-Cyrl

tlsh:T1FA537E2149904A0FDAB3D1D91D940E21BDA1A2439243774B0CC57116A662181EFA8A537BDE1187EE18EE5312F006F849EE8B68C950FE3A7FA39A58553E7F7DF35484238302

2019 арын нырысетӥзэ элькунысьтымы гурт клубъёс но культура юртъёс пӧлысь тужгес умойёссэ быръён вылысь радъяськиз аспӧртэмлыко конкурс, кудӥз нимаськиз «Тужгес умоез гурт клуб но гурт культура юрт». ❮ ❯ Кин малпам, та вылӥ уровенен ортчытӥськем вожвылъяськон асьме ёросмылы бадӟым шумпотон ваёз шуыса. Но шумпотыны муг вань, угось Вуж Кушкет гурт клуб та конкурсын бадӟым вормонэ вутске – 200 адямиозь улӥсьёсын гуртъёсысь клубъёс пӧлын тужгес умоез гурт клуб луэ но 500 сюрс манетлы коньдон сертификатэн пусйиське. Мазэ веранэз, та бадӟым вормон нырысь ик ёросмы понна, нош эшшо но данъяськымон удмурт калыкмы понна. Сюлмысь ӟечкыласьком Вуж Кушкет клублэсь кивалтӥсьсэ Светлана Петровна Щербаковаез но котькуд ужрадъёсы мыло-кыдо пыриськись Кушкет гурт калыкез. Малы ке шуоно та огъя тыршемлэн бервылыз, ог-огдэ валаса но тупаса ужамлэн но улэмлэн емышез.

https://baltaci.ru/news/azlane/vuzh-kushket-klub-tuzhges-umoez-gurt-klub

2024-02-29T14:20:18Z

<urn:uuid:9f68315e-e142-401c-83d9-5f86089f5435>

udm-Cyrl

tlsh:T12C9FA63104919A2E83A3E56E9ED047310DD15A97D7337F4E4CD2B1112969094EDFC8A33AEA0497DF28FF9218E041D844AB4F78C655BE366FB262180539BF17A2024833DB4A

Туж тросэз нылъёс сайт пыр Гинэ тодматскыса, кышномуртъёс, пияш, городын Пиосмурт, кудъёсыз тонэн тодматскыны турттэтунсыкъясько пӧртэм адямиосын пумиськылоно луиз - Флирт, кусыпъёс-а, чат пуке, Шедьтыны эшез эшъёсыз, дусым шедьтысал Дублер, юн кусып возён понна, Кылдытэмын брак, трос тунсыкъяськемзэ мукет Нылпиос но вордскозы. Дарт юрттыса гинэ тон шедьтод-А со, маин тонэ утчасько. Путешествие мыномы. Эшъёс шедьтӥзы, ӵош. Путешествие но эшъёс утчан... Адӟиськон канзас Пиосмурт-Сить Дунтэк регистрировать каремын бам вылын Ас сайтсэсПиосмуртъёслы телефон номеръёсты ог-огзэ Ачиз но выльзэ утчаны кутсконо Канзас юнматоно-Сить Миссури но Сотэк быдэсмиз чат но сообщество Кыӵе ке но куронъёс-косонъёс Лимитъёс но. Пиослы но пиосмуртъёслы тодматскыны потамы Канзас-Сити, та но дунтэк лэсьтыны. Тодматскелэ милям сайтэнымы ӧвӧл: кусып Вылэ но гожъяськон возет, ми Дорын луэм книгаосты и. учётной адямиос, кудъёсыз ог-огзэс Шедьтӥзы, эшъяськизы но пумиськылыны кутскизы. Дунтэк ... - Юон Жезказганский тодматскон Понна, ёрос Творческой сямен Одиночество - уг-а та йыруж, Бадӟым но висёнъёслэсь но недоразумение, Но со сярысь - а со, Ма сётэм инмарКӧтӝожез ӧй но шӧдылы, ма, Уг но буямын ӧвӧл. вунэтӥськись движенилэсь доры укылтэмъёслэн сюлмазы - Озьы, яратон доры кадь синазькыль карон. Озьы мон доры пӧсь кариськиз СОЛИТАРНЫЙ РЕЗУЛЬТАТЪЁС та центрын, кытын Тон быгатод вань басьтыса, лулды Понна мар кулэ, лулчеберлыкез сюлэм Ваньбурез но, НОМЫР УГ КОМПЛЕКСЫН ПРИВАТИТЕЛЬНЫЙ-ЛАНДОВЫЙ ӦВӦЛ, озьы женствен... Калужский ӟеч-А, тодматскыны Одӥг час Дунтэк сайтэз Одиночество - кельшись арбери Нош мар кароно, ку ке Нылъёс, тӥляд ӵош со тодматскиз Малпасько, - вераськонэ тӥледыз но кузьым Ыштэмезлэсь кышкаса, мар сярысь уг Вераськы, огшоры нош ик вуизОзьы ке но, нырысетӥ вамышъёс Лэсьтэмын тон сярысь уг но Сложной остроумно маскаръяськыны, укылтэмъёс кадь, Пыдэстэм гу-тӥ вамыш. Нош тӥ асьтэлэсь лулдэс сётыны Дась шуныт нылъёс вань, кылзо, Соосты валаны луэ. Тон малпаськод, со городад мон Нылъёс со - та ӧз ке, Мар луысал, но со озьы ӧвӧл... Но дышетон Удысын онлайновый Тӥледды синйылтӥсь вал-а Тодматскон сайтаз новгородский гажаны улосынЁросысь гинэ ӧвӧл, татын луэ Тодматскыны яке новгородский пияш эшъёсыныз Ӵош, нош вакчи дыр ортчыса Но кусыпме непринужденный. Со сяна, со пушкын вал Онлайн-дневник, чуръёсыз но трос Мукет приложение понна развлечение. Пумисько, быдэсмиз, тӥ партнерез улон Утчаське, кусып герӟа романтической выль, Дэмен шутэтскон понна ветлэ, но Огез но эшъёс шедьтӥ. Тӥледды синйылтӥсь вал-а. Ёросыс... Луонлыкъёсызлы видеочинать Пиосмурт но Кышномурт-а, Воргорон-а Луонлык Кылсярысь, омырын Мон понна бадӟым видеочить онлайнУг гинэ малпало, со лул Фильмез понна лулысь воргоронлы кельшиз. Ваче пумит: - потакумы, куд возьматъя, Вераськон лэзё, вӧсь собеседникъёс кылсярысь, Предложениосты жоб ужъёс лэсьтоно, асьсэлы. Нош татын мукет вераськон лэзьы Ӟечез но бадӟым, ӟеч-а, Флирт но озьы азьлань. Уж луэмен куд-ог пӧртэмлыксэ Сое вайиз, лапег, быдэс кунысьтымы Тодмо ассэ туж ӟеч возьматэмез Понна сервис инструментъёсын тодматскон. Та идеальный молодёж... Адӟиськон Морелос - дунтэк Тодматски та Сайтэн Брюшной бубыли понна, кулэ, мед Бубыли но нырысь йырам фонарьлэн югытэзмон гожъян. Огшоры зарезервировать интуитивный но, тодматскон Сайт бадӟымаз понна, со огазеяз Вань дунне адями огназ кыле. Телефонысьтыз тӥлесьтыд туспуктэмдэс но городысь Бадӟым пумиськон - Морелос. Сайтъя дунтэк Вераськыны сотэк Гожъянэн Официальной сайтэз тодматско выль но Чат тодматскыны кутскиСайтэ пырыса тодматскыны быгатоды-а Али тӥ вылын. сотэк гожъян. Бен, со понна тэшкылиосмы яке Шырлэсь гожтӥськоно формаос ог выжон. Валамон, ваньмыз ограничениос тодматскыны но Вераськон кусыпъёс сотэк но дунтэк. Али тодматскыны нимлыко сайтаз тодматскыны Форматэн быръе. Возьмаськомы вань мылкыд карисьёсты тодматскелэ Милям сайтэнымы бам сярысь туннэ Верало ни лэзьы тодматскизы туала Онлайн сервис, майбыр но умой Кусыпъёс индив... Адӟиськон-ын Вальядолид нылъёс Дунтэк регистрировать каремын бам вылын Ас сайтсэсТелефон номерзэ но выльзэ утчаны Кутсконо вальядолид кышномурт город юнматэм Ог-огенызы Вальядолид но чат Сообщество но кусыпъёсмы ӧвӧл-а, Кыӵе ке но куронъёс-косонъёс Лимитъёс но. Пото нылъёс но кышномуртъёс, тодматском Таяз вальядолид дунтэк лэсьтыны. Тодматскелэ милям сайтэнымы ӧвӧл: кусып Вылэ но гожъяськон возет, ми Дорын луэм книгаосты и. учётной адямиос, кудъёсыз ог-огзэс Шедьтӥзы, эшъяськизы но пумиськылыны кутскизы. Дунтэк реги... Бразилия-ын португальский кыл (вариантысьтыз бразильский характеристика) Ляльчи, законэн алымтэ Со арын ик нырысетӥез оштолэзе но сержант вылын вудуре васькыса алварес педру бразильский португальский сое киултӥллямИспанецъёс француз но ворми шуыса, ар кутсконын шаерамы колонизация кужмоятыса португалия король. Выжы калык, индеецъёслэн, паласькись висёнъёс ӧз быры ожын но, кун пушкын яке ёрос ляльчи луоз. Сое плантациосын трос аръёс кузьдалаез вылын ужа, хлопок будэтэ отын сахарез но тростник, негр перемещаться. Но соослэн эрико луэмзылэсь независи... городын Ӟеч Заксен उत्पादने डेटिंगचा मध्ये, आहे एक डेटिंगचा 18 видеочивать онлайн видео онлайн сотэк гожъянэн тодматскылизы чат эшъяськисьёс понна секс регистрация сотэк дунтэк нылъёс video чат трансляция нылаше video дунтэк видеочивать сотэк ограничение рулеткаос 1000 онлайн чат 18 чатрулетка кузэн видеочивать аймес топ-10 чатрулетка

https://udm.videochat.mx/tags/%D0%BD%D1%8B%D0%BB%D1%8A%D1%91%D1%81_18_%D0%B0%D1%80_%D0%B4%D1%83%D0%BD%D1%82%D1%8D%D0%BA_%D0%B2%D0%B8%D0%B4%D0%B5%D0%BE%D1%87%D0%B8%D1%82%D1%8C

2024-02-22T11:33:54Z

<urn:uuid:51e9aba9-29a7-4ed8-b36a-ee201b32af31>

udm-Cyrl

tlsh:T145A40C126980DF1EC273D59A2E9103568DE19253E322779B9CE0B5007A96060EEFD4237BF60196DE68FF9254E541E818BB0FA8DE55FE7ABAB257140439BF2AF1024C63C716

Великобритания шормуӵ — Атлантической океанысь шормуӵ, кытын Англия, Уэльс но Шотландия интыяськемын. Великобритания королевство — Англилэн но Шотландилэн огазеяськем королевствозылэн нимыз 1707 арысен 1800 арозь. Великобританилэн но Ирландилэн Огазеяськем Королевствозы — Великобритания королевстволэн быдэс нимыз 1801 арысен 1927 арозь. Великобританилэн но Уйпал Ирландилэн Огазеяськем Королевствозы — Великобританилэн туала нимыз. Кыллэсь яке кыл сочетанилэсь пуштроссэс валэктон но таосын герӟаськем статьяослы чӧлсконъёс. Тӥ татчы Википедилэн мукет статьяысьтыз ке пыриды, со статьяе берытске вал но ссылкаез шонертэ, та баме медаз кож, кыӵе ке статьяе мед кожоз. «https://udm.wikipedia.org/w/index.php?title=Великобритания_(валатонъёсыз)&oldid=107421»-ысь басьтэмын Категори: Трос пуштросъем терминъёс Та бамлэн берпуметӥ воштонэз: 23:30, 20 Шуркынмонэ 2017. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%92%D0%B5%D0%BB%D0%B8%D0%BA%D0%BE%D0%B1%D1%80%D0%B8%D1%82%D0%B0%D0%BD%D0%B8%D1%8F_(%D0%B2%D0%B0%D0%BB%D0%B0%D1%82%D0%BE%D0%BD%D1%8A%D1%91%D1%81%D1%8B%D0%B7)

2024-02-29T14:49:07Z

<urn:uuid:4555ed08-c6b5-4231-836f-f4c7753c18d8>

udm-Cyrl

tlsh:T1115AD9316A58CE1F9163C4A66C605B118CA156538652372A8CE1F84160960A0FFBC9617BFA2190CF98DEC254E589E80C7F0E7CE925BF7FA7A25B194C3DBB32F7024C63D30B

8-тӥ пӧсьтолэзе Марий Элысь Мари-Турек ёросысь Ӟаны Починка гуртын удмуртъёслэн вашкала кырӟан гуръёссыя «Чакара» улосвылкуспо фольклор фестивальзы ортчиз. ❮ ❯ Та ужрад Ӟаны Починка черкогуртын ортчыны кулэ вал 2020 арын. «Камсьӧр удмуртъёс» огазеяськон сое радъяны Россиысь Президент фондысь грант но басьтыны быгатӥз вал. Но, жаляса верано, коронавирус вӧлмемен сэрен та ужрадэз ортчытыны луонлык ӧз кылды. «Чакара» фестиваль Мари-Турек ёросысь «Гырон Быдтон» праздникен тупаз. Соин ик та кык шулдыръяськонъёс огазеямын вал. «Чакара» фестиваль котьку туж трос калыкъёсты люка, со сӥземын удмурт лулчеберетлы, вашкала калыклэсь фольклорзэ вӧлмытонлы. Та нимысьтыз ужрад удмуртъёслэсь сям-йылолъёссэс но уте, кылдытос уженызы (творчествоенызы) тодматэ, пӧртэм интыосын улӥсь удмуртъёсты огазея, эшъяськон кусыпъёсты кылдытэ но юнматэ. Ӵукна ик куазь туж пӧсь луиз, но вань удмуртъёс яркыт буёлъёсын ворекъясь вашкала удмурт дӥсьёсын, чилясь, жин-жин вазись камалиосын дӥсяськемын вал. «Азьло ветлӥллям ук, бусыосын но вань комплектэн дӥсяськыса араллям но, кутсаллям но. Чидаллям, ужаллям, шуг-секытъёслы ӝожтӥськымтэзы. Соин ик ми понна пӧсь куазь шугъяськон ӧвӧл», — шуо асьме ёросысь лулчеберетъя юртъёсын но клубъёсын кивалтӥсьёс. Балтась ёросысь удмуртъёсты та фестивальын огъя кылдытэм фольклор коллектив возьматӥз. Татчы пыриськизы лулчеберетъя юртъёсын кивалтӥсьёс но мылкыд карисьёс. Пусйыны кулэ, Балтась но Карлыган удмуртъёс огъя фестивальлы дасяськыны азьвыл ик кутскизы ни: валче люкаськыса сюан обряд возьматыны луонлык кылдытӥзы. Пумитан «Чакара» фестивалез ортчытон понна карлыганъёс уйёссэс изьытэк потӥллям, лэся. Макем юн дасяськемын! Пумитазы куноосты турын бинетъёсын сылӥсь пиос: котькуд пырись куноез кызьпу вайёсын вуэн пазязы. Бератаз чылкыт мылкыдъёсын куноос мынӥзы чеберъям капка доры, татын карлыганъёс пумитазы вашкала удмурт сям-йылолъёсъя: нянен, сюкасен но пӧсятэмен. Лыктэм куноос-коллективъёс но пунэме ӧз кыле: асьсэлэн пумитан кырӟанъёсынызы соос но паймытӥзы. Ог-огзэс мылкыд карыса пумитамзы бере, куноос кошкизы сцена доры. Кутскон Туэ «Чакара» фестиваль ортчытӥськиз 15-тӥзэ. Юбилейной фестивале пыриськизы пӧртэм улосъёсысь но элькунъёсысь лыктэм куноос: Марий Элысь, Удмуртиысь, Башкортостанысь, Татарстанысь, Пермь шаерысь, Кировысь, Свердловскысь, Москваысь, Тюменьысь делегациос. Ужрадлы кутскон сётӥзы Карлыган гуртысь но Балтась ёросысь удмуртъёс. Сцена вылын возьматэмын вал зэмос удмурт сюан обряд: вашкала сям-йылолъёсъя, калык дӥсьёсын, сюан арбериосын. Кызьы верамын ни вал, асьме ёросысь огъя люкаськем коллектив мылкыд карыса соглаш луиз та обрядэ пыриськыны. Учкисьёс понна ваньмыз зэмос сюан кадь адскиз: лыктэм куноос сцена вылэ тубыса, кубочуке кузьым тырыны ӧдъязы. Мари-Турек ёрослэн главаез но, Сергей Решетов, зэмос сюан шуыса малпам, егит кузпалъёслы кузьым но ваем. Дасьлыкез эскеронъёсын (репетициосын) кӧня дыр ӧз ке но дасяське, сцена вылын ваньмыз эшшо но яркытгес луиз, импровизациостэк но ӧз ортчы. Сюанчиос понна но зэмос удмурт сюан луиз: кырӟанъёсын, шулдыръяськонъёсын, куноосын. Ог ӝыны час пала кыстӥськем сюан йылол вань калыклэн сюлмаз кельшиз. «Сыӵе яркыт луоз шуыса ӧм но малпалэ. Вань калык малпаз, зэмос сюан мынэ шуыса. Главамы но, берло валэктэм бере гинэ валаз, со пуктэм сюан шуыса. Асьтэлэн шулдыръяськонъёсыныды юрттӥды милемлы фестивалез радъяны, со понна бадӟым тау шуэммы потэ. Азьланяз но таӵе ик зӥбыт кусыпъёсмы мед луозы вал», — шумпотэмзэ вера Наталья Юрьевна Иванова, Карлыган гуртысь лулчеберетъя юртлэн кивалтӥсез. (Наталья Юрьевна ик мылкыд ӝутӥсь луиз сюан йылолэз кык пӧртэм интыын улӥсь шошма удмуртъёслэн кусыпъёссы вылын возьматыны). «Чакара» фестивалез усьтыны кыл сётэмын вал «Камсьӧр удмуртъёс» огазеяськонлэн кивалтӥсезлы Флюра Чибышевалы но Мари-Турек муниципал ёрослэн главаезлы Сергей Решетовлы. «Та ужрад одно ик ортчытӥськыны кулэ вал. Таиз „Чакара“ фестиваль луиз юбилейной 15-тӥез. Тау кариськом Сергей Юрьевичлы таӵе фестивалез радъямзы понна. Туж секыт ожгар дыре но асьмеос адӟиськом шаермылэсь кужымзэ. Оскиськом: тушмонлы ум сётске, вань шуг-секытъёсты огазе люкаськыса вормыны быгатом. Шудо, таза мед улоды, сӥзисько бадӟымесь вормонъёс но азинлыкъёс тӥледлы», — пумитаз ваньзэсты Флюра Ахметовна. «Ми туннэ пумитаськом удмуртъёслэн вашкала кырӟан гуръёссылы сӥзем „Чакара“ улосвылкуспо фестивалез. Туж шумпотӥсько вань калыкъёслэсь огазе луэмзэс, лыктэм куноослэсь пальышась ымныръёссэс адӟыны. Мари-Турек ёросын пӧртэм калыкъёс уло: удмуртъёс, бигеръёс, ӟучъёс, поръёс но мукетъёс. Ваньмы огазе тыршиськом, ужаськом, калыкъя ум висъяське. Кылдэм юанъёсты но котьку ӵошен сэрттӥськом-пертчиськом, соин ик эшлыко улӥськом. Пусъемын вал ини: секыт дыръёсы асьмеос адӟиськом, кызьы калык огазеяське. Озьы ик ӟечкыламе потэ „Гырон быдтон“ праздникен, кудзэ ми котьку татын вылӥ уровенен ортчытӥськом. Малпасько, вань Мари-Турек ёрос туннэ татын шуыса. Сӥзисько ваньдылы сайкыт инбам», — ӟечкыланъёссэ вераз Сергей Юрьевич. Собере фестивалез азинтӥзы лыктэм куноос. Сцена вылын соос возьматӥзы асьсэлэсь чебер но тунсыко фольклор номеръёссэс, аспӧртэмлыко эктонъёссэс но кырӟанъёссэс. Котькуд лыктэм коллектив понна ужрад шулдыр праздниклы пӧрмиз. Сцена сяна, шулдыръяськон мынӥз на нимысьтыз куноос понна дасям подворьеосын. Мари-Турек гурт поселениысь гуртъёс нимысьтыз котькуд лыктэм коллектив понна дасяллям шутэтскон инты. Отын соосты пумитазы, сюдӥзы, ӵошен шулдыръяськизы. Балтась удмуртъёсыз пумитазы Ондышка (Малый Карлыган) гуртын улӥсьёс. Ӝӧк шоры учкыса, паймоно вал. Татын пӧраськемъёс но, емышъёс но, выль картофка но, ӝук но... — ваньзэ вераса быдтонтэм. Котькуд куноез нимысьтыз учко, ваньмыз вань-а шуыса сюлмасько. Малпан кылдэ: бадӟым сцена вылысь артистъёсты кадь пумитало ук! Матысь ӵыжы-выжыоссэс сямен утялтӥзы. Кызьы таӵе интыысь кошкемед потоз, соин ик ӵошен шулдыръяськыса но вуттӥм. Кылдытос но вачекуспаськон интыос Лыктэм куноос понна ужазы на пӧртэм площадкаос. Кылдытос ужен выронъёс пӧлын нимысьтыз висъяськизы ремесло, пужыятскон но мукет. Озьы ик пӧртэм шудонъёс но ортчытэмын вал: бадӟым трактор питыранъёсты берыкъян, пуклёен карнанэн бызьылон, пуйыен бызьылон, гираос куян, куинь кузя куасэн бызьылон, пичиос понна кылдытэмын вал нимысьтыз уян бассейнын чорыган конкурс. Вань лыктэм калык шудонъёсы мылкыд карыса пыриськиз, кузьымъёслы шумпотӥз. Ӝыт шулдыръяськон Ӝытазе ортчиз шулдыр позыръяськон (дискотека). Татын люкаськемын вал пӧртэм улосъёсысь пичиос, егитъёс, мӧйыос но арлыдоос. Чебер пиштӥсь электротылъёс пӧлын калыклэн лыдыз тросгес но тросгес луиз. Егитъёс пӧртэм калык кырӟанъёсын эктӥзы, нокин но палэнэ ӧз кыльы. Огмылкыдо но шаплы луэменызы паймытӥзы пор егитъёс. Шулдыръяськонэз аслаз кырӟанъёсыныз азьланьтӥз поръёслэн яркыт кизилизы — Йорга Каче. Солэн ӟырдыт кырӟанъёсыз егитъёслэсь мылкыдзэс эшшо но пуромытӥзы. Соин ик котькуд адями эктӥз но, кырӟаз но. Нимысьтыз фестивальлы сӥзем салют лэземын вал. Яркыт тылъёс инбамез пӧртэм буёлъёсын югдытӥзы. Пичиез но, егитэз но, арлыдоез но та нуналэз шулдыр мылкыдын йылпумъяз. Таукарон Балтась удмуртъёслэн нимынызы тау кареммес верасько вань Мари-Турек ёросын улӥсьёслы. Тӥляд шуныт сюлэмъёсты милесьтым нуналмес эшшо но бурдъятӥзы. Небыт кылъёсты но сюлмаськемды весяклы ӟеч малпанъёсын гинэ тодамы кылёзы. Карлыган лулчеберетъя юртысь ужасьёслы нимысьтыз таукарон кылъёсмес вуттӥськом «Чакара» фестивалез радъямзы но ортчытэмзы понна. Кужымдэс жалятэк, уйёстэс изьытэк дасяськемды шӧдиське, удмурт лулчеберетэз пӧртэм ласянь возьматэмды котькуд куно понна нимысьтыз шумпотон луиз. Асьтэлэн тыршонлыкеныды возьматыны быгатӥды, кызьы огъя луыса, ог-огдэ валаса туж бадӟым ужрадэз ортчытыны луэ. Нимысьтыз туж бадӟым тау шуиськомы Ондышка гуртын улӥсьёслы сюлмысь пумитамзы понна. Тӥляд дасяськемды милемыз зэмзэ но паймытӥз: узырлэсь но узыр ӝӧк, ӵошен шулдыръяськон, сюлэмез бугыртӥсь огазе кырӟанъёс но эктонъёс.

https://baltaci.ru/news/azlane/cakara-2023-festival-buskel-muzieemyn-gurlaz

2024-03-05T03:28:08Z

<urn:uuid:945c2278-909b-4c6e-98bd-09aa93ef37dd>

udm-Cyrl

tlsh:T15CE24B524A90DF1EC663E25F6E8057624CE55253E3237B4A9CC1B441659A050EEFD4237FE74196DE28FF5265E502E818BB4F68D619FEB97EB22218047ABF3AF2014833D316

Красноярск - Россия федерацияысь кар, Красноярск шаерлэн административной центрез. Интыяськемын Енисей шур дурын. Красноярск Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны.

https://udm.m.wikipedia.org/wiki/%D0%9A%D1%80%D0%B0%D1%81%D0%BD%D0%BE%D1%8F%D1%80%D1%81%D0%BA

2024-02-28T05:15:44Z

<urn:uuid:5c98cd84-615e-40b8-9c22-38c5540e23e0>

udm-Cyrl

tlsh:T12A6E9FE02B549F1E9133D0EA9D814E9248E4CD4B4722352A1CC4B5417215114EEBCC27F7F19072DE68DF91616463D80CB84F9CEB51FF7BF571268C08395A19F4020833EB15

23-тӥ гудырикошконэ Ижкарысь Флор Васильев нимо лыдӟетъюртын удмурт дышетскись пиналъёслэн нырысетӥ слётсы ортчиз. Ужрадэз радъяз «Шокан» огин. Ар но ӝыны талэсь азьло элькунысьтымы пӧртэм сэрегъёсысьтыз но бускель улосъёсысь нылпиос ас мылкыд каремзыя огазеяськыны малпазы. Удмурт кылэз азинтон, удмуртлыке выль омыр пыӵатон, малпанъёссэс шараян вылысь. Кызьы шуо огинлэн азьветлӥсьёсыз, удмурт огазеяськонъёс вань гинэ ке но, школаын дышетскисьёс понна соос нимысьтыз ӧвӧл. Нырысетӥ слётазы люкаськемъёс та дыр ӵоже лэсьтэм ужзы сярысь вераськизы. Школаосын дышетскисьёс пӧлын удмурт кылэз азинтыны амалъёс утчазы. Кенешизы марлы азьланяз саклык висъяно. Кылсярысь, «Шокан» огинэ пыриськись пиналъёс малпало Интернет вотэсэ удмурт подкастъёс поттыны, пӧртэм марафонъёс, ӵошатсконъёс ортчытыны, ӵемгес таӵе пумиськонъёс радъяны, котькуд ёросъёсын ёзэтъёссэс усьтыны но вӧзазы тросгес выль дышетскисьёсты кыскыны. Нош вань удмуртъёслэн «Удмурт Кенеш» огазеяськемзы но удмурт егитъёслэн «Шунды» дэменлыксы пиналъёслы юрттыны дась луэмзэс веразы.

https://udmddn.ru/tag/shokan-ogin/

2024-03-03T08:48:23Z

<urn:uuid:1974e2d6-646c-438c-aaaf-361ad6953c02>

udm-Cyrl

tlsh:T139062941F4E1AF0EC763E14A6D91636349945117F32337466CC1B50155AA191EEE54137FF381A2ED5CEFD724E001E918BB4FA8CF18BEB66AB263144535BB2EF1110C73D752

Удмуртиысь йӧскалык театр нырысьсэ мюзикл пуктыны басьтӥськиз. Александр Гринлэн «Алые паруса» кузьверосэзъя кык ёзэн возьматонлэн премьераз куарусёнэ ортчоз. Нош туннэ, 26-тӥ инвожое, журналистъёсты усьтэм репетецие ӧтизы. Александр Гринлэн тросэзлы тодмо луись яратон но лемлет малпан сярысь кузьверосэз мюзикл жанрын чылкак выль сямен чузъяське. Дунне чутрак кыклы люкемын — сьӧд но тӧдьы, шонергес, пурысь но лемлет. Одӥгаз - сур кисьтӥське но туннэ нуналэн гинэ улон малпан кузёяське. Мукетаз — Ассольлэназ — лякыт но югыт, кыдёкысь лыктӥсь парусъёс понна оскон тыл ӝуатӥське. Татын Ассоль — паймымонозэ возьмаса чигтӥськон калэ вуэм, лек дуннеын ассэ утьыны тыршись. Нош Грей — выжыкылысь принц ӧвӧл, со улонэз адӟем, воштӥськонъёсты возьмась зарезь капитан. «Туала улонын тросэз янгышало — капчиезлы оско. Та пьесаез ми басьтӥмы малы? Ассосль — со уг сётскы, со аслаз льӧль малпанэз доры вань секытъёсты курадӟыса кошке но ворме. Солы юрттэ, валамон ни, Грей» пуктӥсь режиссёр Алексей Ложкин Вераны кулэ, спектакль ӟуч кылын пуктэмын. «Вань сыӵе постановкаос, кудъёссэ удмурт кылын лэсьтыны уг луы. Ми малы лэсьтӥмы на тае эшшо — возьмаськомы удмурт мюзикл гожтэмзэс. Гожтӥзы ке, ми дась сое пуктыны. Татын кулэ луыны крезьгурчи, татын луыны кулэ, кылбурен ке со, кылбурчи но автор-драматург. Татын огшоры гинэ уж ӧвӧл — пластика, артистлэн ужез, ваньмыз… Со бордын туж бадӟым секытэз», — вераз режиссёр. Мюзикл пуктыны басьтӥськыса, зэмзэ но тросэзлы выльысь дышетсконо луиз. Артистъёсын нимысьтыз ужазы кырӟанъя дышетӥсь Валерий Каракулов, эктонъя дышетӥсь Полина Лебедева. Геройёслы дӥськут кылдон бордын ужаз тодмо модельер Олег Ажгихин. Нош пуктӥсь суредась интые ӧтизы архитекторез Касим Галихановез. «Малы басьтӥм архитекторез суредась интые — мыным кулэ вал дунне шоры архитектор сямен учкон. Тани та декорация — со милям шудон корка но, со ик милям таверна но, со ик милям пӧртэм-пӧртэм эшшо мар но луоз, созэ уг вера», — пусйиз Алексей Ложкин. Спектакльлэн кутсконаз Ассольлы 12 арес тырме. Кызьы вераз солэсь рользэ шудӥсь Наталия Буранова, зарни шорзэ шедьтыны уггес на быгаты, героиняез я солэсь пичигес пӧрме, я бадӟымгес. Мюзикл борды басьтӥськыны но кышгкытгес вал, шуэ. «Кышкыт, малы ке шуоно ми таӵе кырӟанъёс ӧм на кырӟаллялэ. Кышкыт, малы ке шуоно бызьылоно, эктоно, соку ик кырӟано. Ми трос кузя. Ми ӧвӧл на ужаллямын та жанрен, но милям режиссёрмы юн басьтӥськемын, со оске малпанэзлы, соин милемлы но пыӵатэ осконзэ. <…> Но ми туж шумпотӥськомы, кыӵе ке но сюлэм кырӟаса ик лыктоно» Ассольлэсь рользэ шудӥсь Наталия Буранова Солэн кылъёсызъя, Ассольлэсь рользэ шудон сярысь ноку ӧз малпалля. Малпанъёсаз вал Джульетта, Анна Каренина, Наташа Ростова… «Малпасько, туала улонлы ми возьматом сыӵе юн адямиез, кудӥз пушказ ноку но уг дугды оскемысь. Со сыӵе адямиос пӧлын улэ — лек адямиос пӧлын, кудъёсыз осконзэс ыштэмын, соин ик соос понна номыр но ӧвӧл дуноез, соослэн ӧвӧл яратонзы. Мон малпасько, Ассоль соосты жаля. Мыным потэ, учкись, кудӥз пукоз залын, мед валалоз мынам героиняе шоры учкыса - улонын вань на чылкыт малпан, со одно ик куке но быдэсмоз», — вераз егит артистка. Пусъёмы, «Алые паруса» мюзикл Россиысь лулчеберетъя министерство юрттэмен пуктэмын. 2017 году йӧскалык театр «Культура России» нимысьтыз федерал программая грант утӥз. Спектакльлэн премьераез 28-тӥ но 29-тӥ куартолэзьлы чакламын. ВАТСАН Яратон, паймымонэзлы оскон сярысь «Алые паруса» кузьвероссэ Александр Грин (нялтас вераса со вордскемын Вятской губерниын) гожтӥз 1916–1922 аръёсы. Мюзикллы крезьгур гожтӥз тодмо крезьгурчи Максим Дунаевский, кылбур но либретто Михаил Бартенев но Андрей Усачёв. Нырысьсэ сое пуктӥзы 2010-тӥ арын Москваын (РАМТ).

http://udmteatr.ru/publication/view?id=69

2024-03-02T20:28:57Z

<urn:uuid:c01d6f66-f236-4818-a75e-7b7f3d3b5b56>

udm-Cyrl

tlsh:T1C26D82D17B51DE1E82B3D15B6E915B655CA5A167C722374B5CD0B8007555054EEFD8237BE61197CE1CFF9228E542E804BB0EACCA15FD7AAFB22305083ABF3AF2028C33D657

Смоле́нск — Россиысь кар, Смоленск улослэн административной, промышленной но культурной центрез. Россиысь одӥгез вашкалаез город, 1985-тӥ арын 6-тӥ куартолэзьысен «Город-герой» ним нуллэ, данъямын Ленинлэн но Отечественной войналэн I степенё орденъёсын, «Зарни Кизили» медален. Смоленскез азьло дырысен «злой город» нималлям. Уноез тушмонъёс, Москваез киултыны малпаса, нырысь ыштонъёссэс адӟизы ни Смоленскын: отын улӥсьёс котькыӵе вакытъёсы дась вылӥллям Родиназэс утьыны. Бадӟым кайгу, сютэм улон, трос ыштонъёс усизы город вылэ Быдӟым Атыкай ож дыръя но. Быдӟым ож вакытэ нацистъёс Смоленск улосысь 5 сюрслэсь уно гуртъёсыз но черкогуртъёсыз сутӥллям, соос пӧлысь ог 300-зэ – улӥсьёсыныз валче. Кунысьтымы чрезвычайной комиссилэн ивортэмезъя, со аръёсы быризы 546 сюрс пала оже пыриськымтэ огшоры улӥсьёс. Смоленск котырын кӧшкемыт ожмаськон ортчиз 1941-тӥ арын 10-тӥ июльысен 10-тӥ сентябрёзь. Со шӧдскымон дугдытӥз Москваез киултыны дыртӥсь тушмонъёсыз. Ассэ городэз утёно луиз 15-тӥ июльысен 28-тӥ июлёзь. Но трос ыштонъёсыз адӟыса, 1941-тӥ арын 16-тӥ июле Совето Армилы городэз кельтоно луиз, И.Сталин приказ ке но сётӥз, Смоленскез котькызьы асьме киын возёно шуыса. Выльысь город берыктэмын вал 1943-тӥ арын 25-тӥ сентябре Смоленск-Рославль операцилы луыса. Туала Смоленск – пичи яркыт город. Отын артэ сыло пӧртэм стильем пӧртэм вакытъёсы пуктэм юртъёс, синпелетъёс. Кылсярысь, ог-огзылы туж матэ пуктылэмын Фёдор Конь зодчийлы, А. Суворов полководецлы, М. Исаковский гожъяськисьлы, В. Ленинлы но мукет синпелетъёс. Но тужгес бадӟым данъяськонэз, дыр - 16-тӥ-17-тӥ дауръёсы пуктэм кремльлэн борддоръёсыз, соос городлэн вуж люкетаз котькытын пумисько. Азьвыл со одӥг кузь, кульчо сямен пуктэм борддор вылэм, кылдытӥллям сое тушмонъёслэсь утиськон вылысь, но туннэ нуналозь кремль копакыз возиськемын ӧвӧл. Соин ик табере со Днепр ярдуртӥ нимаз пуктылэм борддоръёслы укша, кытын ке кузьдалаез кӧня ке метр, кытын ке – кӧня ке иськем. Кремльлэн одӥгаз борддораз нимысьтыз плитаос бордын карлэн историез вакчияк гожтэмын, валамон, нимысьтыз саклык висъямын ассэ кремлез пуктонлы но. Борддор кузя ик Геройёсыз бурё ваён сквер вань. Отын – «Благодарная Россия» синпелет, М.Кутузовлэн бюстэз, ож сярысь кылбуръёсын плитаос интыясько. Скверлэсь кыдёкын ӧвӧл – Лопатинлэн садаз – Смоленскез утисьёслы, пехотая Софийской полклы, Родинамес тушмонлэсь мозмытӥсьёслы синпелетъёс сыло, отынгес ик – пушка. Озьы ик городын тодмостэмын уно интыос, кытын кыӵе ке полкъёс, армиос быризы яке юнме шорысь нацистъёсын быдтэм огшоры адямиослэн огъя шайвылъёссы интыясько. Озьы ик городын вань Город-геройёслэн нимысьтыз аллеязы. Со интыяське кремльлэн борддорез кузя, нырысь ик азе сюре Ялан ӝуась тыл, собере - «Город-герой» нимын пусъем 12 каръёслы но «Крепость-герой» нимын пусъем Брест крепостьлы пичияк синпелетъёс. Озьы ик Смоленскын паймытэ вӧсяськон интыослэн лыдзы – котькытысен одӥг ке но черк адӟиське, оглом соос 10-лэсь уно, нош вӧсь огазеськонъёссы 60-лэсь трос лыдъясько. Со сяна, вань католик костёл но. Смоленскысь черкъёс Смоленскысь Успенской черк Смоленскысь черк Смоленскысь кремль ↑ http://www.smoladmin.ru/administraciya-goroda/rukovodstvo/novikov-aleksandr-aleksandrovich/ ↑ http://www.smoladmin.ru/o-smolenske/obschaya-informaciya/ ↑ https://www.citypopulation.de/en/russia/cities/central/ «https://udm.wikipedia.org/w/index.php?title=Смоленск&oldid=101280»-ысь басьтэмын Категориос: Улон интыос алфавитъя Россиысь каръёс Смоленск Смоленск улос Страницы с картами Адскисьтэм категориос: Википедия:Статьи с источниками из Викиданных Википедия:Статьи с вики-ссылкой, переданной в Модуль:URL Та бамлэн берпуметӥ воштонэз: 06:45, 13 Пӧсьтолэзе 2015. Текстэз татысь шедьтоно Лицензия Creative Commons Attribution-ShareAlike; мукет куронъёс но луыны быгато. Уже кутон куронъёсты пыр-почгес лыдӟе.

https://udm.wikipedia.org/wiki/%D0%A1%D0%BC%D0%BE%D0%BB%D0%B5%D0%BD%D1%81%D0%BA

2024-02-29T17:25:02Z

<urn:uuid:9c5cef24-50c7-457a-bcf2-26dbcf981121>

udm-Cyrl

tlsh:T1FAB821D1B991CE0E8363D55A2D406B625DA191A3E3223B5A5CD1F4013596050FEF8423BBEA1195DF1CEE9225E581F808FF4EB8EA14FD7A7FB2160A043EBB3AF2014C63E707

Ужзы «КУАРА» огинлэн клипмейкингъя «Пус» лаборатория улсын быдэстӥське. Та ӵектоссы «Лулчеберетъя кичӧлтонъёсын» Азьмуртлэн Фондысьтыз грантсэ утӥз. Нырысь-валысь клипмейкингъя лабораторие пыриськисьёс интенсиве люкаськылӥзы. Отын соос выризы предпродакшнэн: котькуд клиплы сториборд дасязы, тыл бордын, образъёс бордын ужазы, клипъёсты снимать карыны интыос но геройёс утчазы, малпанъёсынызы кырӟасьёсты тодматӥзы. Лабораторие пыриськемъёслэн верамзыя, интенсив улсын ик ортчиз онлайн пумиськон Москваысь монтажёрен, видео колористэн, Хохлов Сабатовский киношколаысь ӧнерчиен Евгений Тенэн. Со люкаськемъёслы видео лэсьтон удыслэн ужамез сярысь вераз. Со сяна, Евгений «пусчиос» пӧлын вожвылъяськон ортчытоз на, устоез проектэз лэсьтӥсьёслы кенеш сётоз, клипсэс буяны юрттоз. Клипмейкингъя «Пус» лабораторие пыриськисьёс ньыль съёмочной группалы люкемын. Та дырлы нырысетӥ клип дасямын ини IVINAVI проектлы. Таяз арняе ужзэ мытоз но выль клип бордын тыршоз кыкетӥез группа.

https://udmddn.ru/ivorjos/udmurt-egityos-krezgurya-klipyos-leston-bordyn-tyrsho/

2024-03-03T05:41:38Z

<urn:uuid:85bdb38a-91d9-483d-864f-dced0ee7ab20>

udm-Cyrl

tlsh:T12D3A38312491EA0F8237E6572D5217629C906903A2117651ADD4B4105496460DFFC81677F61196EE0CEBE624E206E808AF4FB4CB28BE3ABBB25315067ABF66F5020C63DB9A

7-тӥ толсуре азьветлӥсь удмуртъёс люкаськизы Ижкарысь Калыкъёслэн эшъяськон юртазы. Татын Вань удмуртъёслэн XV (азьвыл чакламтэ) ӧтчамзы ортче. Ужрадэ Удмурт Элькунысь, Башкортостанысь, Татарстанысь, Марий Элысь, Пермь шаерысь, Киров улосысь, Санкт-Петербургысь 215 делегатъёс вуизы. Озьы ик ӧтчамлэн ужаз пыриськизы Правительстволэн Тӧроез Ярослав Семенов, министръёс но депутатъёс. Ӧтчамлэсь пленарной кенешсэ котьку сямен «Удмурт Кенешлэн» гимнэныз усьтӥзы. Собере делегатъёс сӥё-дано ужез быдэстӥзы: кенешчиослэн ӟеч сямлы пӧрмемын ини котькуд ӧтчамзэс кутскыны Удмурт кунлыкез кылдытӥсьёсты, удмурт калыклэсь дано пиоссэ — Трокай Борисовез, Иосиф Наговицынэз но Кузебай Гердэз — буре вайыса, синпелетъёссы доры сяська поныны. «Удмурт Кенешлэн» Тӧроез Татьяна Ишматова огазеяськемлэн берло 2 аръёсы ужамезлы йылпумъянъёс лэсьтӥз. Докладаз со пусйиз, асьме удмурт кылмылэн нимысьтыз инлыкез вань. Котькуд ёросын пӧртэм ужрадъёс ортчытъясько, бадӟым уж нуиське йӧскалык дышетонын. Но удмурт кылэз дышетон ужпумез нылпи садъёс но школаос вылэ гинэ куштыны уг яра. Мукет ӧръёсысь но ӧнерчиосты, азьветлӥсьёсты кысконо. Огазе кариськыса ужано шуиз со. Озьы ик докладэн вераськизы «Удмурт Кенеш» огазеяськемлэн Балезино ёросысь ёзэзлэн кивалтӥсез Надежда Наговицына, Татарстанысь удмуртъёслэн лулчеберетъя йӧскалык автономизылэн кивалтӥсез Андрей Герасимов, «Удмурт Кенеш» огазеяськемлэн Вавож ёросысь ёзэзлэн кивалтӥсез Ирина Ложкина но Вотка карысь 44-тӥ номеро нылпи садлэн кивалтӥсез Валентина Вахрушева. Соос веразы, кызьы асьсэ доразы удмуртлыкез азинто, кыӵе амалъёсты ужазы куто, озьы ик тодматӥзы тужгес усто ӵектосъёсынызы. Ӧтчам улсын мыло-кыдо кенешчиос пӧртэм данъетъёсын пусъемын вал. Трокай Борисов нимо йӧскалык премилэсь лауреатсэ данъязы. 2022-тӥ ар понна сӥё-дано нимез басьтӥз Александр Аркадьевич Прохоров, Шаркан ёрослэн азьвыл йырыз, гурт удысъя но сиён-юонъя азьвыл министр. «Удмурт Кенешлэн» Данъян книгаяз но выль нимъёсты пыртӥзы. Со: Алевтина Перевощикова — «Удмурт Кенеш» огазеяськонлэн Вотка ёросысь ёзэныз кивалтӥсь, Александр Аблаев — Грак ёрос муниципал кылдытэтлэн йырызлэн воштӥсез, «Удмурт Кенеш» огазеяськонлэн ёросысь ёзэныз кивалтӥсь, Валентина Комиссарова — «Удмурт Кенеш» огазеяськонлэн Ува ёросысь ёзэныз кивалтӥсь, «Купанча» калык ансамблен кивалтӥсь, кырӟась, удмуртлыкез утись но ӝутӥсь, Надежда Касаткина — Эгра ёросысь Эшъяськон юртысь суредась-модельер, «Питыран» нимо модая театрлэн директорез, Андрей Герасимов — Татарстанысь удмуртъёслэн национально-культурной автономиенызы кивалтӥсь. Нош Тӧрозы воштӥськоз шуыса кенешчиос азьвылгес тодо ни вал, уго Татьяна Ишматова Пичи кенеш азьын куриз вал ассэ «Удмурт Кенеш» кивалтонлэсь мозмытыны. Ас интыяз со ӵектӥз Кун Кенешысь Культурая, туризмъя но нациосын ужан политикая ялан ужась ӧрилэсь кивалтӥсьсэ Андрей Ураськинэз. Куара сётон шара радъяськиз. Оглом калык Андрей Иванович понна дурбасьтӥз. Быръёнъёс бере уж азинскиз секциосын: «Удмурт Кенеш», «Удмурт нылкышно кенеш», «Шунды» но бускель улосъёсын улӥсь удмуртъёс асьсэ сюлмаськонъёссы сярысь кенешизы.

https://udmddn.ru/ivorjos/udmurt-keneshly-vyl-t-ro-byryizy/

2024-02-24T09:07:20Z

<urn:uuid:0e4e7449-9550-4077-85df-2117cca97749>

udm-Cyrl

tlsh:T183A93AC15780DA0E8763E2896E5016214DA4966797323B5A8CD1F5006556095EFF99633BF74186DF1CEF8224E117E8187F0B78D618FE3B6BB32204593DBF6AF2064C73E35B

Удмуртилэн тӧроез Александр Бречалов «Признание» премиос сётӥз. Сӥё-дано ужрад 20-тӥ толсуре Удмурт кун филармониын ортчиз. Удмуртилэн Тӧроезлэн «Признание» премиеныз туэ 18 адямиос но огазеяськонъёс пусъемын. Премиен дунъямъёс пӧлын калыкен ужась огазеяськонъёс но нимаз адямиос: гуртын улӥсьёс, эмъясьёс, дышетӥсьёс, культураез но спортэз азинтӥсьёс. Данъет басьтӥз «Удмурт нылкышно кенеш» огазеяськон но. 30 ар ӵоже удмурт нылкышноос семьяосын но нылпиосын ужало, анай кылэз но культураез утёнлы сӥзем трос проектъёссэс улонэ пыӵато. «Шумпотӥськом, удмурт нылкышноослэсь огазеяськонзэс адӟизы, дунъязы. Тау ваньзылы, кин пӧртэм аръёсы огазеяськонлэн ужаз пыриськиз но али пыриське. Но «Признание» — со шумпотон гинэ ӧвӧл, со бадӟым кыл кутон. Та премиен ми чакласькомы огазеяськонлэн 30 ар тырмонэзлы но А. Окилэн 125 ар тырмонэзлы сӥзем «Дор» проектмес улонэ пыӵатыны», — шуэ огазеяськонлэн кивалтӥсез Елена Миннигараева.

https://udmddn.ru/ivorjos/udmurt-nylkyshno-kenesh-ogazeyaskon-priznanie-premiya-bast-z/

2024-03-02T23:21:29Z

<urn:uuid:38426af3-c711-4b26-b800-2494eb5ab6bc>

udm-Cyrl

tlsh:T198921A312440CD1EC253E29A6D8406268CE12657963377564CC1B011550A055FEF85237FEB1186DB4CAF8214E106E81CBF0BACC7587EBB67E21218053EBBA6F2164C73E387

Кызьы ивортӥз «Удмурт Кенешлэн» кивалтӥсезТатьяна Ишматова, та нуналэ пӧртэм ужрадъёс чакламын.Нырысь ик Можга ёрослэн йырыныз А. Шишовен пумиськон ортчоз. Собере исполкомчиос ужалозы Трокай Борисов нимо педколледжын, эскерозы йӧскалык кадръёсты дасян ужпумез. Озьы ик пыриськозы Ашальчи Оки нимо йӧскалык премиез сӥё-дано сётон. ужрадэ . Тодады вайытом, туэ та вылӥ дунъетэн пусйемын Кияса еросысь Вуж Салья гуртысь «Нылкышно шуд» клублэн кивалтӥсез Марина Морякова но Удмурт Элькунысь Нылкышно кенешен кивалтӥсь, Кун премилэн лауреатэз, Удмурт Элькунысь дано журналист Надежда Степанова. Выль лауреатъёсты ӟечкылалозы Вань удмуртъёслэн «Удмурт Кенеш» огазеяськонзылэн кивалтӥсез Татьяна Ишматова, «Удмурт Кенеш» огазеяськонлэн Дано Президентэз Валентин Кузьмич Тубыловез но Росси Кун Думалэн депутатэз Николай Мусалимов.

https://udmddn.ru/ivorjos/mozhgalan-udmurt-keneshlen-ispolkom/

2024-02-29T02:30:49Z

<urn:uuid:59d6ee61-868a-42c9-8e0e-f4d5886ec968>

udm-Cyrl

tlsh:T17EEA00314640A91E86B7E29A6A5426118CE1C593D723370A9CC0F5800446095EFBD9633FF910878F2CEE6216E417D85C7F0E78D716FE3E2BB326101469AF32F2124C63E75A

Удмуртъёс верасько удмурт но ӟуч кылъёсын. Удмурт кыл пыре коми-пермяк но коми-зырян кылъёсын валче пермь подгруппае. 2010-тӥ арын ортчытэм лыдъян-чотанъя, Россиын улӥзы 552 сюрс удмуртъёс, соос пӧлысь 410 сюрсэз — Удмуртиын. 2020-тӥ аре ортчем калык лыдъян-чотанъя быдэс Россиын 386 сюрс удмурт, Удмуртиын 299 сюрс удмурт улэ вал[1]. Улон интыоссы Тупатыны Уло Удмуртиын, Башкириын, Татарстанын, Киров, Пермь, Марий Эл но Свердловск улосъёсын. Со сяна, Казахстанын но Украинаын[2]. Валтӥсь осконзы — православие, куд-ог интыосын кылемын на удмурт вӧсь. Чӧлсконъёс Тупатыны ↑ Росстат. Итоги Всероссийской переписи населения 2020 года. https://web.archive.org/web/20200124160257/http://rosstat.gov.ru/vpn_popul (ӟуч кылын) ↑ Владыкин В. Е., Христолюбова Л. С. Удмуртъёс: историко-этнографической очерк. Ижевск: Удмуртия, 2008. Ареал расселения удмуртов в Волго-Уральском регионе. По данным Всероссийской переписи населения 2010 года. Со статья пумозяз вуттэмын ӧвӧл на. Тӥ быгатӥськоды сое тупатыны оло нош татчы мар ке выльзэ ватсаны.

https://udm.m.wikipedia.org/wiki/%D0%A3%D0%B4%D0%BC%D1%83%D1%80%D1%82%D1%8A%D1%91%D1%81

2024-02-22T00:33:33Z

<urn:uuid:8302977d-4450-4c8b-9068-4b4eb4c35db4>

udm-Cyrl

tlsh:T15FC9543179829F0E4273D5A50D501B524D788147C7263B264CD1B9022546050DEFC83379E55097CA5CDF9214A443F818BF0F79E618FF7AABB22AA54C3BEA36F5028C62DB47

Алексей Мирошниченколэн верамезъя, анай кылъя учебникъёсъя югдур Удмуртиын «туж улӥын». Соос ӧвӧлэн школаосысь кивалтӥсьёсты но дышетӥсьёсты штраф тырыто. Элькунлэн йӧскалык аспӧртэмлыкъёсызъя тодметъёсты факультативе выжтоно луо, нош со калыкын юанъёс кылдытэ. – ивортэ иворъёсъя «Удмуртия» агенство «Ми туж оскиськомы, 1–4 классъёслы удмурт кылъя учебникъёс школаосы 1-тӥ куарусёнлы вуозы шуыса. Соос кык люкетэн — удмурт но мукет выжыысь пиналъёслы. Милям ужпуммы — вуоно арын 5–9 классъёслы учебникъёс поттон. Ужпум бадӟым, но мон малпасько, быдэстымон», — пусйиз Алексей Мирошниченко. Министр тау кариз йӧскалык дышетонъя институтлы, печатья но калыке ивортодэт вӧлмытонъя агентстволы но «Удмуртия» издательстволы анай кылъя учебникъёс но методикая пособиос бордын ужамзы понна. 1–4 классъёс понна соос дасямын ни, электрон амалэ но выжтэмын, но дышетон пособие инлыксы ӧвӧл на.

https://udmddn.ru/ivorjos/syulmaskyto-udmurt-kylya-dyshetskon-k/

2024-02-29T03:02:09Z

<urn:uuid:b64cd1df-62e5-44b3-83ad-dbbe11896856>

udm-Cyrl

tlsh:T19B484D314881DA1D83B3E1465D906B549D958203E72A3B8A8DC0B4413996060EEFE4233BF241819E18FEA154E506E528BF4F39A61CFE3B6DB366005C76BF72F2010C63D756

Ашальчи Оки нимо премиез сётон берло аръёсы ёросъёсын радъяське. Со улсын быдэс Элькунысь делегациос соиз яке таиз ёросын удмыртлыкез азинтонъя ужаменызы тодматскыны быгато. Алнаш ёрос — Ашальчи Окилэн кыкетӥ дорез, шуыны луоз. Татын со трос аръёс чоже ужаз, татын ик ватэмын, татын солы сӥзем музей но ужа. «Арысь аре трос кандидатураос вуо, — шуэ «Удмурт Кенеш» огазеяськонлэн тӧроез Татьяна Ишматова. — Со вера синйылтымон нылкышноосмы трос шуыса. Соин ик секыт бырйыны. Соин валче ик премилэн данэз но будэ. Куке тросэз пӧлысь бырйиськом тужгес но устооссэ, тужгес но быгатӥсьёссэ». Ашальчи Оки нимо премилэн таиз ар понна лауреатъёсыз луизы «Удмурт кенеш» огазеяськонлэн Дэри ёросысь ёзэтэзлэн тӧроез Лидия Биянова но Якшур-Бӧдьялась шаерчи Валентина Иванова. «Ашальчи лыдӟонъёс» радын Ашальчи Оки нимо Алнаш ёрос премилэсь лауреатъёссэ но сӥлы каризы. Ёросын та данъет 1994-тӥ арысен сётъяське ини. «Асьмелэсь удмурт кылмес, удмуртлыкмес азинтэмзы но вӧлмытэмзы понна сётиськом та данъетэз, — шуэ «Удмурт Кенеш» огазеяськонлэн Алнаш ёросысь ёзэтэныз кивалтӥсь Галина Кутузова. — Ми чакласьком, кызьы аслаз уженыз ӵош кышномурт мер ужез но нуыны быгатэ». Вуоно арын нырысетӥ удмурт нылкышно кылбурчи Ашальчи Оки вордскем дырысен 120 ар тырмоз. Соин ик, «Ашальчи лыдӟонъёсты» солэн вордскем палъёсаз — Грак ёросын ортчытыны чакламын.

https://udmddn.ru/ivorjos/a-oki-nimo-premien-pusemyn-lidiya-biyan/

2024-03-03T08:53:00Z

<urn:uuid:4541f401-eb5e-45db-ae5e-ce286f48b1a8>

udm-Cyrl

tlsh:T102FC2F516B90DA0F8673D55A6E8446058CA46517E32233075CC0F852A505091EFF8D627BF62199DF68EEA265F002E84CBA4F38DB18BE3A2AB326180D397F2AF2068C77C707

Пересь Донды кошкем бере, татчы Идна пиез кузё кылем. Иднакар музъемъёс Чупчилэн паллян палтӥз Селтакарен артэ вылӥллям. Ключёвка волостьысь Чебершур (Вылӥ-Парзи) гуртысь одӥгез вырйыл али ке но Иднакар ӟезьы шуыса нимаське. Уй палан нош музъемез Идна шур дорозь кыстӥськем, пе. Кузё луыса но, Идна огшоры мурт кадь гинэ улэм, пичи куалаен, одӥг кышноен. Нуналлы быдэ пӧйшураны ветлэм. Созэ гинэ вераны кулэ: толалтэ, пу куас интые, зарни куас вылэ султоз вылэм. Кема озьы улэм Идна. Ӟучъёслэсь тапала вуэмзэс нырысь ик со тодэм-чаклам. Аслэсьтыз нимзэ вуоно ӵыжы-выжыосызлы тодазы вайытон понна, одӥг пол бадӟым пукыӵсэ золтэм но ньыль ньӧлъёссэ шундыӝужан, шундыпуксён, уй пала но лымшор пала лэзем-ыстэм. «Ньӧл усем кеме нимы удмуртъёс пӧлын дауръёсын но медаз вуны, сӥё-дано мед луоз» шуыса, верам. Ӟучъёс тапала вуэм бере, эксэйлэн Идналэсь музъемъёссэ басьтэмез потэм. Но Идна озьы гинэ сётӥськымтэ. Котькуд ожмаськемез бере, со Иднакараз ватӥськыса улоз вылэм. Мукет каръёсыз но Идналэн вылэм на. Отчы со, сэзь валъёсыз вылэ пуксьыса, туж ӝог вуылэм. Валэз Идналэн куинь вылэм: тӧри, кулой но куӵо. Ог кыткемен со валъёс сиськытэк 200 иськемез но ортчыны быгато вылэм. Соин ик эксэйлэн сое озьы гинэ кутэмез луымтэ. Одӥг пол тушмонъёс Идналэсь мыноно сюрессэ тодӥллям но шур вамен выжлэсь пыкет юбооссэ азьло ик вандыса дасяллям. Кышкытлыкез шӧдыса, тӧри валэз выж вылэ нокызьы но, пе, уг пыры. Кулоӥ валэз но пырымтэ. Куӵо вал гинэ батырез выж вылэ вуттэм. Шораз вуэм-а, ӧвӧл-а — выжез куашкам. Валэныз валче усем Идна батыр вуэ. Выйиз-а батыр, тушмон кие-а сюриз — соиз тодмо ӧвӧл. Бырыкуз Идна батыр «куӵо вал — валтэмлэсь вал» шуыса, пе, кельтэм[1]. Глазов у., Вятка губ. Првх., 1889:10—11 Гврлв, 1880:153 Литература[edit] ↑ Ингур : удмурт фольклоръя лыдӟет : шор ёзо школаослы / люказ, радъяз но валэктонъёссэ гожтӥз Т. Г. Владыкина. - Ижевск: Удмуртия, 2004 (с. 41-42).

https://vorshud.unatlib.ru/index.php/%D0%98%D0%B4%D0%BD%D0%B0%D0%BA%D0%B0%D1%80_%D1%81%D1%8F%D1%80%D1%8B%D1%81%D1%8C_%D0%B2%D1%8B%D0%B6%D1%8B%D0%BA%D1%8B%D0%BB_%D0%BC%D0%B0%D0%B4%D1%91%D0%BD

2024-03-01T11:19:19Z

<urn:uuid:3ffc3c91-5fcb-4752-8bdb-4f8c6f221d0e>

udm-Cyrl

tlsh:T1D2D2EF61AEA1ED0ECA63DA9A7E400A20CDE656A3A313378D8CC0F8656544064EEFD46337E212969F18FE9179D046D44C7B8E7CC714FE7A6FB12600543ABF7BE2118C23D696

«Гурт нылкышнооослэсь ужпумъёссэс эскеронъя ӧтчамъёс тросаз ёросъёсын сяме пыӵазы ини, – ивортӥз Удмурт нылкышно кенешлэн кивалтӥсез Надежда Степанова. – Туэ но таӵе кичӧлтонэн Нылкышно кенеш правлениямы вазиськиз Вавож ёросысь Удмурт Кенешлэн тӧроез Геннадий Шубин. Нош калыкез Выль Бия гуртын люканы, коференциез радъяны юрттыны басьтӥськиз мукетыз удмурт воргорон – «Колосс» эштослэн кивалтӥсез Вдадимир Красильников». Гурт нылкышноослэн сюлэмшугъяськонъёссы, туала улонын семьялэн интыез, нылкышнолэн тазалыкез – та но мукет ужпумъёс эскеремын луозы конференциын. Жаляса верано, та ёросъёсын удмурт кылэз дышетон ужпумъёс озьы ик лэчыт сыло. Соин ик конференциын нимысьтыз саклык висъямын луоз семьяын анай кылэз гажан мылкыд пыӵатонлы но гурт нылпи садъёсын, школаосын удмурт кыл дышетонэз радъянлы. Гурт калыклэн озьы ик луонлыкез вань та нуналэ семьяен ужась удмурт ӧнерчиослэсь дунтэк консультация басьтыны. Нош Выль Бия клубын ужасьёс конференцие лыктэмъёслы «Мон гуртын улӥсько» нимо концерт дасяло.

https://udmddn.ru/ivorjos/gurt-nylkyshnoos-tuala-ulonyn/

2024-02-29T01:23:17Z

<urn:uuid:d33f40cb-0257-4fd2-9daa-ad658d049c5e>

udm-Cyrl

tlsh:T1EBD0CE411690D70E8273E5565E8412368DA445A793233B0A5CE2F000B95A0A5EFFD4A33FE74186DF1CEB9359B10AE51CAF4F68D619BE766B7235400939BF3AF2114C33E356